
I. FEJEZET. 



A HABSBURGOK URALMÁNAK MEGALAPÍTÁSA. 



A mohácsi vész történetünk forduló pontja. Magyar- 
ország egysége ezen naptól fogva hosszú időre megbomlik. 
Új természetű veszély támad. Míg eddig a nemzet maga 
volt ura sorsának, mostantól fogva elhatározó befolyása 
van reá idegen elemeknek. Könnyen rabjává lehet szö- 
vetségesének. Új érzelmek és új gondolatok keletkeznek. 
Sokáig a vallás uralkodik a politikán. Míg eddig az Árpá- 
dok kihalta óta a dynastiák gyakran váltakoztak a tró- 
non, Mohács óta ugyanaz a királyi ház bírja a koronát 
napjainkig. 

A vezető férfiak is megtizedelve lépik át az íy idők 
küszöbét. Ritkán pusztított a halál oly sűrűn a vezérek 
sorában, mint ekkor. 

A Mohácsra virradott kor mindemellett a réginek a 
folytatása. A nagy változások csak idővel bontakoznak ki 
az események tömkelegéből. A múlthoz simul a jelen. 
A cselekvések indító okai a régiek. Az előbbeni hangula- 
tok, fölfogások, szokások befolyása alatt foglal a nemzet 
állást az új eseményekkel szemben. 

A királyságnak Mátyás halála után megindult hanyat- 
lása és a nemzetnek ezzel kapcsolatos bomlása tovább tart, 
s az egész XVI. század eseményeit befolyásolja. 

Láttuk, hogy két párt küzdelme adott irányt a Jagellók 
korának. Mohács után folytatódik e viaskodás. 

1* 

^ I. FEJEZET. 

A mohácsi csata legközvetlenebb politikai hatása : e 
két párt hatalmi egyensúlyának megdöntése. 

A végzetes hadjárat előtt az udvari párt kormányozta 
az országot. A csatát is túlnyomó részben a király pártja 
vívta. A többnyire ellenzéki megyék soraiban nagyok vol- 
tak a hézagok. Szapolyai, az ellenzék vezére, saját sere- 
gével és híveinek nagy részével távol maradt a döntő 
ütközettől. Mohácsnál tehát a királyi pártot verték szét 
és a nemzeti párt kerekedett fölül. 

Ennek a körülménynek elhatározó befolyást kellett a 
nemzet jövőjére gyakorolnia. A megbukott párt az osztrák 
házzal kötendő szövetség politikáját követte. Ez hozta létre 
a házassági kapcsolatot a Jagellók és a Habsburgok kö- 
zött. II. Lajosnak gyermekkorában a főnemesek töredéke 
a Habsburg- dynastia egyik tagját akarta kormányzóvá tenni 
és arra törekedett, hogy e család örökösödési jogát is tör- 
vénybe iktassa. 

A köznemesek pártja pedig a nemzeti királyság helyre- 
állításáért hevült. Szapolyait szerette volna a Jagellók után 
királylyá teni. Törvényt is hoz, a mely idegennek meg- 
választását tiltja. 

A mohácsi ütközet első következménye tehát az volt. 
hogy az egyetlen talpon álló fegyveres erő a nemzeti király- 
ság eszméjét szolgálta. 

A nemzet jövője tőle függött. Egy időre legalább hatá- 
rozatainak senki sem mondhatott ellent. A főkérdés tehát 
az volt, meg fogja-e ezen csoport politikáját változtatni? 

Ha a török az országban marad és területe egy részét 
azonnal elfoglalja, a veszély közvetlensége talán új útra 
tereli a vezető férfiakat. De a szultán kivonnia feldúlt és 
megalázott országból, s nem vonja le győzelme természetes 
következéseit. Munkája gyümölcseit nincs miért féltenie. 
Mint a puskás, ki a megsebzett vadat nem üldözi, tudván^ 

A HABSBURGOK URALMÁNAK MEGALAPÍTÁSA. 5 

hogy annál biztosabban vérzik el, úgy cselekszik a nagy 
Szulejmán s magára hagyja a nemzetet rossz ösztöneinek 
és a megbomlott fegyelemnek martalékául. A nemzetben 
az a hit támadhat, hogy egyelőre legalább nyugalma lesz; 
hogy a hatalmas hódító nem tör élete után; hogy, bár 
szerény keretben, de rögtöni harcz nélkül föntarthatja létét. 

Az ilyen remény könnyen megtéveszthet. Az ember 
hajlandó annak a bekövetkeztében hinni, a mit kíván. Főleg 
romlott időkben, mikor a kicsinyes önzés uralkodik 

Az illusio, mely a vereség egyik okozója volt, utána 
sem oszlik el. A pártok nem látják be, vagy nem akarják 
elismerni, hogy a haza olyan helyzetben van, hogy min- 
den visszavonástól tartózkodni kell. 

Szapolyai előbbeni czéljai után tör; a korona kell 
neki. Hunyadi János Várna után nem igyekszik a trónt 
elfoglalni. Egész törekvése arra irányult, hogy a nemzet 
lelkét megedzze és egységét megóvja. De Szapolyai nem 
nagy ember. Hunyadinak a saruját sem méltó megoldani. 
A válság nagysága nem arra ösztönzi, hogy személyes érde- 
keit félretegye, hanem arra sarkalja, hogy becsvágyát fokozza. 
A nemzet baja nem a kötelesség érzetét ébreszti lelkében, 
hanem jó alkalomnak tekinti azt, a melyet ki akar aknázni. 

A monarchikus vagy aristokratikus államrendnek, mely 
örökölt politikai hatalmat ruház egyesekre, a legnagyobb 
hátránya az a döntő befolyás, a melyet esetleg gyenge 
embereknek biztosít. A tehetségével arányban nem lévő 
nagy állásba jutott egyén a magaslaton könnyen elszédül 
és vágyait nem bírja mérsékelni. A lángész túlcsapongása 
nagy károkat okozott a nemzeteknek ; de a nagy erő nagy 
vágya természetes. Helyes ösztön, éltető elv a szülője, az 
az elv, hogy az érdemesé legyen az elsőség. A kis ember 
nagyzása jogosulatlan, s ellentétben van a nemzetek érde- 
keivel, a haladás törvényeivel. 

ö I. FEJEZET. 

Szapolyai nagyravágyása a közérzületben mégis rokon- 
szenvre talált. A nemzet nagy része félt az idegen uralmá- 
tól. Sok adat bizon3rítja, hogy nagy ellenszenv uralkodott 
a német iránt. A régmúlt időkig visszanyúló sok tapasz- 
talat élesztette ezt az érzést. Az Árpádok küzdelme a né- 
met császárok fennhatóságával volt távoli háttere a német- 
ellenes hangulatnak. Most újra felelevenültek ezek az em- 
lékek, mert századok óta először támadtak fel azon tervek, 
melyek hajdanában Európa egyensúlyát és a mi önállósá- 
gunkat is fenyegették. V. Károly a régi császárok nyom- 
dokaiba lépett. Miként a Hohenstaufok, 6 is a Nagy Ká- 
rolyéhoz hasonló szerepre vágyott. 

Ehhez járult, hogy a Habsburgok rossz emléket hagy- 
tak nálunk maguk után. Hosszú évek válságait okozta az 
az álláspontjuk, hogy Magyarország örök jogon az övék. 
Őseink a királyválasztást, a melyhez szívósan ragaszkod- 
tak mint szabadságuk bástyájához, folyton tőlük féltették. 
V. László uralkodása, Hunyadi László kivégeztetése, Frigyes 
császárnak Mátyás ellenes alattomos politikája fokozták a 
hatalmas szomszéd népszerűtlenségét. 

Mindezeket az emlékeket a Jagelló-kor pártküzdelmei 
jelszavak alakjában aprópénzre váltották fel. A nemzeti 
párt kézröl-kézre adta őket, s így behatolhattak a töme- 
gek közé. A köznemesség soraiban a mindent eltorzító 
pártos szellem nagyra növelte az idegenek gyűlöletét, kü- 
lönösen pedig a németét és még különösebben a Habs- 
burgokét. 

Szapolyai országgyűlési meghívó levelében írja, hogy 
• nem hiányoznak olyanok*, kik «az ország védelmének és 
megmentésének ürügye alatt a magyar nemzetnek és nyel- 
vének kiirtásán fáradoznak*. Azt is mondja, hogy azért 
jönnek a németek, hogy boszút vegyenek rajtunk. (1526. 
februári gyűlés.) 

A HABSBURGOK URALMÁNAK MEGALAPÍTÁSA. 7 

A nemzet már gyakran élt más országokkal egy király 
uralma alatt és kevés közvetlen hasznát látta ezen kap- 
csolatnak. A királyt olyankor is más országai gondjai fog- 
lalkoztatták, a mikor egy egész férfiú összes erőfeszítése is 
alig birt volna a nálunk támadt nehézségekkel megküz- 
deni. A nemzet nem érezte magát egynek azzal a fejede- 
lemmel, a kinek a nyelve idegen volt, a kinek érzelme és 
kötelessége többfelé megoszlott. A mi ennek ellensúlyául 
szolgálhatott volna, a szövetséges országok segítsége el- 
maradt. Az érdekközösséget nem érezték és ezért nem 
harczolták a mi harczainkat a fejedelmünk jogara alatt élt 
többi népek. Ulászló és V. László alatt Hunyadi dicső 
csatáinál nem voltak jelen kellő számban segédcsapatok. 
Nem voltak ott Mohácsnál sem 11. Lajos többi országainak 
hadai. A szövetség haszna eddig csak negatív volt és abban 
állott, hogy a hozzánk kapcsolt népekkel békében éltünk. 
Ezen szembenemtünö előny nem birta ellensúlyozni az 
idegen uralkodóval kapcsolatos kelletlenségek, sőt hátrá- 
nyok hatását a közérzületben. Ki gondol elkerült, tehát nem 
érzett bajokra? Egyesek nagy ritkán, a tömegek soha. 

A kard erejére, a törvény szavára, a nép hangulatára 
támaszkodva felülkerekedhetik tehát Szapolyai pártja, s még 
a mohácsi vész évében megválasztják vezérét királynak. 

Hunyadi Mátyás korát akarták feleleveníteni. A köz- 
vélemény azt hitte, hogy mint egészen önálló állam, szom- 
szédainkkal való szerves kapcsolat nélkül, megvédhetjük 
magunkat. Nem a lemondás, nem a török előtt való meg- 
hajlás politikája győzedelmeskedett; a pártszempontokon 
kívül a nemzeti erőbe vetett bizalomnak hosszú ideig 
utolsó fellobbanása segítette Sza pólyáit a trónra. 

Megválasztása tényével azonban még semmi sem volt 
biztosítva. A többség Szapolyai mellé állott, de nem az 
egész nemzet. 

A régi udvari párt nem adja fel reményét. Az osztrák 
határhoz líözel levő egyes nagyok a trónkövetelő Ferdinánd 
mellett nyilatkoznak. Mások hallgatnak ugyan, mert az erő- 
viszonyok veszélyessé, sőt lehetetlenné teszik nyilt fellépé- 
süket; de várják a körülmények változását, hogy szaba- 
duljanak a gyűlölt Szapolyaitól és hogy régi politikájukhoz 
híven, előmozdítsák a nyugattal való benső szövetséget. 

A határozatlanok közül is többen megnyerhetök ka- 
tonai siker esetében és ügyesen osztogatott javakért. Ilyen, 
befolyásoknak engedve csatlakoztak Szapolyaihoz, s e be- 
folyások által el is csábíthatók tőle. 

Ha Szapolyaiban csak egy szikrányi él abból a nagy- 
ságból, a mely merész kisérletét jogossá tehette volna, 
rögtöni aclióval kellett volna sikereit kiaknázni. 

Csak hatalmának gyors kifejtésével érhette el, hogy 
az egész nemzet hozzája csatlakozzék, s hogy Ferdinándot 
lemondásra szorítsa. 

Ha a Habsburgokat meggyőzi arról, hogy szövetsége- 
sük lesz és a török ellenében megvédi a német határokat, 
s ugyanakkor megfélemlíti őket, talán elérheti, hogy elna- 
polják terveiket. 

A Habsburgok ez időtájt válságos napokat éltek. Óriás 
kilátások nyíltak meg előttük, de éppen azért nagy veszé- 
lyek is környezték őket. 

Fognak-e új vállalkozásba bocsátkozni és a magyar 
koronára pályázni, ha komoly nehézségekkel kell megküz- 
deniök és világra szóló állásukat a nélkül is megszilárdít- 
hatják? 

Rövid idő lefolyása alatt a Habsburgok a világ első 
dynastiájává lettek. Eddig világpolitikai jelentőségüket a sok- 
szor kétséges eredményű császári választásnak köszönték, 
a miből azonban kevés tényleges hatalmat meríthettek ; 
most új birodalmakra tettek szert. 

V. Károly, a család feje, mérhetetlen erő élén áll. 

Dél-Európának vezérlő hatalma Spanyolország és Ná- 
poly ulján. Észak-nyugaton a reá szállott Németalföldnek 
nagy vagyonával és központi fekvésével Angliát, Franczia- 
országot és a német birodalmat fenyegetheti. A tengeren 
és a tengeren túl megnyílt újvilágban a keresztény fejedel- 
mek közül senki sem mérkőzhetik vele. Éppen a mohácsi 
vész előtt Francziaországgal folytatott szerencsés hadjárata 
következtében közel van ahhoz, hogy az egész burgundi 
örökséget is megszerezze. A franczia király Károly fogságában 
megígéri, hogy e birtokokat átengedi neki. Velők Spanyol- 
országon, Olaszországon és Burgundián át kezet nyújthatna 
Németalföldnek, s birtokának csaknem szakadatlan területe 
zárná el Francziországot a német birodalomtól és venné 
körül déli és keleti határait egész északig. 

Mi lenne Európa egyensúlyából, mi a német birodalom 
régi jogaiból, részeinek önállóságából, ha a déli és nyugati 
Európán uralkodó ezen államcsoporthoz a magyar és a 
cseh korona járulna, melyek az osztrák örökös tartomá- 
nyokkal együtt a Németországot környező vasvilla keleti 
ágát is megerősítenék, s ha a Rajna völgyén kívül a Duna 
völgye is a Habsburgokat uralná? 

Ez az óriási hatalom azonban még nem volt szilárd. 
Az európai szemhatáron megjelent rémes alakja maga el- 
len uszította az önálló erőket. E tényezők mind féltek at- 
tól, hogy egy nagy nemzetközi chaosba olvadva, idegen 
dynastia érdekeit kell szolgálniok. 

' A világnak csaknem minden részében igényeket támasz- 
tott a császári ház s a világnak minden részében ellen- 
állásra is talált. A birodalmak nagyságával egyenes arány- 
ban szokott állani a féltékenyek és az ellenségek száma. 

Már a Jagellók örökségének megnyílta előtt nagy ará- 
nyú szövetség küzdött a Habsburgokkal. 

10 I. FEJEZET. 

1526-ban a fogságból kiszabadult franczia király meg- 
szegi igéretét, s a pápával és Velenczével Cognacban szö- 
vetkezik Károly ellen, Anglia is elhagyja a császár pártját. 

Szapolyai mindezen tényezőkben természetes érdek- 
társakra találhatott. Ha erős támadást intéz a Habsbur- 
gok ellen, s arra birja a cognaci liga tagjait, hogy közvet- 
len segítségben részesítsék, talán eléri czélját. De nem 
teszi. Eleinte, úgy tetszik, bízik a szép szóban és a rá- 
beszélésben. A Habsburgok barátságát keresi. A keresz- 
ténység érdekére hivatkozik, a mely tiltja, hogy katholikus 
fejedelem rátörjön a magyarra, midőn ez a pogánynyal 
harczol. De a Habsburgok nem bíznak Szapolyaiban. Előre 
látják, hogy előbbutóbb ellenségeikhez fog csatlakozni. 

Szapolyai tehát érintkezésbe lép a császár ellenségei- 
vel; de nem bírja elérni, hogy erejüket a kelet felé for- 
dítsák. A cseh koronát a bajor berezeg Ferdinándtól el 
akarja ugyan vitatni, de nem képes a választást befo- 
lyásolni. 

Szapolyai nem elég erős arra, hogy szövetségesei az 
ő érdekeit méltányolják és kívánságát teljesítsék. 

Még sokszor ismétlődik történelmünkben, Rákóczi, 
Kossuth keservesen tapasztalják majd, a mit Szapolyai 
is saját kárán tanul meg, hogy a kis Magyarországot sokan 
igyekeznek saját czéljaik érdekében felhasználni, de maga- 
tartását senki sem alkalmazza az ö akaratához. Nem elég 
tekintélyes, hogy szerinte rendezzék be politikájukat. Ma- 
gunknál hatalmasabb szövetségeseink küzdelmeinkben alig 
vesznek részt, de elvárják, hogy mi az övéiket végighar- 
czoljuk. Biztatnak, Ausztria ellen használnak bennünket, 
de nem védenek meg. 

Maga Szapolyai sem ragadja meg az olTensivát. 

Ferdinánd így elnyeri a cseh koronát és általa meg- 
erősödve, a magyar korona után nyúl. 

1527-ben rövid és könnyű hadjárat után el is éri 
czélját. 

Mivel a tényleges birtokba vételt corruptio és fegyve- 
res erőszak előzte meg, sokan tisztán ennek tulajdonítják 
a Habsburgok sikerét. Szerintök a nemzet Szapolyait akarta 
királyának, s a többség gyávasága és egyesek önzése okozta 
a fordulatot. 

De nem így történt. Magyarország nem volt meghó- 
dított királyság, Ferdinánd nem erőszaknak köszöni trónját. 

Ferdinánd vállalkozása egy régóta vajúdó és az esemé- 
nyek erejénél fogva már megközelített combinatión alapult. 

Már ebből is erőt merített. Mihelyt Szapolyai a reá 
nézve kedvező helyzetet nem aknázta ki, a nagy történelmi 
fejlődéstől előkészített kapcsolatnak sok kilátása volt a 
diadalhoz. 

Azon országok, a melyeknek együttes birtoklása után 
Ferdinánd törekedett, már többször uraltak egy fejedelmet. 
Egymáshoz való gravitatiójuk nem volt a véletlen szülöttje. 
Föoka a szomszédság volt, nagy akadályokat támasztó ha- 
tárok nélkül. 

E szomszédság majd az egyik, majd a másik ország 
fejedelmében keltette föl a vágyat azon királyság meg- 
szerzésére, a melynek területén a közelségnél fogva köny- 
nyen lehetett pártot alakítania s a fejedelmi jogokat gya- 
korolnia. 

A szomszédságból tápot nyert ezen becsvágyat nagy 
érdekek még fokozták. 

Midőn valamelyik állam egy másik hatalommal állandó 
ellentétbe kerül, reá nézve fölötte kívánatossá lesz annak 
biztosítása, hogy szomszédjával békében éljen. Benső szö- 
vetségét keresi s ha a körülmények lehetővé teszik, a vele 
való közjogi egység valamely alakját törekszik létrehozni. 
A legjobban ez biztosítja a békét, melyre föltétlenül szük- 

sége van. így volt ez a Habsburgoknál is Magyarország- 
gal szemben. 

A Habsburgok Európa legkülönbözőbb részeiben életbe- 
vágó kérdésekkel foglalkozva, már régtől fogva sürgős 
szükségét érezték annak, hogy Magyarországgal állandó és 
biztos békében éljenek. E királyság nagyobb és hatalma- 
sabb volt közelében fekvő örökös tartományaiknál. Ha 
ellentétbe keverednek vele, a helyett, hogy saját birtokai- 
kat a császár állásának erősítésére használhatnák, a szent 
birodalomtól kell segítséget kérniök s a helyett, hogy örö- 
költ tai'tományaikkal császári hatalmukat növelnék, miat- 
tuk kerülnek a rendek befolyása alá. 

Ez a helyzet okozta, hogy a Habsburgok I. Albert óta 
állandóan vágyódnak a magyar korona után. Ez a helyzet 
magyarázza meg Frigyes császár áskálódásait Mátyás ellen. 
A hatalmas és tőle idegen Magyarország a Habsburgok 
jövőjét veszélyezteti. 

Magyarországra is hasonló ösztönök voltak hatással. 

Mióta a török veszély megnőtt, általánosan érzett szük- 
ség volt a nyugati határon békét teremteni. Ezért fogad- 
ták el őseink V. Lászlót Frigyes ellenszenves magatartá- 
sának és az örökjoghoz való merev ragaszkodásának 
daczára. 

Lehetséges, hogy Mátyás becsvágyát is ez a reális 
érdek sarkalta, midőn Csehországot és Ausztriát meg 
akarta hódítani. Szeme előtt is az a vágy lebeghetett, hogy 
békét biztosítson a nyugati határokon, mielőtt a törökkel 
leszámol. 

De ha ez volt a czélja, csalódott. Miként Frigyes, ő 
is túlbecsülte erejét. Nem volt képes Ausztriát meghódítani 
és azután még a török ellen fordulni. 

A Jagellók idejében Auszlriának és Magyarországnak 
egymásra utalt volta már helyesebb politikához vezet. A két 

szomszéd közül egyik sem kívánja a másikat megiiódítani ; 
politikai szövetséggel és örökösödési szerződésekkel akar- 
ják a jelenben a békét, a jövőben az állandó együttmű- 
ködést biztosítani. Sajnos, e helyes politikára elkésve tér- 
tünk reá. Már nem volt erőnk ahhoz, hogy a keleten ki- 
használjuk a békét, a melyet a nyugaton élveztünk. 

A Jagellók idejében egy új érdek fűzi egymáshoz a 
két ország sorsát. A török közös ellenségükké lett. Szulej- 
man a középteíigeren V. Károlynak is versenytársa lesz. 
Dél-Európa leghatalmasabb keresztény fejedelme és a mu- 
zulmán erö minden felől érintik egymást és meg nem fér- 
hetnek egymással. A meggyengült Magyarország testén át 
a Habsburgok örökös tartományai is érzik a vad pogány 
pusztítását. A horvát tartományok ellenálló képességétől 
függ Ausztria nyugalma is. A Jagellók oly gyengék, hogy 
örömmel veszik, hogy Ferdinánd megszállja a végvárakat 
és hogy egy idegen fejedelem Szent István koronája terü- 
letén védje meg saját határait. 

így készülnek a világtörténelem nagy alakulásai. Ko- 
moly érdekek és az általuk ébresztett ambitiók határozott 
czélra törnek. Végleges eredmény nélkül sokáig dolgoznak 
birodalmak szervezésén vagy lerombolásán. Munkájuk azon- 
ban nem vész kárba. Előkészíti a jövőt. Mikor a körülmé- 
nyek valamely vállalatnak kedveznek, ez könnyebb és ál- 
landóbb sikerhez juthat, ha már küzdöttek érte, mint ha 
az első kísérletet tennék meg érdekében. 

Mihelyt Mohács földre terítette a Jagellók monarchiá- 
ját, a Habsburgok is hasznát látják eddigi törekvéseiknek. 

A nemzeti királyság eszméjén kivül az osztrák szö- 
vetség is hivatkozhatik szerzett jogra: a családi szerző- 
désekre. Pártja is van már a Habsburgoknak, a mely gyűlöli 
Szapolyait s régi szolgálatok jutalmát várja. A főnemesek 
többsége hozzájuk szít. 

A mult eseményeinek a Habsburgokra nézve kedvező 
ezen hatásánál azonban még döntőbb befolyással volt, 
hogy az okok, a melyek amaz eseményeket előidézték s 
azon érdekek, melyek a magyar koronát a múltban a 
szomszéd tartományokkal kapcsolatba hozták, mind nyoma- 
tékosabban jelentkeznek. 

A Habsburgoknak nagj^obb szükségük volt Magyar- 
országra, mmt valaha. 

Már érintettük azt a nagy politikai küzdelmet, mely 
őket ez időtájt foglalkoztatta. 

Ilyen helyzetben végzetes csapás lett volna reájuk 
nézve, ha a szövetséges Jagelló monarchiája ellenséges 
kézre kerül. 

A szultán, szövetségben a franczia királylyal, Magyar- 
ország protectoratusa mellett a Habsburgok dynastiá^jának 
megerősödését könnyű szerrel megakadályozhatta. 

Csak ha a magyarok pajzsa fogja fel a törökök csa- 
pásait, szilárdulhatott meg az osztrák ház német birodalma; 
csak ez esetben számíthatott reá, hogy európai állását 
megvédheti. Ha a keresztény és mohamedán világnak harcza 
Ausztria határai között folyik le, a Habsburgok dynastiája 
nem állhat meg elért magaslatán. Nem élhet czéljainak s 
a legjobb esetben védelmi harczban merül ki egész ereje. 
A kelet érdeke foglalja le minden figyelmét és idejét. Am- 
bitiói pedig mind a nyugat felé terelik. Olaszország és 
Németország uralmáért küzd. 

Ezért kellett Magyarországot magához lánczolnia, ennek 
meg csak egy biztos eszköze volt: a közvetlen uralom. 

Magyarországon is sok érdek az Ausztriával való kap- 
csolatot követeli. 

A mi kívánatos volt, a mikor a déh végvárak állottak, 
a mikor a törökökkel való küzdelem nagy része legalább 
az ország határain kívül folyt le, a mikor a magyar erő 

még félelmet parancsoló volt és büszkén mérkőzött meg 
a mozlim óriással, az most, mikor mindez már megválto- 
zott, elkerülhetetlenné vált. 

Diadala után a török a magáénak tartotta Magyar- 
országot s a végső leszámolásnak be kellett következnie. 

E veszélylyel szembe nem szállhatunk, ha nyugat felé 
is védekeznünk kell. 

Sőt kívánatos volt az osztrák szomszédok positiv segít- 
sége is. 

A nemzetek néha a legváratlanabb, a legcsodálatosabb 
heroismusra képesek. A veszély érzete olykor annyira meg- 
edzi erejüket, hogy mintegy fölülmúlják önmagukat és 
meg birnak állani, a mikor minden számítás szerint el 
kell bukniok. De a ki a végső kényszerűség nélkül ilyen 
kétségbeejtő helyzetbe sodoija nemzetét, vétkezik. Nem 
szereti hazáját az, ki szükség nélkül koczkára veti sorsát. 
Hősiességet nem a veszélyes helyzetek felidézésében kell 
keresni, hanem akkor kell mutatni, a mikor az óvatosság 
ellenére beáll a vész. Biztossággal ki állíthatná, hogy a 
magyar elvész Mohács után, ha magára marad ? De olyan 
súlyos helyzetbe jutott, annyival gyengébb volt a töröknél, 
hogy kötelességévé lett támasz után nézni. 

A nemzet jól felfogott érdeke megkövetelte, hogy 
állandó szövetségest keressen. 

Az európai egyensúly. Középeurópa nyugalma, a ve- 
lünk szomszédos német tartományok létérdeke és Magyar- 
ország biztossága azt követelték, hogy a törökökkel szem- 
ben nagy új erő keletkezzék a czivilizált világ keleti hatá- 
rán, s hogy ez töltse be azt a nagy hivatást, melyet nem- 
zetünk századokon át egymaga követett. 

E nagyobb erő természetes középpontja a Habsbur- 
gok dynastiája volt. 

Magyarország elgyengült állapotában, olyan királylyal, 

minő Szapolyai volt, kinek születése is, tehetetlensége is 
sorvasztotta nimbusát, képtelen lett volna a szoinszéd 
népeket, a szent birodalom vonzó erejétől elszakítva, ma- 
gához lánczolni. Szegény Szapolyai nem arra termett, hogy 
újjáalakítsa Európa térképéL Sorsüldözte nemzetünk sem 
volt azon állapotban, hogy elérje, a mit legfényesebb korá- 
ban sem birt kivívni s nyugat felé terjeszkedjék. Expansiv 
képességet eddig is csak kelet felé bizonyítottunk. 

Ha a cognaci liga győzedelmeskedik, a cseh és morva 
koronát a bajor fejedelem számára megszerzi s talán az 
osztrák örökös tartományokat is meghódítja, akkor azon 
világtörténelmi nagy szükség, hogy Európa keleti határai- 
nak védelmére nagyobb erö alakuljon, a Habsburgok nél- 
kül, sőt a Habsburgok ellenére találhatott volna kielégítést. 

Mihelyt azonban a Habsburgok uralma a velünk szom- 
szédos tartományokban megerősödik a Jagellók örökségé- 
nek egyik részével, csak ők szervezhették Európa keleti 
védőbástyáját. Ferdinánd vállalkozásának tehát kedveztek 
a nagy érdekek. S a nemzet egy része megérti ez érdekeket. 

Az olyan nagy csapás után, mint a milyen a mohácsi 
vész volt, rendesen sok idő telik bele, míg egy nemzet el- 
igazodik és új irány után indul. Főleg ha nincs nagy 
embere. 

A nagy férfiakat a bölcsészek nem hajlandók olyan 
jelentöségúeknek tekinteni, mint a közfelfogás. Bizonyos, 
hogy ők sem csodatevők s hogy tehetetlenek, ha nincs erő 
és nincs erény nemzedékükben; de hatásuk óriási. A nem- 
zet közvéleménye, a sok közepes ember erőfeszítése is rá 
találhat a helyes útra, de csak lassan és csak a maga ká- 
rán okulva. 

Nagy veszélyek perczében, új helyzetek szövevényei 
között gyorsan és biztosan megismerni a helyes politikát, 
megelőzni a veszélji:, megválasztani a czélhoz vezető esz- 

közöket: a nagy elmék kiváltsága. Nagyszabású férfiak nél- 
kül a nemzetek sorsa a tévelygés, a kapkodás szokott lenni. 
Még akkor is, ha megfelelő vezetés mellett feladatukkal 
képesek volnának megbirkózni. 

Gyakran mondják azok, a kik az egyesek döntő szere- 
pét kétségbe vonják, bár az eseményekre nem egyszer el- 
határozó befolyásukat nem tagadhatják, hogy ezek az egyé- 
nek mellékesek, mert pótolhatók voltak. Ha a herosok 
egyike elbukik, szerintük támadt volna helyette más. A kor 
megteremti a férfiút, a kire szüksége van. 

Vajha így volna. Azonban nincs így. Mikor volt na- 
gyobb szükségünk kiváló férfiakra, mint Mohács előtt, a 
midőn el lehetett volna kerülni a nagy vereséget, s Mohács 
után, a mikor a sebeket gyógyítani kellett s megakadá- 
lyozni azt, hogy az egynapi szerencsétlenség századokra 
visszavessen bennünket? S a gondviselésszerű férfiú még 
sem állott elő. Mikor tűnhetett volna fel könnyebben ax a 
lángész, mint ebben a korban, a melyben a nemzet a vég- 
zettel vívódott, a melyben az önkormányzathoz szokott 
társadalomnak a figyelme ellenállhatatlan erővel a nemzeti 
lét kérdései felé fordult, midőn csaknem minden egyes 
egyénnek érdeke is összekapcsolódott a nemzetével s a 
súlyos körülmények erélyes küzdelemre sarkaltak minden 
hazafit? 

S életerő sem hiányzott bennünk. A sors súlyos csa- 
pásai ellenére is megóvott létünk és a későbbi kor ese- 
ményei bizonyítják, hogy kiélt, gyenge faj nem voltunk. 
Tehetséges, életrevaló nemzet küzdött az enyészettel. Az 
ilyen helyzetek szoktak nagy férfiakat teremteni. S még 
sem támadt köztünk megváltó. 

Nagy férfiú a gondviselés ritka ajándéka. Ember nem 
tudhatja, hogy mely okok szülik és nevelik. 

Mohács után nem volt a nemzetnek méltó vezére s 

Gr. Andrásay Gyula: Fönmareuiásunk okai, 11. 2 

ezért nem birt határozott megállapodáshoz jutni, ezért 
ingadozott az ellentétes megoldások között. 

Első ösztöne Szapolyai karjai közé hajtotta* 

Egyesek megfontolt meggyőződésből, mások önző szá- 
mításból állottak melléje. A többséget azonban lelke han- 
gulata csatolta hozzá. Több motivum működött közre e 
hangulat élesztésében. Az egyik, mint már láttuk, a bizal- 
matlanság volt a német iránt, a félelem az idegenek rossz- 
akaratától. 

Ezeket az aggodalmakat Ferdinánd Ígéretei enyhítették. 

Házának régi álláspontjával ellentétben, megválasztá- 
sát kéri, mert érzi, hogy hódítás czéljához nem vezeti s 
hogy a nemzetet meg kell nyernie. Megerősíti az ország 
szabadságait. 

Nem nagylelkűségből tesz Ígéreteket, hanem azért, 
mert nélkülök sohasem lehetne a magyarok ura, A köz- 
hangulat nem fordulna feléje, ha a nemzet továbbra is tőle 
féltené szabadságát. 

A másik motivum, mely a többséget Szapolyai javára 
hangolta, a nemzeti királyság népszerűsége volt. 

De ez sem volt elég erős arra, hogy a nemzetet kitartó 
küzdelemre buzdítsa. 

Mátyás kivételével kétszáz évig idegenek voltak feje- 
delmeink s megbékültünk az ezzel járó állapotokkal. Nem 
szerettük meg az idegen uralmat. De az ellenszenv sem 
vált olyan megrögzött szenvedélylyé, hogy miatta nyilván- 
való veszélylyel is szembe nézzen a magyar. A bennszülött 
királyért a társadalom akkor sem fogott koczkázattal járó 
küzdelembe, a mikor erősnek érezte magát, a mikor nem 
állott egy katastropha kábító hatása alatt. Csak egyszer 
s/.állt síkra érette, a mikor a dicső Hunyadi-név szólította 
sorompóba. 

Mohács után segítségére volt Szapolyainak a nemzeti 

királyság eszméje, de sem a hazafias aggodalmakat, sem 
az önző számításokat elnémítani nem birta. 

A nemzet Szapolyai egyéniségéért sem érez lelke- 
sedést. 

Mikor hozzája csatlakozott, hatása volt erre az el- 
határozására azon hitnek is, hogy sikerülni fog neki a 
nyugat támadásait elhárítani s az osztrák szomszéddal meg- 
egyezni, vagy hogy az európai nagy coalitio, mely V. Károly 
ellen fegyverben állt, megtöri a Habsburgokat. 

15í27-ben azonban a nemzet már világosan látja, hogy 
segítség nélkül marad s hogy a kereszténység legerősebb 
fejedelme akkor fogja a nyugat határát megtámadni, a 
mikor kelet felöl a vad török fenyegeti. Egyszerű és nyo- 
matékos igazság ez, a mit mindenki megért. 

Midőn Ferdinánd harczba száll, belátják, hogy a nem- 
zet koczkára vetné létét, ha a nemzeti királyságért a né- 
mettel megmérkőznék. 

Mikor a nemzet Szapolyai mellett nyilatkozott, az is 
nyomott a latban, hogy az övé volt az egyetlen fegyver- 
ben álló erő. Most a Habsburgok serege ezen is vál- 
toztat. 

Szapolyai a törökkel sem tudott tisztába jönni. Ö maga 
és a nemzet is, még a régi fölfogások hatása alatt, keresz- 
tény pohtikát követtek s a nyugattal akartak szövetség- 
ben élni. Mihelyt a Habsburgok Szapolyait megtámadják, 
lehetetlen helyzetbe jut. A nemzet nem helyezkedhetik 
ellentétbe minden világhatalommal. Mihelyt nem hiheti, 
hogy a nyugat békében fogja hagyni, mert a kelet támadja, 
a Szapolyai -féle combinatióba vetett bizalma megsem- 
misül. Az illusiókkal együtt szétfoszlik a Mátyás-féle 
politika. 

A nemzetnek azon része, a mely a nyugattal való 
közjogi kapcsolat híve volt, mert benne látta a vele való 

szövetség biztosítékát is, bátrabb és erélyesebb lesz. A ki 
nem volt ezen nézetben, a ki nemzeti királyságot akart, 
a kit a Szapolyai iránt táplált ellenszenv vagy a Habs- 
burgok Ígérete, pénze és adományai sem vonzottak a 
cseh király táborába, az is érzi, hogy a ketté bontott, 
megalázott, legyőzött magyarság a nyugat és a kelet nyo- 
másának nem fog állandóan ellentállhatni. Miért koczkáz- 
tassa valaki személyét és vagyonát oly ügyért, mely jó 
eredménynyel nem kecsegtet? 

Nem a német fegyverek ereje győzi tehát le a magyar 
ellenállást. Nincs komoly ellenállás, mert megváltozott a 
közvélemény. 

A német fegyverek csak figyelmeztették a nemzetet, 
hogy a nyugat legfélelmetesebb hatalma, az az erő, a mely 
nagy méreteinél fogva az európai egyensúlyt is veszélyez- 
tetheti, állandó ellenségévé lesz, ha nem csatlakozik hozzá, 
ha nem lép vele állandó szövetségre. 

A nemzet tömege, mely a mohácsi vész előtt is gyak- 
ran csapott át az egyik táborból a másikba, újra helyet 
cserélt és Szapolyaitól Ferdinándhoz pártolt át. 

Míg a nemzeti pártnak kedveztek a hatalmi viszonyok 
s az illusiók ködképei el nem oszlottak, hozzája csatlako- 
zott. A helyzet változásával azonban a közvélemény is át- 
alakul. A nemzet a kelet ura ellen a nyugat legnagyobb 
hatalmát, a páviai győzőt, Róma meghódítóját akarja ki- 
játszani. A helyzet nehézségei rávilágítanak azokra a nagy 
érdekekre, a melyek a leghatalmasabb nyugati szomszéd- 
dal való állandó és benső szövetséget követelik. 

Ferdinánd katonai ereje komoly ellenállás nélkül az 
egész ország ura lesz. 

Ezzel a Habsburg-dynastia benne ül a nyeregben. El- 
érte régi vágyát. Keleti birodalmát, a cseh korona és 
Ausztria összefüggő tartományait, egy új királyság egészíti 

ki s megvannak egy új európai nagyhatalom feltételei. 
Megtörtént az első lépés, hogy Európa keleti részén a 
k^^esztény társadalom ismét erős bástyára tegyen szert. 

De csak az első lépés történt meg. Az a hérdés, hogy 
megszilárdul-e az új alkotás *? 

A legtöbb maguktól a Habsburgoktól függ. 

AZ ORSZÁG MEGOSZLÁSA. 



Szapolyaí pályája és vele a nemzet sorsa forduló- 
ponthoz jutott. 

Eddig Szapolyaí a keresztény társadalommal solidaris- 
nak vallotta magát. A török ellen folytatandó küzdelem- 
ről beszélt s azt hitte, hogy Európa megnyugszik abban, 
hogy ö védje meg keleti határait. 

Mihelyt ebben csalódott, két út között volt a válasz- 
tása: vagy le kellett mondania a trónról, vagy a törökhöz 
kellett csatlakoznia. Lehetetlen volt Ferdinánd és Szüle j- 
man ellen boldogulnia. A mint Ferdinánddal harczolt, 
Szulejmant kellett megnyernie. 

Két egymással küzdő magyar király azonos politikával 
absurdum lett volna. 

A nyugattal való szövetség eszméjét Szapolyai nom 
képviselhette Ferdinánd, a keresett szövetséges ellen. 

A nemzet azon része, mely a nyugattól várta a segít- 
séget, nem ragaszkodhatott Szapolyaihoz ; annak akarva, 
nem akarva, örömmel vagy kedvetlenül Ferdinándhoz kel- 
lett csatlakoznia, mihelyt ő magyar igényeiért kardot rántott. 

Szapolyai csak a kelettel való szövetség politikáját 
folytathatta. Erre csakis ö volt alkalmatos. A Habsburgok 
ideig-óráig meghajolhattak a szultán előtt, ideig-óráig me^^- 
férhettek vele, mihelyt azonban közvetlen érintkezésbe jöt- 

tek egymással, e hatalmaknak össze kellett ütközniök. 
A Habsburg-császárok a kereszténység vezérei akartak lenni. 
Miként hajolhattak volna tehát meg Mahomed utódja előtt? 
A római királyok Konstantinápoly felsöbbségét el nem 
fogadhatták. Magyarországra vonatkozólag ideiglenesen el- 
tűrhették a szultán supremátiáját, mert ez megfelelt az is- 
tenitélet döntésének ; de többi tartományaik önállóságát jó 
szerivel nem adhatták fel. Németország még töretlenül állott 
és nem helyezkedhetett a pogány fennhatósága alá. 

A török pedig Magyarország elméleti protectoratusával 
nem elégedhetett meg, ha miatta a Habsburgok többi biro- 
dalmának önállóságát és békéjét tisztelnie kellett. Ez azo- 
nos lett volna a török expansio felhagyásával Európa irá- 
nyában, a mire, míg le nem győzik, nem határozhatta el 
magát Mahomed próféta utódja, a kié a világ. A török 
ösztöne a hódítás volt. Szent hivatását látta benne. Míg 
ereje birta, terjeszkedni akart. Végső czélja Róma és Német- 
ország volt. Az igazhivő padisah a kereszténység fejeit, a 
római pápát és a császárt akarta leteperni. A világ ura 
nem tűrte, hogy közelében mások az övéihez hasonló igé- 
nyeket támaszszanak. Tőszomszédságában, békében vele, 
más világhatalom meg nem élhetett. 

Csak a szerényebb igényű Szapolyai férhetett meg vele. 
Ö megelégedhetett azzal, hogy a szultántól kapja a koro- 
nát és vele egész tekintélyét; vazallusa lehetett a török- 
nek, még pedig nemcsak egy tartománya fejében, hanem 
összes birtokaiért. Politikáját a törökéhez alkalmazhatta. 
S őt meghagyhatta a török a trónon a nélkül, hogy hódító 
terveiről lemondjon. A megfélemlített, megalázott Magyar- 
országot a kelet táborához hinczolhatta és vele együtt dönget- 
hette a nyugat kapuit. Szapolyai megcsonkított Magyarországa, 
szövetségben a törökkel, nem gátja, hanem hadművelési 
alapja, kiinduló pontja lehetett a török támadásoknak. 

Ferdinánd magyar uralmának elismerése és a vele való 
béke hátárt szab a török terjeszkedésnek. János királysága 
ellenben tért nyithat további hódításoknak. 

János be is látja helyzetét. Király kivan maradni. Egy- 
szerű alattvaló vagy száműzött praetendens nem akar lenni 
s ezért a török karjai közé veti magát. 

A török szövetség az egyetlen eszköz, a mely meg- 
mentheti trónját. Ezért nyúl hozzá. A korona és a meg- 
semmisülés közül azt választotta, a mit rajta kívül is sokan 
választottak volna abban az időben is, máskor is. 'Meg 
lehet érteni elhatározását. Az utókor elismerését azonban 
eljátszotta vele. Nem érdemli meg a dicséretet, a ki becs-^ 
vágyból tér oly útra, a melyre lépni egyesegyedül a nem- 
zet legvitálisabb érdekeiért szabad. Az önzés, sajnos, gyak- 
ran ér czélt ; de elismerésre nem tarthat számot, még akkor 
sem, a mikor a nemzetnek kedvesek azok az aspiratiók, 
a melyeket szolgálatára felhasznál. 

Az igazságos Ítéletnek a múltban és a jelenben alig 
van nagyobb ellensége annál a felületességnél, mely nem 
nézi, hogy valamely törekvés hasznára van-e a nemzet- 
nek s hogy csupán ebből az őszinte hitből fakad-e, hanem 
ítéletét ahhoz szabja, hogy tetszetősek-e ezek a törekvések, 
s megfelelnek-e bizonyos nemzeti érzéseknek és vágyaknak. 

Magyarország története János új politikájával nagy 
jelentőségű fordulóponthoz ért. A kelettel való szövetség 
eszméje, ellentétben sok százados multunkkal, előtérbe lép 
és gyökeret kezd verni. 

Eddig két király versengett a koronáért, de mindegyik 
ugyanazon az alapon állott. Most, Ferdinánd győzelmes 
előnyomulása óta, Szapolyai új irányt követ s a kelet előtt 
való meghajlás politikáját állítja szembe a nyugattal való 
szövetség politikájának. — A nemzeti lét egyik alapvető 
kérdését újra fölállítja a végzet. 

A nemzetnek nemcsak dynasliák között kell válasz- 
tania, hanem a nyugatnak és a keletnek egymással ver- 
senyző világhatalmai között is. 

Melyik ragadja magával a közvéleményt? 

Ha a Habsburg-ház képes erőt kifejteni, a nemzet színe- 
java, többsége vele tartott volna. A nemzet lelke vágya 
volt, hogy visszafoglalja Európa államrendszerében azt az 
állását, melyet száza^dokig töltött be s a melyhez ősrégi em- 
lékei csatolták. Az ország szégyenét, megalázását mindenki 
érezte. Mátyás fénykora még elevenen élt az emlékekben. 

A jelen zord sötétségét ez a ragyogó háttér még el- 
viselhetetlenebbé tette; sok százados dicső traditio állott 
a török barátsággal szemben. Az Európa védelmében hősi 
halált halt ősök emléke állandó tiltakozás volt az új irány 
ellen. A pogánynyal való szövetség a keresztény érzü- 
letnek folytonos tagadásával járt. A magyarság múltjánál, 
műveltségénél és vallásánál fogva a nyugati társadalom- 
hoz tartozott. 

A nemzetek nem cserélnek könnyen és akadály nélkül 
helyet a világrendszerben. A magyar vér egykönnyen nem 
felejtheti el az olyan megalázást, a mely Mohácsnál érte. 
Ily vereség után letenni a fegyvert fájdalmas elhatározás 
lehetett. S mennyi mindennap érzett fájdalom, mennyi 
kínlódás és sanyarúság élesztette a magyarban az ösztönt, 
hogy a pogány invasiótól szabaduljon. Hány központja a 
művelődésnek, a jólétnek, a családi életnek pusztult már 
el. A múlt mennyi dicső emlékét emésztette már föl a 
lángtenger, a mely az országot elborította. S mennyi for- 
gott örökös veszélyben. Széles e hazában ki csukhatta 
szemét alvásra azzal a nyugodt tudattal, hogy nem ébred 
föl családja vonaglása és jajkiáltásai között, hogy a pir- 
kadó napot nem fogja-e az otthonának, vagyonának romr 
jaiból emelkedő füst elsötétíteni? Mennyi ódium súlyoso- 

dott már reá vérünk legádázabb ellenségére, a törökre. 
Hány kebel lihegett boszúért. 

A nemzetnek, az egyesnek leghatalmasabb ösztönei 
azt követelték tehát, hogy szabaduljon ezen irtóztató hely- 
zetből. Királyától a nemzet csak azt várja, hogy éljen vé- 
delmi hivatásának. Ha ennek a kívánságnak a Habsbur- 
gok megfelelnek, Szapolyai ügye elveszett. A nemzet lel- 
kesedéssel követné a sereget, mely hazája integritását, a 
kereszténységet, a magyar név nimbusát, a nök becsüle- 
tét, a lakosság szabadságát és életét, a családot, az otthont 
és vagyont védi meg s a legdicsöbb és legszentebb hagyo- 
mányok nyomán halad. 

Az európai helyzet bonyodalmai azonban végzetesen 
nyúlnak bele a nemzet fejlődésébe. A Habsburgok sokáig 
nem váltják be, a mit a magyar tőlük vár. Ez a deceptio 
szabott irányt a jövő fejlődésének. Ez teszi lehetővé, hogy 
midőn minden érdek és minden akarat a Habsburgok 
jogara alatt való egyesülést követeli, az ország ketté sza- 
kad. Ez teszi lehetővé, hogy midőn a Habsburgok a nem- 
zet érzésével teljesen összeforrhattak volna, keleti Magyar- 
országon ellenök induljon meg az a szervezet, mely később 
a magyar szabadság védelmében találja dicső hivatását. 

Nézzük közelebbről, miként történt ez. 

V. Károly volt a legnagyobb fejedelme a Habsburg- 
háznak. Az ö sorsa döntött a XVI. században a Habsbur- 
gok sorsa fölött. Ö nem volt királyunk s történetünkre 
mégis nagyobb volt befolyása, mint királyainknak. 

Sikerei és ereje szolgáltatták elődeinknek a döntő ér- 
vet a Habsburgok megválasztására. Ferdinándot azért 
emelték a trónra, mert általa Károly támogatását hiszik 
megnyerhetni. Ferdinánd mindig «urá»-nak nevezi báty- 
ját. Sorsa csakugyan a Károlyéhoz van kötve s általa a 
mienk is. 

Károly hatalma nagyobbnak tetszett, mint a milyen 
valóban volt. Az örökjog véletlen hatása hozta össze biro- 
dalmát, nem pedig államalkotó erők. Óriási ellentétek is 
vannak benne. 

Spanyolországban csakis katholikus kormányzat lehet- 
séges. Az autodaphék tüze minden más irányzatot kizárt. 
A mórok elleni küzdelemben megizmosodott vallási fana- 
tismus már erösebb az autokrata királynál is. Spanyol- 
ország múltja irányt szab jövőjének. 

Németország és Németalföld népeit pedig minden ösz- 
tönük a reformátio felé hajtja. A két erő, a melynek küz- 
delme századokig folyt, Károly birodalmában birja éltető 
gj'^ökereit és Károly idejében kezdi meg mérhetetlen je- 
lentőségű harczát. 

Torquemada és Luther országai egy emberre szálltak. 

Károly ezek egyikében csaknem absolut úr; a többi- 
ben erős rendi jogok korlátozzák. Tőle függetlenül kor- 
mányzott országok, hatalmas fejedelmek és önálló városok 
élnek jogara alatt. 

Akármilyen politikát követ, akár spanyol, akár német 
szellemben cselekszik, nem kerülheti el, hogy éles ellen- 
tétbe ne jusson a másikkal. 

S e mellett mindenfelöl veszedelmes külső ellenfelek 
is környezik. 

Nyugatról Francziaország fenyegeti, melyet a király- 
ság egyesített, s mely most, ereje érzetében, terjeszkedni 
akar. Nem birja eltűrni saját tőszomszédságában Károly 
világbirodalmát, a mely több oldalról körülveszi, nagyob- 
bodásának útját állja és függetlenségét veszélyezteti. 

I. Ferencz franczia királyt egyénisége is arra készteti, 
hogy mérkőzzék V. Károlylyal. Megindul a harcz a Habs- 
burgok és Francziaország között Európa hegemóniájáért. 

Első felvonását látjuk a véres drámának, mely hosszú 

időn át a nemzetközi politika központja volt, s mely végső 
eredményében az európai egyensúlyt tartotta fönn. 

Keletről pedig, mint Francziaország szövetségese, a 
hadverő Szulejmán fenyegette a Nyugat császárságát. 
Közép-Európát érinti már a keleti kérdés, melynek veszélyei 
elöl ezideig Magyarország védte meg. Ez is messze kiható 
complicatiókat rejtett méhében. Anglia, a pápa, az olasz 
hatalmasságok a két tábor között őgyelegnek, s majd ellen- 
ségek, majd megbízhatatlan szövetségesek. 

S Károly egyénisége sem tette egyszerűbbé úgyis ne- 
héz munkáját. 

Ö, a ki sok császár ivadéka, a ki azon a trónon ül, 
a honnan hajdan az egész kereszténységet vezették, s a 
kinek a világ minden részében terjedelmes birtokai van- 
nak, ama nagy emlékek hatása alatt, hatalma tudatában 
Nagy Károly imperialismusát akarja visszaállítani. 

Nagy Károly és Napóleon korszakai között alig volt 
halandó, a ki többet akart, nagyobbat ambitionált, mint 
a vézna Károly. 

Ezzel új nehézséget teremt. Az új kor szelleme már 
kikezdte a tekintélyeket; éppen rohamot intézett a pápa 
ellen, a kereszténységnek még lábon álló fötekintélye ellen, 
midőn Károly újra komoly tartalmat akar adni azon mél- 
tóságnak, a melyet a világtörténelem fejlődésével már 
korábban lejárt. Újra Németország és a keresztény világ 
központjává akarta emelni a császári méltóságot, holott 
Németország már sok század óta centrifugális irányban 
fejlődött, Európában pedig nagy és önálló nemzeti erők 
domborodtak ki. 

Károly conceptióira, jövendőben megvalósítandó ter- 
veire nagy hatással van képzelő tehetsége. 

Noha a végrehajtásnál opportunista, ridegen számító, 
a ki sohasem erőszakolja a sorsot, mint szokták azok. 

kik elérhetetlen eszményeket hajszolnak, becsvágyának túl- 
sága mégis ártalmára van, mert kortársai megérzik czél- 
jainak mélységes veszélyességét. 

Ábrándos szellemével gyakorlati érzést egyesített; min- 
den concret esetben megalkuszik a lehetőséggel; beéri, 
ha kell, a fél eredménynyel; de mégis azt az érzést kelti, 
hogy vissza fog térni eredeti tervére, mihelyt azt végre- 
hajthatja. 

Egyetlen olyan vállalkozásba sem fog bele, mely ön- 
magában nincs arányban hatalmával; de annyi kérdésben 
törekszik akaratát, habár türelemmel és ravaszsággal, ér- 
vényre juttatni, hogy összes terveinek súlya és ellenségei- 
nek ereje alatt mégis összeroskad. Vége is jellemzi. A reál- 
politikus belátja, hogy legfőbb czélját el nem érheti. Nem 
erőszakolja tehát a sorsot. De terveihez annyira hozzá for- 
rott a lelke, hogy mihelyt nem küzdhet értük, életét tar- 
talom nélkül valónak látja. Leszámol maga magával és 
zárdába vonul. Meghajol a realitás előtt, a nélkül, hogy 
hűtlenné válnék terveihez, a melyek azzal ellentétben van- 
nak. Inkább önmagát áldozza fel. A rang, a fény, a hatalom 
nem kell neki, ha nem valósíthatja meg velők lelke esz- 
ményeit. Ebben is van nagyság. 

Hosszú ideig siker koronázta politikáját. Nagy körül- 
tekintéssel sokáig képes volt különféle ellenfeleit annyira 
megosztani, hogy megbirkózhatott velők. Eleinte a külső 
ellenséggel sikeresen küzd, mert elodázta a belső nagy kér- 
dés megoldását. A vallás ügyében az ideiglenes türelem 
politikáját követte, mely ugyan egy félt sem elégített ki, de 
elérte, hogy egyik felekezet sem rántott kardot ellene, sőt 
a francziák és törökök ellen néha segítséget adott neki 
mind a kettő. 

Reánk nézve főfontosságú, hogy erejét először a fran- 
cziák ellen fordította. A törökkel később akart végezni. 

A franczia veszély közvetetlenebbül érintette hatalma alap- 
ját : Spanyolországot és a Németalföldet. Ferencz király 
tekintélye akadályoztatta abban, hogy ő legyen az első a 
keresztény világban, s hogy a császári méltóság külső fé- 
nyét és Olaszországban suprematiáját helyreállítsa. Ferencz 
király még Németországban is közvetlen szövetségesekre 
találhatott. Míg öt meg nem töri, Károly otthonában sem 
érzi magát biztosságban. 

Közben, mihelyt teheti, a török ellen is fordítja kard- 
ját, de a mi szerencsétlenségünkre azt a hibát követi el, 
hogy Afrika partjain keres aránylag meddő dicsőséget a 
helyett, hogy a Duna völgyében mérne döntő csapást a 
muzulmán világ központjára. Ezzel a tervvel azonban szin- 
tén sokat és komolyan foglalkozik. 

1544-ben Paris falai alatt előkészíti a török hadjára- 
tot. A franczia király is segítséget igér győztes ellenfelének. 
Már hinni lehet, hogy a kereszténység élén fog a hitetlenek 
ellen fordulni. Második Martell Károly lehet belőle, ki a ke- 
reszténység nevében a mohamedanismus útját állta. Magyar- 
ország fölszabadulhat, ha Martinuzzi V. Károly táborába 
viszi az általa egyesített Magyarországot s ha e hadjárat 
sikerül. Mennyire más lehetett volna jövendőnk, ha ez így 
történik. 

De ekkor ránk nézve végzetes fordulatot vesz Károly 
pohtikája. A vallás ügye körmére ég. Eddig türelemmel 
nézte az új hit terjeszkedését, de nem mivel belátta, hogy 
a lelkek meggyőződésébe a kormánynak beavatkozni bún 
is, veszélyes is, hanem csak a hatalmi helyzet hatásánál 
fogva. Császári conceptiója darabokra törik, ha a keresz- 
ténység egysége megbomlik. Spanyolország és Németország 
irányai széjjelválnak, ha népeik a maguk ösztöne szerint 
szabadon fej lödnek és a vallásbeli szakadás állandóvá lesz. 

Károly, mint a kereszténység világi feje, a két ellen- 

tétes tábor útját meg kívánja szabni. A katholikus egyhá- 
zat olyan i^jításokra akarja szorítani, a melyek a protes- 
tánsokat megnyugtathatnák. Kiinduló pontjához, a vallás 
reformálásának gondolatához akarja visszaterelni a fejlő- 
dést, a mely a vallásszakadásig jutott már el. 

A pápa sokáig vonakodott reformáló zsinatot össze- 
hívni, de végül (1545) Károly ebben is czélt ért. A tri- 
denti zsinat akkor nyilik meg, a mikor a franczia hadjá- 
ratot szerencsésen befejezte. Ha a protestánsok, mint tő- 
lük kivánta, részt vesznek az általános zsinatban. Károly 
a törökök ellen fordulhat. De a reformátusok előre látják, 
hogy a kathohkus hierarchia közgyűlése ellenük fog dön- 
teni. A szabad vita feltételeit nem hitték benne biztosítot- 
taknak. Károly erőszakot kénytelen alkalmazni, hogy egyez- 
ségre szorítsa őket. A türelem ideje közben azonban ere- 
jük megizmosodott. 

A török hadjárat szükségképpen elmarad. Károly nem 
tesz ugyan le szándékáról, előbb azonban olyan ügyet kell 
eldönteni, a melyet ekkor már nem birt akarata szerint 
elintézni. A Habsburgok be akarják váltani a magyar nem- 
zetnek tett igéretöket, s a török ellen akarják fordítani 
éles kardjukat; de, sajnos, nagy kiterjedésű birodalmuk, 
sok más érdekük és kötelességük körében más sürgősebb 
feladataik akadnak. A mi nekünk a fő, az egyetlen, nekik 
gyakran mellékes, egy a sok között. 

Vni. Henrik. Anglia királya, pár évvel előbb új val- 
lást decretált népének és azt ennek nagy része el is fo- 
gadta. Elérhetett-e Károly hasonló eredményt? 

AHgha. Mikor Henrik Anghában beleavatkozott a val- 
lás ügyébe, ott Róma befolyása már meg volt ingatva, de 
dogmatikus rendszerré még nem érlelődött a nemzeti el- 
lenszenv. Henrik irányt adhatott a mozgalomnak ; nem 
volt kénytelen megállapodott és nagy erő felett rendelkező 

nieggyözödéseket megváltoztatni. Károly ellenben már vén^é 
vált hittel állott szemben. Az angol király Rómával sza- 
kítva, kielégíthette népe legerősebb ösztönét. 

A császár a felébredt germán szellemnek, Spanyolország 
iniatt, azzal sem tehetett eleget, hogy Rómától elpártoljon^ 

Abban is előnyben volt Henrik, hogy czélt érhetett, 
ha képes volt szigete népét vezetni, holott Károly az egész, 
kereszténységre volt kénytelen hatni. 

Az egész katholicismust, mely az absolut igazság bir- 
tokában erősnek érezte magát s az új támadás ellen szer- 
veződni kezdett, valamint az új hitet, a mely szintén egye- 
dül üdvözítő tételeket állított már fel, tehát egymást kizár6 
és egymást üldöző két világot kellett volna elveinek mó- 
dosítására rábírni. 

Még Henrik sem volt képes teljesen diadalmaskodni. 
Az új felekezetek az ő országában is elterjedtek és a régi 
még nagy életerőt tanúsított, úgy hogy ő sem birta a vallás 
egységét fentartani. Károly még annyira sem közelítette 
meg czélját, mint Henrik. Gondolata hibás volt, de el kell 
ismerni, hogy közönséges agyban nem támadhatott. Világ- 
történelmi erők között önálló utat keresett. Ha eredményt 
ér, sok század küzdelmének, sok szenvedésnek veszi elejét 
és sok rút gyűlölködésnek vágja útját. A külső siker eleinte- 
meg is volt. Károly megosztotta a protestánsokat és le- 
győzte őket. De a vallásbeli megegyezés még sem jött 
létre. 

A tervet, a melyet kidolgozott, a pápa nem fogadta 
el s így a protestánsok egy részétől kicsikart hozzájárulás- 
nem volt elégséges a vallási egj^ség helyreállítására. 

Mühlbachi győzelmének, melyet Károly a protestánsok 
fölött aratott, mégis megvolt az a hatása, hogy a császári 
méltóságnak régóta nem látott hatalmat szerzett. Károly 
vallási tekintetben általa nem ért czélt, politikailag azon- 

ban nagy lépéssel jutott előbbre. Már arra gondolhatott, 
hogy a német birodalmat spanyol rendszer szerint fogja 
kormányozni. 

De a nagy vállalkozásoknak utolsó része gyakran a 
legnehezebb. A győzelmek végleges következéseinek levo- 
nása sokszor kivívásuknál is több akadályba ütközik. Az 
ellenállás ilyenkor szedi össze összes erejét. így volt Károly 
esetében is. A kiket egymás ellen annyiszor kijátszott, a 
kiket annyiszor sikerült egymástól elválasztania, a kiket 
annyiszor felhasznált, végül ellene szövetkeztek. Mindnyájan 
érezték, hogy nyakukra hág, ha meg nem állítják emelkedő 
útjában. Elért eredményei és tervei egyaránt aggasztották 
őket. Francziaország, a német fejedelmi és rendi érdek, a 
protestánsok, a pápa olasz becsvágya és az a kívánsága, 
hogy a katholicismus fejlődését önállóan intézze : mind 
ellene fordulnak. Ellenségei meglepik a kifáradt öreg csá- 
szárt. Hosszú pályájának, nagy erőfeszítéseinek és küzdel- 
meinek gyümölcse elvész. 

S végét éri az a nagyhatalom is, a melynek védelme 
alá helyezkedett Magyarország. 

Ketté oszhk a nagy birodalom, a nélkül, hogy bevált- 
hatta volna, a mit tőle vártunk, a nélkül hogy ofTensiv 
erejét a török ellen fordította volna. 

Károly életében az ő küzdelme Európa hegemóniájáért, 
az a nagy dráma, a melyet előbb ecseteltem, s mely az ö 
imponáló szellemi erejét is fölemésztette, a mi királyunkat, 
Ferdinándot is lekötötte. Magyarország különleges érdekei 
npm birják tőle elvonni. Magyarország gyenge kis részét 
teszi még Ferdinánd birodalmának is, a mely pedig a maga 
egészében sem birta önmagában életének súlypontját, s 
nem követhette saját czéljait és politikáját. 

Ferdinánd, a kinek sorsa Károly sikerétől függ, a ki 
Károly német helytartója volt, s az ő erösebb egyéniségé- 

Gr, Andrássy Gyula: Fönmar adásunk okai. ÍJ. 3 

nek befolyása alatt állt, nem követhetett sem magyar po- 
litikát, sem osztrákot, sem egyénit, hanem nemzetközit 
kellett folytatnia. Szószólónk volt a császár trónja előtt, s 
ha nem sikerült neki az úr kegyét felénk fordítania, nem 
rajta múlt. 

De nem virrad-e reánk jobb kor, mikor végül Fer- 
dinánd a császári trónra kerül és saját elhatározásának 
ura lesz? 

Ferdinánd hatalma inkább meggyengül, mint azon 
érdekek, becsvágyak, sőt kötelességek jelentősége, a melyek 
tőlünk idegenek voltak s reá hatva, a magyar ügynek szen- 
telhető szabad erejét apasztották. 

V. Károly örökségének terhei egyenletesebben oszoltak 
meg, mint országai. 

A reális hatalom íőtényezöi Károly ágán maradnak. 
Az a nép, a mely valamennyi között a legengedelmesebb, 
s a melyből e kor legjobb katonái kerültek ki, valamint a 
tengerentúli kincses bányák, a hatalomnak e két föténye- 
zője, az emberi nyersanyag és a pénz, II. Fülöp osztály- 
részéül jutnak. 

Ferdinánd öröksége gyengébb. A császárság, a melyet 
ő elnyert, veszedelmes méltóság volt. A múltban már sok 
fejedelmi nagy ház merült ki a hivatásban, mely vele járt. 
Egyik sem tartotta magát sokáig azok közül, a melyek a 
császári trónt elfoglalták. Sokat követeltek a császároktól, 
valóságos joguk és hatalmuk azonban kevés volt. Európa 
egyik legerősebb nemzete elvárta uralkodójától, hogy a 
kereszténység körében az első szerepet vigye, s hogy Olasz- 
országban fennen lobogtassa a szent birodalom zászlaját, 
valóságos jogban azonban nem részesítette. V. Károly ezen 
segíteni akart. A németek igazi urává próbálta tenni azt, 
a ki őket képviselte. De ez nem sikerült neki. Élete végén 
a fejedelmek győzedelmeskedtek felette. A particularistikus 

irányzatok által már régóta meggyengült birodalom egy- 
mást izzóan gyűlölő táborokra szakadt. 

Nincs irtóztatóbb szenvedély a felekezetinél. Egy sem 
vetkőzteti ki az embert annyira emberi mivoltából, mint 
ez. A politikai ellenségeskedést, az érdekek és a patrio- 
tismusok összeütközését mérsékli a tudat, hogy túlhajtásuk 
bűn a teremtő vagy a humanismus ellen. De mi zabolázza 
a minden emberben lakozó vadállatot, mikor az irgalom 
szószólói hevítik az indulatokat, mikor a politikai szenve- 
délylyel, mely ilyenkor a felekezeti ellentétekhez alkalmaz- 
kodik, az az őrületes hit párosul, hogy Istennek kedves 
az üldözés, sőt azok lelki üdvére nézve is hasznos, kiket 
kegyetlen csapása sújt. Még az irgalmat is elhallgattatja 
ez a szerencsétlen meggyőződés. 

Ez az őrület marczangolta most Németországot. A csá- 
szárnak mérhetetlen nehéz feladata volt ennek ellenére 
is fen tartani a birodalom egységét, s a gyűlölködő társa- 
dalmat kifelé, legalább néha, egy czél szolgálatába állítani. 

A császárság mellett állott a magyar korona sok te- 
kintetben hasonló természetével. Mint amannak, ennek is 
most kellelt régi tartalmát visszaadni. A király esküt tesz, 
hogy megvédi az ország határait és a hozzá tartozó tar- 
tományokat is visszaszerzi. Pedig az ország fővárosa és 
túlnyomó nagy része idegen kézben van. Miként a csá- 
szári korona, Szent István koronája is fényes czímet ad 
viselőjének és nagy kötelességeket ró reá, de kevés hatalom- 
ban részesíti. 

Az osztrák örökös tartományok és Csehország álla- 
potai sem voltak olyanok, hogy erőt merítsen belőlük a 
dynastia. Expansiv hatalma nem volt. A vallásos vil- 
longás is megosztotta népeit. A rendi jogok is megkö- 
tötték az uralkodó kezét. A hűbérkorból maradt, önálló 
nemzeti lét nélküli és rendi szervezetüknél fogva egymás- 
ai 

tói elkülönzött mozaikszerű osztrák tartományok s az ön- 
magában is rendi csoportokra oszlott, bár önálló tradi- 
tiókkal, jogokkal és nemzetiséggel bíró cseh korona gyenge 
és törékeny alapjai voltak egy világraszóló nagyhatalmi 
állásnak. 

Ha nagyobb segélyre szorul a császár, számos tarto- 
mányai rendéivel külön kénytelen tárgyalni. A német biro- 
dalmon és Magyarországon kívül 12 külön rendi testület 
hozzájárulását kell kérnie. 

S ilyenkor nemcsak a rendek szűkkeblüségével és kö- 
zönyével kellett megküzdenie, hanem a reformatio óta ren- 
desen a többségnek határozott rosszakaratával is. 

Fájó engedményeket volt kénytelen tenni az Isten és 
a törvények megsértőinek. Bűnbe kellett esnie, hogy adót 
kapjon. Néha még így sem ajánlottak meg neki annyit, 
a mennyire szüksége volt. Mindig sok időbe került az 
alkudozás és mindig lassan és tökéletlenül folyik be a 
megszavazott összeg, a melynek beszedése szintén a ren- 
dek kezében van. A császár udvartartása és a pompa, 
a melyet ki kellett fejtenie, óriási pénzt követel. A ren- 
des jövedelmek, a melyeket, úgy mint nálunk is, csak a 
vámok és a fekvő jószágok szolgáltattak, nem fedezik a 
rendes kiadásokat. Rossz pénzügyek és adósságok súlyo- 
sabbá teszik az amúgy is nehéz helyzetet. 

Kevés hatalmánál, sokoldalú gondjánál és elfoglaltsá- 
gánál fogva a Habsburgok német ága a válság óta, a mely 
Károly becsvágyát eltemette, elvesztette hódító képességét 
és védelmi politikára szorítkozott. 

A kor nagy kérdéseiben már nem is akar vezetni. 
A vallásbeli ügyet abban az állapotban kénytelen hagyni, 
a melyet a protestánsok győzelme szabott meg (1555). 
A vereség hatása alól nem bir szabadulni. A protestánsok 
joga pedig az ellenség jogát és erejét jelenti magában a 



GooQÍe 



Digitized by VjOOQ 



AZ ORSZÁG MEGOSZLÁSA. 37 

birodalomban, úgy hogy a Habsburgok türelme gyengeségük 
bizonysága volt. 

Ferdinánd és Miksa némileg ellentétes egyéni sym- 
pathiákkal a két vallásfelekezet között ingadoznak és összes 
törekvésük a belső béke fentartására irányul. A jövő ala- 
kulására döntő befolyást nem gyakorolhatnak. Rómában 
és Tridentben nélkülök készül a szomorú, fanatikus, véres 
jövő. 

A Habsburgok e gyengeségét a magyar politika is meg- 
érzi. V. Károly idejében is Magyarországon a defensivára 
szorítkoztak. Az erőteljes oflfensiva pusztán terv. A XVI. szá- 
zad későbbi tizedeiben Rudolfig már a nagyszabású táma- 
dásoknak gondolata is elmúlik. Elmarad a felszabadító had- 
járat, mely a magyar nemzet lelkesedését és idealismusát 
teljesen a dynastia szolgálatába hajtotta volna. 

A Habsburgok léte nem függ attól, hogy egész Magyar- 
országot megszerzik-e. Míg az ország nyugati része az övék 
s e bástya német tartományaikat megvédi, hatalmuk alapjai 
nem forognak veszélyben. Ezért kerülik a döntő csatát. 
Többet veszíthetnek vele, mint nyerhetnének. Mindenüket 
koczkára vetnék, holott a török legyőzése nélkül is nagy 
alakjai maradhatnak Európának. Ezért óvatosak. Nem játsz- 
szák ki azt a sokat, a mijök már van, azért a többért, a 
mit megszerezhetnének, de a mi hatalmuknak nem nélkü- 
lözhetetlen kelléke. 

Birodalmi segédhadaik meg éppen csak a védelemre 
szorítkoznak. Egy szerencsétlen csatanap országukra zúdít- 
hatná a törököt, holott a győzelem a Habsburgok biro- 
dalmát bővítené, a miért a német fejedelmek nagy része 
pénzét és vérét áldozni nem hajlandó. Érdekeiket teljesen 
kielégíti, ha a német birodalmat védő magyar határvárak 
keresztény kézben maradnak. Magyarország elvesztett ré- 
szének visszahódítása miatt nem feszítik meg erejüket. 

Már az első török hadjárat (1529) eseményei bizonyít- 
ják, hogy új dynastiánk nem fordítja lelke egész erejét a 
magyar állam védelmére. 

Sok gyenge királya volt már nemzetünknek, sok ide- 
gen ült trónján, de eddig mindegyikök teljesítette védelmi 
kötelmeit. 11. Lajos, a leggyengébbek egyike, életével fizetett 
hibáiért. Zsigmond európai gondjai közepette is személye- 
sen vett részt a nemzet küzdelmeiben. Most először van a 
magyar komoly nagy veszélyben a nélkül, hogy hivatott 
őre és védője benne vele osztoznék. 

Ferdinánd kedvező benyomást tett a közvéleményre, 
jóindulatúnak mutatkozott. Szapolyainál különb ember volt, 
okosabb, erélyesebb és munkásabb. De nem birta a magyar 
nyelvet; háza iránt ellenszenvet érzett a nemzet, s csak 
azért fogadta urának, hogy megvédje. Raison-házasság volt 
frigyük. 

Nem lehet tehát csodálkozni, hogy rövid itt tartózko- 
dása alatt szerzett felületes népszerűsége hamar elpárolog, 
midőn azt látják, hogy nem váltja be, a mit igért, nem 
éli a nemzet életét, s mikor végveszélyben van Magyar- 
ország, ö távol marad és más ügyekkel foglalkozik. Az első 
magyar király, a kinek, úgy látszik, nagyobb gondja van 
Magyarország megmentésénél. 

Az első török hadjárat szomorú lefolyása Szapolyai- 
nak újra pártot szerez. A nemzet királyának vagy jóakara- 
tában vagy hatalmában kételkedik. Maga a magyar kor- 
mánytanács abban foglalja össze kritikáját, hogy Prágából 
nem lehet Magyarországot megmenteni. A rendek keserves 
hangon panaszolják: «Mit eszközölt ki Felséged a lefolyt 
négy év alatt, előttünk ismeretlen; de igyekezeteinek gyü- 
mölcsét nem élvezte még az ország. » Az ország felszabadí- 
tását követelik. «Ha Felséged erre nem képes », mondják 
• kegyeskedjék őszintén nyilatkozni, hogy mielőtt mindnyá- 

lan elvesznénk, módot találjunk, miképp segítsünk ma- 
gunkon és miképp hárítsuk el a fenyegető veszélyeket.* 

A XVI. század későbbi hadjáratai is mind fájó decep- 
tióval végződnek. 

Nézzünk körülményesebben egy esetet. 1566-ban Szu- 
lejman szultán óriás sereggel Szigetvárt ostromolja. 

A német birodalomnak védelmünkre rendelt hada 
kísérletet sem tesz a vár megmentésére. Mennyit szenved- 
hettek azok a magyar vitézek, kik a győri táborban vesz- 
tegeltek. Hallják az ágyúk moraját ; a pusztító lángok csak- 
nem perzselik az arczukat; tudják, hogy a vérszomjas po- 
gányok fegyelme meglazult, önbizalma megcsappant és hogy 
határozott támadásnak nehezen állhatnának ellent. Döntő 
fordulat következnék be az eseményekben, csak merni kel- 
lene. De mozdulatlanul kell nézniök honfitársaik titáni har- 
czát és biztos vesztét. 

A császári és királyi sereg őrt áll a század egyik leg- 
nagyobb hőstette és tragcediája előtt. Mintha nem akarná 
az utókort a Zrínyiek csodás vitézségének példájától meg- 
fosztani, tétlenül, páholyból nézi a döntő küzdelmet. 

A nemzeti dicsőség Szigetvár lángja közben újra fel- 
lobban ugyan és a nemzeti öntudatnak tündöklő oltárt 
emel ; de az ország tovább pusztul, s a magyar mindörökké 
csak sírva gondolhat arra a vérmezőre, a hol sorsa nagyot 
fordulhatott volna, s a hősökre, a kiket meg lehetett volna 
menteni, ha királyának hada megmozdul. A király és a 
nemzet közötti viszonyt egy szomorú emlék rontja. 

A cselekedeteknek nemcsak közvetlen hatása hasznos 
vagy káros. Midőn már rég elmúlt minden egyenes követ- 
kezményök, midőn azok teste, a kik bennök szerepeltek, 
már porrá omlott, s egészen más körülmények között él a 
nemzet: még akkor is eleven tényezői az eseményeknek, 
még akkor is képesek jóra és rosszra. A felelősség messze 

a síron túl is kiséri azokat, kik az emberek sorsára be- 
folytak. 

A szigetvári események is századokig rontottak a 
Habsburg- dynastia és a magyar nemzet viszonyán. 

Mélyen bevésődött a magyar szivébe e bús napok 
képe. Sokáig nem tűnik el lelki szeme elől azok alakja, a 
kiknek rideg számítását nem zavarja meg a Zrínyiek lel- 
ketemelö küzdelme, a kikben a vitéz vér sem buzdul föl, 
a kik nem rettegnek a jövő kor Ítéletétől, a kik a bajtárs 
kötelességeivel sem gondolnak, a kik csak önzők. 

Megrendül a nemzet lelki egyensúlya, midőn saját feje- 
delme hadától ilyet tapasztal; midőn a királyság, mely a 
múltban összenőtt a nemzet minden dicsőségével és fájdal- 
mával, mely egy volt a nemzettel s mely ezt képviselte, 
most a legridegebb önzés példáját mutatja. Királyának szol- 
gáiban a nemzet szenvedései részvétet nem ébresztenek s 
közömbösségük még a teljesen idegennek is szégyent hozna 
a fejére. S nem ez volt az egyetlen ilyen eset. Ez talán a leg- 
dramatikusabb, de a hová az ember csak betekint az 
akkori kor életébe, mindenütt ugyanerre a jelenségre buk- 
kan. A vezérekben nincs meg az elszánt akarat, hogy 
sikert érjenek el, nem tüzeli őket a szent hév, hogy fel- 
szabadítsák az országot. 

Ösztönük mindig arra indítja őket, hogy seregeiknek 
legcsekélyebb veszélyeztetésével a törökök rohamát távol 
tartsák a nyugattól, hazájuktól. Ha Kőszeg, ha Szigetvár, 
ha Eger hősi védői feltartóztatják a támadót, feleslegesnek 
vélik német vért ontani. 

1532-ben 80—90 ezer főnyi birodalmi sereg Bécsnél 
lebzsel s a szigetvári eset előjátékaként semmit sem tesz a 
Jurisichtől hősiesen védett Kőszeg fölmentésére. Csak mikor 
a törökök Ausztria határai felé küldik portyázó hadaikat, 
ad szövetségesünk életjelt magáról. 

1542-ben nagy német had indul Buda ostromára, de 
bár nálánál ez évben gyengébb a török, immel-ámmal foly- 
tatott csetepaték után hazatér. 1543-ban Szulejman Fehér- 
várt veszi be s a tekintélyes számú birodalmi csapat semmi 
kísérletet nem tesz, hogy ebben megzavarja; mikor pedig 
Szulejman visszavonul, egészen feloszlik, a nélkül, hogy 
puskaport szagolt volna. A magyarok ekkor feliratban 
mondják királyuknak: «Ha ö felsége egyéb népei csak a 
maguk határainak védelmére szorítkoznak, maguk is kény- 
telenek lesznek másképp gondoskodni fenmaradásukról. » 

1552-ben Móricz szász berezeg vezetése mellett nagyobb 
keresztény had gyülekezik össze, de tétlen marad. Míg 
Dobó Egernél örök dicsőséget szerez nevének, a vitéz 
Móricz herczeg Győrnél vesztegel s mihelyt Dobó diadalá- 
nak hírét veszi, haza siet. 

Ilyenek voltak a nagyobb hadjáratok, a melyeket e 
század utolsó évtizedéig a király idegen hadai hazánkban 
folytattak. Mindegyikök szomorú tapasztalattal gazdagítja a 
nemzetet, mindegyikök egy-egy reményt gyilkol meg benne, 
egy-egy kősziklát illeszt arra a talapzatra, a melyen Erdély 
különállása nyugodott. 

A XVI. század végén, Rudolf uralkodása idejében, a 
tizenöt évig tartó harcz már valamivel nagyobb erővel és 
több komolysággal indul meg. Talán kisebb seregek álla- 
nak a síkra, mint előbb, de nagyobb bennök a vállalko- 
zási szellem és elszántabb az akaratuk az ország felszaba- 
dítására. Fontosabb katonai állásokat magyar vezérekre is 
bíznak s ezeknek a haza ügyéért lángoló tüze az idegenek 
szivébe is belekap. Nádasdy, Pálífy, Zrinyi mellett Mans- 
feld, Schwarzenberg is kitesznek magukért s lelkesen küz- 
denek hazánk felszabadításáért. Nem is marad el a jó ered- 
mény. Az ország kettészakadásának alapja megrendül. 
Erdély a nyugati szövetséghez csatlakozik. Báthory Zsig- 

mond néhány fényes győzelemmel indítja meg a küzdel- 
met, a melyben hosszú idők óta először egyesül a régi 
hagyományos politika alapján az egész magyar nemzet a 
nyugati műveltség és saját területi integritása védelmében. 

De ennek a helyes politikának jó hatása hamar el- 
múlik. Rudolf rossz kormányzata ellensúlyozza azt. 

Az eddigiek kellőleg megmagyarázzák, hogy a XVI. 
században a Habsburgoknak miért nem sikerült az egész 
nemzetet megnyerni. 

Sőt, ha meggondoljuk, hogy ezen meddő küzdelmek 
között milyen borzasztó volt az ország sorsa s hogy, a 
mit később részleteiben is ki akarok fejteni, a belkormány- 
zat az elégedetlenségre különben is számtalan okot szol- 
gáltatott, az a kérdés is támad, miként történhetett, hogy 
ilyen szomorú tapasztalatok daczára a nemzet egy része 
még mindig ragaszkodott az új dynastiához? 

A Kelettel való szövetség sem vált be. 

A török nem birja a német seregeket döntő ütközet- 
ben megverni s nem képes a nyugati szövetséghez szitó 
magyarság localis ellenállását megtörni. Legnagyobb erő- 
feszítése egy-egy vár megostromlásával végződik. 

A török hadsereg nem egyszer messze hatol be a 
Habsburgok országrészébe, de aránylag rövid hadjárat után 
mindannyiszor visszavonul s a vidéket váraival együtt a 
régi birtokosok kezén hagyja. Ezeknél fogva a szultán nem 
bírja a magyar királyság egységét helyreálh'tani és pártfogolt- 
ját az egész ország urává tenni. Csak saját határai mellett 
terjeszkedik. Béke és háború idején egyaránt rendesen hó- 
dítja a saját területe mellett levő vidékeket, de ezeket meg- 
tartja magának s nem adja oda védenczének. 

A barátságos országrészeket sem kiméli. A vagyon, a 
zsákmány, a keresztény rabszolga akkor is vonzza, ha az 
az erdélyi részekből való. A szövetséges pénzét is meg- 

kívánja. Szegény János királynak néznie kell, miként pusz- 
títja a török had az ö országrészét. Keserves könnyeket 
hullat a baráti védelem iszonyatosságán. 

A török pártfogol tja rovására is terjeszti birodalma 
határait. A mely erődre vagy vidékre katonai szempontból 
szüksége van, azt elfoglalja, akárkié is. Hisz egész Magyar- 
ország a padisahé. Ö adományozta azt Szapolyainak és utóbb 
fiának s később ő nevezi ki az erdélyi fejedelmeket. A mi 
a szolgájáé, az az övé. Azzal kénye-kedve szerint bánhatik. 

E jogalapon szállja meg Budát, az ország szívét, fő- 
városát. Azt mondja, nem bizhatja nőre és gyermekre e 
fontos várat. A szegény magyar királyfi még panaszkodni 
sem mer. Örülnie kell, hogy Erdélyt és a szomszéd me- 
gyéket megnyeri s meg kell csókolnia a kezet, mely koro- 
nája legékesebb gyöngyétől megfosztotta. Pár évvel ezután 
a szultán a Temesközt, Becse és Becskerek városát köve- 
teli hűbéresétől. 

Lelkesedhetik-e valamely nemzet ilyen szövetségesért? 
Lehet-e vonzó ereje annak a politikának, melynek ezek a 
gyümölcsei? A nemzet irtóztató tapasztalatokat szerez. 
Egyetlen számítása, egyetlen reménye sem válik be. Az ' 
egymással ellentétes két politikának mindegyike oly szo- 
morú következményekkel jár, hogy a másikat igazolja. Az 
ellentétes rendszerek ijesztő példái tartják fenn a lelket 
éppen úgy a német, mint a török szövetség híveiben. Nem 
saját sikere, hanem a másik hibája táplálja a két eszmét. 

A nemzet nem bír eligazodni az ellentétes benyo- 
mások között. Homály borítja a szemét. Nem lát világo- 
san, nem tudja mittevö legyen. 

A legokosabbak is majd az egyik, majd a másik poli- 
tikához csatlakoznak; a tömeg teljesen tájékozatlan. Ha a 
tekintélyek sincsenek önmagukkal tisztában, hogy jusson 
a közvélemény egyöntetű és következetes állásponthoz? 

A tények verdictuma nem képes útbaigazítani a tévelygő 
nemzetet. Mindenki csak közvetetlen tapasztalatainak benyo- 
mása és érdekeinek hatása alatt foglal állást a nemzeti lét 
nagy kérdéseiben. 

A német és török mérkőzésének negativ eredménye 
önérzetes nemzedékben azt a gondolatot ébreszthette volna, 
hogy Brennusként saját kardját vesse a mérlegbe s jövőjét 
maga alapítsa meg. 

De a nemzet, a mely nem birta elhárítani a vészt, 
következményeit sem képes akarata szerint alakítani. 

Ezen évek története, Szapolyainak Mohács után való 
fölemelkedése gyorsan bekövetkezett kudarczával s Ferdi- 
nánd szerencsecsillagának az 1529-diki török hadjárat után 
beállott hanyatlásával, közös jellemvonást tüntet fel. A nem- 
zet a saját munkájától független eseményektől várta bol- 
dogulását; majd a német, majd a török gj^őzelmctől re- 
mélte az ország egyesítését. Kislelkűség fogta el. A sok 
csapás vérszegénynyé tette. Nem bizott erejében. Pártokra 
volt szakadva. Nem volt képes egy vezér, egy czél szolgá- 
latában egyesülni. Nem volt, mint már kiemeltem, nagy 
embere, Mózese, a ki kivezesse a sivatagból. Nagy erő- 
feszítés gondolatáig sem képes emelkedni. 

Mivel az érzelem a versenytársak egyikéhez sem köti 
a nemzetet s a tények, az eredmények sem beszélnek 
eléggé határozottan arra, hogy az egyik szövetség előnyei- 
ről meggyőzze a közvéleményt, fönmarad a régi pártosko- 
dás. A nemzet egyik része azt hiszi, hogy az európai 
helyzet fordultával majd segíthet a császár és a keresztény 
hatalmak szövetsége a mi bajainkon s hogy képes lesz a 
törököt kiszorítani Magyarországból. Ez a rész a nyugattal 
való szövetséghez szít. 

A nemzet másik része a német segítségével sem mer 
többé a törökkel szembe szállani. Ennek végleges gyözelmé- 

ben hisz és védelme alatt remél legkevesebb áldozattal el- 
viselhető állapotokhoz juthatni. Ez a rész Szapolyai mellé 
áll. Csak arra nem gondol senki sem, hogy az ország bir- 
toklásáért folytatott küzdelemben a döntő szerepet maga 
a nemzet vigye. Egyik fél sincs annyira meggyőződve poli- 
tikája helyességéről, hogy oly elszánt akarata legyen, a 
mely megfélemlít és magával ragad. A kétely, a határozat- 
lanság mind a két párt hódító képességét felemészti. Hogyan 
szervezzen propagandát, a ki maga is elégedetlen politikája 
eredményével és vezéreivel, kinek lelki erején és akaratán 
a bizalmatlanság rozsdája rágódik? 

Egyik eszmének sincs fanatikusa. 

A nemzet megoszlik a két politika között, a melyek 
egyike erő nélkül való és rosszul van képviselve, a másik 
pedig ellenkezik a hagyományokkal, a keresztény öntudat- 
tal, a nemzet önérzetével. 

A legelső években, Mohácstól 1529-ig, e két politika 
között ingadozott a közvélemény. 

Mindegyiknek sikerült egy időre a nemzet nagy részét 
magának megnyerni, először Szapolyainak, aztán Fer- 
dinándnak; de mióta a két párt szövetségeseinek egyike 
sem vált be, az illusiók mind a kettő irányában eloszlottak. 

Ettől fogva mindegyik politikának megmarad a maga 
tábora; az események hatása szerint e táborok ereje vál- 
tozik, de egészen egyik sem oszUk föl, mind a kettő szer- 
veződik és állandó marad. 

A pártok, melyek a Jagellók idejében az osztályokhoz 
simultak, mindinkább vidékek szerint oszlanak meg. 

Az események ereje okozta ezt az átalakulást. 

Eleinte összealkotásuk a régi volt. Közvetlenül Mohács 
után korábbi vezére, Szapolyai mellett nyilatkozott a köz- 
nemesség zöme, Ferdinándot pedig, mint ezelőtt, ekkor is 
főleg főnemesek támogattak. 

Ennek meg kellett változnia. A mint Szapolyai király 
lesz, nem tolhatja kizárólag a köznemesség szekerét. 

Míg Mohács előtt az volt a törekvése, mert érdeke 
kívánta, hogy a köznemesség becsvágyát fokozza s az 
államjogot úgy módosítsa, hogy az övé legyen a döntő szó, 
most ezt többé nem teheti. 

Az ő kormányzatába csak az ő hívei folynak be. Az 
úgy is csak pártkormányzat és így nincs rá szükség, hogy a 
párt egyik vagy másik elemét mesterségesen előtérbe állítsa. 

Csak úgy lehetett az egész ország ura, ha a főneme- 
sek körében is híveket szerez magának. Egyenkint nyeri 
meg tehát a hatalmas urakat, a kiknek váraik és katonáik 
vannak. 

A Habsburgok sem számíthatnak a koronára, ha csu- 
pán a főnemesek támogatják őket. Ök is minden osztályt 
törekszenek megnyerni. így önkénytelenül háttérbe szorul 
a két csoport politikájából mindaz, a mi az egyik vagy 
másik osztály uralmának kedvezett és a miért a két utolsó 
király idejében annyi küzdelem folyt. 

A figyelmet egy kérdés absorbeálja : az, hogy Magyar- 
ország a nyugathoz, vagy a kelethez csatlakozzék-e ? E kér- 
désben pedig az egyes osztályoknak nincs külön nézetük 
és érdekük. 

Míg a tanács összealkotása és az országgyűlés hatalmi 
köre felett folyt a vita, érthető volt, hogy külön váltak az 
osztályok, mert e kérdésekben eltérő érdekük lehetett. 

Midőn azonban arról van szó, hogy hol keresse az 
ország támaszát, a nyugaton-e, vagy a keleten, az osztá- 
lyok szerint való megoszlásnak nincs többé alapja. A tár- 
sadalmi állás helyett a lakóhely, az általános politikai fel- 
fogás s a követett vallás határozzák meg az egyének hova- 
tartozását. A főnemes és köznemes ugyanazon befolyás 
alá kerül, mindegyiköknek ugyanaz az érdeke, ha együtt 

laknak és egy vallásnak a hívei. Nincs okuk rá, hogy kü- 
lön pártokká alakuljanak. A természetes kapcsolat, mely 
közöttük nálunk mindig létezett, szabadon érvényesülhet. 

A nemzet, tekintet nélkül az osztályokra, újra politi- 
kai nézetek szerint oszlik meg. A főnemesek vezetik megint 
a környékükben köznemességet. 

A vallásnak is nagy a befolyása az egyesek párt- 
állására. 

Eleinte a protestánsok Ferdinándhoz vonzódnak, mert 
tőle nagyobb jóakaratot várnak, mint Szapolyaitól. 

A nemzetiségnek is volt befolyása a pártok alakulá- 
sára. A német származásúak (szászok, felvidéki városok) 
Ferdinándhoz csatlakoznak. 

A legdöntőbb befolyással azonban az egyesek párt- 
állására lakóhelyük földrajzi fekvése volt. A nyugat a nyu- 
gati, a kelet a keleti szövetséghez vonzódik. 

Az önérdekeknek megfelelően oszlott meg a nemzet 
a két párt között; de nem az önérdek volt a megoszlás 
egyetlen motívuma. Az emberek rendesen őszintén hiszik, 
hogy a közre nézve is az a legjobb, a mi nekik maguk- 
nak használ. 

Nem föltétlenül önzés, ha napjainkban a mezőgazda 
a földművelés fölvirágzásában, az iparos az iparéban ke- 
resi az ország boldogulását; ha az, a ki kiváltságos állás- 
ban született, aristokratikus nézeteket vall; ha az alsóbb 
osztályhoz tartozó egyén demokrata. Az ember, élete kö- 
rülményeihez képest, bizonyos érdekeket jobban megért és 
követelményei iránt melegebben érez, mint más érdekek 
iránt. Környezetéhez, közvetlen tapasztalataihoz idomul fel- 
fogása s azok szemüvegén keresztül nézi a világot. 

Az sem volt tiszta önzés, hogy a nyugati megyék 
lakói a német, a keleti megyék lakói a török szövetség 
barátaivá váltak. 

Az egyik közelről látja a német erejét s bízik benne; 
személyesen tapasztalja a vele való harcz hátrányait s ezért 
az egész országot is leginkább tőle félti. A másik képze- 
letére a törökök hatalmának van hatása; pusztításaik el- 
hárítását tartja a nemzet legfontosabb érdekének. 

Az önzés, valamint az ország létérdekeiről táplált né- 
zetek így vidékek szerint csoportosítják a társadalmat s 
geographice kettéválik az állam. Egyeseknek eltérő felfogása 
és érdeke gyakran megbontja a keretek egységét; de őket 
is előbb-utóbb a körülmények visszaszorítják vidékük párt- 
jának sorai közé. 

A pártoknak vidékek szerint történt megoszlása lehe- 
tővé teszi, hogy a pártok országokká nőjjék ki magukat. 
A pártok kormányzata területek kormányzatává vált. 

A fátum és a nemzet gyengesége így sodorta az orszá- 
got rövid idővel Mohács után, a mikor minden érdek a 
tömörülést, az egyesülést követelte, a kettéosztás felé. 

A nemzet szíve hallgat, egyik pártért sem dobog; a 
« német » és a « török » párt közül melyikért is hevüljön a 
jó magyar? Az emberek az ész tanácsa után akarnak 
indulni. Egységes vélemény azonban nem bír képződni és 
ellenkező politikájú két részre szakad az ország. Ellentétes 
benyomásokból eredő ellentétes nézetek és remények sza- 
kítják ketté a nemzeti érzületet. 

Mindig válságos és veszélyes idők azok, mikor vala- 
mely nemzetnek esze, Ítélete szerint kell olyan életbevágó 
ügj^ekben állást foglalnia, mint kellett ekkor; mikor nem 
talál útmutatást ösztöneiben, szokásaiban, érzéseiben. A gon- 
dolkozásból kifejtett meggyőződés ritkán képes a tömegeket 
állandó kitartásra, következetes eljárásra bírni. A czélszerú- 
ségbe vetett hit egymaga gyenge alapja egy új kormány- 
rendszernek. A szenvedelmekkel, az ideiglenes sikertelen- 
séggel az ilyen nem képes megbirkózni. Gyors irányváltoz- 

tatások szokták azon időket jellemezni, mikor a népek a 
hagyományos útról letérnek, s az észnek kell azokat ve- 
zetni, a kik ösztönökre és tekintélyekre szoktak hallgatni. 

A török 1542-től fogva beékeli magát a már ketté 
özakadt nemzet közepébe és egyesülésének anyagi gátat 
emel. Csak a török testén át tömörülhet immár a magyar 
nemzet. 

Midőn az idegen terület csaknem a Kárpátokig terjed 
s Magyarország keleti és nyugati részét csak egy vékony 
ív köti össze; midőn az ország közepe, a melytől minden 
része körülbelöl egyenlő távolságban van s a hol a köz- 
pontosítás szálai már régtől fogva összefutottak, pogány 
kézre kerül: az egyesülés és együttmaradás katonailag alig 
megvédhető, kormányzatilag alig főntartható. Ettől fogva 
nemcsak az eltérő politika választja ketté a nemzetet. A két 
résznek egymástól egészen elváló katonai és politikai hely- 
zete is az önálló szervezkedést követeli meg. Ha ugyanazt 
a politikát folytatnák, akkor sem lehetne a teljes kormány- 
zati egységet nagy nehézségek és sok kár nélkül föntartani. 

Az így létrejött kettészakadást állandóvá teszi az, hogy 
Erdélynek saját hagyományai voltak. Külön vajdák alatt 
állott már az Árpádok idejében és sok tekintetben külön- 
leges társadalmi és közgazdasági fejlődésen ment át. Geo- 
graphice is önálló testet alkotott, a mely, ha Magyarország- 
nak nem sikerült volna a középkorban ritka fokú köz- 
pontosítást meghonosítani, valószínűleg régen önálló feje- 
delemséggé fejlődött volna. Erdély particularismusában a 
mohácsi vészre bekövetkezett új alakulás kedvező talajra 
talált. A keleti részek Erdélyben bírják természetes köz- 
pontjukat. A külön királysággal számtalan szokás, érdek, 
a kötelesség és hűség kötelékei is keletkeznek, melyek vi- 
szont a független kormányzatot istápolják. Két szervezet, 
két közérzület alakul meg. 

Gr, Andráusy Gyula : Fönmaradásunk okai. II. * 

A török terjeszkedés a két öntudatnak más-más érde- 
ket is teremt. 

Magyarország fejlődése új korszakba lép. 

Eddig a két párt egyaránt az országos nagy érdekek 
különböző felfogására alapította létjogát s az osztatlan egész 
ország uralmára tört. Buda veszte után is sokáig az egy- 
ség utáni vágy uralkodik a lelkeken. De a kettéosztás vég- 
leges elfogadásának alapjait már lerakják a reális álla- 
potok. 

A vidékek saját érdekeik hatása alá kerülnek. A keleti 
részek már nemcsak azért maradnak önálló kormányzati 
egység, mert legsűrűbben ott laktak azok, a kik az egész 
királyság üdvét a török szövetségben látták, hanem -azért 
is, mert megszerelték önállóságukat, mert particularistikus 
szellemük megerősödött s mert különleges érdeküket két- 
ségen kívül a török védelem alatt elégíthették ki a leg- 
jobban. 

A XVI. században azonban a kettéoszlás még egyik 
párt nyiltan bevallott akaratának sem felel meg, hanem 
annak a következése, hogy egyik párt sem birja a másikat 
végleg legyőzni s hogy mindegyik az ország azon részei- 
ben, a hol legtöbb volt a híve, erős gyökeret ver és kezébe 
keríti a kormányzást. A megosztás minden érdekelt fél 
határozott szándéka ellenére jött létre és maradt fenn. 

A kor tehetetlensége szülte. 



Digitized by LjOOQ IC 



III. FEJEZET. 



AZ EGYESÜLÉSRE VALÓ TÖREKVÉS. 



A XVL század fejlődésének egyik legérdekesebb vo- 
nása a nemzet belső lényének tiltakozása a szétmálás ellen. 

Az egységnek a múltban nagygyá nőtt érzete nem bír 
az új alakulással megbékülni, de, sajnos, megküzdeni sem 
képes vele. 

Ha volt a nemzetnek következetes vágya, mert ilyen- 
nek minősíthető, nem akaratnak, az a platonikus, az a 
nagyobb elhatározásoktól irtózó lelki állapot, mely az el- 
törődött nemzedéken erőt vett, az az egység helyreállítása 
felé irányult. 

Az ország kettéoszlását nyomon követte és az egész 
századon át végig kisérte az egyesftés után való törekvés. 

Vonzó föladat volna reám nézve e nagy és helyes 
ösztönökből, a hazafias összetartás szükségéből eredő tö- 
rekvés képét ecsetelni. De nem czélom részletes történel- 
met írni. Átsiklom a rendek becsületes, bár gyakran naiv 
kisérletein, azon király jogara alatt egyesülni, a ki a fön- 
forgott körülmények között az országnak a legnagyobb 
hasznot nyújthatná, s nem szólok egyesek becsvágyáról, 
a kik, mint Perényi és Gritti, a nemzetnek ezen érzéséből 
reményt merítenek még arra is, hogy a két versenytárs 
mellőzésével ők kerülnek a trónra, s csak Martinuzzinál 

4* 

állok meg, a ki az egyesülést legközelebb juttatta meg- 
valósulásához. 

Az ö pályafutása világítja meg a legjobban azokat a 
lélektani okokat, a melyek az egyesülésre irányuló törek- 
véseket meddőségre kárhoztatták. Martinuzzi életének ta- 
nulmányozása útján ismerhetjük meg legjobban azon oko- 
kat, melyek miatt az egyesülést kivánó nemzedék a ketté- 
válás alapjait rakta le. Ezért foglalkozom vele l)ővebben. 

Martinuzzi egész történelmünk egyik legérdekesebb 
alakja, a Habsburg-kor első kiváló államférfia. Sphinx volt 
kortársai szemében, s halála után is az maradt. Életében 
mindenkit félrevezetett, s az utókor sem bír rajta teljes 
biztossággal ehgazodni. 

Egyet azonban mindenki érzett a múltban, s mindenki 
tud ma, azt, hogy nagyszabású férfiú volt. Elméje, munka- 
bírása, gyors elhatározó képessége imponálók. Parancso- 
lásra született. A hol megfordult, mindenütt uralkodott, 
mert mindig ő volt a legerősebb egyéniség. A kik gyűlöl- 
ték, azok is meghajoltak vasakarata előtt. Sokoldalúsága 
bámulatot keltő. Ékesen szólott. Beszédével egyeseket és 
tömegeket egyaránt meg tudott győzni. Az egyszerű pár- 
beszéd, a higgadt megfontolás nyelvéhez éppen úgy értett, 
mint a szenvedelmekéhez, mely a tömegekre hat. Nagy 
administrator volt. Szapolyai országrészéből ő alkotott szer- 
ves egységet. Hadvezéri képességet is tanúsított. A pénz- 
ügyeket rendbe hozta. Diplomatiai ügyessége elsőrangú, 
sőt talán túlságos volt. Mivel képes volt az emberekkel 
sokat elhitetni, azt képzelte, hogy mindent el tud velők 
fogadtatni, s részben ebbe bukott bele. 

Ismerte az embereket s ezért volt reájuk hatással. 
Ó ellenben zárt könyv maradt a kíváncsiak előtt. Ezért 
rettegtek tőle kortársai. Tudták, hogy belát veséjükbe, tit- 
kát meg föl nem födi előttük. Ez a felsőbbsége lett meg- 

gyilkolásának egyik okává. Csak kihűlt testével szemben 
érezték magukat biztosságban azok, a kik gyanakodtak reá. 

Bele tudta magát mások gondolataiba és érzéseibe 
képzelni, s ezért volt képes tetteit a legellentétesebb irányú 
emberekkel szemben is úgy föltüntetni, hogy valamennyien 
megbékültek velők. Politikáját a török és a német kedve 
szerint tudja kifesteni. Nagy ideig mind a kettőt ö vezette. 

Az erőt a nagy megpróbáltatások mutatják ki. 

Martinuzzi élete duzzad a dramatikus fordulatoktól és 
a végzetes bonyodalmaktól, a melyek szellemi tulajdonsá- 
gainak mértékét adhatják. Nézzünk egyet a sok közül, hogy 
benne mint tükörben lássuk hatalmas alakját. 

1540-ben Szapolyai halálával az életében is nehezen 
összetartható, mert feladatát meg nem oldott királyságnak 
jogi alapja is megszűnt. A váradi szerződés szerint (1538) 
annak Ferdinándra kellett szállania. 

S nagy erők állottak e szerződés mögött. 

Ferdinánd hadat küldött Buda bevételére. Szapolyai 
alattvalóinak közhangulata az egyesülés felé hajlott. Er- 
délyben maga a vajda, Majláth és társai, a magyarországi 
részekben meg a legnagyobb urak a váradi szerződés végre- 
hajtását követelték. Erőt adott ezen politikának az is, hogy 
csak az menthette meg a súlyos körülmények között levő 
keleti Magyarországot egy tapasztalatlan nő és egy csecsemő 
uralmától. 

S e politikáért harczolt Martinuzzi múltja, mert ő 
közvetítette a váradi szerződést. Eddigi támasza, a porta 
is neheztelt a váradi béke miatt a Szapolyai házra és 
Martinuzzira. 

E nehézségekkel szállott szembe Martinuzzi. Szerző- 
déses jog, a közhangulat, saját Ígéretei és a leghatalma- 
sabb urak ellenére tehetetlen gyermek fején akarta a koronát 
megtartani. S elérte czélját mindamellett, hogy legtermé- 

s^etesebb szövetségese, a gyermek anyja, a kormányzó 
királyné is elhagyta. 

Mivel Erdélyben érte János halála, kísérletet tesz az 
odavaló állapotok rendezésére. Mikor meggyőződik róla, 
hogy nem birja Majláthot hamar és végleg legyőzni, fél- 
eredménynyel éri be. Belátván, hogy Budán dől el a küz- 
delem, fegyverszünetet köt Majláthtal és Magyarországba 
siet. Erdélyt sorsának engedi át és egész erejét a döntő 
pontra veti. 

Egész nagysága nyilatkozik meg ez elhatározásában. 
Vesztébe látszik rohanni. Valójában pedig csak ez a me- 
rész lépés segítheti a győzelemhez. Minden középszerű 
ember Erdélyben maradt volna. Ott tarthatott a legkeve- 
sebb közvetlen veszélytől. Odavaló ellenségénél, Majláth- 
nál, erősebb volt, baj esetében pedig a török határ közel- 
sége lehetővé tette neki a menekülést. 

Erdély jó defensiv állást biztosított. S ő mégis el- 
hagyja ezt az állást és ellenségei körébe siet. Oda megy, 
a hol többet veszíthet, mert ott meg is nyerhet mindent. 

Világosan látnia kellett, hogy ha Budát és a Szapolyai- 
ház magyarországi híveit hűségükben meg tudja tartani, 
s királyválasztással az ingadozókat meg birja nyerni, Maj- 
láth sikerei Erdélyben döntők nem lesznek. A Ferdinánd 
hadaitól elzárt Erdélyt egy török pasa parancsa a régi útra 
terelheti. Az elveszett Magyarországot ellenben csak nagy- 
szabású török hadjárat szerezhetné vissza. 

Ferdinánd és nem Majláth az igazi ellenség, a veszé- 
lyes vetélytárs. Ezért indul Martinuzzi a koczkázatos útra. 
A királyfiúval majdnem az ellenség kezébe kerül, de végre 
Budára jut. Megelőzi ellenfelét. A töröknek bebizonyítja, 
hogy hű hozzája. A lengyel királyt arra használja fel^ 
hogy a Habsburgoknál közvetítvén, ö időt nyeijen a véde- 
lem szervezésére. Bizalmat gerjeszt megfogyott pártjában. 

Szava hatalmával király lyá választatja meg urát. Mikor 
Ferdinánd hadai Buda alá érnek, a diplomatát és szóno- 
kot a katona váltja fel. Budát ö védi meg. A mit körül- 
tekintő bölcseséggel kezdett, vitézséggel fejezi be. 

A királyné az ellenséggel paktál, őt árulás környékezi, 
a németek már a sánczok közé jutottak el; de az ő aka- 
rata és lélekjelenléte győzedelmeskedik az úrnő ármányain 
és az ellenség rohamán. A török mentősereg még jókor ér- 
kezik a vár alá. János Zsigmond Erdély ura marad. 

De ne folytassuk e küzdelem további leírását. Ennyire 
is csak azért bocsátkoztam részletekbe, hogy kitüntethes- 
sem Martinuzzinak azon tehetségeit, a melyek alkalmatosak 
a gyakorlati élet nehézségeinek leküzdésére, s a melyek a 
siker föltételei. 

Martinuzzinak mélyen szántó elméje is volt, mely a 
nemzetek életének belső összefüggését, szervezeti titkait is 
megismerte. Modern kifejezéssel élve, sociálpolitikusnak 
nevezhetjük. A magyar társadalom szervezetének leggyen- 
gébb pontját philosophiai mélységgel a parasztosztály sze- 
rencsétlen helyzetében találta. A királyságnak hivatásává 
tette: a gyengék védelmét. 

Ha nem ért el eredményt, ebben kora a bűnös és 
nem ő. A rendi társadalom nem érti meg, mi a valódi 
érdeke, mert pillanatnyi haszna vakká teszi, a királyság 
pedig gyenge arra, hogy kényszert alkalmazzon. 

De Martinuzzinak mindezen tulajdonságai együttvéve 
sem csinálnak valakiből igazán nagy embert és korszak- 
alkotó nagy államférfiút. 

Nagy taktikai képesség, hatalmas birkózó erő, mélyen 
tekintő elme sem ad föltétlen jogot a tartalék nélkül való 
és osztatlan elismeréshez, s nem emel senkit a nemzetek 
legnagyobb jótevői közé. 

A motivum tisztasága, a lélek nagysága kell ehhez, s 

az, hogy a nemzet életét leginkább befolyásoló nagy kér- 
désekben útmutatója legyen korának. 

Martinuzzi nagy tulajdonságai a legnagyobb mérték 
alkalmazását követelik meg. 

A kinek akkora az ereje, mint az övé volt, azzal szem- 
ben elnézésnek nincs helye. 

Ily értelemben véve valóban nagy ember volt-e Mar- 
tinuzzi ? 

Becsvágya rendkívüli volt. Az ilyen hatalmas erőnek 
kötelessége is, hogy vezetni akarjon. 

Ambitiója nem volt kicsinyes, nem irányult külsősé- 
gekre. János király halála után Perényinek ajánlja fel a 
kormányzói állást, ámbár maga foglalhatná el azt. Mikor 
e nagybefolyásu főúr, a kit meg akart nyerni, visszauta- 
sítja a hivatalt, Martinuzzi más társakat keres maga mellé ; 
az irigység elkerülése végett nem akarja egymaga birni a 
rangot, a melynek kötelességeit és terheit egymaga viseli. 
A biboros kalapot is egykedvűen fogadja. A kincstartó egy- 
szerű czímével él. 

A hatalmat kivánja, nem pedig a pompát és a rangot. 
De kérdéses, hogy a hatalomért nem áldozott-e abból is, a 
min csorbát ejteni sohasem szabad, s a mi egyedül igazol- 
hatja magát a becsvágyat: nem adta-e föl a közérdeket? 

Térjünk át politikája ecsetelésére. A most föltett kér- 
désre is csak így kaphatjuk meg a választ. 

Martinuzzi belátta, hogy a nemzet csak úgy kelhet új 
életre, ha kiveri az országból a törököt és újra egyesül a 
keresztény nyugati társadalom védelme alatt és védelme- 
zőjeképpen. 

Olyan nagy lélek, mint az övé, nem élhetett csupán 
a nemzet egy töredékének. Érzelmeit, szenvedélyeit a ter- 
mészetes határok, hagyományok és önálló nemzeti érzés 
nélkül való erdélyi parti cularismus le nem foglalhatta. 

Nagy erejét csak a nagy egésznek a szolgálata elégíthette 
ki. Mindennap éreznie kellett, hogy szűkes körülmények 
között még a fényes tehetség sem bir teljesen kifejlődni, 
nem bir önmagához méltó eredményeket létrehozni. A leg- 
finomabb húr sem ad hangot, ha nincs kellő széles alapra 
feszítve. 

Hajlandó vagyok tehát neki hinni, mikor nagyobb 
conceptióju politikát vall a magáénak, czéljául az egész 
magyar nemzet üdvét tűzi ki, s a Habsburgok alatt való 
egyesülés mellett nyilatkozik. 

Mióta Szapolyainak első tanácsosává lett (1534), folyton 
az ország egyesítésének nagy eszméje foglalkoztatja. Érdeké- 
ben alkudozik és szerződik, s mikor letér a hozzá vezető 
útról, akkor is hangoztatja, hogy csak ideiglenesen teszi ezt. 

De tizenhat évig (1534 — 1550.) kormányozott a nélkül, 
hogy az egyesülés megvalósítását megkísérelné. 

Miként történhetett ez ? Nem volt-e ámítás a nagy czél 
hangoztatása ? 

Az ország súlyos körülményei idomították Martinuzzi 
nemzedékének a fölfogását, s az övét is. Pesszimistává, 
bizalmatlanná lett a magyar ereje iránt. Mint többi honfi- 
társa, ő is olyan külsegítségre várt, mely a magyar erők 
nélkül önmagában birja a döntő siker biztosítékait. A szebb 
jövőért a jelen életet, bármilyen sanyarú volt is ez, nem 
akarta koczkáztatni. 

Éber figyelemmel kisérte a világ eseményeit. Gondo- 
san tájékozódott a nyugat és a kelet ügyeiről. Mindent 
megtett, hogy V. Károlyt hatásos fegyverkezésre rávegye. 
Ezt kérte tőle, erre kapaczitálta őt, jó és igaz tanácsokat 
adván neki. 

Ha Károly nagyarányú hadjáratot indít Magyarország 
fölszabadítása czéljából, Martinuzzi bizonyosan melléje ál- 
lott volna. 

Kisebb méretű harczba azonban nem akart elegyedni. 
A létrejött vállalatok egyikében sem bizott. 

A törökkel ezért folyton olyan lábon volt, hogy hoz- 
zája is csatlakozhatott. Óvakodott minden oly tettől, a 
mely a szultán szemében végleg compromittálhatta volna. 
Hűséget Ígért neki is, ámította, megfizette neki az adót, s 
letagadta előtte a nyugattal való szövetséget. Néha segít- 
ségben is részesítette, de úgy, hogy nagy haszna belőle 
ne legyen. 

A nyugathoz és a kelethez való viszonya között az 
volt a lényeges különbség, hogy a nyugatot unszolta, a 
keletet ellenben rendesen csillapította. 

S Martinuzzit hajlama és tehetségei is arra ösztönöz- 
ték, hogy mindig két lehetőséget tartson nyitva maga előtt, 
hogy két vasa egyszerre legyen a tűzben. Gomplicált em- 
ber volt, a ki az utolsó perczig bizonyos akart benne lenni, 
hogy a körülményekhez alkalmazkodva, első szándékának 
az ellenkezőjét is megtehesse. 

De csupán ezekkel Martinuzzi minden cselekedetét még 
sem birnám magamnak megmagyarázni. 

Olyan alkalmat nem mulasztott el, a mely a siker 
minden kilátását nyújtotta. De nem egy olyan vállalat jött 
kormányzata ideje alatt létre, a melynek fogyatkozását 
Martinuzzi, ha részt vesz benne, képes lett volna pótolni. 
Ö maga jelentékeny hadat birt kiállítani. Mély belátása, 
nagy erélye, lánglelke is megbecsülhetetlen értékűek lettek 
volna a kereszténység táborában. Ha nagy magyar erő, 
nagytekintélyű és önálló magyar vezér képviseli a had- 
seregben az erélyes actiót, az események másként alakul- 
hattak volna. Az a szent tűz, a mely elszórtan egyes várak 
védelmében csodákat művelt, egységes vezetés mellett, az 
idegenek lelkét is felhevítve, nevezetes eredményeket érhe- 
tett volna el. Brandenburgi Joachim, vagy az 1543-diki 

német sereg valószínűleg egészen más sikereket arat, ha 
olyan tanácsban és támogatásban részesül, mint a minő 
Martinuzzitól telt. 

S e komoly eshetőségeket elszalasztja Martinuzzi, an- 
nak ellenére, hogy semlegessége is nagy koczkázattal járt. 

Mi biztosította őt arról, hogy ha kudarczczal végződik 
a német birodalmi hadjárat, a megosztott magyarságra 
nem teszi reá kezét a török ? Mit és mennyit fog az elszi- 
getelt országból meghódítani ? Megmarad-e belőle annyi is, 
a mennyi a puszta tengődéshez elégséges? 

S ezek nem voltak képzelt veszélyek. Martinuzzi sze- 
meláttára hasítja ki Szulejman a nemzet szívét a testéből. 
Honnan van, hogy Martinuzzi mégis jobban fél a harcz- 
tól, mint az ilyen állapot fentartásától ? 

Semlegességével még a békét sem biztosíthatja. Csak az 
ország egy részét szabadíthatja meg a közvetlen pusztítástól, 
mely annál ellenállhatatlanabb erővel zúdult a többire. 

Ha egész Magyarország sorsa volna a kezében, s vala- 
mely külföldi szövetségessel szemben cselekednék úgy, 
mint a hogyan cselekszik a magyar király és a nemzet 
egy része irányában, magatartását kizárólag hazafias mo- 
tívumokból eredőnek tarthatnám. 

De mikor az ő nemzete is vérzik a harczmezőn, a 
hova őt hiában várják; mikor az a török erő, melyet ő 
megalázás és hazugság árán a Tisza vidékétől és Erdély- 
től távol tart, a Duna mentét áztatja magyar vérrel ; mikor 
nemzete legszebb reményei kisérik a keresztény hadakat, s 
maga is győzelmüktől várja az ország üdvét, akkor tartóz- 
kodásának egyetlen rugója alig lehetett az egész nemzetet 
átölelő hazafiság. 

Alig származhatik közérzületböl, hogy a rész kivonja 
magát az egésznek a küzdelme alól, s hogy az egésznek 
a veszélyeiben ne osztozkodjék. 

A hazafiság nem okozhatta, hogy tétlenül nézze a 
nemzet egyik fele, miképpen kínlódik és fogy napról-napra 
a másik fél. 

Martinuzzi magatartását csak úgy értem meg, ha föl- 
teszem, hogy egyéni és ezzel kapcsolatban particulíiris- 
tikus tekintetek, miként az egész nemzedéket, öt is be- 
folyásolták. 

Maga mondotta, hogy mindig első akar lenni. A Sza- 
polyaiak mellett az. Ki állhat jót érte, hog}^ a Habsburgok 
alatt is az marad? 

Ez a kétely ösztönszerűleg óvatossá teszi. Politikai 
végső czélját csak félakarattal szolgálja. Szívesen hallgat 
azokra az érvekre, melyek a döntő elhatározás elhalasztá- 
sát tanácsolják. A semlegesség javára befolyásolja öt egyéni 
becsvágya. 

Igazán nagy ember volt-e Martinuzzi? Nem merem 
állítani. Sajnos, becsvágyának túlságosan nagy befolyást 
kell tulajdonítanom cselekedeteire. 

Lángleikének egész erejével szerette-e hazáját? 

Hozzája fogható nagyszabású magyar embert képzelni 
sem tudok, a kiben nemzetének legerősebb szenvedélye, 
legjellegzetesebb vonása, hatalmas méreteinek megfelelő 
kifejezésre ne jutna. 

A mi bennünk a legmagasztosabb, az az olyan em- 
berben, a ki fajunk képességeit fokozott mértékben egyesíti 
magában, ahg hiányozhatik. 

Martinuzzi mély szenvedélyessége, fáradhatatlan munka- 
ereje nem fakadhatott hazug alapból. Azokat a tulajdon- 
ságokat csak az igazság szülhette. Egyénisége századok 
multán is azt a benyomást kelti, hogy őszinte volt a meg- 
győződése, igaz a lelkülete. Taktikai fogásai voltak hazu- 
gok. A kor eszközeit másoknál nagyobb fortélylyal hasz- 
nálta. Fönnhangon hirdetett hazafisága azonban valódi volt. 

De szívében becsvágya is nagy tüzet gerjesztett. Hazafisá- 
gával csak ambitiója tartott lépést. Nagy képességének 
tudata becsvágyát a hazafiság alapjaira rakta. Hazája leg- 
főbb érdekét abban találta, hogy ö legyen a kormányon. 
Ambitiója elvakíthatta, mert azt lelke összekapcsolta a 
hazafiság fogalmával. 

Nagytehetségű vezér azért üdvös nemzetére nézve, 
mert meg tudja találni a helyes politikát. De mi marad 
meg a haszonból, ha a vezérnek le kell térnie a helyes 
útról azért, hogy megtartsa hatalmát? 

A nagyképességü ember parancsoló állása a közjónak 
leghathatósabb eszköze. Sajnos, e tudat éppen a legnagyobb 
szabású férfiakban könnyen annyira fokozódik, hogy nem 
tekintik magukat puszta eszközöknek, s önálló czéllá emelik 
énjük szolgálatát. 

Martinuzzi is olyan nemzeti kincset látott önmagá- 
ban, hogy személye érvényesülését minden más érdek fölé 
helyezi. 

Semleges marad, mert uralmát ez biztosítja a leg- 
jobban. 

Várakozó állását csak akkor hagyja oda, teljes erejét 
csak akkor fejti ki, mikor ezt becsvágya megkívánja, egyszer 
a német, másszor a török ellen. 

Mikor először lép nyilt actióba, maga segít politikája 
útjába csaknem legyőzhetetlen akadályokat gördíteni. 

Megemlékeztem már az 1540- diki eseményekről. Láttuk, 
hogy akkor Martinuzzi kardot rántott Ferdinánd ellen, s 
hogy a török oldala mellett magyar vért ontott. 

Mi vezethette őt az általános politikájától ennyire el- 
térő útra? 

Mivel Ferdinánd el volt rá határozva, hogy a váradi 
béke végrehajtását ki fogja erőszakolni, Martinuzzi, ki ezt 
el akarta halasztani, szép szóval nem boldogulhatott. Vagy 

át kellett adnia Erdélyt Ferdinándnak, vagy erővel kellett 
azt megvédenie. 

Izabella és Mailáth, az ö főellenségei, a Habsburgok- 
hoz való csatlakozásban már megelőzték őt, s Ferdinánd 
nekik tulajdoníthatta volna az eredményt. 

Tekintélyét, állását fenyegetné az alku ilyetén végre- 
hajtása. Ezért hívja be az országba a törököt, a mit más- 
szor mindig nagy gonddal elkerül. 

Igaz, az általános állapotok is elég okot szolgáltathat- 
tak neki arra, hogy lebeszélje Ferdinándot a szerződés 
gyors végrehajtásáról. Kevés reménye volt reá, hogy Károly 
császár a felbőszült szultán ellen nagyarányú hadjáratot 
indítson meg. A császár viszonya a franczia királyhoz fe- 
szült volt, s már fenyegetett a küzdelem, mely 1541-ben 
ki is tört. Martinuzzi nagyszabású conceptiója végrehajtá- 
sának nem kedvezett az idő. 

De még sem érthetem, hogy annyira féltse Magyaror- 
szágot a török hadjárattól, hogy elkerülése végett maga 
hívja be az országba a törököt, s ennek győzelmét a maga 
ereje és élete koczkáztatásával is előmozdítsa. Ki ugrik a 
vízbe, hogy meg ne ázzék? 

A török hasznát is veszi Martinuzzi munkájának. A 
földnek, a melyet ő testvérvérrel áztatott, termését a po- 
gány aratja le. Budát, a melynek birtokáért a keresztények 
egymás erejét kimerítették, a melynek ellenálló képessége 
e küzdelem közben megtörik, a török könnyű szerrel fog- 
lalja el. Igaz, erre Martinuzzi nem számított. De ha kizá- 
rólag a közös haza nagy érdekei vezetik, nem követhette 
volna el azt a nagy hibát, a melyért oly keservesen lakolt. 

A másik eset, a mikor várakozó állását elhagyja, pályája 
végére esik. 

Martinuzzi, a ki addig a Habsburgok minden ösztön- 
zése és a maga szerződési kötelessége daczára egyetlen 

lépést sem tett Erdély tényleges átadása érdekében, 1549- 
ben, Ferdinánd akarata ellenére, sürgeti az egyesülés vég- 
rehajtását. A ki nem egy olyan alkalommal, a mikor min- 
denki reménynyel nézett a keresztény hadak sikere elé, 
elzárkózott minden illusio elöl ; a kinek eddig szövetségesei- 
nek erőfeszítése soha sem tetszett elegendőnek arra, hogy 
sorsukban osztozkodjék: most, a mikor az európai hely- 
zet és V. Károly politikája nagyobbszabású hadjárat lehe- 
tőségét kizárta, az azonnali egyesülést erőszakolja. Ö, a ki 
még akkor is irtózott a törökellenes hadjárathoz való csat- 
lakozástól, a mikor a nemzetet a maga egészében annak 
iszonyaitól meg nem menthette, most kész az egész nem- 
zetet némi nyugalomban részesítő békének a megbontására. 
A ki akkor, mikor Buda és az azt környező várrendszer 
még magyar kézben volt, s a mikor az egyesülést könnyeb- 
ben lehetett keresztülvinni és megvédeni, félt a harcztól, 
most a törökök domináló stratégiai állása ellenére merész 
lett. A ki el bírta tűrni, hogy saját hibájából Buda elvesz- 
szen, s az ezen eseménytől fölrázott kereszténység hadjá- 
ratában részt nem vesz, most átlépi a Rubicont. 

A ki pár évvel előbb csak ereje egész megfeszítésével 
bírta Izabella királyné ellenére az egyesülést meggátolni, 
most katonákat kér Ferdinándtól, hogy Izabellát erőszak- 
kal kényszerítse arra, a miben előbb megakadályozta. 

Nem latolgatja többé, hogy terve minő veszélyeket zú- 
díthat az országra, hanem tétovázás nélkül halad czélja felé. 

S e nagy változás oka az a veszély, a mely öt magát 
környezi. 

Gyakran történik meg, hogy a ki folyton- folyvást ha- 
lasztgatja elhatározását és minden eshetőséggel szemben 
teljes biztosságot nyújtó alkalomra vár, a legroszabb pil- 
lanatban kénytelen actióját megindítani. Helyette a sors 
választja meg a cselekvés idejét. 

így járt Martinuzzi. 

A porta neszét veszi az ellene irányuló egyezkedések- 
nek, s hallgatva Martinuzzi ellenségeire, elveszti hozzá való 
bizalmát. Fenyegető positiót foglal el. Martinuzzi vég- 
veszélyben van. Ennek érzetében ugyanolyan csodás erejű 
actiót fejt ki, mint 1540-ben, a mikor szintén saját létéért 
kellett küzdenie, A mikor minden elveszettnek tetszik, min- 
dent megment az egykori Fabius Gunctatornak gyors elha- 
tározása. 

így hajtja végre 155t-ben azt, a mit egész életében 
akart, de túlhajtott óvatossága miatt elérni nem birt. 

Arra az elhatározott erős akaratra, arra a bátorságra, 
a mely nélkül tervét sohasem lehetett megvalósítani, csak 
akkor birja magát elszánni, a mikor egyéni érdekei meg- 
követelik a cselekvést. Tizenhat éven át az egyesülést csak 
az országnak a töröktói való egészen biztosított felszaba- 
dítása esetében hiszi kívánatosnak, mihelyt azonban állá- 
sának fentartása úgy követeli, az egyesülésre tör, ámbár 
sohasem volt kevesebb kilátás a felszabadulásra, mint 
éppen most. 

De alig van biztosságban a legközvetlenebb veszély 
elöl, azonnal meg is változtatja magatartását. 

A nemzetközi helyzet nem kedvezett a megindított 
vállalatnak. Összehúzódik a császár feje fölött az a viha!*- 
felhö, a mely élete annyi eredményét pusztítja el. 1551 
vége felé a franczia király megtámadja V. Károlyt s a né- 
met elégedetlenek harczra készülnek ellene. 

Nagyravágyása és országos tekintetek megint egy útra 
terelik Martinuzzit ; ismét elérhetőnek hiszi a régi állapo- 
tot, még pedig javított kiadásban. A magyar és a török 
megegyezésével vagy legalább elnézésével a már lemondott 
és eltávozott Izabella nélkül reményű Erdélyt kormányozni. 

Azon van, hogy helyreáüítsa a békét a török és a 

király között, s hogy a két fél között újra azt a helyzetet 
foglalja el, a melyben országrészének legkisebb koczkázta- 
tásával alkalmatosabb perczben újra a fölszabadítás mun- 
kájához láthatott volna. Én legalább csak így értem meg 
eljárását. 

Ha kezdettől fogva a török kezére akarta Erdélyt ját- 
szani és Ferdinánd seregét tőrbe akarta csalni, a mivel 
Castaldo vádolta, másképpen kellett volna eljárnia, mint 
a hogyan tette. Ha a török javára dolgozik, miért tudó- 
sította a királyt arról, hogy a törökkel alkudozik, miért 
sürgette a királyi hadak szaporítását, s miért tett meg 
minden tőle telhetőt, hogy a királyi hadakat Erdélyen kí- 
vül egyesítsék? 

Ez esetben azon kellett volna lennie, hogy Ferdinánd 
ne fegyverkezzék és a Castaldo vezérsége alatt álló gyönge 
sereg Erdély szívébe vonuljon, távol minden támasztól és 
segítségtől. 

Martinuzzi, a kinek éles szeme mindig meglátta a czél- 
jához vezető közvetlen utat, ezen egyszerű igazságot félre 
nem ismerhette. Különben is mi bírhatta volna arra, hogy 
hazájának és magának is az érdeke ellen cselekedjék, 
s a töröknek adja át az országot, a melynek egyéni nagy- 
ságát is köszönte? Miért szánta volna el magát valóságos 
harakirire ? 

Az a föltevés sem látszik alaposnak, hogy a Ferdi- 
nánddal kötött szerződés hű végrehajtását akarta. Eljárása 
ezen czél elérésére sem volt alkalmatos. Ha el volt hatá- 
rozva a Ferdinánddal kötött szerződés végrehajtására, tud- 
nia kellett, hogy ez a török ellen folytatandó harcz nélkül 
lehetetlen. Arra meg nem számíthatott, hogy a jövő ta- 
vaszig az európai helyzet nagyobb arányú hadjáratot lehe- 
tővé fog tenni. Mire való volt tehát az örökös halaszt- 
gatás ? 

Gr. Andrássy Gyula • Fönvnat-adcMunk okai. !L "^ 

Pusztán csak a döntés kitolásáért Martinuzzi-szabású 
férfiú nem mulasztja el a kedvező alkalmat, melyet a 
fegyverben állott Erdélynek küszöbén várak ostromával el 
foglalt török had helyzete ez évben nyújtott; pusztán a 
halogatás kedvéért nem hagyja a bizalmatlanságot s a 
gyanút maga ellen nagyra nőni királya szemében, s nem 
engedi meg, hogy a török, várat vár után megszállva, a 
jövő hadjárat számára magának előnyös stratégiai positiót 
teremtsen. 

Maga alatt nem vágja a fát az olyan birkózó, mint a 
milyen e barát volt. Szót fecsérelhet, hogy időt nyerjen, 
ha ez haszonnal jár, de a siker esélyeit nem rontja meg 
csupán azért, hogy elhalaszsza azt, a mi elkerülhetetlen. 

Mindaz, a mit ez időben tesz, csak akkor méltó az ő 
eszéhez, csak úgy vezethetett czélhoz, ha valóban békét 
akart a törökkel kötni, s a két kü/dö felet a végleges döntés 
előtt arra akarta rábírni, hogy az ő kezén hagyják meg 
Erdélyt. Ha ezt akarta, helyes volt, hogy Ferdinándot fegy- 
verkezésre ösztökélte, mert e nélkül a töröknek nincs szük- 
sége reá sem és a békére sem. E czél elérését nem nehe- 
zíti, hogy közli Ferdinánddal egyezkedő szándékát, mert 
nem akarja öt megcsalni, hanem capacitálni kívánja, s a 
tőle alakított helyzet kényszerénél fogva a békére akarja 
szorítani. 

E czél előmozdítására szolgált az is, hogy a királyi 
hadakat Erdélytől távol akarta tartani, mert a siker első 
feltétele volt, hogy ott ő maradjon a helyzet ura. Ez ve- 
zette abban is, hogy óvakodott a töröknek ártani, s a 
nagy unszolások után megindult hadjárat alatt is elkerülte 
a határozott fegyvertényeket, sőt a törökön segíteni ipar- 
kodott. A szultán bizalmának megnyerése nélkül gondolnia 
sem lehetett terve megvalósítására. A törökkel folytatott 
tárgyalásainak is csak akkor volt értelmök, ha a maga szá- 

mára akarta a talajt előkészíteni. Ferdinánd számára békés 
utón nem szerezhette meg Erdélyt. A török soha sem 
fogadta volna el Ferdinánd uralmát Erdélyben. Martinuzzi 
ezt világosan tudja és számtalanszor hallja a portától. Mi- 
nek kezdett volna tehát előreláthatóan eredménytelen tár- 
gyalásokat ? 

Különben egyetlen szóval sem igyekszik a törököt Fer- 
dinánd uralmával kibékíteni. Okoskodásának lényege az 
volt, hogy a szultánt az ő személye felől hamisan infor- 
málták, pedig ő tetteivel bizonyította be, hogy hú a szul- 
tánhoz. Ha a szultán reá bízza a kormányzást, az marad 
ezentúl is. Megígéri, hogy a német hadakat Erdélyből el 
fogja távolítani. 

Hogyan vezessen az így kezdett alkudozás ahhoz az 
eredményhez, hogy a szultán Ferdinándnak engedje át 
Erdélyt? 

Martinuzzinak azt az igyekezetét, hogy minden komoly 
összeütközést elodázzon, szintén csak úgy érthetni meg, 
ha a régi állapot alapján békél kivánt kötni, mert az erők 
egyensúlya bírhatta csak a két felet arra, hogy elfogadják 
az eddigi állapotot. 

Annyira czélhoz is vezet Martinuzzi politikája, hogy 
valószínűleg győzelmeskedik, legalább egy időre, ha meg 
nem ölik. A két óriási birodalom akarata ellenére szellemi 
felsöbbsége újra érvényesült volna. 

A török már rá is helyezkedett Martinuzzi álláspont- 
jára. Nincs okvetlen szüksége Erdély meghódítására. Mihelyt 
Erdély nincs ellene, megnyugodhatik. A válság abból ke- 
letkezett, hogy a Porta nem bízott többé a barátban. 
A mint neki sikerűit az ellene támadt gyanút eloszlatni, 
a töröknek nem volt többé oka az eddigi állapotot meg- 
változtatni. 

Ferdinándot is jól felfogott érdeke engedékenysége 

bírhatta. Ha Martinuzzi megegyezik a szultánnal, Fer- 
dinándnak meg kellett volna hajolnia az övénél nagyobb 
elmétől teremtett fait accompli előtt. A béke, melyet Marti- 
nuzzi contemplált, sokkal előnyösebb volt Ferdinándra és 
Magyarországra nézze is, mint a rossz időben megindí- 
tott harcznak Martinuzzi akarata ellenére való folytatása. 
E harcz Ferdinánd kárára ütött volna ki, holott a békével 
elérhető új állapot a réginél kedvezőbb lett volna a Habs- 
burgokra nézve is. Csak nyertek volna vele, ha fejedelmi 
sarjadék, ha Szapolyai helyett, a kinek megkoronázását 
a török sürgette, a ki királyi czímmel élt, szerény szárma- 
zású vajda áll Erdély élén. Egy hetvenéves főpapot szive- 
sebben láthattak a Habsburgok Erdély kormányán, mint 
egy i^ut, a ki dynastiát alapíthatott. 

De a sors másként döntött. Martinuzzit alaptalan gyanú 
miatt meggyilkolják, midőn még jó reménynyel küzd és 
egyénisége érvényesítésével a nemzet jövőjét véli irányoz- 
hatni. 

Megölése nem puszta véletlen. Bizonyos mértékig sa- 
ját hibáinak esik áldozatául. Mélyen rejlő fátum, saját tet- 
teinek nemesise adja a gyilkot a durva zsoldosok kezébe. 

Castaldo és Pallavicini da?moni erőt láttak a barát- 
ban. Útjait kifürkészni vagy megérteni nem birták. Látták, 
hogy mást akar, mint a mit mond. Megölték olyanért, a 
mit nem tett. A gyanút azonban múltjából és a jelenben 
követett politikájából merítették. Cselszövő természete a 
legrosszabb föltevést is megokolttá tette. 

Ki soha sem enged lelkébe betekinteni, kinek szándé- 
kait mindig mystikus homály környezi, ki rendesen úgy 
jár el, hogy módjában legyen azok ellen is fordulni, a kik- 
kel vállvetve fogott a munkához, az ideig-óráig orruknál 
fogva vezetheti az embereket, nagy eredményeket érhet el, 
de mindig fenyegeti a veszély, hogy hitelét veszítve, el- 

bukik. Ez történt Martinuzzival. A kiknek hatalmában van, 
rettegnek raegbizhatatlanságától és erejétől, s agyrémek ha- 
tása alá kerülve, megölik. Idegrendszerüket Martinuzzi te- 
kervényes eljárása kiforgatja a sodrából. 

Martinuzzi az országnak a Habsburgok alatt való egj e- 
sítését vallotta politikájának. A sors azonban az ellensé- 
ges tábor élére állította. Lelke így ellentétes hatások közé 
jutott. A maga érdeke és az a kínzó aggodalom, a mely 
Mohács után minden hazafi keblét elfogta, szárnyát sze- 
lik merész gondolatának. Lénye túlságosan complikáló- 
dik, s veszendőbe megy akaratának az az egyöntetű- 
sége, a mely nagy vállalkozások végrehajtására képesít- 
hetné. A közvéleménynek lelki állapotáig sülyed, mely 
akarja ugyan az egyesülést, de érte áldozni nem mer. 
Miként korát, öt is megbénítják hazafias aggodalmak és az 
önzés. 

Martinuzzi habozása közben íölhasználatlanul múlik el 
a legkedvezőbb időpont, a mikor a magyar nemzet talán még 
saját erejéből talpra állhatott. Az ő kormányzata idejében 
fészkeli be magát a török az országba (1540 — 1543), s 
vágja ketté a múltjánál és természetes határainál fogva 
egységes nemzetet. Vele száll sírba azon kornak utolsó 
nagyobb szabású embere, a melynek az ország fölszabadí- 
tása és egyesítése volt legfőbb nemzeti eszménye. A kö- 
vetkező korszakban a végzet új nemzeti föladatokat tűz 
herosaink elé. 

Martinuzzi tehát nem felelt meg hivatásának. Elméje 
elég nagy volt arra, hogy föladatát megismerje, de jelleme 
nem elég nagy arra, hogy betöltse. 

Míg azonban a kedvező perez megérkezésére vára- 
kozott, oly erőt szervezett, a melyre támaszkodva, czélját 
követhette volna. 

Az alkalom, a melyre várt, nem következett be, de az 

erö, a melyet létrehozott, megmaradt és a nemzetnek hasz- 
nára vált. 

Erdélyt a magyarországi részekkel Martinuzzi hozza 
benső kapcsolatba. Ö rakja le az alapokat, a melyekre a 
Bocskaiak és Bethlenek támaszkodhattak. Ö szervezi meg 
a keleti Magyarországot. 

A végvár, a honnan Magyarország egységét akarta 
helyreállítani, a nemzet atkotmányát és szabadságát fogja 
megvédeni. 

Martinuzzi végső czélját nem éri el. Ereje daczára nem 
jut el a kikötőbe, a mely felé törekedett. 

S az ő neve halála után sem vált határozott irányú 
nemzeti politika lelkesítő jelszavává. A nagy ellentétek, a 
melyek között élete mindig mozgott, lehetetlenné tették, 
hogy, mint sok nagy ember, az árnyékvilágból is irányítsa 
dz eseményeket, s a halálon is erőt vegyen. 

Ö nem lett azzá a Mózessé, a ki nemzetét kivezette 
a sivatagból, sőt az utat sem jelölte meg, mely a világos- 
ság felé vezetett. 

De iskolát alapított. A gyengék politikájának klasszi- 
kus példáját adta, hogy a döntés pillanatáig megóvja nem- 
zetét a nála erősebb két küzdő féllel szemben. Sajnos^ 
sokáig nagyon sok kiváló emberünknek az ő mesterfogásait 
kellett utánoznia. 

Az ország egyesülése, melyet ö indított meg, halála 
után létrejön. A gyilkosság után a császári hadak végre- 
hajtják azt, a mit Martinuzzi igért, de a minek beváltását 
megint el akarta odázni. A véres tett azonban nem hoz 
áldást. A gyilkosság népszerűtlenné teszi a rendszert, a 
melyet bevezetett. A gyilkosok rossz kormányzók. 

Az erdélyi rendek nem akarnak a nemzet többi ré- 
szének a sorsában osztozkodni, s vonakodnak a rossz idő- 
ben kezdett háború terheit viselni. A fölébredt particula- 

ristikus szellem s a török fönnhatóságának elismerésével 
járó béke reménye, mely a királyi hadak gyengeségéből 
ellenállhatatlan erőt merít, valamint a keleti részeknek kü- 
lönleges stratégiai és politikai helyzete az erdélyi fejede- 
lemség új megalakulására vezetnek. A Szapolyaiak 1556-ban 
visszatérnek Erdélybe. 

De az ellenáramlat sem szűnik meg működni. A nemzeti 
egység eszméje minduntalan fölüti a fejét. Egyes nagyra- 
vágyók is megint benne keresik a maguk emelkedésének 
eszközét. Balassa, Forgách az erdélyi részekben is pártot 
szereznek az egyesülés eszméjének. A magyar királyok 
sem vesztik szem elöl Erdélyt, s János Zsigmond ellen 
törnek. 

1570-ben a speieri szerződés új alapra helyezi a két 
magyar államnak egymáshoz való viszonyát. Benne János 
Zsigmond lemond a királyi czímröl, s véd- s daczszövet- 
séget köt Ferdinánd utódjával, Miksa királylyal. 

Az egység eszméje megalkuszik a hatalmi viszonyok- 
kal, azzal az állapottal, a melyet megmásítani nem bir ; de 
ezen az áron legalább némileg érvényesül. Elismeri Erdély 
kormányzati önállóságát, de eléri, hogy megint egy királya 
legyen az egész országnak. 

A Habsburgok és a Szapolyaiak a magyar trónért küz- 
döttek egymással. De egyik sem birta a másikat legyőzni, 
s az ország két részre oszlott, a melyek mindegyike a má- 
sikéval ellentétes politikát folytatott. Két gyenge koronát 
kovácsolnak Szent-István koronájának darabjaiból. De az 
összetartás érzete e megoldással nem tud megbékülni, s 
miután a teljes egyesülést el nem érhette, compromissum- 
mal menti meg az eszményi életegységet. 

A Habsburgok fölülkerekednek. Az ö államuk lesz a 
régi magyar királyság örököse. Szent-István koronájának a 
nimbusa mellettök dönt. A magyar nemzeti élet folyt o- 

nosságát és egységét ok képviselik, s nem János Zsigmond, 
a ki nekik alárendeli magát. 

A Habsburgokat az egész nemzet királyának ismeri el. 
s a védelmi szövetség útján politikájukat is magáévá teszi. 
Ezzel az egységnek azon mértékét állítják helyre, a mely, 
míg a török Budát bírja, a legkönnyebben tartható fönn, 
s Erdély particulárismusával számol. 

Nemsokára ezután meghal János Zsigmond, s az er- 
délyi rendek Báthory Istvánt választják meg fejedelmöknek, 
ki mindamellett, hogy Miksa nem nézte jó szemmel emel- 
kedését, s Békésy Gáspárt, a speieri szerződés szerzőjét, 
szerette volna Erdély élén látni, elődje politikáját követi. 
A török hűbérese marad, titokban azonban hűségi esküt 
tesz a magyar királynak. 

A Báthoryak nem versenytársai a Habsburgoknak. 
Báthory István sokkal különb uralkodó, mint a milyenek 
a Szapolyaiak voltak, magyar politikája azonban sokkal 
szerényebb az övékénél. Meghajol a nemzeti egység esz- 
méje előtt. Lengyel király lesz, de Magyarországon meg- 
elégszik a vajda czimével. A lengyel trónt a Habsburgok 
ellenében szerzi meg, de Magyarországon elismeri a dy- 
nastia felsöbbségét. 

Ez az új rendezés azonban még nem állotta ki a 
török háború lűzpróbáját. Egy évvel a speieri szerződés 
előtt (1569) a törökkel fegyverszünet jött létre, s míg 
ez le nem járt, az új rendezést könnyen fönn lehetett 
tartani. 

A Habsburgok tiszteletben tartották, mert közvetlen 
uralmuk helyreállítására irányuló bármely lépésökkel fegy- 
verre szólították volna a törököt. A béke idejében Magyar- 
országnak is javára szolgált Erdély viszonya a törökhöz, 
mert a határon folytatott örökös csatározásokat szűkebb 
térre szorította, a nélkül, hogy megnehezítette volna a vé- 

delmet, a melyet ilyenkor minden vidék úgyis csak maga 
teljesíthetett. 

A török előtt pedig, míg törésre nem került a dolog, 
titokban tarthatták a szövetségnek ellene irányuló élét. 

Erdély kétértelmű közjogi állást foglalhatott el a két 
szomszéd között, míg ezek nyilt harczra nem keltek egy- 
más ellen. De miként válik be az anyaországhoz való kap- 
csolat, ha kiüt a harcz a törökkel? 

1593-ban ez bekövetkezik. Erdély fejedelme, Báthory 
Zsigmond, egész hévvel a magyar király karjai közé veti 
magát. 

Az erélylyel megindított harcz magával rántja a keleti 
részeket is. Megkezdődik egy drámai és tragikus fordu- 
latokban gazdag küzdelem, melynek főszereplői maga a 
lendületes, sokszor nagy erő kifejtésére képes, de beteges 
idegzetű és kiszámíthatatlan szeszélyű Báthory Zsigmond, 
továbbá Mihály, a ravasz oláh vajda, s a darva olasz zsol- 
dos Básta. Egyéni érdekek, nagyravágyás és hóbortok szo- 
morú válságba döntik Erdélyt; népe keservesen lakol sivár 
lelkű vezetői torzsalkodásaiért. Helybeli, társadalmi és po- 
litikai ellentétek is összeszövődnek az egyéni cselvetések 
szálaival, s az erdélyi népet majd az egyik, majd a másik 
egyéniség táborába hajtják. 

E kisszerű szempontok mellett azonban a nagy irá- 
nyoknak egymás ellen folytatott harcza sem szünetel. 

A magyar szövetség eszméje, a melynek erőt adott az 
erélylyel kezdett török háború, majd a hozzája szitó feje- 
delem uralmának, majd a közvetlen függésnek alakjában 
versenyez a török pártfogására támaszkodó politikával. 

A sok küzdelem végső eredménye Bástának és vele az 
egységnek győzelme. 

Ugyanaz a század, a mely Magyarország ketté oszlá- 
sát szülte, utolsó éveiben megérleli annak egyesülését. 

1600-ban Magyarországnak a töröktől mentes részei, mint 
hajdanában, megint egy fejedelmet ismernek el uralkodó- 
juknak. 

De ez az egyesülés sem tartott sokáig. A véletlen 
eredménye volt s nem felelt meg a keleti magyarság kíván- 
ságának, a mely a meddőknek bizonyult török háborúkban 
nem akart osztozkodni és külön állása által biztosított béke 
után áhítozott. 

Rudolf rövid uralma csak arra szolgált, hogy Erdély 
állami létét új alapokra helyezze. Erdély az anyaország 
sorsában osztozik, midőn ez a legkeservesebbé lesz, s ön- 
állósága a közös szenvedések közben fölébredt solidaritás- 
ban nagy erkölcsi létjogot nyer. 

A mi eddig csak a hatalmi egyensúlynak következ- 
ménye volt, s a nemzeti érzésnek rovására fejlődött vidéki 
egoismusban talált táplálékot, az a XVII. század legelején 
már nemzeti nagy feladat teljesítésében ébredt új életre, 
Erdély különállása véglegessé lesz, mert áldásos eredmény- 
nyel jár. Az egész nemzet ragaszkodik hozzá, mert hasz- 
nában az egész nemzet részesül. Nyiltan és büszkén szól- 
hatott és cselekedhetett mindenki érette, mert a nemzeti 
politikának egyik elismert igazságává vált. 

De erről később szólok. 

A NYUGATI ÉS A KELETI SZÖVETSÉG ELŐNYEI. 

A Habsburgokat nagy világtörténeti ösztönök, száza- 
dos hagyományok és reális érdekek arra szorították, hogy 
a magyar koronát megszerezzék. A törököt offensiv szel- 
leme, véres végzete hajtotta tovább hódító utján szegény 
hazánk rónái felé. Bennünket tehát a világ két legnagyobb 
hatalma fenyegetett. Két oldalról megtámadtatván, a mo- 
hácsi véiTeszteség után hanyatló erőben, az egyik szom- 
szédhoz kellett csatlakoznunk. Teljes önállóságunkat többé 
nem tarthattuk fönn. Be is látja ezt a nemzet és csak a 
szövetséges tekintetében van nézeteltérés. 

Melyik volt a helyes politika : a török fennhatóság el- 
ismerése, vagy a nyugatra való támaszkodás, a Habsburg- 
dynastia megválasztásával ? 

Szapolyai pártja azt hitte, hogy az ország egységét és 
békéiét a török védelme biztosíthatja. Azt remélte, hogy 
ha az ország a szultán fennhatóságát elismeri, a török 
nem fog magyar területet hódítani, sőt a már elfoglalt 
végvárakat is vissza fogja adni. Avval kecsegtette magát, 
hogy a szultán pártfogása mellett a nemzet magához térhet 
és ereje szaporodásával visszafoglalhatja állását az európai 
államrendben. 

De ez a számítás hibás volt. A török jószántából soha- 
sem hagyott oda olyan helyet, a hol mecsetje állott. Vétek- 
nek nézte volna a próféta ellen, saját felsöbbsége ellen, ha 

a félholdat a kereszt váltja föl. A török birodalom terje- 
dését a muzulmán vallás hódító ösztöne követelte. A ma- 
gyarral azért tűzött össze, mihelyt a Balkán-félszigeten 
megvetette a lábát, mert azon az utón találta, melyen a 
töröknek haladnia kellett, hogy a kereszténység legelső fe- 
jedelmét, a császárt leverje és a szárazföldön is terjeszsze 
uralmát. 

Százados nehéz küzdelem után végre földre terítette a 
magyar nemzetet. Mi ok bírhatta volna arra, hogy talpra 
állítsa régi versenytársát, a kiben nem bizhatott meg, 
mert keresztény volt, s kinek nagy hagyományai feltámad- 
hattak? A törökpárti magyarok politikájának végső gon- 
dolata tényleg az volt, hogy idővel ismét a nyugati vallás 
és műveltség védelmére keljenek. A török nem lehetett 
annyira hiszékeny, hogy maga álljon szolgálatára az ilyen 
szándéknak. Sok vért ontott Nándor-Fehérvárért. El lehe- 
tett-e képzelni, hog)^ visszaadja e várat, hogy majdan egy ú,i 
Hunyadi lobogtassa ott a kereszténység zászlaját? 

Ez ki volt zárva. Hogyan küzdjön meg a némettel, 
hogyan győzhesse le a császárt otthonában, ha katonailag 
is számottevő keresztény állam van közöttük? 

Az sem elegendő a töröknek, ha a vele szövetséges 
Magyarország keresztül bocsátja hadait. Hosszú vissza- 
vonuló útja idegen várak és ellenséges ösztönű katonák 
között vezetne el. Egyetlen vesztett csata végzetessé válhat- 
nék reá nézve. 

A szultánoknak be kellett látniok, hogy vagy közvet- 
lenül kell a Duna völgyén uralkodniok, vagy fel kell hagy- 
niok a további terjeszkedéssel. S a választás e két út kö- 
zött nem lehetett kétséges. A mozlim a magyarok szép 
szeméért hódító ösztönét, vallása hivatását nem tagad- 
hatta meg. 

Erdélynek és a Havasalföldnek a török meghagyta fél 

önállóságukat. Ez országok egyike sem feküdt hadmüködése 
vonalán s jóval gyengébbek is voltak az egyesített Magyar- 
országnál; másként bánhatott tehát velők, mint velünk. 

Szerbiát azonban már vilajettá alakítja át, mert föld- 
rajzi helyzete olyan, mint a mienk és kellemetlenséget okoz- 
hatna neki. 

Kortársait félrevezette az is, hogy Szulejmán több 
évig nem terjeszti ki birodalmát Magyarországon s több 
nagy hadjáratot folytat Nyugat felé, a nélkül, hogy a mö- 
götte levő területeket birodalmához csatolná. Közvetlenül 
Mohács után az egymás ellen küzdő magyar nemzet bá- 
gyadtsága miatt a szultán nem félt attól, hogy az támadólag 
lépjen fel ellene. A szultán Magyarország urának érezte 
magát. Ezért nem siet meghódításával. Lábát megalázott 
ellenfelének a nyakán tartja, s érzi, hogy a mikor akarja, 
birtokba veheti az országnak azon részeit, a melyekre 
szüksége van. 

De ki következtethetett abból, hogy Szulejmán nem 
siet az elért eredmények formai szentesítésével, arra, hogy 
megerősödni engedi a hajdan félelmetes nemzetet, hogy 
valóban lemond győzelmei gyümölcséről, s hogy nem nyit 
magának Magyarországon át egy mindig használható biz- 
tos kaput, mely balszerencse esetében védelmül is szol- 
gálhat neki? 

S a tények is bizonyítják, hogy a Szapolyai-féle remé- 
nyek alaptalanok voltak. 

A török az elfoglalt terület legnagyobb részét magá- 
nak tartja meg, s nem adja vissza a fönnhatósága alatt 
álló Magyarországnak, Budát pedig elveszi Szapolyaitól. 
Védenczének más várait is magának követeli a porta. Ma- 
gyarországba ékelt területének megtartására nagy gondot 
fordít, mert benne látja európai birodalmának ofTensiv 
bástyáját. 

A padisáht hódításra kényszerítette seregének alkata 
is. A török harczosok nagy része hübérért szolgált. Óriási 
erőfeszítésükért és szenvedéseikért földet vártak. Jogos igényt 
véltek tarthatni a területre, a melyet vérükkel áztattak. 

A török a háborút a Nyugattal csak úgy folytathatta 
támadó szellemben s csak úgy biztosíthatta a Balkán-fél- 
szigetet a keresztények ellen, ha állandóan tanyázott Ma- 
gyarországon seregeinek egy része, mely a szultán jelen- 
léte nélkül is képes lehetett az ellenséget nyugtalanítani, s 
neki pajzsul szolgálni. 

A török birodalom létének alapjai tehát kizárták azon 
remény megvalósulását, hogy a szultán visszaállítja Szent 
István koronájának területi épségét. 

S arra sem lehetett kilátás, hogy a félhold árnyéká- 
ban legalább békében éljen a csonka Magyarország. 

Rónái voltak a harczok színhelyei. Az öldöklések és 
pusztítások megfosztották volna értékétől a fprmai neutra- 
litást is. 

De még ezt sem lehetett volna fentartani. 

Sem a német, sem a török nem engedhette meg, hogy 
a csataterek mellett egy harmadik leskelődjék, várva a pil- 
lanatot, a mikor rávetheti magát a legyőzöttre. 

Láttuk, hogy Martinuzzi csak ámítás árán érhetett el 
némi semlegességet. Hazugságra azonban az állam jövő- 
jét nem alapíthatni, mert az előbb-utóbb okvetlenül lejáija 
magát. Az legfeljebb ideiglenes expediens lehet, nem pedig 
állandó nemzeti politika. 

Martinuzzi nagy színlelő képessége és szégyenletes 
fogásai sem biztosították a semlegességet. Akarata ellenére 
az események magukkal rántották. Halálát is az okozta, 
hogy nem akart színt vallani. 

Szapolyai országrésze Martinuzzi idejében félreesett a 
föharcz terétől. Ha neki sem sikerült neutrálisnak maradni, 

miként óvhatta meg a semlegességnek még csak az árnyé- 
kát is az a királyság, melyhez az osztrák határok mellett 
fekvő megyék is tartoztak, s mely a Duna völgyét, a népek 
ezen természetes útját is birta. A török fennhatósága 
mellett egyesített Magyarország a pogány és barbár világ 
táborában Iptt volna kénytelen saját társadalma ellen küz- 
deni. 

Békében csak úgy élhetett volna, ha a muzulmán és 
keresztény világ között folyó küzdelem az előbbinek győ- 
zelmével végződik s a harcz terét a német birodalom szí- 
vébe helyezik át. De kívánatosnak tarthatta-e ezt jó ma- 
gyar ember? Fabatkát sem ért volna önállóságunk látszata, 
ha a félhold Bécs ormain ragyog. 

Ha eddig el is tűrte Magyarország egy részének 
formai önállóságát, hódítási ösztönét e perez tői fogva 
semmi sem mérsékelhette volna. Erdély függetlenségét is 
csak azért nézte el a szultán, mert a német-magyar szö- 
vetség ellen mérhetetlen előnyt várt a magyarság megosz- 
lásából. Míg magyarok ellen is küzdött a vele szövetséges 
erdélyi fejedelem, többet használhatott neki, mint egy er- 
délyi szandsák. 

A német-magyar barátság védte meg Erdély önálló- 
ságát is. 

A török szövetség politikája teljesen téves volt. Annak 
a támogatását kereste, a kinek minden érdeke Magyarország 
gyengítése volt, a ki megerősödésünket soha sem enged- 
hette meg, s a kinek győzelmét előmozdítani, a kinek 
győzelmén még örülni sem volt képes a magyar lelkiisme- 
ret, a kinek visszaszorítása és bukása nélkül a magyarnak 
múltjához hű, önmagához méltó egészséges fejlődése ki 
volt zárva. 

A csonka ország, szellemi mivoltát és múltját meg- 
tagadva, azon társadalom ellen lett volna kénytelen for- 

dúlni, a melyhez hite, hagyománya, minden szokása kap- 
csolta, a melytől elszakadva, belső életének továbbfejlődése 
is ki volt zárva. Jót nem szülhet, ha a puszta létért egyén 
vagy nemzet nemesebb érzéseiről, magasztosabb érdekeiről, 
szent kötelességeiről lemond, s ellentétbe helyezkedik benső 
lényével. 

Ha a küzdelmet el nem kerülhette a magyar, a Nyu- 
gat mellett, a kereszténység mellett kellett síkra szállania; 
azon irány mellett, a melylyel múltja és jövője elválaszt- 
hatatlanul össze volt kötve, a melynek érdekében már 
annyi dicsőséget szerzett, a melynek köszönhette szellemi 
tőkéje java részét, s a melynek győzelmét szíve mélyében 
minden magyar ember kívánta is. Ez a meggyőződés volt 
azoknak a kiindulópontja, kik a Habsburgokhoz csatlakoz- 
tak. Királylyá választván a leghatalmasabb szomszédot, 
szent kötelességévé tették, hogy azonosítsa magát a nemzet 
ügyével, s hogy küzdjön az ország felszabadításáért. Azzal 
léptek szövetségre, a kinek minden érdeke a nemzet ere- 
jének fokozását kívánta, s a kinek győzelme a mi érde- 
künkben is volt, a kivel jó lélekkel, őszinte akarattal mű- 
ködhettünk együtt. 

S a létrehozott szövetség ereje arányban is volt a föl- 
adat nehézségével. Eredményt érhetett. Kiverhette a törököt 
az országból. Helyesen választott czél szolgálatában oly 
erőhöz csatlakoztunk, a mely győzni bírt volna és a mely- 
hez közös érdekek, közös műveltség és közös vallás kap- 
csoltak. Lehet-e ennél többet politikai combinatiótól várni ? 

Érdemét nem rontja le, hogy csak félig ért sikert. 

Csak másfél század múlva szabadítja fel a Mohács 
után kötött szövetség nemzetünket a török járom alól. 
mert a Habsburgok nem fejtik ki a várt erélyt ; mert előre 
nem látható sok esemény, mint a vallásszakadás és más 
országok és népek fejlődése zavarólag hatott, s V. Károlyt. 

a leghatalmasabb Habsburgot, elvonja a nagy vállalattól, 
a melyet tervbe vett; mert a magyar nemzet sem feszíti 
meg eléggé izmait és nem egyesül a török ellen, s mert 
a Habsburg-dynastia a magyar nemzetet nem birta kielé- 
gíteni és megszervezni. 

A jövő nem mindenben alakult úgy, mint a hogyan 
a szövetség megalapítói gondolták. De ennél jobb válasz- 
tást még sem lehetett tenniök, s ezért az utókor elismerése 
megilleti őket. 

Sokan a Szapolyai-féle politika javára irták, hogy a 
félhold uralma nem terjedt ki a keleti Magyarországra. 
Igazuk lehet, de ez még nem bizonyítja a Kelettel való 
szövetség előnyét. Valószínű, hogy a Kelet felé messzebb 
hatoltak volna el a törökök, ha Erdély ellenfelök. De ez 
esetben a Nyugaton értek volna el kisebb sikert. Az ösz- 
szes eredménynek javulnia kellett volna, ha Erdély a 
kereszténységgel tart. A török megfeszítette egész erejét, s 
ha nagyobb számú az ellensége, akkor sem tehetett volna 
többet. A keresztények hadserege pedig növekszik és a 
stratégiai positiója javul, ha Erdély mellettök foglal állást. 
Pedig nem is jelentéktelenül. Martinuzziról irják, hogy 
100,000 embert tevő sereget birt kiállítani. János Zsigmond 
60,000-nek parancsolt. Meg nem foghatom, hogy miben 
válhatott az ország ügyének hasznára, hogy ez az erő tét- 
lenül maradt, s hogy a török területet nem lehetett két ol- 
dalról fenyegetni. 

A keleti részek semlegessége nem szaporította azok 
számát, kik a nyugati határokat védték, ellenben sok ezer- 
rel növelte azokét, a kik támadtak. 

Erdély politikája a töröknek azzal is segedelmére volt, 
hogy a magyar király hadait gyakran megosztotta. 

Csak egy példát hozok föl. 

Szigetvár hősies védelmének évében a király legjobb 

Gr. Andri't{t.Hif Gt/ula : Föíimarcuiásunk okai. II. 6 

hadvezére Schwendi és seregeinek egy része János Zsigmond 
-elten harczol, a helyett, hogy a török ellen fordulnának. 

Ki tudja, hogy a keresztények nem mentik-e föl Szi- 
getvárt, ha nagyobb erővel rendelkeznek és jobb vezér, 
alatt állanak? 

Nehéz megérteni, hogy miként szolgálhatta határaink 
védelmét az az eljárás, a mely megosztja a védőket és a 
török ellensége egy részének vérét veszi, míg a török ha- 
lálos csapást mér a többire. 

A német-magyar szövetség a XVI. században nem 
veti mérlegbe összes erejét a török ellen. Nem teszik meg 
a próbát, hogy meg tudott volna-e felelni hivatásának. 
Fél erővel dolgozva, csak fél eredményt ér el. Megállítja 
a törököt terjeszkedésében, de nem birja visszaszorítani. 

A magyarság politikai jelentőségére az államszövet- 
ségben, valamint a dynastia és a nemzet közötti viszonyra 
is káros hatással volt a két iránynak egymás ellen foly- 
tatott küzdelme. 

A magyar nemzet ontotta a XVI. században a legtöbb 
vért a török csatatereken ; oly csodás bátorságot tanúsított, 
a minő párját ritkítja a világ történetében; hősökre .mu- 
tathat, a kik méltók Leonidas dicsőségére; e század há- 
borúinak valódi eredményét, a török hódítás megakasztá- 
sát, első sorban a magyar lelkesedés, a magyar katonai 
erény vívták ki. A nagy háborúban azonban csekély erő- 
vel vesz részt, a védelem foglalkoztatja, az ország felsza- 
badításának munkájához komolyan nem lát, úgy hogy 
panaszra ad ürügyet, elismerés helyett szemrehányásban 
részesül, bizalom helyett bizalmatlanságot kelt. A nemzetet, 
mely saját önállóságáért, saját területe visszaszerzéséért 
egyszer sem áUít talpra számbavehető erőt, lenézik azok, 
a kik idegen földre nagyszámú hadakat küldenek. Pedig 
bámulniok kellene a magyart, mert hazája minden ma- 

roknyi földjét vörösre lehetne festeni az érette ontott hon- 
fiúi vérrel. Koldusnak nézik a nemzetet, olyannak, a mely 
idegentől kér védelmet, holott nap-nap után testével védi 
meg a hazát és általa Európát; sokkal többet ad, mint a 
mennyit kap, s törhetlen heroismusával kimeríti a muzul- 
mán hódító erejét. S a király bizalmatlanságot érez a nem- 
zet iránt, a melynek egyik része állandó ellenfele, másik 
része gyakran változtatja pártállását. Viszonyunk a király- 
hoz megromlik. 

Más útra tért volna fejlődésünk, ha a nagyrészt saját 
erőfeszítésével megmentett egységes magyar nemzet emelhet 
szót Bécsben. Sok alakulhatott volna másként még akkor 
is, ha elmarad a reánk nézve legkedvezőbb megoldás, de 
a nemzet heroismusa a világ figyelmét magukra vonó 
nagyobb szabású hadjáratokba^ is kitűnik, s a török ural- 
mától ment országrészeket egy gondolat, egy akarat hevíti, 
szivük együtt érez mindazzal, a mi Európában nemes és 
magasztos volt. 

A két ellentétes politikának a nemzet lelkében vívott 
tusája megakadályozni segíti a Nyugattal kötött szövetség 
összes kedvező következményeinek kifejlődését. 

De azért e szövetség a török barátság hátrányainak 
ellensúlyozására szolgált. 

Nem szakadunk el az európai élet közösségétől. A nem- 
zet kis töredéke, igaz, hogy emberfeletti erőfeszítéssel és 
áldozatok árán, de betölti hivatását. A Zrínyiek, a Szondiak, 
a Dobók nem engedik feledésbe merülni a Hunyadiak ha- 
gyományait. Az ő tetteik dicsőítik meg korukat, a mely 
nagy tudott volna lenni, ha a vezetés a nemzet ősi erejét 
egy irányba tereli. 

A nemzetek sorsára a reális hatalmi viszonyok döntő 
befolyással vannak. De azért nem egyedül tőlük függ a 
nemzetek haladása. 

6* 

Vannak magasabb szellemi tényezők, a melyeket bün- 
tetlenül a nemzetek sem sérthetnek meg, a melyekkel ellen- 
tétbe helyezkedni mindig káros. 

Vannak eszmék, a melyek oly jelentősek és szentek, 
hogy örök haszonnal jár az értök kifejtett férfias erőfeszí- 
tés még akkor is, ha elmarad a közvetlen siker. 

Ilyen volt az európai társadalommal való benső soli- 
daritás. 

Ha sokkal több veszély ly el és szenvedéssel járt volna 
is a Nyugathoz való ragaszkodásunk, mint a törökkel való 
frigy, akkor is jobb és hasznosabb politika volt az elöbbeni, 
mert meghagyta a nemzet életgyökereit azon talajban, a 
honnan erőt szíhatott, holott az utóbbi, ideiglenes előny 
fejében, a nemzet boldogulását kizáró viszonyok megerősíté- 
sén, a mienkkel ellenséges világrend győzelmén fáradozott. 

Az egyik még a legrosszabb esetben is megóvta dicső 
föltámadásunknak a reményét; a másik még a legjobb 
esetben is, abban, ha frigyestársunk legyőzetik, az önér- 
zetben és becsületben megfogyott nemzet számára csak a 
vezeklő megtérés útját hagyta fönn. 

Ki birná kiszámítani, hogy mit ér nekünk ma, s hogy 
mennyire növelte minden gondolkozó magyar szemében 
vérének tiszteletét, s mennyire emelte nemzetünknek te- 
kintélyét a világ előtt, hogy, kitartva a hagyományos ösvé- 
nyen, küzdeni és szenvedni tudott a keresztény társadalom 
védelmében. 

Mennyivel szegényebb volna ma önérzetünk, ha ama 
századokat a pogány védelme alatt opportunista várako- 
zásban töltöttük volna el, ha politikánk vezető gondolata 
e században a hozzánk méltatlan frigytárs elárulása lett 
volna, s a pogányok táborában őgyelegve azt lestük volna, 
hogy mikor dől meg a hatalom, a melynek hűséget es- 
küdtünk. 

Garlyle azt mondja, hogy az angol fajnak Shakespeare 
többet ér az aranydús Indiánál. 

A XVI. század halhatatlan magyar hőseinek áldott 
emlékét boldogulásunknak nem egy külső tényezőjénél 
többre becsülöm. 

Lelkünk büszkeségét és hazafiúi tudatunkat fokozta 
az és fogja fokozni mindenkor. 

S az erkölcsi tőkénél mi adhat több erőt a jövő küz- 
delmei számára? 

Érzi is a nemzet, hogy melyik párton áll az igazság. 
Mikor Szapolyai és Ferdinánd királyságuk határvonalait 
megállapítják, a nagyobb rész az előbbinek jut. A XVI. 
század végéig a török fegyvereknek kedvez a szerencse. 
A félhold emelkedőben látszik lenni, a Habsburg-dynastia 
ellenben sülyed. V. Károly idejében szerencsecsillaga büsz- 
kén ragyogott Európa égboltján. Ellenségei már attól féltek, 
hogy universális monarchiát alapít. A század végén, 11. Ru- 
dolf alatt, ellenben közelebb áll a teljes bukáshoz, mint 
hosszú és változatos történetében bármikor. A Habsbur- 
gokat uraló Magyarországot az örökös küzdelem elsor- 
vasztja, holott a keletinek aránylag több nyugalomban van 
része, s legalább Martinuzzi és Báthory István idejében 
jobb a kormányzata is. Mindezek ellenére, mint az előb- 
beni fejezetben láttuk, a nyugati királyságnak nagyobb a 
vonzó ereje a keletire, mint megfordítva, s a nemzet esz- 
ménye marad az egyesülés a Habsburg-királyok alatt. Ezen 
eszme ereje hatalmasabb a pillanatnyi anyagi előny nyo- 
másánál, s a nemzet súlypontja a gyengébbnél marad. 

A török-barátok szégyenkezve képviselik politikájukat. 
Mentségeket keresnek. Sajnos, királyaink magatartásában 
találnak is eleget. De lelkük híjával van a meggyőződés 
erejének. Igazat mondanak, midőn annyiszor hangoztatják, 
hogy örömmel követnék a keresztény zászlót, csak volna 

elég ereje rá, hogy őket meg is védje. Érzik ök is a nem- 
zet hivatását, csak nincs elég heroismusuk, hogy azt be- 
töltsék. Álokosság és particularistikus szellem következté- 
ben a nemzet nem bír közös eszmének élni, ámbár egy 
akart lenni. 

De, szerencsénkre, kettéosztva is fenmaradhattunk. 
Nyomorúság volt az életünk, de éltünk és megóvtuk a 
fejlődés alapjait. A Nyugattal kötött .szövetség segítségével 
megvédtük az ország egy részét a török ellen. A nyugati 
társadalom tagjai maradtunk, s Erdély különállása ellenére 
a nemzeti élet egysége, az összetartás tudata, sok száza- 
dos multunknak e dicső eredménye, nem veszett el telje- 
sen. S Erdély politikája hasznos eredményeket is termett. 
Erdély pihent ereje később a magyarság és az alkotmá- 
nyosság terén hozta meg a gyümölcsöt. 

De most nézzük e kor hatását a Habsburgokat uraló 
Magyarország szabadságára és alkotmányára. 

A király kimeríthetetlen erőforrást talált mindig a ma- 
gyar faj önföntartási ösztönében. 

Idegen világban ellenségek közepett fejedelménél ke- 
reste a nemzet fönmaradásának biztosítékait. Mikor bajba 
került, ösztöne súgta neki, hogy erősítse a kormányt. 

Ez az érzés volt az Árpádok, az Anjouk és Mátyás 
hatalmának forrása. Ez indította meg a reactiót a király- 
ság javára, midőn a Jagellók idejében a nemzet a maga 
sülyedését ijesztő mértékben szemlélte. Ez birt arra egy 
népes országgyűlést, hogy a végrehajtó hatalmat a íiatal 
és gyenge II. Lajosra bízza. 

Mohács szilárdabbá teszi ezt az irányt. Nagyobb baj- 
ban a nemzet még sohasem volt, mint az itt vívott csata 
után. Súlyosabb csapás még nem érte. A királyság fölfris- 
sülhet abból a forrásból, a honnan hatalmát merítette. 
Az ország veszélyeztetett helyzete, a mely a középkorban, 
midőn másutt gyenge volt a királyság, ezt nálunk hata- 
lomhoz juttatta, újra az ő javára befolyásolhatta a köz- 
állapotokat. 

A nemzetnek megint mindenekelőtt erős királyra volt 
szüksége. A vesztett vér és a nyomor, a melyet nagyrészt 
a Mátyás óta kifejlődött fegyelmetlenség okozott, a király- 
ság renaissanceát vonhatta maga után. 

A Habsburgokra szép és hálás hivatás vár. Legyenek 
igazi vezérei, gondoskodjanak róla, osztozzanak sorsában, 
küzdjenek vele és érette, s léte megóvásáért a nemzet 
örömest áldoz szabadságaiból. 

Örökös küzdelmek közepett kifejlődött katonai ösztöne 
megértetné a nemzettel, hogy fegyelemre van szüksége. 
A táborban elsajátított szokás kihatna a polgári életre. 
A király, ki az ellenség előtt parancsol, a tanácsteremben 
is dönthet. 

Az ország belső állapota is a kormány megerősödését 
követeli. 

A két állam versengése és a török berohanásai az 
igazság kiszolgáltatását, a büntetések végrehajtását lehe- 
tetlenné tették. A holnap bizonytalan. Senkisem tudja, a 
sors forgandó kereke melyik törvényt, melyik hatalmat fogja 
magasra emelni. Az erős és ügyes érzi, hogy rászorul vala- 
mennyi kormány. A hatóságnak, a törvénynek nincs tekin- 
télye. Az igazság kiszolgáltatásától senkisem fél ; mindenki 
csak a nyers erőszaktól retteg. Mindenki a maga erejére 
van utalva. 

Ilyen körülmények között a bún nő, mint a dudva. 
A Mátyás halála óta a fegyelemtől elszokott társadalomnak 
túlságos önzése és rakonczátlankodása óriási arányokat 
ölt. Az otthonából kizavart sok bujdosó, a ki rablással 
tartja fenn életét, a hatalmas várúr, a kinek pénze és kato- 
nája büntetlenséget biztosít, mind a rend ellen törnek. 

A nyomor és a túlságos hatalom, a kiknek nincs mit 
félteni, s a kiknek nincs kitől félni, ez a két véglet fenye- 
geti a békét. 

Ezeknek az állapotoknak csak erős király vethet véget. 

A nemzet legéletbevágóbb érdekeinek, legmélyebb szen- 
vedélyeinek előharczosává válhatnék a király. A nemzet- 
nek minden jó tulajdonsága az ő tekintélyét növelné; szi- 

vének minden dobbanása az övé lehetne. E mellett a ha- 
talom egyensúlya is az ö javára módosult. Ö a szomszéd 
tartományoknak is az ura. Katonát és pénzt onnan is kap- 
hat, a magyar társadalom pedig elszegényedett, s egyik 
része a török járma alá kerülve, a nemzetre nézve el- 
veszett, a másik része ketté oszlik, úgy hogy közvetlenül 
csak kis töredék áll szemben a Habsburg-dynastia világ- 
hatalmával. A Habsburgok tehát az absolutismusnak ná- 
lunk még el nem ért fokát valósíthatnák meg. Önként meg- 
hajolna előttük a nemzet. 

Ennek azonban feltétele az volt, hogy a Habsburgok 
magyar politikát kövessenek. Ez azonban meg nem történt. 
Családi politikát folytattak az egész világot átkaroló tenden- 
tiákkal. Magyarország, mint többi országuk is, csupán ütő- 
kártya volt azon játszmában, melyet a világ uralmáért űztek. 

S e játszma nem úgy alakult, mint a hogyan várták. 
Egész figyelmüket és összes erejüket foglalta le, s a XVI. 
században, mint már láttuk, mégis ők voltak a vesztesek. 

Magyarországban a defensivára kénytelenek szorít- 
kozni, a mikor a nemzet erélyes oflfensivát vár. A mikor 
csak győzelmes támadással lehetett volna visszaszerezni 
az országnak a fönmaradásához szükséges határokat; a 
mikor darabokra van szakítva a nemzet és egyesülni kí- 
ván : királyaink beérik azzal, hogy nálunk fogják föl a török- 
nek Németország ellen irányult csapásait. 

A Habsburg-dynastia csak félsikereket ér el. 

A török ellen csak egy kis földterületet képes meg- 
védeni. 

A belső rendet megjavítja. Ferdinánd egy pár nagyobb- 
szabású hadjárattal legyőzte a legrakonczátlanabb oligar- 
chákat, s nem egy nagyúri rablót tett ártalmatlanná. De 
a mit ezektől megóvott, azt a mentők pusztították el, 
úgy hogy ezen sikere sem kelthette föl a hála érze- 

tét. A fejedelem katonái több kárt tesznek, mint az oli- 
garchák. 

A Balkán-félszigetnek hazánkba tódult menekültjein s 
hazánk kalandosain kívül Spanyolországnak, Olaszország- 
nak, Németországnak zsákmányszomjas és vérengző ele- 
mei, rosszul fizetve és fogyatékos fegyelem alatt, állan- 
dóan nálunk tanyáztak. 

Háborúban a katona még a humanismus és a tör- 
vénytisztelet modern korában is rendesen brutáUs és haj- 
landó mindent saját czéljainak alárendelni. Benne ponto- 
sul össze a közérdek; igénye ezért minden másé fölött 
áll. Érthető tehát, hogy a XVI. század harczosa szemében 
semmisem volt szent; vérengzéshez szokott idege a leg- 
iszonyúbb kegyetlenségtől sem rettent vissza. Mikor zsold- 
ját nem kapta meg, az éhség gyötörte és oly vidéken élt, 
a melyhez sem érdeke, sem érzelme nem csatolta, pusztí- 
tásai minden korláton átcsaptak. 

S nálunk gyakran jutottak ilyen körülmények közé az 
idegen zsoldosok. 

Ezzel a pusztító haddal szemben állott Ázsia és Afrika 
söpredéke, a sok török, tatár, arabs, néger, a ki mind zsák- 
mányból élt, rabszolgát tartott, s érdemet látott abban, 
hogy öli a keresztényt. 

Hazánkat három világrész legkapzsibb, legkegyetlenebb 
elemeinek sáskajárása pusztította. 

S nemcsak a törökök tartották földünket ellenséges 
talajnak, a melyet fel kell dűlniok, az ország egy részét 
fejedelmeink hadai is ilyennek nézték. 

A világtörténelem lapjai isszonyattal emlékeznek meg 
a német harmincz éves hadjáratról. S méltán. Nekünk 
azonban talán többet kellett szenvednünk, mint a szent 
birodalom népének ama tragikus korban. 

A harmincz éves hadjárat alatt mindenik küzdő fél- 

nél elsőrangú szerepet német fejedelmek vittek, a kik or- 
száguk és népeik érdekét szivükön hordozták. Nálunk igen 
csekély hatalmuk volt azoknak, kik hazánkkal éreztek, mert 
kenyeréből éllek s mert osztoztak nyomorában. S habár nem 
is a nyilt háború, de a tényleges harcz nem harmincz évig 
tartott, de már ekkor — a XVII. század végévél — hetvenöt 
évig. 

Erőteljes képpel jellemzik ezt az állapotot maguk a 
rendek a törvényben: «a jobbágynak nincs mása meztelen 
testénél, s ez is kegyetlen veréssel megrakva^. A corpus 
juris telve van panaszokkal. Keserves olvasmány. Túltesz 
bármely szomorújátékon. Egy nemzet szellemi és testi kín- 
jainak könynyel és vérrel írt emlékkönyve az. Számtalan- 
szor kérik a rendek a királyt : tartsa fegyelemben seregeit, 
s állítson élükre magyarokat, a kik féltik otthonukat. 

A királyok nem voltak hijával a jóakaratnak, de nem 
állottak óriási nehézségű feladatuk színvonalán. A fő baj 
forrása, hogy nincs elég pénz a zsoldra. Messze a harcz- 
tértől, bizonytalan jövedelmekkel, a melyekből közegeik 
sokat maguknak tartottak meg, nagy kiadásokkal (a sok 
szükséges költséghez egyes fejedelmek pazarlásai is járul- 
ván ; Rudolf például egymaga sok milliót fordított palotáira 
és remekművek vásárlására), terhes adósságokkal, bizal- 
matlansággal eltelve a magyarok iránt, a kik pedig a török 
hadviselés módját a legjobban ismerték, s az országot sze- 
retve, némileg legalább kíméletesen bántak népével ; a kor- 
nak megfelelő decentralizált közigazgatással^ legnagyobb- 
részt csak egy nyárra fogadott katonasággal, kiváló tehet- 
ségű hadvezér nélkül, önmaguk nagyobbszabású képesség 
hijával: királyaink nem bírják a zsoldosok ezreit, a kik 
nélkül nem lehettek el, a törvény tiszteletére szorítani. 

Az ország vagyona és lakossága napról-napra fogy, 
életerönk apad. 

S mindezt a nemzet a Habsburgoknak tudja be. 

A királyság nimbusát csak a siker erősíthette meg. 
Az Anjouk és Mátyás hatalmát csak az elért eredmények 
tartották fönn. S a szabad kormányforma iránt érzett sze- 
retetet még a szerzett dicsőség sem birta sokáig háttérbe 
szorítani. Még Mátyásnak is meggyült vele a baja. 

Természetes tehát, hogy a XVI. században a király- 
ság nem bir népszerűségre szert tenni, és a royalismust 
nagygyá nevelni, a mit elérhetett volna, ha hivatásának 
hathatósabban felel meg. 

S ehhez járul, hogy a nemzet azt sem látja, hogy királya 
legalább megteszi mindazt, a mi sikerhez vezethetett volna. 

Nem csak az eredmény elégtelen, hanem a kivívására 
irányuló törekvés is. 

A szándék jóságához is, komolyságához is szó fér. 

Királyainknak egyike sem volt harczias szellemű. Fer- 
dinánd csatát nem látott. Miksa a szigetvári hadjárat al- 
kalmával bebizonyította, hogy nem jó hadvezér. II. Rudolf 
beteges idegrendszerű, mániákus. Nem volt táborba való. 
A Hradsin erős falai között is remegett egyéni biztossága 
miatt. 

A harczias magyar faj, a mely megszokta, hogy kirá- 
lya a veszélyek közepette elüljárjon, most, mikor a harcz 
eredményétől függ boldogulása, királyát egyszer sem látja 
tűzben. A táborozás sanyarú kenyerét fogyasztva, királyá- 
nak fényes udvartartásáról hall hirt. A sors csapása, hogy 
V. Károly szelleméből semmisem rekedt ezen rokonaiba. 
Károlynak beteges és fájdalmaktól kínzott teste rugganyos 
és friss lett, mihelyt felöltötte pánczélát és hallotta a harczi 
zajt. Osztozott katonáival a veszélyekben és nélkülözések- 
ben, s hadvezéri tehetségének is bizonyságát adta. Ha 
ilyen a magyar királyok valamelyike, másképp érez iránta 
és másképp itél róla a nemesek vitézlő népe. Az együtt 

kiállóit veszélyek és a közösen végrehajtott vitézi tett egybe- 
olvasztották volna a király és a nemzet érzelmeit. De a 
végzet úgy akarta, hogy ez ne történjék meg. 

S a királyok mégis azon vannak, hogy hatalmukat 
gyarapítsák. 

Európaszerte a királyság volt az emelkedő hatalom. 
A haladás ügye tőle várhatta a legtöbb szolgálatot. A mű- 
velődésnek első föltételét, nagyobb területeknek belső bé- 
kéjét és együttes működését, a királyság biztosíthatta a 
leghathatósabban . 

A nemzetközi versenyben a török, a franczia, a spa- 
nyol vezetnek, azok az államok, a melyekben a fejedelmi 
hatalom nagyra nőtt. Angliának is a Tudorok ereje szer- 
zett külpolitikai sikereket. 

A Habsburgok német ágának jelentőségét ellenben a 
rendek jogai megbénították. A rendi jogok okozták, hogy 
kifelé irányítható szabad erejük, birtokaik nagy terjedelme 
ellenére, kevés volt. Természetes tehát, hogy királyaink, 
hasonlóan koronás kortársaikhoz, rossz szemmel nézték 
azt a különféle kiváltságot, mely akaratuknak útját állotta, 
azt a sok különös jogot, a melyet tisztelniök kellett. 

A magyar alkotmány volt a legkifejlettebb, a legtelje- 
sebb ilyen jogrend. A királyok tehát ösztönszerűleg azon 
voltak, hogy, mint a többit, ezt is megnyirbálják és hogy 
a reájuk nézve legkényelmetlenebb korlátoktól szabadul- 
janak. 

A ki nem elégített nemzet szabadságait szűkítik. A mit 
kész-örömest adott volna a nemzet, ha vele bánni tudnak, 
azt a király a nélkül akarja elérni, hogy a nemzet szívét 
megnyeri. Ez volt a XVI. században belső életünk fátuma. 
Ezért nem lett bensővé a nemzet és a király viszonya. 
Ezért hiányzott a szeretet aranyfonala a király és a nemzet 
közölt. Érdek és erö maradt közöttük az egyedüli kapocs. 

De, szerencsénkre, fejedelmeink, Rudolfig legalább, ál- 
talában mindenben mértéket tartanak, óvatosak. Ez magya- 
rázza meg azt, hogy Bocskai koráig nincs nagy összeütkö- 
zés az alkotmányért. 

Uralkodóink ismerték helyzetük nehézségeit. Az a de- 
fensiv szellem, melyet a hatalmi viszonyok a XVI. század- 
ban reájuk kényszerítettek, belső politikájuk felett is ural- 
kodott. 

V. Károly adta reá a példát. .0 szőrmentén bánt a 
rendi alkotmányokkal. Opportunismusa mérsékelte absolu- 
tistikus hajlamát. Ha pénzt és katonát ajánlottak meg neki 
a rendek és külpolitikája irányát nem akadályozták, nem 
bántotta őket. Követeléseivel nem feszítette túl a húrt. 
Elvi politikát nem követett. 

Magyar királyi rokonainak pedig még több okuk volt 
óvakodni az absolutismus doctrinarismusától. Ferdinánd 
és Miksa kísérletet sem tesznek a rendi korlátok széttöré- 
sére, sem nálunk, sem többi országaikban. Vallásbeli lelki- 
ismeretüket is alárendelték az opportunismusnak. 

1547-ben, midőn Károly a protestáns fejedelmek szö- 
vetsége ellen küzd, a cseh rendek ellenfele mellé állanak, 
s Ferdinánd legyőzi őket. A helyzet urává lesz. Akaratát 
minden közvetlen veszély nélkül érvényesítheti. Keményen 
báiiik ellenségeivel, s a katholikus vallás érdekében eré- 
lyes rendszabályokat alkalmaz. Minden arra mutat, hogy 
tudatában van hatalmának, s hogy mer szíve szerint cse- 
lekedni. S a rendi alkotmányt még sem dönti meg. Bizo- 
nyos változtatásokat eszközöl rajta, sarkalatos tételeit azon- 
ban épen hagyja. A magyar jogrendet sem kívánja meg- 
szüntetni. 

Ha veszély nélkül tehetik a királyok, a törvényeknek 
reájuk nézve legkényelmetlenebb szabványait mellőzik. Ha- 
táskörük korlátait épp oly kevéssé tisztelik, mint koruk 



Digitized by LjOOQ IC 



A KIRÁLYI HATALOM NÖVEKEDÉSE. 



95 



többi tényezői. A gyakorlati czéljaikat zavaró jogokat meg 
akarják változtatni. De nem erőszakolják terveiket. A hol 
elevenre tapintanak, abban hagyják műtétüket. A mint ko- 
moly ellenállástól kell tartaniok, engednek. 

Másrészről a rendek is mérsékletet tanúsítanak. 

Az első Habsburg-királyok idejében a nemzet nem 
törekszik alkotmányos jogainak terjesztésére. A rendek 
azon az ösvényen maradnak, a melyre 1526-ban közvetle- 
nül Mohács előtt tértek. 

A súlyos állapotok nyomása alatt az ország jóravaló 
elemei mind csak egyet akarhatnak : erős yégrehajtó hatal- 
mat, a mely helyreállítja a rendet. Nincs párt, mely a ko- 
rona jogait szűkíteni kívánná. Ha a király bánni tudna a 
néppel, ha alattvalói őt szeretnék, a rendi alkotmányt sar- 
kaiból kiforgathatná. 

így a nemzet nem lesz olyan royahstává, mint a mi- 
lyenné lehetett volna; de többet tür el, mint a mennyit 
más körülmények között elviselt volna. Olyan engedmé- 
nyekre hajlandó, a melyektől előbb visszaborzadt volna. 
Az opportunista király és az erős kormányt kívánó társa- 
dalom, annak ellenére, hogy benső összhang közöttük nincs, 
compromissumra léphetnek egymással. 

Ez a XVI. század végéig minden egyes esetben meg- 
történik, még pedig a királyi hatalom terjedésének az alapján. 

Nézzük e folyamat eredményét. 

Első sorban a királyválasztás joga van útjában a Habs- 
burgoknak. Ferdinánd az 1547-diki eseményeket Cseh- 
országban arra használja fel, hogy ott a választást mel- 
lőzve, fiát király lyá « fogadtassa*. Nálunk is ugyanezt akarja 
elérni. E törekvés érthető és megvan minden dynastiában. 
A vegyes házak idejében is arra törekedtek királyaink, hogy 
örök jogot szerezzenek a trónra. 

A Habsburgok az első sikert ez irányban az lD47-diki 

törvényben érik el, mely kimondja, hogy a nemzet nem- 
csak Ferdinándnak, hanem utódjainak is aláveti magát. 
Ezzel nem tértek el őseink az addigi szokástól, a mely jo- 
got adott a király leszármazóinak a koronára. De ezideig 
választás útján állapították meg, hogy a leszármazók kö- 
zül ki legyen a király, s választás nélkül a koronázás meg 
nem történhetett. Most Ferdinánd ezt a korlátot is le akarja 
dönteni és sok huzavona és tárgyalás után el is éri, hogy 
a választás elmarad és Miksa királylyá • neveztetik és el- 
ismertetik » (1563). 

A koronázást azonban ekkor is a rendek szabad hozzá- 
járulásával és megegyezésével határozzák el. A koronázás- 
sal szerzett nirabust és általános elismertetést a nemzet 
nélkül tehát még sem lehetett elérni. 

Miksa idejében az engedmények szelleme még ruganyo- 
sabb formulára talál. A rendek kérésére Miksa fiát, Rudolfot, 
királylyá nyilvánítja, úgy hogy az uralkodó maga ad örö- 
köst magának. A rendek csak az initiativával éltek. A ko- 
ronázásnak is csak a « végrehajtásáról)) intézkedik az or- 
szággyűlés. 

Ha állandó marad ez az eljárás, a Habsburgok kíván- 
ságának lényege teljesül : a család feje lesz mindenkor a 
magyarok királya, s nem kell veszélyes engedmények árán 
szavazatokat szerezniük. A királyi berezegek többé nem 
kelhetnek káros versenyre a trónért. 

A Habsburgok másik fötörekvése az volt, hogy országaik 
kormányzatának föhivatalait ők töltsék be és így kezükben 
tartsák a végrehajtó hatalmat. 1547-ben Ferdinánd a cseh 
rendeknek a föhivatalokra vonatkozó kijelölési jogát el is törli. 

iS'álunk a választottt nádor nagy hatalma föakadálya 
az egyöntetű vezetésnek. 

Természetes, hogy ez az alkirály i állás nem tetszett 
új uralkodóinknak. Eltörlését azonban javaslatba sem merik 

hozni. Ebben is látni óvatosságukat Megkerülik a várat, a 
melyet megostromolni nem mernek. 

Elismertetik a rendekkel, hogy a király a nádorságot 
betöltetlenül is hagyhatja, s tényleg kinevezett hivatalno- 
kokra bizzák a nádor hatáskörét. 

A magyar közjog szerint a nádor volt a király távol- 
létében az ö helyettese. Most e functio a kinevezéstől függő 
helytartóra száll (1536 és 1542), a ki a nádor legtöbb más 
politikai jogát is gyakorolja. 

A hadakat a kinevezett főkapitány vezeti, a ki a belső 
kormányzatnak is fontos szerve, mert az Ítéletek végre- 
hajtását foganatosítja, s a hadi segély és a katonaállítás 
ügyeiben gyakran jár el. 

A nádor birói teendőit pedig a szintén kinevezett al- 
nádor végzi. 

A rendek nem rokonszenveznek ezzel a rendszerrel, 
gyakran panaszkodnak ellene, s kérik a királyt, hogy vá- 
lasztasson nádort, tehát hajlékonyságuk jele, hogy mégis 
megalkotják a törvényeket, melyek kívánságuk megtagadá- 
sára módot adnak. A király is, a nemzet is engedékeny, 
így elkerüUk az összeütközést. De a király nyer többet, 
mert a compromissum az ö hatalmi körét terjeszti. 

A királyoknak az a fölfogása, hogy ők hivatvák a kor- 
mányzat vitelére, nemcsak a nádori teendők körében ér- 
vényesül. 

Ferdinánd szert tesz a régi királyi hatalomra azon 
korlátok nélkül, a melyeket a Jagellók idejebeli fejlődés az 
uralkodó elé állított. A király tanácsa megint kinevezésé- 
től függ. 

1536-ban és lo43-ban kikötik ugyan a rendek, hogy 
hat táblabírói állás választás útján töltessék be és hogy 
ezek a bírák a király akarata és a régi szokás szerint a 
^tanácsban résztvehessenek, s a béketárgyalásokhoz is bo- 

Gr. Andrássy Gyula: Főnmaradíuiunk okai, 11. i 

csáttassanak ; de e jogtudósoknak csak az a szerény sze- 
rep jut, melyet a Jagellók-korabeli nagy reformmozgalom 
előtt töltöttek be. A tanács távoliétökben is határozhat. 
Nincsenek szerves összeköttetésben a rendek többségével. 

A királyi tanácsnak szerepe is alászáll. A király egy 
határozatának érvénye sem függ hozzájárulásától. A tanács 
nem felelős a rendeknek, nem eszköze a rendi befolyásnak, 
hanem megint az, a mi Nagy Lajos, vagy Mátyás idejében 
volt: a királynak felvilágosításokkal szolgáló testület. A Ver- 
bőczy-féle újítástól a régi hagyományos útra tér vissza a 
fejlődés. 

Nem is törekszenek többé a kormányzatot a nemzet- 
gyűlésnek közvetlen befolyása alá helyezni. Az az irány, 
a mely a XIII. század végén és a Jagellók idejében a 
társadalmon uralkodott, elveszti talaját, s a szabadságért 
folytatott későbbi küzdelmekben sem támad föl újra. 

A tanácson kívül a központi kormányzat többi szerve 
is a király eszköze. A pénzügyi kormányzatot a királytól 
szervezett kamara vezeti. Engedelmeskedő tisztviselők tes- 
tülete váltja fel az egyéni felelősség mellett hivataloskodott 
méltóságot, a régi kincstárnokot. A kanczellária is kineve- 
zett és hivatalnoki testület minden rendi elem nélkül. 

A régi közjogi méltóságok helyett a bureaukratia 
kezd lábra kapni. Az acták titkosságának és a testület tag- 
jai között megosztó felelősségnek védelme alatt sok olyan 
véleményt kap a király, sok olyan hozzájárulásra tesz szert, 
a mire közjogi méltóságának tudatában levő nagy urat 
bajosan lehetett volna rávennie. 

Az egyházi férfiak sorából kerülnek ki a kormány leg- 
befolyásosabb tagjai. Ebben is rendszer van. A király 
előnyben részesíti őket, mert az elszegényedett beneficiu- 
mok birtokosai, a királytól alapított existentiák engedel- 
mesebb eszközök a gazdag nagyuraknál. 1601-ben a királyi 

tanács 14 püspökből és csak 6 világi tagból áll. A hely- 
tartó és a kanczellár állandóan pap. 

S a királyok gyakran emelnek paraszt származásuakat 
főpapi állásra. Az engedelmesség körében élt családok iva- 
dékaitól több hajlékonyságot várnak, mint a nemesek sar- 
jaitól, a kik hagyományos ragaszkodással vannak a rendi 
alkotmány iránt. 

Bocskai mondja róluk, hogy « alávaló eredetük szerint 
szolgai elmével is vannak ». 

A Habsburgok további kivánsága volt, hogy az adót 
állandósítsák. A közszolgálatnak javára lett volna, ha el- 
érik czéljukat. Hogyan lehessen rendes sereget szervezni, 
várakat emelni és jó karban tartani, ha a koronának nincs 
előre biztosított jövedelme, a melynek mértékéhez szab- 
hatja erőfeszítését? A legfonákabb helyzet származott ab- 
ból, hogy nem tudta, mikor számíthat adóra és hogy meny- 
nyit kap. Ha nem lehetett országgyűlést tartani, megesett, 
hogy az év elején pénzhiánya miatt a támadásra kedvező 
alkalmat el kellett szalasztani (1603). Kevesebb, de bizonyos 
segély többet ért, mint a nagyobb, de bizonytalan. S azt 
hiszem, hogy, ha királyaink többi országai nem áldoznak a 
hadak fentartására, az állandó adót alig kerülhették volna 
el. A magyar nemzet aligha rendelkezhetik szabadon pénzé- 
vel, ha az ország védelméről egymagának kellett volna 
gondoskodnia. így azonban megvolt a lehetőség, hogy a 
rendek fentartsák az adómegajánlás szabadságát, s okuk 
is volt rá, hogy e jognak nagy jelentőséget tulajdonít- 
sanak. 

A királylyal szemben, a kivel nem érzik magukat tel- 
jesen egynek, a ki a magyarság ellen is fordíthatja hatal- 
mát, a segélymegajánlás jogát féltékenyen őrzik. Sok enged- 
ményt tettek, de a befolyásnak és az ellenőrzésnek ezen 
legutolsó békés eszközéről nem mondanak le. 

7* 

Ferdinánd 1545-ben a rendek mellőzésével a főpapok 
és a főurak tanácsától kéri a segélyt. Midőn azonban ezek 
arra utalnak, hogy adót megszavazni csak az országgyű- 
lésnek van joga, összehivja a rendeket. 1558-ban pedig 
Nádasdy nádor és a magyar tanács felszólalására lemond 
azon tervéről, hogy meg nem szavazott adót szedet. 

Miksa király már teljesen belátja, hogy nem szaba- 
dulhat a rendek adót megajánló monopóliumától. 1566-ban 
azt a tanácsot, hogy felhatalmazást kérjen az egy évre 
megajánlott segélynek a jövő országgyűlésig való szedhe- 
tésére, nem követi. Előre megmondja, hogy ennek egyetlen 
eredménye izgalom és elégedetlenség volna. 

1603-ban pedig azon javaslattal szemben, hogy a sür- 
gősen szükséges pénzt a megyéktől kérjék, Rudolf bécsi 
kamarája is kifejti, hogy ez nem vezetne czélhoz, mert 
nincs kilátás reá, hogy az összes megyék megtegyék a ki- 
vánt ajánlatot, ha pedig egy pár tiltakoznék ellene, a többi 
is visszavonná hozzájárulását. S kétségesnek tartja a végre- 
hajtás sikeres foganatosítását is, mert sokan megtagadnák 
a törvénytelen adó fizetését. Nem a törvényszegéstől ret- 
teg, de a magyarok ellenállásától. 

Ha a király előterjesztése ellenére a rendek rövidebb 
időre szavaznak meg segélyt, ebbe is belenyugszik. 

1559-ben hat évre kér, a rendek csak egy évre aján- 
lanak adót, s nyíltan megmondják, hogy ha állandó se- 
gélyt adnának, a király nem tartana többé országgyűlést. 

Ha kevesebbet adnak annál, a mennyit a király kér^ 
azt is megköszöni. Olyan gyakori ez az eset, hogy midőn 
a királynak 1569-ben 1.000,000 frtra van szüksége, a né- 
met tanácsosok azt mondják, hogy a magyarokkal nem 
lehet olyan őszintén beszélni, mint az osztrákokkal, s mi- 
vel ők mindig kevesebbet adnak, mint a mennyit tőlük 
kivannak, kérjen másfél milliót. 

A királyi hatalomnak és az alkotmányos szabadság- 
nak még egy határvonala körül voltak súrlódások. 

Itt is a királyok voltak az aggressivek. 

Már a Habsburgok előtt is megtörtént, hogy a rendek 
egyeseket bíztak meg azzal, hogy eloszlásuk után a létre- 
jött megállapodásokat a királylyal együtt formulázzák, a ki 
így a vető jogánál mélyebbre ható befolyást gyakorolhatott 
a határozatok tartalmára, a mely a formától függ, a melybe 
öntik. Másszor meghatalmazottak választása nélkül vonul- 
tak el a türelmüket vesztett törvényhozók, s egyedül a 
király emberei szövegezték a végzéseket. 

S a rendek néha olyan ügyben is hoztak határozato- 
kat, a melyekben a király nélkülök intézkedhetett. Bele- 
avatkoztak apró részletekbe, a melyekben máskor az ural- 
kodó szabad akarata szerint rendelkezett. Sokszor kérel- 
mekkel fordultak fejedelmükhöz. Mindezen esetekben a 
király a határozatokat módosított szövegben szentesítette, 
s a kérelmektől eltérő választ adott, a nélkül, hogy jogkörén 
túUépelt volna. 

A Habsburgok az ilyen példáktól felbátorítva és ugyan- 
olyan helyzetben, mint a milyenben elődeik voltak, az ezek- 
től követett útra térnek. 

I. Ferdinánd 1543-, 1545-, 1547- és 1554-ben, Miksa 
1566-ban az országgyűlésen nincs jelen. E királyok a fel- 
iratok egyes pontjait nem helyeslik, s a rendek szétosztása 
után a változtatásokat maguk állapítják meg. 

Ezen módosítások, miként elődjeik hasonló intézke- 
dései, vagy a vétójogban gyökereztek, s csak halasztásokkal, 
bizonytalan Ígéretekkel gyengítették ama határozatokat, a 
melyektől hozzájárulásukat teljesen meg is tagadhatták 
volna, vagy azzal voltak védhetők, hogy a király hatás- 
körén túlmenő intézkedéseket nem foglaltak magukban. 

Ezen egyoldalú intézkedések nagyobb érdekeket nem 

is sértettek. A királyok nem alkalmazzák a fontosabb vi- 
tás kérdések eldöntésére. Ez magyarázza meg, hogy ez a 
gyakorlat veszélyes következményei ellenére kifogás alá 
nem esett. 

A mi a múltban inkább csak visszaélés volt, s a mit 
más körülmények között a rendek természetes ösztöne lett 
volna czélszerü reformok útján kiküszöbölni, miként ezt 
Anglia rendjei már a XV. és XVI. században tették, s Mo- 
hács előtt őseink is megkisérlették: az a nemzet gyenge- 
ségénél és a jogi fogalmak zavaránál fogva mind állandóbb 
gyakorlattá vált. 

A királyságot a neki kedvező közállapotok az egész 
vonalon megerősítik. A központi kormányzatra nagyobb 
a befolyása, mint előbb volt. S magára a törvényhozásra a 
szentesítésnél és a vétónál is messzebb menő ingerentiát 
gyakorol. 

AZ IDEGEN BEFOLYÁS NÖVEKEDÉSE. 



A királyi hatalomnak térfoglalása önmagában véve 
üdvös dolog volt. Megfelelt a nemzet nagy érdekeinek. 
Csak erős királyság juttathatta a magyar államnak sokat 
hányatott hajóját biztos révpartba. 

Talán ennek érzete okozta, hogy ámbár a rendi érde- 
keknek nem kedvezett az új kormányrendszer, ámbár fé- 
nyes siker sem igazolta azt s a dynastia nem volt igazán 
népszerű^ a nemzet még sem küzdött a királyi jogok fej- 
lesztése ellen. A nyilt erőszak nélkül történő lassú térfog- 
lalás talán mély elégedetlenséget sem szült s nem készí- 
tette volna elő a későbbi viharokat, ha nem járt volna az 
idegen befolyás növekedésével. De, sajnos, a királyi hata- 
lom a magyar állani önállóságát nem tartotta kellő tisz- 
teletben. 

A magyar nemzetet új veszély fenyegeti. Üj termé- 
szetű bajok érezhetők. Elnyelheti az a hatalom, a melynek 
védelmére szorult. 

Nincs okunk hinni, hogy az első Habsburgok Magyar- 
országot tervszerűleg többi országaiknak alá akarták ren- 
delni, vagy hogy birtokaikból egységes államot akartak ala- 
kítani. Nem vall reájuk, hogy a messze jövendőben elér- 
hető czélért a jelennek békéjét feláldozzák. 

Sok gyakorlati nehézség közepett, a mindennapi élet 

Ügyeivel elfoglalva, opportunista hajlamaiknál fogva az 
ilyen gyökeres megoldásra aligha gondoltak. Ezt bizonyltja 
az, hogy I. Ferdinánd, a kitől származik ama kormány- 
zati rendszer, a mely Magyarország független fejlődését 
fenyegette, végső akaratában oöztrák örökös tartományait 
megosztja. 

Ha egységes államot akar országaiból alakítani, miért 
ébreszti fel az egyes tartományok particuláris tendentiáit? 
Ha Magyarország beolvasztása a szándéka, miért kisebbíti 
a magyar királynak nem magyar uralmát? 

A germanizálás sem volt királyaink vezérlő motívuma. 

A Habsbui^-házbeli első három uralkodó közül csak 
Miksa igazán német ember. Ferdinándhoz a spanyol fel- 
fogás közelebb áll a németnél. Anyanyelve is spanyol. Ru- 
dolf ifjúságát n. Fülöp udvarában töUi el és teljesen mad- 
ridi befolyás alá kerül. 

Németországban sok is volt ellenük a panasz a miatt, 
hogy nem követnek német, hanem kalholikus politikát, a 
mely ellentétbe helyezte őket a germán szellem szülöttjé- 
vel, Luther tanaival. 

Ha Németországban sem követnek német politikát, 
mi bírhatta volna őket arra, hogy ezt Magyarországon 
tegyék? 

A kor szelleme sem ösztönzi királyainkat arra, hogy 
nemzetiségi politikát csináljanak. A vallás uralkodik a po- 
litikán. A vallás közössége lévén a rokonérzés és az üd- 
vös együttműködés első feltétele, az államok természetes 
törekvése volt, hogy határaik között egy vallás uralkodjék. 
Nem a közös nemzetiség, hanem a közös vallás biztosí- 
totta az államok egységét, 

S ha volt olyan dynastia, a melynek elhatározásaira 
egy nemzetiség érdeke már e korszakban is döntő hatást 
tett, az nem a habsburgi. A Habsburgok sok nemzeten 

uralkodtak. Nemzeti jellegük kidomborítása helyzetüket csak 
súlyosabbá tette volna. 

A történeti igazság sokat károsodik a miatt, hogy az 
irók saját koruk felfogását és szenvedelmeit erőszakolják 
reá a múltra. 

Ferdinánd híven igyekezett betölteni tisztét, s jó feje- 
delem volt. A magyar ember természete, a magyar politika 
typusa, a nálunk megalakult alkotmány iránt aligha érzett 
szeretetet, a min csodálkozni sem lehet, mert az akkori 
desorganizált magyar társadalom megnyerő nem lehetett: 
de, úgy hiszem, nem Magyarország ellen irányuló aggressiv 
motívumoknál fogva vetette meg alapját azon rendszernek, 
a mely önállóságunkat veszélyeztette. Eljárásának talán fő- 
oka a kormányzat és a hadviselés érdekeiből fakadt, a mi- 
hez bizonyos aggodalmas bizalmatlanság járult nemzetünk 
iránt. Valódi érdekek és egy érthető érzés voltak alapjai 
annak a politikának, a mely oly végzetes hatással volt 
sorsunkra. Ezért tarthatott olyan sokáig. 

Az idegen befolyás terjedésének legfőbb oka az voh, 
hogy a török ellen folytatott küzdelem Ferdinánd összes 
országainak harcza volt, nemcsak Magyarországé. Magyar- 
országnak a Habsburgok jogara alatt élő csekély része nem 
is volt képes önmagát megvédeni. A rendek ezt folyton 
hangoztatják s a törvényekben számtalanszor elismerik. 
Csaknem évről-évre könyörögnek idegen pénzéri és ha- 
dakért. Ferdinánd lankadatlan buzgósággal és példás ki- 
tarl ássál igyekszik összes országainak erejét a török ellen 
fordítani. S nem siker nélkül. Örökös tartományainak rend- 
jei évről-évre nagy összegeket szavaznak meg e czélra. 
A német birodalom is gyakran ad a török ellen segélyt. 
A spanyol rokonok és a pápa is küldenek pénzt. Egyes 
magyar erőditések külföldi pénzzel tartatnak fönn. A se- 
regek tetemes számát, az idegeneket mind és a magyarok 

egy részét, idegen pénzzel fizetik. A rendek a törvényekben 
ezt számtalanszor elismerik és megköszönik. Ferdinánd 
utódai alatt is ugyanez történik. A XVI. században a Habs- 
burgok nem magyar tartományai többet fizetnek a közös 
harcz czéljaira, mint mi. 

S ez az idegen pénz és idegen haderő nem működik 
önállóan és különváltan a magyar pénztől és katonaság- 
tól, hanem vele összevegyül. Ugyanabban a várban néha 
a legkülönbözőbb származású katonaság van együtt. Kü- 
lönböző osztrák tartomány béliek, német birodalmiak, ide- 
gen fejedelmek segélypénzén tartott katonák, magyar királyi 
és magyar megyei hadak, egyes urak zsoldosai együtt vé- 
denek egy-egy várat, a melynek sánczait a szintén sok 
helyütt összekoldult pénzzel és a vidékbeli jobbágyság 
munkájával emelték. 

S e chaost nem lehetett elkerülni. A különféle elemek- 
nek külön-külön feladatok szerint való rendszeres beosztá- 
sát lehetetlenné tette, hogy az utolsó pillanatig senki sem 
tudta, hogy miként fognak azok egymáshoz aránylani, s hogy 
melyikből mikor és mennyire számíthatni. Az ajánlatok ké- 
sőn érkeztek. A tényleg kiállított erő ritkán felelt meg az 
Ígéreteknek. A meglevő sereget tehát oda kellett küldeni, a 
hová a pillanatnyi szükség parancsolta, tekintet nélkül arra, 
hogy együtt maradjanak, a kik közjogilag összevalók. 

E különféle csapatok egységes vezetése is elkerülhe- 
tetlen volt. Egymástól független vezérlet mellett e sok faj- 
tájú összekevert néppel eredményt nem lehetett elérni. 
A császári vagy királyi vezérnek egyenlő engedelmességre 
kellett találnia a császári és királyi seregek minden eleménél. 

A különféle államok seregeinek összevegyülése, a hadi 
érdekek nagy súlya és teljes azonossága háttérbe szorítja 
a jogok különféleségét. A háború egysége, a katonai föl- 
adatok egyformasága a vezérlet egységét hozza létre. 

A hadügygyei annak egyik eszköze, a pénzügy is, kö- 
zös érdekűvé válik. 

Magyarország segélyforrásainak mértékétől és attól, 
hogy az előteremtett pénz hová íbrdíttatik, függ, hogy a 
fejedelmek a különböző osztrák tartományoktól mennyit 
kéljenek, s hogy az osztrák kamarák e pénzt mire fordít- 
sák. A külön pénzügyi kormányoknak is tehát együttesen 
kell dolgozniok. 

A külügyek is egybeolvadtak. A török alkudozások és 
a béke kérdései első sorban magyar ügyek, mert magyar 
területről intézkednek ; de osztrák ügyek is, mert az oszt- 
rákok is viselik a háború terheit. A török kérdés a Habs- 
burg-ház egész hatalmi állásától és nyugateurópai poHti- 
kájától is elválaszthatatlan. A fejedelem csak azok tekin- 
tetbe vételével dönthet a magyar külügyben. 

A fejedelem közössége máskülönben is egybefűzi az 
egymáshoz kapcsolt nemzetek életét. 

A fejedelem, tekintet nélkül az illetők hovatartozására, 
arra hallgat és annak a tanácsát követi, a kiben megbízik. 
Bizonyos ügyekben bizonyos emberek belátásában hisz, s 
azért hozzájuk fordul, akármely országot érinti az ő szak- 
májukba vágó kérdés. 

A közös fejedelem elhatározására bízott dolgok már 
ennélfogva is közös kaptafára huzatnak, s mindinkább a 
fejedelem bizalmi embercinek hatáskörébe vonatnak, még 
oly esetekben is, a mikor tulajdonképpeni közös érdek nem 
forog fenn. A competentiák szigorú megóvása e korban 
mindenütt kivétel, s a király kényelemszeretete is elegendő, 
hogy rést üssön raj luk. Mikor pedig egész hatalma és min- 
den országának jövője van szóban, semmi közjogi scrupu- 
lus sem tartóztatja vissza attól, hogy azokhoz forduljon 
felvilágosításért, a kiktől a legjobbat várja. S ezek leg- 
többnyire idegenek voltak. 

Ferdinánd már meglett ember volt, a mikor Magyar- 
ország trónját elfoglalta. Voltak bizalmi emberei, s most 
ujakhoz kellett szoknia. Voltak kormányzati elvei, s most 
újakat kellett tanulnia. Előtte ismeretlen nemzet életét kel- 
lett élnie. Érthető, hogy ez nem volt könnyű. A dynastia 
spanyol etiketthez szokott és távol tartja magát alattvalói- 
tól. A magyar udvarnál eddig fesztelenebb volt az érint- 
kezés. A magyar király hatalmas volt régente is. Szemé- 
lyét, állását szent tisztelet környezte. De a nemzet életét 
élte és nem bástyázták úgy körül az udvari formák, mint 
a spanyol királyokat. Ellentétes hagyományok és fölfogá- 
sok uralkodtak az egymásra utalt két félnél és megnehe- 
zítették a közös életet. 

Uralkodóinkat császári gondjaik gyakran távol tartot- 
ták hazánktól. A mi érdekünkben is sokat kellett külföl- 
dön idözniök. Nem jöhettek hozzánk annyiszor, mint sze- 
rettük volna; de, sajnos, még annál is ritkábban tartóz- 
kodtak közöttünk, mint a mennyire tehették. 

Kényelmükből és szokásaikból keveset áldozva, sokat 
érhettek volna el. De nem értettek meg bennünket. Csak 
rövid ideig időzvén körünkben, nem idomíthatták át szo- 
kásainkat. Mikor nagy ritkán, országgyűlések idején, hoz- 
zánk jönnek, olyan hangokat hallanak, a melyeket az ö és 
kényes udvaronczaiknak füle nem szokott meg. 

Hiszen a magyar e mostoha korban többnyire mű- 
veletlen volt, s végvárai harczai közben keveset tanult. 
Modora nyers, nem az, a mely az escuriáli udvarban 
divatozik. 

A nemzet magatartása, sajnos, különben is hozzá- 
járult, hogy új dynastiáját magától elidegenítse. Az ország 
kettéosztása, a mely a magyar érdekek súlyát a Habsbur- 
gok szemében már úgy is apasztotta, olyan állapotokat is 
teremtett, melyek királyainknak nem tetszhettek. A köz-r 

vélemény gyakori ingadozása, egyesek gyakori pártválto- 
zása természetesen gyengítette a király bizalmát a magya- 
rokhoz. 

Főleg az első évek tapasztalatai keserítették el Ferdi- 
nátidot. Ritkaszámba megy az a magyar főúr, a ki nem 
szegi meg hűségi esküjét. Akárhány közíilök nyiltan fenye- 
getőzik, hogy elhagyja a királyt, ha nem elégiti ki vala- 
mely kívánságát. A rendek országgyűlésileg is hoznak olyan 
határozatokat, a melyek az elszakadás eshetőségével is szá- 
molnak, mintha az átpártolás az ellenkirályhoz megenge- 
dett dolog volna. 

Igaz, hogy a király magatartása, tehetetlensége az or- 
szág megvédésére, s a nemzet szenvedései voltak néha a 
pártoskodásnak őszintén érzett okai. 

De melyik király látja ezt be ? S melyik bocsátja meg 
a hűtlenséget, még ha meg is okolt? A Habsburgok benne 
az övékével ellentétes világfelfogás megnyilatkozását látták. 
Az aranybulla ellenállási záradékának szellemére ismertek 
reá, arra a fölfogásra, hogy az alattvalói hűség csak addig 
kötelező, míg használ az országnak. 

A föltételes hűségnek ez az elmélete, a mely annyi 
magyar királynak okozott nehézséget, már önmagában is 
sérthette a spanyol királyi eszmék képviselőjét. De nincs 
is király, a kinek bizalmát az a tendentia meg ne rendí- 
tené, mely a békét mindig megzavarhatja, mely az egyest 
teszi annak birájává, hogy a király megfelelt-e kötelességé- 
nek. S igen sokszor a közjóra való hivatkozás puszta ürügy 
volt. A vezető indokot gyakran particuláris érdek, vagy 
egyéni önzés szolgáltatta. 

Már méltattam Martinuzzi politikáját. Ki tagadhatja, 
hogy annak meg kellett ingatnia az idegenek bizalmát a 
magyar államférfiúi typus iránt? 

De, sajnos, nemcsak hibáink ártottak nekünk királyaink 

szemében, hanem legkülönb faji sajátságunk is. Az a tör- 
hetetlenül erős nemzeti érzés, melyet annak tudata fokozott 
nagygyá, hogy idegen világ közepében helyezkedtünk el, s 
a mely legbecsesebb, legéltetöbb tulajdonunk, az az érzés, 
mely történetünk alakulására minden másnál mélyebb ha- 
tással volt, félreértéseket és ellenszenvet keltett az uralkodó 
és magyar hívei között. 

A kiknek végső czélja teljesen azonos, megértik egy- 
mást és bizhatnak egymásban még akkor is, midőn ellen- 
séges táborokhoz tartoznak. 

A kik azonban különböző eszményeknek szolgálnak, 
még ha a napi kérdésekben egyet is értenek, ösztönszerű- 
leg elhidegednek egymástól. A benső bizalom legelső fel- 
tétele hiányzik náluk. 

Úgy tetszik, hogy a dynast iának és a hozzája szító 
magyarságnak egyetértését az ilyen lappangó ellentét za- 
varta meg. 

A dynaslia olyan országokon uralkodik, a melyek nem 
alkotnak szerves egységet s melyeknek érdekei külön- 
bözők. Egyik részük a német birodalom és Olaszország 
ügyeivel van elfoglalva, a másik figyelmét és erejét a török 
terjeszkedés absorbeálja. A Habsburg-dynastia eleget akar 
tenni e különféle tekinteteknek. 

De egyik országának sorsával sem azonosíthatja ma- 
gát teljesen. Egyiknek különleges érdeke sem legfőbb és 
egyedüli indító oka magatartásának. Politikájának az az 
alapgondolata, hogy házának császári rangjához méltó ha- 
talmi állást biztositson. 

A pápával, a franczia és az angol királyokkal szemben 
a Habsburg-dynastia saját világhatalmának kiépítésére for- 
dítja minden erejét. A magyar korona csak eszköz a sze- 
mében, még pedig nem a legelső és nem a legfontosabb 
eszköz. 

A magyar politikus végső czélja ellenben kizárólag 
saját hazája. Loyális híve lehet királyának, minden pilla- 
natban készen állhat érette vagyonát és életét feláldozni, 
de érdekeinek egyik nagy köre iránt közömbös, s keveset 
törődik vele, hogy a Rajna mellett vagy a Pó kies völgyé- 
ben minő urának a tekintélye. Egy-egy magyar végvár sorsa 
mindannál nagyobb fontosságú reá nézve. A valóságban 
is, a fölfogásában is az. A király Magyarország legéletbe- 
vágóbb ügyeit a szerint Ítélte meg, hogy európai állására 
milyen azoknak a hatása, a magyar államférfiú pedig a 
világpolitika minden kérdését hazája szűk látókörének ke- 
retei közé szorítja. 

S ehhez járul, hogy a magyar tanácsosok, a főméltó- 
ságok épp úgy, mint a királyi tanács kinevezett tagjai, a 
rendek vezérférfiai voltak, kik a rendek jogaiban saját érde- 
keik védelmét látták. A királyok tanácsosaiktól azt várták, 
hogy keressék a módokat, a melyek segítségével egy-egy al- 
kotmányos korlátot megkerülni és a király önálló intézkedési 
jogát sok ódium keltése nélkül ügyesen terjeszteni lehessen. 
De a magyar tanácsosoknak ebben semmi hasznát nem ve- 
hették. Ok a körülményekhez és egyéniségükhöz mérten 
kisebb vagy nagyobb bátorsággal és erélylyel a kiváltságo- 
kat hangoztatják, s közjogi előadásokat tartanak .akkor, a 
mikor uruk esze azon jár, hogy a közjognak békóitól mi- 
ként szabaduljon. A király 1558-ban mondja, hogy «nem 
szívesen hallotta*, hogy mikor a közjó érdekében magyar 
híveitől tanácsot kér, ők a « kiváltságokkal és jogokkal >» 
hozakodnak elő. Szerinte a szabadságnak nem szabad na- 
gyobb jelentőséget tulajdonítani, mint a közjónak; a taná- 
csosok pedig nem értik meg, hogyan lehet a « közjót a 
szabadságtól elválasztani. Mindkettőnek megóvását kereste 
a nemzet a Habsburgok védő szárnyai alatt. A nemzet el 
fog idegenedni királyaitól, ha törvényeit megsértik. 

Ilyen eltérő felfogások mellett alku képzelliefö, de 
lehetetlenség, hogy a ki az egyik nézetnek hódol, annak a 
tanácsát kövesse, ki a másikat vallja. A magyar tanácso 
sok néha meg sem adják a tőlük kért véleményt. 1563-ban 
és 1566-ban azt mondják, hogy az országgyűlés elé ter- 
jesztendő ügyek előkészítésében nem vehetnek részt, mert, 
mint az országgyűlés tagjai, azokban az ügyekben dönteni 
fognak. 

Ezt talán csak azért teszik, mert tudják, hogy taná- 
csukat a király nem fogja követni, s így inkább a köz- 
vetítésben és kiegyenlítésben látják hivatásukat, mint a 
király befolyásolásában. 

De bármi volt indító okuk, a tény érthetővé teszi, hogy 
a királyok magyar környezetüket inkább a rendek vezér- 
férfiainak tekintették, mint saját tanácsadóiknak, a kikkel 
titkos gondolataikat is közölhették. 

A magyar tehát nem lesz fejedelmének kedve szerint 
való tanácsadója. Más mértékkel méri a dolgokat, mint 
ura, s a legjobb esetben meghallgatják mint szakértőt, vagy 
mert nem merik mellőzni és számítanak befolyására a 
rendeknél. A követendő eljárásnak tulajdonképpeni meg- 
állapítása és a politikának őszinte megbeszélése azonban 
nélkülök történik meg. 

A császárnak birodalmi és osztrák hivatalnokai való- 
ban a dynastiát szolgálják, nemcsak valamelyik országát; 
a császár minden érdeke az övék is; országos vagy rendi 
tekintetek idegenek tőlük. Őket a császár mindenütt alkal- 
mazhatja, s amennyiben becsületesek, bizonyos benne, hogy 
minden érdekéi elő fogják mozdítani. 

Hozzájuk fordul valódi tanácsért; ők befolyásolják el- 
határozásait, s nem a magyarok. 1563-ban Ferdinánd ma- 
gyar tanácsosairól azt mondja, hogy « megütközéssel » kell 
hallania, liogy « valami választásról^ beszélnek, mikor ő 

azt kérdezi tőlük, hogy miképp lehet még életében fiát, 
« Isten jóvoltából örökösét » megkoronáztatni. 

Miksa, a « kijelölt király* pedig ekkor azt írja atyjá- 
nak, hogy ö nem lát különbséget a választás között és a 
között, hogy a rendek a koronázást teszik megegyezésük- 
től függővé, de mivel a magyarok olyan súlyt fektetnek a 
választásra, vaiószinü, hogy belőle idővel sérelmes követ- 
kezményeket vonhatnának. A magyarok ragaszkodása egy 
formához bizalmatlanságot ébreszt iránta a dynastiában. 

Pálffy Miklóst, a törökverőt, a ki számtalan csatában 
tanúsította hűségét, s ki minden csábításnak ellentállolt, 
csak egy német tanácsos kiséretében vélik azzal megbíz- 
hatni, hogy az izgatott rendekkel tárgyaljon. Kezes nélkül 
neki sem hisznek. 

A király és magyar tanácsosai közölt nem egyszer 
olyan alkudozások folynak, mint ellentétes hatalmak között. 
Érdekes az 1587-diki eset. Ernő íőherczeget II. Rudolf király 
azzal az utasítással küldi az országgyűlésre, hogy csak 
német kísérői meghallgatása után határozzon. Talán feles- 
leges is volt ez a figyelmeztetés, a főherczeg nélküle is 
ebben a szellemben járt volna el. Minden esetre ponto- 
san megfelelt annak. Midőn nagyfontosságú pillanatokban 
leghívebb magyar tanácsosai kihallgatást kérnek tőle, a 
németektől kérdi meg, hogy fogadja-e őket. Mielőtt a ma- 
gyarok előterjesztésére választ ad, a mellékterembe küldi 
őket, hogy német bizalmasaival megbeszélje a feleletet. 

A főherczeg, ki a magyar királyt képviseli, német taná- 
csosaival az egyik tárgyaló fél, a király magyar kormánya 
a másik. A külsőségekből is kitetszik az az űr, mely a 
magyar király és a hozzá legközelebb álló magyar állam- 
férfiak között is tátong. 

A fejedelem bizalmatlansága a nemzet iránt más szo- 
morú következménynyel is járt. Hátrányunkra befolyásolta 

Gr. Andrássy Gyula: Fönmaradáaunk okai, ír. 8 

a király magatartását a katonai ügyekben. Még nagyobb 
ellentétet teremtett közte és a magyar álláspont között, 
mint a katonai szaktekintetek. 

A katonai érdekek megokolták, hogy az egységes had- 
viselés biztosítása végett idegen tisztek ne zárassanak ki 
a vezetésből, hogy magyar várak is néha idegen parancs:- 
nok alá helyeztessenek és idegen őrséget kapjanak. 

De a királyok állandóan idegeneket neveznek ki és a 
végvárak nagy részét mindig idegenekre bizzák, a mit kato- 
nai okok nem igazoltak. Ezek az elhatározásaik csak az irán- 
tunk táplált bizalmatlanságból származhattak. 

Királyaink aggodalmaiknál fogva szövetségeseinkkel 
együtt e részben magyar érdekbe ütköző politikát foly- 
tatnak. 

Az osztrák rendek Magyarországban önmagukat véd- 
ték meg. Már a Jagellók idejében kezdték meg ezt, s már 
azóta azon vannak, hogy a magyar végvárakban erősen 
megvessék lábukat. Mivel a magyarokban, a kiknek egy 
része állandóan a törökkel tart, nem bíznak, maguk akar- 
ják a végvárakat megszállva tartani. Áldozataik czímén 
jogot kezdenek formálni a várak birtoklásara. Pénzük és 
vérük ellenében Magyarországban biztos védelmi vonalat 
akarnak szerezni. Mint később a hollandiak Belgiumban a 
francziák ellen, a németek nálunk a törökök ellen katonai 
határvonalat szeretnének megalapítani. 

S királyaink támogatják törekvéseiket. 

Őseink már szövetségeseinkkel szemben is igen nehéz 
helyzetben voltak. Rájuk szorultak, tehát tekintettel kellett 
lenniök követeléseikre. 

A királyok állásfoglalása még súlyosabbá tette hely- 
zetüket. A két rész nem egyenlő esélyekkel alkudott. A ki- 
nek fölöttük pártatlan birónak kellett volna lennie, az fél 
volt. Királyaink minden erejükkel arra hatnak, hogy határ- 

várainkat idegen kézben hagyjuk. S nemcsak annyiban, a 
mennyiben ez elkerülhetetlen az osztrák rendek megnyug- 
tatására, vagy a pillanatnyi stratégiai helyzetnél fogva szük- 
séges, hanem egészen a mi engedékenységünk határáig. 
Az osztrák rendek kivánságait ellenben nem törekszenek 
leszállítani. Az osztrák rendek követelése ürügy nekik, hogy 
elérjék azt, a mit úgyis óhajtanak. Ernő föherczeg 1588-ban 
azt írja, hogy mindig fontos volt, hogy a végvárakat ide- 
genek őrizzék, de most a nemzet hangulata miatt kétsze- 
resen fontos. 

Ebben van kifejezve a dynastia valódi gondolata. 
A katonai érdekeket, az osztrákok igényeit arra használ- 
ják, hogy Magyarországban mindig legyenek a magyarok 
ellen fordítható idegen hadak. 

Mindezek következtében Magyarország önállósága a 
XVI. században fokozatosan gyengül. Az állami élet leg- 
fontosabb ágaiban tért hódít az idegen befolyás. A kinek 
kötelessége őrt állani önállóságunk előtt, megnyirbálja azt. 

A magyar nemzet ebbe nem nyugodhatik bele. Gyen- 
gesége és kimerültsége ellenére védekezik állami szerveinek 
elsorvasztása ellen. A királyi hatalom terjedését elfogad- 
hatta, de abba nem törődhetett bele, hogy a királyi hata- 
lom idegen szellemben gyakoroltassék és homályba borítsa 
a magyar állam önállóságát. Nem nézhette közömbösen, 
hogy hazáját kisajátítsák szövetségesei. Az ellenállás el- 
maradhatatlan volt. S a nemzet lelki világán szomorú ér- 
zések vesznek erőt. Onnan fenyegeti veszély, a honnan a 
védelmét várja. Egyik oldalról a török gyilka, a másikról 
a beolvasztás réme ijeszti. 

KÜZDELEM AZ IDEGEN BEFOLYÁS ELLEN. 



A XVI. században a nemzet csak alkotmányos esz- 
közökkel küzd a beolvasztás veszedelme ellen. Törvények 
alkotása útján akarja önállóságát biztosítani. 

A hadügyben a rendek egyik czélja az volt, hogy a 
Magyarországban tanyázó összes csapatokat, legyenek azok 
idegenek vagy honiak, s az összes magyarországi várakat 
született magyar parancsnokokra bízzák. 

De ezt a czéljukat nem érhették el. 

A ki kér, egyoldalulag nem szabhatja meg a segély 
feltételeit. Nekünk pedig kérnünk kellett. Nem érhettük el, 
hogy szövetségeseink csak közkatonákat adjanak. 

Ebből a körülményből annyi erőt merít a király, hogy 
1536-ban és ISoá-ben jövőre halasztja el a rendek kérésé- 
nek teljesítését, 1563-ban pedig nyíltan megtagadja az ide- 
gea parancsnokok ellen irányuló határozatoktól a szentesí- 
tést. A rendek a korra nézve jellemző azt a nyilatko- 
zatot iktatják törvénybe, hogy ők megnyugszanak ugyan a 
tagadó határozatban, de az ügy az országnak olyan lénye- 
ges jogát érinti, hogy jövőben is folyton ismételni fogják 
kérésüket. 

Csak 1548-ban és 1553-ban kerül bele minden fen- 
tartás nélkül a törvénybe, hogy az összes idegen tisztvise- 
lők, a várkapitányok is, kiküldessenek az országból, s hogy 

helyűkbe honfiakat nevezzenek ki. De e törvény holt betű 
maradt, mert túllőtt a czélon és éppen annyira ellenkezett 
a harcz valódi érdekeivel, mint királyunk és szövetségeseink 
szándékaival. Még az érdekek által megengedett mértékig 
sem tartja meg a király ezt a törvényt. Az egész századon 
át több külföldi tisztet alkalmaz Magyarországon, mint a 
hányra szükség volt. 

Máskor gyakorlatiabb téren mozognak a rendek. 1546- 
ban, 1552-ben, 1554-ben, 1556-ban, 1557-ben, 1559-ben és 
1563-bnn, mivel belátják, hogy idegen pénzt és katonát 
idegen tisztek nélkül alig kaphatunk, ez utóbbiak hatás- 
körét szabályozzák. 

Megkövetelik, hogy az idegen tisztek a magyar kan- 
czellária parancsainak engedelmeskedjenek, hogy a várak- 
ban csak a védelem ügyével foglalkozzanak, hogy közjöve- 
delmeket ne kezeljenek, hogy a magyar bíróságok ellenök 
is magyar törvény szerint járhassanak el, hogy a jobbágyok 
közmunkájába bele ne szóljanak, hogy közfelkelést ne ren- 
delhessenek el, az élelmi szerek árát meg ne szabhassák : 
mind oly határozatok, melyek annálfogva, mert bizonyos 
térről eltiltják az idegen parancsnokokat, közvetve elisme- 
rik^ hogy Magyarországban is alkalmazhatók. 

S e mellett feltűnik az a törekvés is, hogy az idegen 
kapitányok legalább magyar csapatokat ne vezényeljenek. 
Az utóbbi kívánságnak azonban szintén nehéz lett volna 
kivétel nélkül megfelelni, mert, mint már láttuk, a csapa- 
tokat nem lehetett mindig eredetük szerint beosztani, s 
egy idegen lisztet bajos lett volna egy nálánál kisebb ran- 
gúnak azért alárendelni, mert ez magyar volt. De maga a 
szabály helyes és természetes is volt. S a királyok azt 
akkor is megszegték, a mikor erre nem volt szükség. 

Az is mondatik, hogy az országos főkapitányok ma- 
gyarok legyenek. (1538., 1553.) De ezt sem hajtották végre, 

ámbár a hadjárat érdekébe nem ütközött és közjogi állá- 
sunk elutasíthat atlan következménye volt. 

A hadügy legfőbb kormányzatának módja szintén sok 
sérelmet okozott. 

Kezdettől fogva idegen volt a fővezér. Sőt odáig ju- 
tott a dolog, hogy egy idegen méltóságnak és egyénnek, a 
Ferdinánd összes hadereje élén álló «generális kapitányai- 
nak felsőbbségét a magyar seregek felett az 1547-diki tör- 
vény is elismeri. A magyar főkapitány — nádor nemlété- 
ben az ország első katonája — megosztja vele hatáskörét 
nemcsak a külellenség elleni védekezés dolgában, hanem 
az Ítéletek végrehajtásában s a nemzeti felkelés elrendelésé- 
ben. A rendek csak azt kötik ki, hogy az idegen parancs- 
noknak az országban legyen az állandó lakóhelye. Az or- 
szág egyes részei közvetlenül az ő őrizetére bízatnak. 

A hadügynek egysége ezzel a törvényben is kifejezésre 
jut. Idegen hatóság törvényes hatalmat gyakorol a magyar 
hadak felett is. Az idegen és a magyar hadak ugyanazon 
felső vezérlet alatt állanak. 

1552-ben azonban fölébred a törekvés a magyar ön- 
állóságot a közösen folytatott harcz vezetésében is kifeje- 
zésre juttatni. Erre az évre általános felkelés volt tervbe 
véve a király, vagy a fia vezérlete alatt. Ez az utóbbi kö- 
rülmény a felső vezetés egyöntetűségét és közjogi helyes- 
ségét biztosította ugyan, de a rendek önállóságukat még 
jobban ki akarják domborítani, s kimondják, hogy a feje- 
delem mellé állított tanács határozatainak végrehajtása a 
magyar csapatokra nézve a magyar kapitányok megbízásá- 
ból történjék, s hogyha a sereg megosztatnék, a magyar 
csapatok élére magyarok állíttassanak, még pedig azzal 
a ranggal és hatalommal, a raelylyel az idegen főkapi- 
tány bir. 

Ennek a törvénynek czélja: a magyar sereg önálló- 

ságával a vezénylet egységét összeegyeztetni. De a feladat ne- 
hézségével nem képes megbirkózni. Egyik czélját sem éri el. 

A stratégiai tekintetek érvényesülését akadályozza, hogy 
a sereg megosztását közjogi szempontokhoz köti. 

S a magyar sereget nem teszi önállóvá, mert a föher- 
czeg mellé állított tanács magyarságát nem biztosítja. 

A rendek kénytelenek a tényleges állapotokkal szá- 
molni, s mivel nem merték királyukat arra szorítani, hogy 
az idegen főparancsnokokat elbocsássa, nem kötik ki, hogy 
a legfelsőbb tanácsban magyar tisztek üljenek. E részben 
csak azt határozzák el, hogy ha a főparancsnokok vala- 
melyike akadályozva volna kötelességei teljesítésében, he- 
lyettük a hadjárat alatt a magyar csapatok közvetlen ve- 
zérletét magyarokra bizzák. 

A következő évben a fővezérletnél a magyar befolyást 
azzal az általános kijelentéssel akarják biztosítani, hogy a 
hadügyben a király mindig éljen magyar tanácsával. 

155o-ben teszik meg a legteljesebb kisérlel et a függet- 
lenségnek megfelelő szervezkedésre. Felelevenítik a nádor 
hadvezéri jogát. Az összes idegen és magyar csapatokat 
alája rendelik. Egészen magyar kézbe juttatják a hadügyi 
kormányzatot. De e megoldás czélhoz nem vezetett. Ter- 
mészetes, hogy a király benne meg nem nyugodott. 

Élethossziglani és complicatiók nélkül el nem moz- 
dítható vezér helytelen dolog. Útját állja annak, hogy a 
legalkalmasabb és legképesebb ember parancsoljon. Ezrek 
életét és országok sorsát veszélyeztetheti. A katonai és 
politikai vezetést egy egyénre bízni a munkamegosztás el- 
vébe ütközik, s egyik vagy a másik, vagy mindakét érdek 
sérelmével járhat. 

A politikai és katonai pálya ez időben már ketté vá- 
lik. A középkornak a nádoréhoz hasonló méltóságai már 
túlélték magukat. Gzélszerűtlenségök lejáratta őket. 

S a nádor választása is elég ok volt reá, hogy a ki- 
rály ne szivesen lássa az új törvényt. A király bizalmat- 
lansága szabadon érvényesülhet, mert objektiv indokokra 
hivatkozhatik. Lehetett-e várni, hogy a saját és nagy után- 
járással és áldozatok árán szerzett külföldi csapatait a ren- 
dek bizalmi íérfiaira bízza, s összes hatalma eszközeit 
olyannak adja a kezébe, a ki tőle független ? Lehetett-e re- 
ményleni, hogy az idegen államok katonákat adjanak, ha 
a törvény azokat mindig magyar politikus alá helyezi, a 
ki katonai képességeit esetleg még nem bizonyította be és 
az övékkel ellentétes politikai és vallásbeli irányt képvisel, 
s hogy német fejedelem hadai élén segítségünkre jöjjön, 
mint 1553-ban Móricz szász berezeg tette, ha ö nem lehet 
a főhadvezér? 

A törvény tehát végre nem hajtatott. 

A király egy évvel miután a nádorról szóló törvényt 
szentesítette és vele a magyar hadügyek formai önállósá- 
gát is megpecsételte, összes seregeinek, a császáriaknak és 
a királyiaknak, egységes kormányzata érdekében Bécsben 
állandó hadi tanácsot alakít, a melynek véleménye szerint 
gyakorolja fejedelmi jogait. Ezen idegen hatóság nálunk 
kezdettől fogva mindenhatóvá lett. 

Még a nádor sem állhatta annak útját, hogy a feje- 
delem saját, a nádoré fölött álló hatalmát ezen hatóság 
véleménye szerint kezelje. 

Az így létrejött állapotot az 1569-diki törvény is szen- 
tesíti, mely a bécsi hadi tanácsnál hagyja a hadi kormány- 
zatot, a nélkül, hogy külömbséget tenne a magyar és a 
nem magyar seregek között. A magyar befolyásnak biz- 
tosítására csak az a rendelkezése szolgál, hogy két magyar 
tanácsos, egy főpap és egy világi úr, állandóan a király 
mellett időzzenek, s hogy szükség esetében a király hadi 
ügyekben is élhet tanácsukkal. 

A tulajdonképpeni szakhatóságon kívül álló két fér- 
fiúnak esetleg meghallgatott véleménye volt ott az egyetlen 
magyar befolyás, a hol a magyar seregek és a magyar haza 
védelme fölött határoztak. Ezek közül is az egyik egyházi 
férfiú. 

Az idézett nevezetes törvény világosan megkülönböz- 
teti a kizárólag magyar ügyeket a vegyes ügyektől. Az 
utóbbiaknak, a hadügynek, külügynek és a pénzügynek 
kormányzatát a közös fejedelem házi, udvari hatóságára 
hagyja, s bennök a magyar hatóságoknak csak alárendelt 
szerepet juttat. 

A vegyes ügyeket nem vegyes vagy közös hatóság, 
hanem császári hatóság intézi, a melynek magyar tagjai 
nincsenek, s mely nincs a magyar állammal közjogi kap- 
csolatban. A magyar nemzet nemcsak mással összekever- 
ten, közjogi egyéniségének elhomályosodása mellett védi 
hazáját, hanem másnak van alárendelve. 

Az ilyen állapotot jogtalannak és sérelmesnek érzi 
minden nemzet, ha törvény szentesíti is. Éppen olyan ke- 
véssé nyugodhatik meg benne, mint a király a reá eiö- 
szakolt olyan határozatban, a mely tehetetlenné teszi. Az 
alkotmányosan hozott törvénynek sincs annyi erkölcsi te- 
kintélye, hogy valamely tényező a méltóságába és léte ér- 
dekébe ütköző rendelkezését sérelmes érzés nélkül elfogadja. 

A magyar sem tartja jogosnak ezen rendszert. Foly- 
ton panaszkodik ellene és sérelmet lát benne, mindamel- 
lett, hogy országgyűlésen maga fogadta el. A nemzet, a 
melynek szavára néhány évtizeddel előbb királya még a 
harcz mezején is kénytelen volt hallgatni, a mely alig ismert 
korlátot szabadságában és saját természetes vezéreinek is 
megtagadta néha az engedelmességet, az idegen hatóság 
előtt nem hajol meg. 

A SO-as években meg is indul az erélyes reactio a 

()9-ben hozott törvény ellen. A pillanatnyi gyengeség vagy 
elnézés következményét ki akarták küszöbölni a közjogból. 

Az 1580-diki országgyűlés minden határozat nélkül 
oszlik el, mert a rendek a régi szabadságnak és az ország 
« önálló kormányának* helyreálhtását követelik s e nélkül 
nem szavaznak meg adót, a király pedig inkább lemond 
az adóról, mint hogy módosítsa a 69-diki törvényt. 

1582-ben és lo83-ban némi közeledés történik. A pénz- 
szükség olyan sürgős, hogy a király megigéri a régi sza- 
badságok visszaállítását, s a rendek annyira békülékenyek^ 
hogy a puszta Ígéret fejében segélyt szavaznak meg. 

A király azonban nem váltja be igéretét és 1588-ig 
adó nélkül kormányoz, de tovább nem bírja a koplalást. 
A szükség országgyűlés tartását követelte. A vitás kérdés- 
nek el kellett dőlnie. 

Az egymással küzdő két álláspont világos kifejezésre is 
jut a sessio kezdetén. A király az 1569-diki törvényre hi- 
vatkozik és az udvari hadi tanácsban látja az összes kato- 
nai ügyek törvényes kormányát. Az idegen parancsnoko- 
kat nem akarja elbocsátani, mert ez sérthetné a némete- 
ket és az osztrák rendeket, a kik segélyt adnak, s a kik 
többször ki is kötötték, hogy csapataik saját vezéreik alatt 
szolgáljanak. De hajlandó megígérni, hogy a magyarokat 
nem fogja mellőzni és hivatkozik arra, hogy soraikból 
máris több kapitányt nevezett ki. 

A rendek ellenben azt követelik, hogy a hadügyet 
csakis magyar tanácsosaival tárgyalja és hogy a parancs- 
nokok, az idegen seregbelieket sem véve ki, mind magyar 
honfiak legyenek. Az ellen azonban nincs kifogásuk, hogy 
fontosabb kérdésekben meghallgassa az idegeneket is, s 
hogy egyes kitűnőbb külföldi tiszteket alkalmazzon. Az 
idegennek szánják azt a mellékes szerepet, a melyet a 
király nekik ajánlott föl. 

Mindkét fél a hadügyek egységes kezelésének állás- 
pontján van, a császár azonban saját hatóságát állítja ezen 
egység élére, a magyarok meg a magyar kormányt. Az egyik 
a közös ügyből udvari, a másik magyar ügyet csinál. 
Mind a kettő hajlik az engedékenységre, de elvi álláspont- 
jához ragaszkodik. A tulajdonképpeni vezetést mindegyik 
magának akarja megtartani, s benne csak kivételképpen 
hajlandó a másiknak befolyást engedni. Sok üzenetváltás 
után a végső pillanatban jön létre compromissum. A ma- 
gyar kormány nem kapja vissza « teljes » hatáskörét, miként 
ezt a rendek kívánták, hanem csak az őt « megillető és a 
dolog természetéhez illő nélkülözhetlen hatalmat*) nyer, azt 
az elastikus valamit, a mi lehet minden, s lehet kevés is. 

A törvény szavai szerint a király, vagy a főherczeg az 
egész magyar tanácscsal, vagy az állandóan a király, vagy 
a főherczeg mellett tartózkodó egyes tanácsosokkal a hadi 
ügyet is tárgyaltathatja, de nincs rá kötelezve. Az udvari 
tanácsot nem tiltják el a török harczba való beavatkozás- 
tól. A hadak különválásáról nem gondoskodnak. A kö- 
zös ügyek megmaradnak, de két parallel hatóság alá ke- 
rülnek. 

A magyar kormánytanács a bécsi hadi tanácscsal ver- 
senyző hatáskört nyer. E verseny azonban egyenlőtlen, 
mert a biró részrehajló. A közös fejedelem arra a testü- 
letre hallgat, a melyet ö alakított, melyben megbízik, nem 
pedig arra, melynek csak kényszerítve adott hatáskört. Ez 
Achilles-sarka a királyi hatáskörben maradó és természetük- 
nél fogva közös érdekű ügyekben kierőszakolt vívmányoknak. 

A bécsi hadi tanács szakközeg. A magyar tanács po- 
litikai testület, a mi szintén hátrányára van. 

Az országgyűlésen azt mondották, hogy nem tűrhető, 
hogy Európa szemében Magyarország csúfjára a magyar 
legyen az egyetlen nemzet, melynek hadügyét idegenek 

intüzik. E tény nyilt kifejezését most kitörlik a törvényből, 
a tény azonban megmarad. 

Az loSS-diki törvény felállítja a magyar királyi had- 
ügyi kormányt, de mivel megmarad a császári is, a nél- 
kül, hogy a kettőnek hatáskörét szabályozná és a seregeket 
egymástól elválasztaná, nem biztosítja a magyar kormány 
befolyását. 

Tényleg nagy vonásaiban fönn is marad az előbbeni 
állapot. 

A magyaroknak az a törekvése, hogy a hadügyekben 
érvényesüljenek, új irányba terelődik a század végén a 
hosszú háború idejében. 

Annak biztosítására, hogy a hadügyek legfőbb kor- 
mányzata magyar legyen, törvényeket nem alkotnak többé. 
A magyar tanács hatáskörét csak olyan ügyekben fixiroz- 
zák, melyek a tulajdonképpeni hadviselésen kivül esnek.* 

Egyébképpen azonban minden a régiben marad. A 
magyar tanácsot néha meghallgatják, a tulajdonképpeni fö- 
hadikormányzat azonban a bécsi hatóság. 

A harcztéren működő összes seregek egy főhadvezér 
alatt állottak, a ki vagy főherczeg volt, vagy külföldi tiszt. 
A magyar rendek szerények. A központi vezetés magyar 
voltát föladták. Csak azt akarják, hogy az évről-évre meg- 
szavazott magyar hadi segélylyel fizetett katonák és az 
évről-évre elhatározott fölkelés magyar vezérlet alatt álló 
taktikai egységekbe osztassanak. A vezetés magyarságát 
csak a kerületi főkapitányokig kívánják biztosítani. A tör- 
vényben kimondják, hogy ezen három katonai méltóság 
magyar legyen. loO^-ban, lo9r)-ben és 1598-ban azt kérik, 



* Reá é< a királyra bizzák a végvárakra fordítandó ingyen-munkák föl- 
osztását (Xh^'A, 1598), mit rendesen maguk a rendek törvény utján állapítot- 
tak meg. A hadak élelmezésénél a tanács mellé rendelt élelmező mesterek a 
császári főélelmezn mester mellett szintén bizonyos szerephez jutnak. (1599.) 

hogy Felső-Magyarországon, 1601-ben, hogy a Dunán innen 
magyar főkapitányt nevezzen ki a király. Azt is kívánják, 
hogy alájuk rendeltessenek a magyar országos hadak. Ha 
egy kerületben nincsen magyar főkapitány, a törvényben 
megnevezett, vagy a királytól kijelölendő magyar főúrra 
bízzák az ott kiállítandó csapatok fölfogadását és szemlé- 
jét (1596, 1599, 1602, 1604). 

Az országtól kiállított seregek megyénkint a megyétől 
kirendelt magyar kapitányok és a megyei zászló alatt vo- 
nulnak ki. 

E megyei kapitányok a magyar főkapitányok alatt 
állanak és csak ezek utján az idegen főhadvezér alatt. 
(1595, 1596, 1599, 1600, 1601.) Ha valamely megyei kapi- 
tány nem felelne meg a követelményeknek, helyébe a ma- 
gyar főkapitány mást nevez ki. 

A király állandó jövedelmeiből és a neki adott kül- 
földi segélyekből fizetett magyar csapatokat illetőleg arra 
szorítkoznak a törvények, hogy azokat a régi hazai hadi 
szokások szerint külön magyar hadbirák fegyelmi hatalma 
alá állítják. A végvárak védelme minden föntartás nélkül 
idegenekre is bizható. A rendek teljesen fölhagynak e 
részben eddig kifejtett ellenzésükkel. 

Egyik törvényünk a kerületi magyar főparancsnokok 
hatáskörét a kerületekben levő összes várakra és csapa- 
tokra kiterjeszti, a nélkül, hogy az idegeneket kivenné 
alóla. De annyira engedékenyek a rendek, hogy az ellen- 
kező gyakorlat ellenére ezt csak egyszer határozzák el. 

A hosszú háború alatt tehát Magyarország egyes csa- 
pattesteket ad az idegen vezetés alatt álló hadsereghez. 
Meg van elégedve, ha ezen csapattestek közvetlenül ma- 
g>'ar vezetés alatt állanak. De még ez sem teljesül. Maguk 
a kerületi főkapitányok sem mindig magyarok. Főleg a Föl- 
vidéken fél a császári kormány magyar parancsnokoktól. 

mert ezek föladata Erdélyt ellensúlyozni, mag\art magyar 
ellen állítani pedig könnyelműség lett volna. 

Mivel a magyar országos csapatok nem maradhattak 
együtt, egyes részeik közvetetlenül is idegen tábornok alá 
kerültek. 

A külügyek egjbeolvadása ellen is védekeznek a rendek. 

Többször kikötik, hogy a törökkel folytatandó alku- 
dozásokat a mag>ar tanács meghallgatása nélkül ne vezes- 
sék (1536, 1546, 1553), mert a magjar ismeri legjobban a 
törököt és általában vele «mindent a leghelyesebben és leg- 
czélszerübben lehet eldönteni » (1546.) Egy lengyel béke- 
kötésnél is közreműködnek. (1596.) 

Az ország, a tanács, a nádor vag>' a helytartó összes 
jogainak visszaállítását is sürgetik, bele értve a külügyet 
(1536, 1548, 1552, 1553, 1554, 1563, 1564, 1588). 

De ezen általánosságban mozgó törvények a magyar 
befolyás érvényesülését nem biztosíthatták. 

A gyenge Jagellók a külügjeket személyes nézeteik 
szerint vezették, annak a tanácsnak ellenében is, mely, szö- 
vetkezve a rendek többségével, más kérdésekben ellenáll- 
hatatlan nyomást gyakorolt rájuk. 

Mivel a külfölddel szemben az államot a király kép- 
viselte, s a titoktartás szüksége az ügj'ek vezetéséből a taná- 
csosok nagyobb számát kizárta, a külügyek tekintetében 
még a Jagellók is döntő szerepet vittek. 

Annál könnyebben érhették ezt el a Habsburgok. Ók 
politikájukat a mag\'ar tanácsosok meghallgatása után is 
teljes szabadsággal vezethették. A bécsi titkos tanács néze- 
teihez alkalmazkodhattak. 

A magyar pénzügy ek függetlensége érdekében is küz- 
denek a rendek. 

A török hadjárat czéljaira fordítandó pénzt az összes 
érdekelt államok adták és két hatóság kezelte : a császár 

bécsi udvari kamarája és a pozsonyi magv-ar kamara. E 
két pénzügyi kamara együttműködését szükségessé tette a 
€zélnak közössége. Mivel pedig az udvari kamara mindig 
a fejedelem személye mellett volt és rendesen nag>obb 
összegekkel rendelkezett, s a többi osztrák kamara fölött 
is a fölügyeletet magához vonván, az osztrák rendek rend- 
kívüli segélyét is számon tarthatta, ez az együttműködés 
az udvari kamara felsöbbségét teremtette meg. 

A magyar kamara, mint valódi bureaucratikus testű - 
let, belenyugodott alárendeltségébe. 

A rendek ellenben folyton hangoztatják a magyar 
hatóság függetlenségét (1552, 1553, 1554.), s kimondják, 
hogy az összes jövedelmek kezelői a magyar hivatalnak 
legyenek alárendelve s utasításaikat tőle, ne pedig az ud- 
vari hatóságoktól kapják. 1569-ben a király a maga állás- 
pontját ebben a kérdésben is győzelemre juttatja. Tör- 
vénybe kerül, hogy az udvari kamara tárgyalja a közös 
érdekű ügyeket és a kamarához magyar tolmácsot rendel- 
nek, hogy a felek terhein könnyítsenek. 

1588-ban a rendek reform-törekvése a pénzügyekre is 
kiterjed, de tökéletlen eredménynyel jár. Gyengébbel, mint 
a hadügyekben. A királyra bizzák a magyar kamara hatás- 
körének megállapítását. Ha a király akarja, a pénzügyekben 
is meghallgathatja a magyar tanácsot és ennek állandó 
kiküldöttjét. 

A reális érdekek alapján fejlődött visszaéléseket a tör- 
vénykönyvből sem lehetett teljesen és világos szavakkal 
kiküszöbölni. Az életben meg még kevésbbé. 

S az idegen befolyás rozsdája még azon a vonalon is 
túl terjedt, melyen belől mentségre talált a közérdekben. 

A magyar állam legsajátabb belső ügyeire is kihat. 

Az udvari kanczellária elhomályosította a magyar kan- 
czelláriát. Az egyesek kérelmének tárgyalását, a királyi 

döntés megállapítását és a parancsok szélküldését a király 
bizalmának örvendő és mindig nála tartózkodó idegen 
hatóság vonta magához. Az idegen katonák és alkalmazot- 
tak magyarországi ügyeikben is hozzája fordultak és neki 
engedelmeskedtek. 

Ezeken kívül a koronára szállt nemesi birtokokat, a 
föispánságokat, püspöki állásokat és különféle magyar 
méltóságokat és jövedelmeket gyakran adományozta a király 
külföldieknek. Ezt még a Habsburgok előtti korban alkotott 
töiTények is tiltották. A magyar nemességet érzékenyen bán- 
totta a rangnak és vagyonnak ezen idegenbe való kiömlése. 

A királyok nem is tagadhatták meg ezen semmiképp 
sem igazolható sérelmek orvoslását. 

A magyar kanczellária kizárólagos illetékességéről, vala- 
mint a többi sérelmek megszüntetéséről sok törvény intézke- 
dik (1536, 1546, 1548, 1552, 1553, 1556, 1559,1563,1567,1588). 

Mind e mellett gyakoriak voltak a törvénysértések, a mi a 
királyi hatalomnak a legszilárdabb talpkövét, a törvény tiszte- 
letét ásta alá. Pedig ez amúgy sem tartozott a magyar társada- 
lom különös erényei közé. A hatalmaskodók azzal védekez- 
tek, hogy a király sem tartja meg a törvényeket. Felülről 
terjedt a betegség, melynek a király látta a legtöbb kárát. 

A XVI. század így elmúlik a nélkül, hogy a nemzet és 
a király egygyé tudtak volna lenni. 

A nemzetnek első sorban erős királyságra van szük- 
sége s ezért belenyugszik a királyi hatalom terjeszkedé- 
sébe s az ennek nyomában járó idegen befolyás ellen sem 
küzd fegyveres erővel. Az országgyűléseknek időről-időre 
megújuló ellenállásánál messzebb menő eszközökhöz nem 
nyúl. A királyok sem viszik a dolgot a végletekig. 

E század nem érleli tehát meg a belső élet nagy vál- 
ságát, de előkészíti a vihart. Összehalmozza a gyújtóanyagot, 
elégedetlenséget, keserű érzést, szomorú hangulatot támaszt 

a magyarban, sok vészes esemény hírnökeit. Az ország 
területi épsége nincs helyreállítva, földjén örökös harczok 
dúlnak s önállósága is veszélyben forog. Mellőzik és eléggé 
meg sem védik. Területe és joga csonka. 

A dynastia ezen egész politikájával önmagának és a 
nemzetnek ártott. 

A magyar nemzeti önérzetet vérig sértette az idegen 
befolyás terjedése és az állam önállósága ellen irányuló 
törekvés. S e mellett a vezető elem egyéni érdekét is maga 
ellen lázította. 

A sikeres beolvasztásnak mindig az a módja, hogy az 
egyeseket az érdek ezer szálaival kapcsolják a hódító hata- 
lomhoz. A régi Rómában és a mai Nagy-Britanniában a 
központi kormányok a provincziák lakóit azzal kötötték ma- 
gukhoz, hogy vonzó pályákat nyitottak meg előttük, olya- 
nokat, a minőket mint független ország polgárai be nem 
futhattak volna. A Habsburgok nálunk is élhettek volna 
ezzel az eszközzel, de nem tették. 

Az osztrák főrendüeknek javukra volt uruk nagy 
rangja és nemzetközi fénye s idővel udvari aristokratiává is 
váltak. A Habsburg-világbirodalomnak szentelték szolgála- 
tukat. Szűkebb hazájukról megfeledkeztek. 

A magyarok csak hátrányait érzik annak, hogy sorsuk 
egy világbirodaloméhoz fűződött. Sok állásból és sok előny- 
ből kiszorultak, s a melyekben megmaradtak, azoknak is 
csökkent a tekintélye és hatalma. Ujakat pedig nem nyer- 
nek. Dicsőség, kitüntetés és vagyon szerzésére kevesebb 
alkalmuk kínálkozott, mint azelőtt. A Habsburg-birodalom 
dicsőségét, vagy tekintélyének hanyatlását nem is vették 
szívükre. Magyarország maradt végső czéljuk. Sokkal ki- 
fejlettebb nemzeti érzéssel, mint az osztrák, a magyar nemes 
továbbá is kizárólag a magyar királyság gondolatkörében 
élt s a fejedelméétől eltérő végső czélját szolgálta. 

Gr. Andrássy Gyula : Fönmaradáaunk okai, 11, 9 

Az érzelmeknek ezen elhidegülése többet ártott a 
Habsburgok ügyének, mint a mennyit neki a dédelgetett 
idegenek használlak. Érdemekben dús egyes külföldieknek 
magyar javadalmakkal és hivatallal megjutalmazása helyes 
is, méltányos is volt, de szabálylyá emelni azt, a minek 
csak kivételképpen volt jogosultsága, téves politika volt. 

Sokat veszített a dynastia azzal, hogy a magyar nemes- 
séget nem nyerte meg világbirodalmi czéljai számára. 

Nem szólva a damnum emergensröl, a nemzet érzüle- 
tén ejtett sebről, a lucrum cessans sem volt jelentéktelen. 
Ez időkben a magyar bővelkedett nagy tehetségekben. Nem 
említve azon halhatatlan vitézeket, a kiknél különb katonákat 
egyetlen nemzet, egyetlen kor sem szült, a Zrínyieket, a Dobó- 
kat, a Jurisicseket, a kiket mások utóiérhettek, de a kiken 
túl senki nem tett, s a kik mégis alárendeltebb állásban 
maradtak, nagy képességű államférfiaink is voltak. Marti- 
nuzzi, Báthory István, Bocskai, Bethlen Gábor"^' fényes elméjű 
politikusok voltak. A legmagasabb színvonalon állottak. 
A Batthyányak, Perényiek, Nádasdyak, Thurzók és lUésháziak 
szintén bármely kormány díszére váltak volna. S a magj^ar 
király tanácsában mégis alárendelt szerepük jutott. A tehet- 
ségek csak az erdélyi részek szolgálatában birtak igazán ki- 
fejlődni. Mind oda húzódtak, mert csak ott érvényesülhettek. 
Pedig mennyivel több vonzóerejük lehetett volna a Habs- 
burgoknak, ha a magyar elmének és a magyar önérzetnek 
megnyitják Európa tágas színterét. Az a kormányrendszer, a 
mely nem bir tehetségeket találni és nevelni, mindig gyenge. 
Mit tartsunk arról, mely a kifejlett és fölismert kitűnősé- 
geket ?;em birja hasznosítani s őket elidegeníti magától? 
Nincs-e sújtó kritika abban a tényben kifejezve, hogy a 
kis Erdély államférfiainak tág a látókörük, európai szin- 

* Bocskai és Bethlen csak a XVII. században érik el pályájuk tetőpont- 
ját, de már a XVI. században is szerepet visznek. 

vonalon állanak, Európa összes ügyeit ismerik; azoknak 
pedig, kik egy nagy világbirodalom élén álló fejedelmet szol- 
gálnak, korlátolt marad a szemhatáruk, mert csupán a nagy 
egészből kiszakított apró kérdésekkel foglalkozhatnak? 

S annál kártékonyabb volt ez a mulasztás, mert e 
korban a Habsburgok általában hijával voltak a tehetsé- 
gesebb munkatársaknak. Mikor Francziaország Guiset, 
IV. Henriket, Sullyt, a kis Németalföld Orániai Vilmost 
szüli, Angliában Erzsébet királynő fényes táborkarával, a 
Burleighekkel, Drakekkel, a Walther Raleighekkel tündök- 
lik, Spanyolországnak V. Károly, Don Jüan d'Austria, a 
pármai berezeg az ékessége: Habsburgjainknak egyetlen- 
egy igazán kiváló államférfink vagy katonájuk sincs. 

S a helyett, hogy királyaink a magyar erőben keres- 
nék a hézag pótlását, nem törődnek ezen erő megnyerésé- 
vel és kifejtésével. 

S a követett politika nem volt szükséges. 

Igaz, hogy nagy érdekek kívánták, hogy a törökök ellen 
folytatott harcz vezetése bizonyos fokig egységes legyen; 
de a királyok politikája messze túlmegy azon a határon, a 
melyet ezek az érdekek megszabtak. S maguk ezek az ér- 
dekek sem a legfontosabbak azok közül, a melyekre az 
uralkodóknak ügyelniök kellett. A magyar nemzet hűségére 
nagyobb szükségük volt, mint az egységes vezetésre. Ez 
utóbbit össze kellett egyeztetni a magyar állam önállóságá- 
val és a magyar társadalom jogos kívánságaival. 

Ha ezt nem lehetett volna elérni, mindenek fölött az 
első sorban harczoló nemzetet kellett megnyerni. A lelkü- 
letének elidegenedésével járó veszteség pótolhatatlan volt, 
holott a szervezet fogyatkozásain a fejedelem személyének 
és a dynastia többi tagjának közvetlen tevékenysége nagy- 
részt segíthetett. 

Miért nem keresték a módját, hogy a közös ügyek in- 

9* 

tézésébe bevonják a magyar állam hivatalait ? Miért nem 
alakítottak a magyar tanács és az udvari tanács tagjaiból 
törvényes hatáskörű közös hatóságot? Vagy miért nem tár- 
gyalták a közös érdekű ügyeket két tanács vegyes üléseiben? 

S ha már az államjognak megfelelő közös hatóságok 
ilynemű szervezésére nem gondoltak, miért nem alkalmaz- 
tak a legfőbb udvari hatóságoknál és más hivataloknál is 
született magyarokat? Ezzel elejét vették volna legalább 
annak a keserűségnek, a melyet a mellőzés egyeseknél szült. 

A király, a ki fejedelmi jogait a magyarok kellő köz- 
reműködése nélkül birta gyakorolni, s legyőzhetetlen ellen- 
állással még sem találkozott, könnyen elérhette volna, hogy 
akarata szerint való, neki kedves egyénekből álljon a kö- 
zös kormány magyar része, s hogy a végső döntés min- 
dig saját elhatározásától maradjon függőben. 

A meggyengült nemzet többé nem is törekedett arra, 
hogy a végrehajtó hatalmat az országgyűlés befolyása alá 
helyezze. A királytól alakított kormány a király politikájának 
érvényesülését a közös ügyekben alig akaszthatta volna meg. 

S milyen könnyű lett volna a nemzet érzelmeit is 
megnyerni. 

Üres szólamokért is hálás volt. Mátyás főherczeg 
1593-ban az országgyűlés határozataira azzal a nyilatko- 
zattal is befolyást gyakorolt, hogy a magyarok iránt érzett 
szeretetének jele a név is, melyet visel. Ártatlan külsőségek : 
magyar ruha s néhány magyar szó olyan hangulatot kel- 
tettek, mely a gyanakvás okát megszüntethette volna. A hiú- 
ság kész rabság, s a magyar nemzetben jó adag hiúság 
volt. De a fejedelmek nem tudtak belőle lánczot kovácsolni, 
mert talán maguk is hiúbbak voltak, hogy sem a mi gyen- 
géinket kiaknázzák. 

IV. Henrik franczia király azt mondotta, hogy Párizs 
megér egy misét. A magyar nemzet rokonérzését sem vá- 

Sarolták volna meg túlságosan drága áron uralkodói, ha 
szokásaikból valamit áldoznak és maguktartása a nemzet- 
nek kedves. 

A magyarok mellőzését csak azzal lehetett menteni, 
hogy nem mutatkoztak megbízhatóknak. 

Láttuk, hogy e vád nem volt alap nélkül való. A Mohács 
előtti factiosus szellem tovább élt és már I. Ferdinánd ural- 
kodásának első éveiben szomorú gyümölcsöket termett. 

De kérdezem, hogy olyan mostoha körülmények kö- 
zött, mint a milyenek a magyarországiak akkor voltak, 
olyan körülmények között, midőn minden czélszerütlen 
lépés a nemzetnek és az egyesnek egész létét veszélyez- 
tette, egy új és idegen dynastia számára a század erköl- 
csei hol biztosítottak volna odaadó, önzetlen hűséget? 

Vajon Németország, Csehország ebben a korban meg- 
bízhatóbbak voltak-e? 

Lehet-e tagadni, hogy mentségünkre szolgált már skkor 
is az, hogy Ferdinánd az országot nem birta megvédeni, 
s a mohácsi győzővel szemben már az első összeütközés 
alkalmával magára hagyta a levert és megrémült magyar- 
ságot ? 

De bármiképpen legyen is ez, akárkit terhel a felelős- 
ség a létrejött állapotokért, akár volt jogosult a bizalmat- 
lanság, akár nem, a követett politikát nem igazolja. 

Az egyesek hibáira semmi esetre sem volt szabad még 
nagyobbakkal válaszolni és az egész nemzetet sújtani. Saját 
kötelességünk alól mások hibái nem mentenek föl bennünket. 

Helytelen politikai számítás is volt az elégedetlenség 
káros következményei ellen védekezni s nem foglalkozni 
az elégedetlenség megszüntetésével. A betegség tünetei el- 
len küzdöttek, okát ellenben nem enyésztették el, hanem 
megerősítették. 

A hűséget nagygyá lehetett és kellett volna nevelni. 

A király bizalmatlansága okozta, hogy a hűtlenség foko- 
zatosan igazoltabbá lett. 

Nem kellett okot és jogot adni arra, a mi előbb bún 
volt. Az I. Ferdinánd első éveiben tanúsított hűtlenség a mi 
hibánk volt, de a dynastiáé, hogy az később is megmaradt, 
s hogy a kedvező alkalmakat elszalasztva, a nemzetet nem 
birta magához lánczolni. Életrevaló kormányzat talált volna 
megbízható magyarokat, mert hűséget tudott volna kelteni. 

A rendek sem próbálták az egységes vezetés érdekeit 
és a szövetséges társak jogait Magyarország önállóságával 
összeegyeztetni. Elvileg tiltakoztak az úgynevezett vegyes 
ügyek ellen. Szerintök minden, a mi Magyarországot érde- 
kelte és a magyar földön folytatott háborúra tartozott, kizáró- 
lag magyar ügy és magyar tisztviselők jogkörébe való volt. 

A királyunk többi országaival közösen folytatott há- 
ború vezetésében osztozni sem akartak bajtársaikkal, tény- 
leg azonban kizárattak a vezetésből. Vonakodtunk közös 
ügyeket elismerni, de tényleg mégis keletkeztek ilyenek és 
csak a vezénylet lett közös helyett idegen. 

A minden ügyét teljesen önállóan intéző magyar ki- 
rályság régi eszméje uralkodott gondolatkörünkön. De ezen 
állapot első föltétele az volt, hogy a magunk lábán álljunk 
és semmi más ország állandó és rendszeres segítségére ne 
szoruljunk. Midőn egy közös nagy harcz szüksége egy- 
beolvasztotta erőnket királyunk többi országaiéval, a régi 
állapot nem elégítette ki az új igényeket. 

Mivel a nemzet nem akart az új helyzettel számolni, 
komoly érvekre is támaszkodhattak azok, kik a törvények 
pontos végrehajtását ellenezték, s a magyar közjog szigorú 
megtartása ellen nem egy magyar érdeket is lehetett föl- 
hozni. A király ezen érdekek leple alatt megokolatlan tör- 
vénytelenségeket is követhetett el. 

A jog, a mely nem alkalmazkodott az új körülmé- 

nyékhez, papiron maradt és az élet alakulására nem birt 
befolyással. 

A valóságban tartománynyá sülyedtünk, s megkérde- 
zésünk nélkül intézték az állam nagy ügyeit. A magyar 
állam kormányzata fölött álló udvari kormányzat alakult, a 
melynek tagjai idegenek voltak, külföldön székelt, nem is 
magyar királyi hatalomtól származott, s mégis döntő be- 
folyást gyakorolt a magyar ügyekre. A törvény általános 
jogelvei föntartották régi önállóságunkat, tartományi hely- 
zetünknek egyes következményei azonban magában a tör- 
vényben is kifejezésre jutottak. Elismerte az idegen hatal- 
mat a magyar állam intézményei fölött. 

A rendeket azonban ezen politikáért nem lehet korholni. 

A vezetés, az initiativa a király kötelessége volt, a kié 
a döntő hatalom, s vele a felelősség. A rendek nem birták 
a királyt új irányok követésére szorítani, a királyok ellen- 
ben terveik nagy részét képesek voltak megvalósítani. 

S a király csak nyerhetett a közös ügyek rendezésé- 
vel, mi pedig sokat veszthettünk is általa. 

Képes lett volna-e az elgyöngült nemzet töredéke a 
közös érdekű ügyek kormányzásával foglalatoskodó magyar 
államférfiakat befolyása alatt tartani és ellenőrizni? Nem 
lesznek-e az idegen eszközeivé azok a magyar urak, kik 
a rendi ellenőrzéstől függetlenek, az udvar légkörében 
élnek, s olyan szempontokra is vannak tekinttetel, a me- 
lyeket a nemzet zöme meg nem ért, s a melyek ennél- 
fogva alkalmatosak a hazában élő vezérek gyanakodását 
fölkelteni? Erőteljes alkotmányos élet nélkül a közösség 
csak idegen kézbe juttathatta legbecsesebb védőbástyáin- 
kat. Jogerőssé, tehát megtámadhatatlanná tehette azt, a 
mi puszta tény volt, s a mi ellen legalább tiltakozhattak. 
Állapotaink javulása helyett a nemzet ellenhatása gyen- 
gülhetett meg. 

A királyi hatalom ezen korban idegen hatalom volt. 
Idegen volt, mert a korona viselője nem érezte magát 
magyarnak, mert jobban bizott az idegenekben, mint a 
magyarokban, s mert szemében többet nyomtak nem ma- 
gyar ambitiói és érdekei, mint azok, a melyek Szent István 
koronájához fűződtek. Ez a hatalom a XVI. század végéig 
nem követett határozottan magyarellenes politikát, nem 
tört rendszeresen a magyar érdekek ellen, s nem munkál- 
kodott tervszerüleg a magyar királyság függetlenségének 
megszüntetésén. Ezért nem is fenyegette a rögtöni meg- 
semmisítés veszélye a magyar alkotmányt. A királyi hata- 
lom azonban bármely pillanatban megváltoztathatta maga- 
tartását. Csupán a hatalmi viszonyok mérlegelése tartóz- 
tatta a határozott föllépéstől. Fölfogása és iránya ellentét- 
ben állott azzal, a mely nálunk uralkodott. Mi lesz a ma- 
gyar szabadságból, ha a dynastia magatartása megváltozik 
és összecsapnak az erők, a melyek nem birtak egygyé 
válni? A királyi hatalom a XVI. században megnőtt. Ha 
a szabadság ellen támad, képes lesz-e megizmosodott ere- 
jével megküzdeni a magyarság? Ha a XVI. század nem is 
érte meg az alkotmány bukását, nem készített-e azt elő? 

Mindenekelőtt nézzük, hogy ragaszkodik-e még a nem- 
zet alkotmányához. 

A magyar politikai élet, az önző szempontokról nem 
szólva, két hatalmas áramlat hatása alatt állott mindenkor. 

Az egyik a magyar állam nagysága és biztossága iránt 
való rajongásból eredt, őseredetü mély ösztönből, a mely 
minden magyar lelkében visszhangra talált s pillanatra 
háttérbe szorulhatott, de sohasem semmisült meg. 

A másik áramlat a rendileg szervezett nemzet szabad- 
ságszeretetében találta gyökerét. Ez is elválaszthatatlanul 
a magyar szívéhez forrt. A nemzet megszokta, hogy a maga 
sorsára irányadó befolyást gyakoroljon. Szabadságaiért min- 
dig kész volt harczolni. 

Belső ellentét e két irány között nem volt. Csak az 
utóbbi érzés túlcsapongása ütközött bele az előbbibe. 

A faji szeretetből és a dicsőség vágyából merített a 
királyság a rendi túlhatalom ellen erőt. Egy szenvedélyben, 
egy egyszerű igazságban talált támasztékot. 

Most ez megváltozik. Az az aggodalom támad a haza- 
fiakban, hogy a királyi hatalom maga is veszélyeztetheti 
a magyar állam függetlenségét. Nincs többé egyszerű, min- 
den emberben visszhangot keltő érzés a királyi reactio 
mögött. 

Már most vitatni kell és be kell bizonyítani, ho^iy a 
király meg fog védeni. El kell oszlatni az aggályt, hogy 
ellenünk fog fordulni. A nemzeti lét föntartásának érdeke 
a szabadság öszjönének még azon túlzásait is igazolhatja, 
a melyeket eddig ellensúlyozott. 

S a királyság a legkedvezőbb esetben is csak legyő- 
zött kételyekre és az érdekek higgadt megfontolásából eredő 
belátásra támaszkodhatik. 

Mindenkitől megértett nagy ösztön helyett egyesek 
számítása védi a tekintély elvét. Lelkesedés helyébe oppor- 
tunismus lép. 

A lélektani motívumoknak az a kedvező egyensúlya, 

mely a magyar nemzetet századokon át a szerencsés kö- 
zépúton tartotta meg és a királyi hatalmat a népszerűség 
arany zománczával tudta övedzni, megbomlik. Az ész és 
szív együttes súlya már alig esik a serpenyőbe a királyság 
javára, mint ez az Árpádok korában, Lajos, vagy Mátyás ide- 
jében történt. Az ész és szív meghasonlanak egymással és 
legfeljebb az agyvelő rideg munkája biztosítja a hűséget. 

A szabadság szeretete azon szellemi tulajdonságokból, 
azon nemzeti érzésekből is erőt merít, melyek eddig tül- 
csapongásait megakadályozták. A rendi kiváltság egy új 
érdeket is szolgál, olyant, a melyet a múltban nem egy- 
szer veszélyeztetett: az ország önállóságát. 

S ez kétszeres fontosságúvá lesz, mert az ország ön- 
állóságának föntartása volt e kornak legerősebb lelki mo- 
tívuma. Miként a szülők szívében minden más érzés fölé 
szokott emelkedni a gyenge, a beteg magzatjukhoz való 
ragaszkodás, a nemzet is a legélénkebben a leginkább 
veszélyeztetett kincséért hevül. Ha csupán az idegen sérti 
állami létét, s ha csak a török ellen kell védekezni, a ki- 
rályi hatalom nagyobbra nőhet, mint az Anjouk vagy Má- 
tyás idejében. A kiváltságok mellett csak önzés küzdene. 
így azonban, nyilt támadás esetében, a nemzet színe-java 
áll majd melléje. 

A fönmaradásáért fanatikusan lelkesedő magyar faj 
hinni kezdi, hogy egj^edül a rendi jogok biztosíthatják létét 
is. Megvédésük tehát nem fog a nemzet akaratán múlni. 
A mi erő van a nemzetben, az síkra fog szállani, ha meg- 
támadnák önállóságát. 

A kérdés csak az volt: volt-e még erő az alkotmány 
intézményeiben és a nemzetben? A királyi hatalom alá- 
ásta-e ősi alkotmányunk épületét? Jövünk ettől függött 

Az országgyűlés a közelmúltban gyakorolt befolyásá- 
nak leglényegesebb eszközeit megtartotta. Miként láttuk, 

vér- és pénzadó felett is rendelkezett. A király nélküle a 
nemzet erejéhez nem férkőzhetett. 

Láttuk, hogy ez eszköz segítségével a nyolczvanas 
években a rendek némi engedményeket csikarnak ki, de 
nem aratnak teljes győzelmet. 

A parlament ezen jogai nem voltak olyan hatásúak, 
mint Mátyás, vagy a Jagellók idejében. 

A Habsburgok nem a magyar adókból éltek és ezeket 
csak magyar földön vívott harczaikra fordíthatták. Egyéni- 
leg kevéssé érintette őket az adó megtagadása. Csekély 
összeg is volt az, a mely a szegény társadalomtól telt. 
A magyarországi adókra nagyobb szüksége volt a nem- 
zetnek, mint királyának. Ha megtagadta, első sorban ön- 
maga szenvedett érte. A királynak másutt is volt jöve- 
delme és katonája. A magyar rendek kérték öt, fordítsa 
azokat az ország védelmére s ebből a kérésből származott 
a magyar állam függetlenségének főveszedelme. Mi lett 
volna belőlünk, ha csak idegen erő véd bennünket és 
szállja meg várainkat? 

A rendek formailag szabadon határozták meg a nemzet 
áldozatainak mértékét ; a politikai helyzet azonban megfosz- 
totta őket e szabadság valódi gyakorlásától. A mi jogilag 
megengedett volt, politikai és erkölcsi lehetetlenség volt. 
Bajos volt feltételekhez kötni azt, mire feltétlenül szüksé- 
günk volt. 

A békés védelem főeszköze tehát rendelkezésünkre állott 
ugyan, de nem volt elég hatalmas, hogy benne bizakodjunk. 

A meggyengült nemzet országgyűlése el is vesztette 
azt a közvetlen befolyást a kormányra, a melyet a Jagellók 
alatt gyakorolt. 

A nádor-választás útján ezen egész korban csak egy- 
szer volt része a kormány összeállításában. A végrehajtó 
hatalom összes többi központi közegei a királytól függtek. 

A bureaukratia megkezdi elkülönítő, izoláló mun- 
káját. Teremt egyéneket, a kik engedelmességre nevelked- 
nek, a kik egész jövőjüket a hivataltól várják, abból élnek, 
mással nem foglalkoznak, mint szolgálatukkal, más érdeket 
és vágyat nem éreznek, mint előléptetésüket, s a kikhez 
hasonló egyének voltak másutt is a királyi hatalomnak 
igaz harczosai és megalapítói. 

De csak a felsőbb hatóságoknál terjed el a bureau- 
kratia. A vidéki kormányzatot nem keríti kezébe, mint 
Francziaországban már ezekben az időkben kezdi. Nincs 
széles alapja, nem végzi az egész állami élet munkáját. 
S a központban is csak egyes hatóságoknál terjed el. 
A legfelsőbb királyi hatóság, a magyar tanács, a nemzet 
életét éli s a rendek vezértagjaiból áll. A királyi kinevezés 
nem szakítja el a kapcsot, a mely közötte és a társadalom 
közölt van. 

S e mellett az új és bureaukratikus kormányszékek- 
nek, éppen mert újak és bureaukratikusok, kevesebb a 
tekintélyük a régieknél. 

A helytartóság, a kanczellária, a kamara, a nádornak, 
a kincstárnoknak nimbuszát nem birta megszerezni. Híjá- 
val volt a hagyomány hatalmának. Fiatal phantasiájú 
népek szivesebben engedelmeskednek nagy fénytől környe- 
zett egyéniségeknek, mint testületeknek. 

Ha nem volt nádor, a királyi befolyás a kormányzatra 
közvetlenebb és nagyobb volt, a kormányzat azonban 
tehetetlenebb volt. Mennél több volt a bureaukratikus és 
mennél kevesebb a rendi elem. annál nehezebben birták 
az orszáj^^gyűlés tárgyalásait vezetni, annál kevesebb hatá- 
suk volt a nemzet döntő elemére, a nemességre. 

A befolyás, melyet idegen elemek a központi kor- 
mányzatra gyakoroltak, szintén gyengítette vonzóerejét. 
A magyar kormány jelentőségét csökkentette a birodalmi 

hatóságok felsöbbsége, az idegen méltóságok tekintélyét 
meg népszerűtlenségük apasztotta. 

S hozzájárult, hogy a szent korona viselője, a kivel a 
nemzet hajdan szoros személyes érintkezésben volt, a kinek 
nimbusza táplálta a tekintély elvét, most ritkán van magyar 
földön. A gépezet, a melynek mozgató ereje a távolban 
volt, meggyengült. A király már nem hatott közvetlenül a 
magyarok lelkére; a hivatalok útján érintkezett a nemzettel. 

Mátyás király hatalmát nagyrészt személye varázsá- 
nak köszönhette. Most nincs meg ezen befolyásnak legelső 
föltétele: az együttélés. Ha a Habsburgok megértik Magyar- 
ország fontosságát jövöjükre nézve, többször és hosszasab- 
ban időznek körünkben. Növelni akarták hatalmukat, de 
nem tették meg azt, a mi őket ezé Íjukhoz eljuttathatta. 

A király hatalma nagyobb a kormányra, de a kormány 
hatalma kisebb az országra, mint előbb. S mennél nagyobb 
az első, annál kisebb az utóbbi. 

Az erkölcsi hatásában meggyengült kormányhatalmai 
a decentralisatio is korlátok közé szorítja. A török terjesz- 
kedése az ország közepében, a honnan a királyi terület 
minden pontját érhette, a decentralisatiót, a meiylyel ki- 
rályaink századok óta egyenlőtlen küzdelmet folytattak, s 
a mely Mátyás halála óta rohamosan növekedett, még in- 
kább fejlesztette. A részek függetlensége meggyarapodott. 

Több megye együttes gyűlést tart és megalakul az 
országgyűlés és a megye közönsége között álló önkor- 
mányzati szerv. Ilyen partialis gyűlések már a régi idők- 
ben is tartattak, a török veszély miatt azonban most gya- 
koriabbakká lesznek. S fontosságuk is megnő. Közfelkelést 
határoznak el és hadi segítséget vetnek ki, mind a mellett, 
hogy ezt a Jagellók korában hozott törvény az ország- 
gyűlés monopóliumává tette. Rendesen a nádor, a hely- 
tartó, vagy a kerületi kapitányok hívták össze a kerületi 

gyűléseket. Néha azonban, a szükségnek engedve, minden 
hivatalos felszólítás nélkül egy-egy főúr vagy egy-egy 
megye hívására jönnek össze a veszélyeztetelt vidék ren- 
déi. A király érzi, hogy ezen ellenőrizhetetlen gyülekeze- 
tek veszélyesekké válhatnak s nem egyszer rosszalja, az 
1597-diki törvény pedig megtiltja őket, de a szükség min- 
dennél erősebb. Az az állam, mely nem képes az országot 
megvédeni, nem akadályozhatja meg, hogy az egyes vidé- 
kek önmagukról gondoskodjanak. Még a királyok is öröm- 
mel fogadják a tőlük megajánlott pénzt vagy hadat. Sze- 
met hunynak a forrás szabálytalansága előtt. 

Az ország egyes vidékeinek nemessége így új köz- 
pontokhoz és az országos kormányzattól független tevé- 
kenységhez szokik. 

A török elleni küzdelem szervezetéből a szabadságért 
vivandó harczé válhatik. Az ország egyes részei önálló 
politikai életet élnek. Pótolják az államot. A királyi hata- 
lomtól távol szervezik a társadalmat. Előkészítik a talajt 
a király ellen irányulandó alakulásokra. Bocskai gyűlései 
folytatásai a vidékek ezen kerületi gyülekezeteinek. Az en- 
gedelmesség, a melyre az egyik talált, a másik parancsá- 
nak is egyengeti az útját. 

A megyék önkormányzata is tágul. Az alispáni állás- 
nak választás útján való betöltése ez időben, 1548-ban 
emelkedik törvényerőre. S hatásköre is bővül. Azelőtt in- 
kább a főispánnak, a kinek állását is köszönte, volt az esz- 
köze. Most a törvény mind sűrűbben az egyes kötelmeket és 
jogokat közvetlenül ő reá ruházza. (1542, 1546, 1550, 1552, 
1553, 1556, 1557, 1563, 1566, 1578, 1597, 1598, 1599.) A fő- 
rendű ispán sokszor több megye élén áll, más méltóságo- 
kat is visel, a táborban van, vagy végvárat őriz, s nem 
szentelheti tevékenységét egy megyének olyan mértékben, 
mint az ott élő alispán. 

A megye közönsége és választott tisztviselői, az al- 
ispán, a szolgabíró és az esküdtek, a megyében földbir- 
tokos nemesek, intézik a megye összes ügyeit és hajtják 
végre az állam törvényeit. 1536-ban a megye közönsége a 
főispán ellenőrzésére is jogot szerez. Panaszára a király 
egyetlen megbízottját el tartozik bocsátani és helyébe azt 
kell kineveznie, a kit a megye kér. A megye közegei tart- 
ják fönn a rendet és a közbékét, ők büntetik meg a gyil- 
kosokat, ők járnak el a hatalmaskodók ellen, ők foglalják 
vissza az usurpált birtokokat és üldözik a barangoló és 
rabló katonákat. A birtokos nemes és a jobbágy közt támadt 
vitás kérdésekben ők bíráskodnak. 

A katonaállítás és az adóbehajtás két nagy fontos- 
ságú ügyét is rendesen a társadalom maga végzi e\.^ 

Igaz, hogy ellenőrzés és 1559-ben újra büntetés terhe 
mellett kimondott kötelességképpen, de azért ezzel is ha- 
talmat nyer a nemesség. 

Az állam központi hatóságainak a vidéken alig van- 
nak tőlük függő és nem a rendi érdekekhez fűzött közegeik. 
A vármegyénél tehetetlenek. 

Az egyes és a kormány között az állam szolgálatára 
szervezett társadalom áll. Ha a társadalom ellentétbe jutna 
a központi vezetéssel, az utóbbi könnyen eszközök nélkül 

* E tekintetben három különböző rendszer között ingadozik a törvény- 
hozás. 

Néha a megyére és ennek a közegeire bizza a katonaállitásnak és az 
adónak a birtok arányában való kivetését. 

Máskor az országgyűlés nevezi ki a biztosokat, kik a törvényt végre- 
hajtsák. 

Az is előfordul, hogy központi hatóságra, a kormányra ruházzák a jogot, 
hogy saját kiküldöttjei által vesse ki és szedje be a pénzbeli segítséget. 
Ilyenkor azonban biztosítékot keresnek a bureaukratikus és a rendi társa- 
dalomtól különváló ezen hatóság önkénye ellen. Vagy a megyei nemesség 
egyik tagjának kell közreműködnie, vagy kikötik, hogy a kamara kiküldöttje 
megyebeli birtokos nemes legyen, «ne pedig a kamarának a komornyikja* 
(1566.) 

maradna. Az ország polgári kormány zala legalább köny- 
nyen kisiklanék a kezéből. 

S a társadalomnak erősen kifejlett önkormányzati szer- 
vezete, a vármegye, a központban is döntő befolyáshoz jut. 

E munka első kötetében láttuk, hogy czélszerüségi okok 
hatásánál fogva a nemességnek fejenként való megjelenése 
helyett a megyék már a Habsburgok előtt is többnyire kö- 
veteket választanak az országgyűlésre. A köznemesség pártja 
hiában próbálja a régi rendszert föléleszteni. 

Mohács után már e kísérlet is megszűnik. Az eddig 
együttesen meghívott köznemesség a megye gyűlésében kö- 
vetet választ. A közállapotok idézték elő ezen átalakulást. 

A nemesek tömegesen nem távozhatnak el otthonuk- 
ból, a melyet a török támadásától féltenek. Az utazás ve- 
szélyes és költséges. A központban való élés drága. Pénz 
kevés van, s a mi van, a zsoldosoknak kell, vagy a vár 
tatarozására való. Mindenki a maga vidékéhez van kötve, 
nehéz az érintkezés a központ és a peripheriák között, a 
politikai nemzetnek egy helyen egyesítése kivihetetlen. 

A választás szokása előmozdítja a decentralisatiót, a 
mely létrehozta. 

A kik azelőtt személyesen vettek részt benne, most, 
midőn ezt többé nem akarják tenni, a puszta választás té- 
nyénél nagyobb befolyást biztosítanak maguknak a tör- 
vényhozásra. 

Utasításokat adnak azoknak, a kik helyettűk fognak el- 
járni. Nemcsak az egyént jelöHk meg, a ki az ő jogukat gyako- 
rolja, de megállapítják a poHtikát is, a melyet követnie kell. 

A határozatokat, a melyeket a hely színén maguk 
hozhattak volna, a távolból akarják befolyásolni. 

Ezzel maga a törvényhozás is decentralizálódik. 

A kormány nehezebben vezetheti a testűletet, mint 
az eddigit. 

Ha az utasítás kötelez és az ezzel ellentétes szava- 
zat érvényét veszíti, a megyék uralkodtak volna. A nemzet- 
gyűlés elvesztette volna önállóságát. Sok század vívmánya, 
az állami élet egysége megszűnt és a nemzet fejlődése 
szerencsétlen irányba terelődött volna. De idáig nem jutott 
a dolog. Az a gyakorlati érzék, mely a nemzetgyűlés fej- 
lődését törvényhozói beavatkozás nélkül biztos ösztönnel 
eddig irányította, most is megtalálta a helyes utat. 

Az utasítás nem lett jogi kényszerré s csak erkölcsi 
nyomást gyakorolt Az országgyűlés alkalmazkodását a kö- 
vetek választása óta támadt új körülményekhez s új érvek- 
hez nem akadályozza meg, csak megnehezíti. Csupán fon- 
tos esetekben és a mindig változó és újra alakuló politikai 
helyzet alaposabb megismerése okán merte a követ magát 
túltenni a megye akaratán, a melyhez nemcsak ideiglenes 
megbízása, hanem léte összes körülményei kötötték, a mely- 
nek életét élte. Az országgyűlés maradt a nemzet központja 
és irányítója, de a megyék erkölcsi befolyása alatt állott, 
s a megyék hatása ellensúlyozta a kormánynak reája gya- 
korolhatott nyomását. Az utasítás nem akadályozta meg a 
transactiókat, de erőt adott az ellenállásnak s paizsul szol- 
gált a túlhajtott követelések ellen. Nem egyszer hivatkoz- 
nak a rendek arra, hogy a kormány előterjesztését nem 
tárgyalhatják, mert utasításuk hallgat róla, vagy hogy a 
király javaslatát nem fogadhatják el, mert ellentétbe jut- 
nának küldőikkel. 

A hatalom kezelői nem barátjai az utasítás szokásának. 
Bethlen Gábor is arra kéri a megyéket, hogy ne adjanak 
követeiknek utasítást. A korona után vágyódván, attól fél, 
hogy nehezebb lesz a megyékre hatni, mint a követekre. 

Az országgyűlésnek új összeálhtása különben is meg- 
nehezítette a reá való befolyást. Sok ezernyi csőcselék he- 
lyett, mely a legdurvább kortesfogások iránt is fogékony 

Gr. Andrássy Gyula: Fönmaradásunk okai, II. 10 

volt, s melyet a Jagellók idejében gyakran sikerűit lábáról 
levenni, a meglepetések és váratlan fordulatok ezen meleg- 
ágya helyett kisebb számú, feladatukra kiválasztott, vagyo- 
nilag függetlenebb elemekből alakult a testület. Míg előbb 
egy helyen, a kormány kezeügyében, személyes behatásá- 
nak volt kitéve a szabadon intézkedő országgyűlés, most 
vagy egy nehezebben megközelíthető, higgadtabb testűletet 
kellett azon erős kapcsok alól felszabadítani, melyek azt a 
megyékhez kötötték, vagy az ország legmesszebb zugában, 
távoli vidékeken, a hol a kormánynak politikai közegei alig 
voltak, az akkori politikai élet gyűjtőpontjait, a politikai 
érettségű megyéket kellett befolyásolnia. 

Az országgyűlés munkára, következetes politika folyta- 
tására képesebb, az előbbieknél túlzásokra kevésbbé hajló 
testületté vált, s az ország fokozódó decentralisatiójához 
alkalmazkodva, a központi kormány ellensúlyozására is 
alkalmatosabb lett, mint a milyenek a régiek voltak. 

A XVI. század közjogi fejlődése tehát abban foglal- 
ható össze, hogy az a központi kormányt és a nemzetet 
egymástól függetlenebbé tette. A koronára és a kormány- 
székekre az országgyűlésnek befolyása gyengült; az utóbbi- 
nak viszont az elöbbeniekre lett kevesebb hatása. 

Nagy alkotásokat, fényes sikereket ez az állapot nem 
Ígért. Ilyenek csak az állam tényezőinek összhangzatos mű- 
ködésétől várhatók. 

De másfelől csakis a kormány és a nemzet közötti 
viszony ezen meglazulása mellett lehetett elérni, hogy egy 
idegen erőkre is támaszkodó királylyal szemben a gyenge 
nemzet a maga létét megóvhassa. Csakis túlhajtott decen- 
tralisatio tette lehetővé, hogy a nemzet esetleg saját kor- 
mánya ellenére is megéljen. 

Az állam organismusának belső egysége túlsúlyt biz- 
tosított volna az erősebb tényezőnek, a koronának, a mely 

képes lett volna a nemzetet nyílt küzdelem nélkül is vak 
engedelmességhez szoktatni. így ezt nem teheti. A maga 
útján járhat, de egyhamar nem birja a nemzet lelkét meg- 
gyilkolni. Magától független idegen erőket kellene megtör- 
nie, hogy a nemzet egész életét befolyásolhassa. Másrészt 
azonban, ha a korona nemzetellenes politikát folytatna, 
a nemzet is csak fegyverrel védekezhetnék. Midőn az ország 
határaiért nap nap után küzdenünk kellett, alkotmányunk- 
nak sem volt más komoly védelme, mint vérünk és izmunk. 
Folyton a végső betétekhez kellett nyúlni. Harczképessé- 
günktöl függött mindenünk. 

Annál nagyobb jelentősége volt annak, hogy az egész 
nemzet fegyverben állott. Míg másutt a békés foglalkozá- 
sok lépnek előtérbe és kötik magukhoz a nemzet zömét, s 
már hivatásos katona védi az országot, nálunk még min- 
dig általános a katonáskodás. A nemes személyesen tar- 
tozik védeni hazáját. A király távollétében is és az egész 
hadjárat ideje alatt köteles szolgálni. 

A nemesség személyes hadi kötelezettségén kívül a 
portánként való katonaállítás régi kötelessége is gyakorlat- 
ban maradt. Sőt terhesebbé vált, mert az országos had- 
járatok idején kívül állandóan tartozott a birtokos a por- 
ták száma szerint meghatározott katonát tartani. 

A társadalom minden eleme megszokja a harczot, min- 
den rétege végigmegy a háború iskoláján. Sehol sincs biz- 
tosságban, kard nélkül nem élhet meg. Tábor az otthona. 
Alkotmányát is megvédheti azzal a mesterséggel, a melyet 
a véghelyeken elsajátított. 

A király ellen való védekezést megkönnyíti, hogy a 
nemzeti haderőnek taktikai beosztása a kormánytól mind- 
inkább független megyék szerint történik meg. 

A nemesi fölkelés és telekkatonaság a megye zászlaja 
alatt, a megyétől kirendelt vezér alatt szolgál. Míg előbb a 

10* 

királyi méltóságok és főispánok bandériumai alkották a rendi 
sereg zömét, most, mikor nincs nádor, s az erdélyi vajdából 
független fejedelem, a temesi bánságból török tartomány 
lett, s az egyházi méltóságok nagy része elvesztette vagyo- 
nát, a megyei katonaság pótolta a hiányt és a tartalékból 
az első sorba lépett. A magános urak zászlóaljai is ritkák. 
Megvolt ugyan mindenkinek a joga, hogy saját katonáiból 
külön bandériumot alakítson ; de kevesen éltek vele. Keve- 
sen voltak, kik egy-egy vidékről a külön zászlóalj számára 
megszabott mennyiségben katonát birtak kiállítani. A kik 
több uradalmukból képesek lettek volna egy-egy zászló- 
aljat szervezni, azok ezt ritkán tették meg, mert katonái- 
kat inkább szétszórt váraik és uradalmaik közelében sze- 
rették tartani. 1595-ben a törvény meg is tiltja a külön- 
böző megyékből való katonaság egyesítését, úgy hogy a 
független uri bandériumok is ritkábbak voltak s a megyei 
zászlóaljak alkották a nemzeti had zömét. A vármegye ön- 
állósága a sereg szervezetében is önállóságot teremt. 

Hasonló hatással volt a hadviselés módjának a decen- 
trahsatiója is. 

A magyar vezérek és a közvélemény a török megtáma- 
dását sürgették (1604). 

Ez lehetővé tette volna a seregek egyesítését valame- 
lyik harczi vonalon, s azon időpont kihasználását, a mikor 
a török főerő még távol volt hazánktól. 

De a támadáshoz szükséges pénzt és hadi erőt csak 
ritkán bírták összehozni, úgy hogy defensivára szorultunk, 
ez pedig csak vidékenként történhetett meg. A török a belső 
hadműködési vonallal rendelkezett. A Duna és a Tisza kö- 
zötti hadállásokból a magyar határ minden pontját egy- 
formán fenyegette. A mi seregünket ellenben a hosszú 
várvonal mögött kellett szétszórni. 

Nem egy sereg, hanem sok apró sereg védte a hazát. 

Politikai következménye a védelem ezen localizálásának 
a magyar rendi had nagyobb függetlensége lett. Miként lát- 
tuk, az országgyűléstől megajánlott seregeket rendszerint 
magyar tisztek alá helyezték. Csak közvetve voltak az ide- 
gen fővezéreknek alárendelve. Ha egy táborban egyesül az 
összes erő, a főparancsnokok inkább élhetnek jogukkal. 
Az idegenek befolyása könnyebben érvényesül. így ellenben 
több volt a kizárólagosan magyarnak engedelmeskedő ka- 
tona. Ekként a nemzet védhette magát királya ellen is. 

De a király sem állott fegyvertelenül az országban. 
Katonailag sokkal jobb volt a helyzete a vidéken, mint 
politikailag. Mindig gondoskodott arról, még a törvény 
ellenére is, hogy nem magyar hadereje legyen az ország- 
ban. Idegen vezérek alatt álló idegen zsoldosai, s a királyi 
jövedelmekből tartott magyar katonaság, mely nagyrészt 
idegen parancsnokok alatt szolgált, valamint a törvény elle- 
nére a magyar rendi csapatok élére állított külföldi tisztek, 
a várak birtokában, a nemzet ellen is fordulhattak. 

A király és a nemzet közti harcz a véderő különféle 
elemeinek egymás ellen folytatott harczává válhatott. 

A védrendszer legnagyobb gyöngéje az állandó sereg 
hiánya volt. Csak jól fegyelmezett és fizetett állandó kato- 
nasággal lehetett volna a törököket legyőzni. 

A kölcsönös bizalmatlanság volt egyik oka annak, 
hogy ilyen sereg nem jött létre. 1595-ben a rendek meg- 
pendítik ennek eszméjét; de a király ellene van. Külföldi 
hadi tanácsa attól fél, hogy az új szervezet a király ellen 
fordulhatna. 1604-ben pedig Thurzó és Pethe tanácsára a 
király szeretné a rendeket állandó sereg létrehozására 
birni; de ekkor ők tartanak a költségtől és talán attól is, 
hogy az a királyi hatalom túlsúlyát vonná maga után. 

Csakugyan a rendes seregnek miként való szervezése 
dönthette volna el, hogy az államban ki jusson túlsuly- 

hoz. A törvényhozás egyik tényezője sem volt bizonyos 
benne, hogy ura lesz-e a véderő ezen elemének, s ezért 
hiúsul meg a kívánatos reform. Sok költségbe is kerülne. 
Állandó adó nélkül alig volna tartós. Állandó adó és ide- 
gen parancsnokok alá helyezett magyar állandó sereg pe- 
dig a magyar szabadság végét jelenthette volna. 

Az ellenállás ereje a politikai és a katonai hatalom 
megoszlásán kivül mindig a társadalom benső összetartá- 
sától függ. 

Hogyan állottunk e részben a XVI. században? 

A min a társadalom ereje a múlt korban alapult, ab- 
ban találja azt most is. 

Mint e munka első kötetében láttuk, társadalmunk 
felsöbbsége a continens többi társadalma fölött a nemes- 
ség egységéből eredett. Most is ebben van hatalma. Ennek 
köszönte régi alkotmányát, s most ez tette lehetővé, hogy 
védelmére számbavehető erőt állítson. 

Közvetlenül Mohács előtt a nemesség összetartása 
bomladozni látszott. De a nagy katasztrófa után bekövet- 
kezett események megállították ezen fejlődést. Láttuk 
már, hogy a pártok programmjából kimaradt mindaz, a 
mi a vezetést a nemesség egyik vagy másik rétege szá- 
mára akarta biztosítani, s hogy a két párt ezentúl nem a 
különböző társadalmi rétegek, hanem a különböző vidékek 
szerint oszlik meg. A régi főnemes családok nagy része 
kihal. A vihar az erdők óriás fáit szokta leghamarabb ki- 
kezdeni. A nemzetet pusztító vész is a kimagasló egyé- 
nekben tett legtöbb kárt. A főnemesség sorai a folytonos 
kemény harczok közben megritkulnak. A régi köznemes- 
ség köréből a király új főnemességet alkot, s ez még nem 
feledkezhetett meg eredetéről. 

A XVI. század fejlődésének irányát a török veszély 
^s az ellene való védekezés módja szabta meg, a melyhez 

a nemzetnek csaknem minden életkörülménye alkalmaz- 
kodik. A nemesség összetartását pedig e küzdelem fokozta. 
Az ország egyes vidékeinek olyan életbevágó közérdeke 
támad, hogy bennök a vezető elemek különleges érdekei 
a háttérbe szorulnak. A főnemes és a nemes csak együtt 
védhetik meg otthonukat, vagy együtt buknak el. Paran- 
csoló szükségnek engedelmeskedik mindegyikük. A szerte- 
huzásnak mindenki kárát látná. A vár ura újra természetes 
védelmezője a vidéknek, s ezért vezére is. A különválás, 
melynek a nemesség szervezetében úgy sem volt indoka, 
megszűnik és a nemesség egységének hagyományos érzete 
újra feléled. 

Az országgyűlés nem többé a nemesség külön rétegeinek 
küzdő tere. Itt-ott heves jelenetek támadnak a köznemesek 
zöme és egyes főnemesek között. De ezek az összeütközé- 
sek nem a fönnhatóságért küzdő két versenytárs mérkőzé- 
sének, nem az osztályellenlétnek a következményei. Több- 
nyire egyes vidéki zsarnokok ellen irányuló támadások. 

A főnemesek és köznemesek között néha abban ész- 
lelhetni eltérést, hogy az előbbiek inkább hajlandók en- 
gedményre a fejedelemmel szemben, mint az utóbbiak. 
De ez nem származott osztályönzésböl. Az idegen uralom 
miatt a legtöbbet a főrendűek vesztettek. Az idegeneknek 
jutott adományok, a magyar főhatóságok csekély befolyása, 
a katonai főállásoknak idegenekre történt ruházása érzé- 
kenyen bántották a büszke magyar főurakat. A mire jogot 
formáltak, azt mások nyerték el. A főnemesség az állam 
szolgálatában nőtt nagygyá. Ha idegenek kiszorítják ezen 
állásából, további emelkedésének útja záródik el. Ha tagjai 
közül többen mégis engedékenyebbek a fejedelem iránt, 
mint a politikai nemzet zöme, ennek oka az opportunitás 
volt, a mely erösebb azon egyesekben, a kik sokat veszít- 
hetnek, mint a tömegekben. A tömeg rendesen intransigens. 

Nálunk is így volt. S ha még hozzá veszszük, hogy 
egyes nagyok megnyerésére az udvar is nagyobb gondot 
fordított, s a király nagy részüket hivei közül emelte új 
állásukba, megérthetni a főnemesség közvetítő szerepét. 

S ez többnyire eredményes is volt. Nagyban és egész- 
ben a fő- és a köznemesség a megyében, a táborban és 
az országgyűlésben megint vállvetetten végzi munkáját. 
A főnemesség vezet, de nem a köznemesség rovására. 

Azok a közjogi intézmények, melyekben a köznemes- 
ség volt többségben, s a melyekben államalkotó erejét már 
sok század óta gyakorolta, a megyei és a nemzetgyűlés 
az állami élet központjai maradnak a nélkül, hogy a fő- 
nemesség ez ellen küzdene, mint a Jagellók idejében tette. 

A nemesség összetartásának becsét fokozta, hogy oly 
átalakulás küszöbén állott, a mely egysége alapjait érintette. 

A Habsburg-dynastia czímek osztogatásával igyekszik 
a főnemeseket megnyerni. Ha nem részesíti annyi reális 
előnyben, mint tehetné, legalább elismerése külső jelével 
tünteti ki. 

A magyar nemesség körében olyan rangfokozatot kezd 
meghonosítani, mint a minő Európa többi államában van. 
Ugyanolyan kitüntetésekkel kezdi azt ellátni, mint többi 
országai nemességét. 

A főnemes családok, sűrűbb érintkezésben a Nyugat 
aristokratiájával, czímük viseléséhez is szoknak. 

Eddig közülök kevésnek volt czíme s ezek sem igen 
éltek vele. Most mind a két irányban változás indul meg. 

A nemesi egységen alapuló régi magyar demokratikus 
nemesség helyébe mindinkább a rangosztályokra oszlott 
hierarchikus nemesség lép. A családok nemcsak vagyon- 
ban és hatalomban különböznek egymástól, hanem czím- 
ben is, rangban is. A czím és rang nemcsak a család fe- 
jét emeli ki a nemesség köréből, mint Angliában, a hol a 



Digitized by LjOOQ IC 



AZ ALKOTMÁNY ELLENÁLLÓ KÉPESSÉGE. 153 

főnemesek ifjabb sarjai a köznemesség tagjai maradnak, 
hanem, mint a continensen divatos, az egész családot. 
S nemcsak addig van különbség köztük, míg ezt a vagyon 
és hatalom megokolja, hanem az örökölhető nagyobb czím- 
nél és rangnál fogva állandóan. 

A külsőség belső tartalomra is tesz szert. 

Láttuk, hogy a köznemesség ebben a korban í-zűnik 
meg a törvényhozásban személyesen részt venni. 

Ez a fejlődés az eddig személyesen meghivott főneme- 
seknek jogát nem érintette s így őket kiváltságos helyzetbe 
juttatta. Nekik módjukban van az országgyűlés színhelyére 
elmenni s szavuk olyan nyomatékos, hogy megjelenésük 
kivánatos. A régi teljes jog birtokában csak ők maradnak 
meg, mert elbírják annak terheit. S e jog nem szorítkozik 
a család fejére, hanem annak minden tagjára kiterjed. 

Czímekkel élő, a nemesség zöménél nagyobb közjogi 
kiváltsága családok keletkeznek, a nemesség körén belül 
egy új osztály állandósul. Az a tényleges különbség, mely 
eddig egyesek és a nemesség között létezett, mely azonban 
folytonos változásoknak volt kitéve, az egész családra ki- 
terjedő állandó és jogi különbséggé válik. 

A nemzet mérhetetlen szerencséje, hogy a nemesség 
összetartásának érzete mégis épen maradt, s a politikai 
és vallási szakadáshoz nem járult az osztályok gyűlölete 
és a politikai nemzetnek belső egyenetlensége. A nemesség 
rétegeiben nem enyészik el az egység tudata. A családok 
házasság útján csak úgy összekapcsolódnak, mint ezelőtt. 
A külső helyzetben beállott eltérés nem válik belső ellen- 
tétté. 

A vezérszerepet vivő elemek nem kerülnek egymással 
szembe, nem keresnek egymás ellen támaszt a koronánál ; 
a közszabadságért, ezen közös kincsükért, közös erőfeszí- 
tésre képesek. 

Sajnos azonban, a régi magyar társadalomnak gyen- 
géi is tovább élnek. 

A polgárság nem érez együtt a magyar nemességgel. 
Közjogi állás tekintetében közelebb jutnak egymáshoz a 
megye és a város, de nem érzelem dolgában. A törvény- 
hozásba, a főnemességgel ellentétben, mind a két elem kép- 
viselőket választ, s együtt tanácskozik és határoz. Együttes 
működéshez szokik. Az a kapocs, a melyet Angliában a 
XIII. századtól fogva észlelhetni, s melynek ott nevezetes 
része volt az egységes középosztály megteremtésében, ná- 
lunk is létrejön. 

A szervezetek átalakulásai járnak a legerősebb hatá- 
sokkal; azok befolyásolják az emberek fölfogását és han- 
gulatát ; de eredményök csak lassankint érvényesül. Miként 
a nemesség belső életében, a nemesség és a polgárság kö- 
zötti viszonyban is még sokáig a régi fölfogás marad irány- 
adó, mert a közállapotok azt fentartják. 

A polgárság idegen származású volt és ezen jellegét 
még teljesen föntartotta. A városok a nemest és a magyart 
kizárták körükből. Nem bocsátották be őket a közigazga- 
tásba. A legtöbb helyen nem vehettek házat. A hivatalos 
életben a német nyelv uralkodott. S a polgárságot ezen 
idegen volta az idegen királyokhoz kapcsolta. 

A városok különben is mindig a király speciális do- 
miniumát alkották. A király védelmére számítottak mindig 
az őket környező nemesek ellen. 

A XVI. században a királyok szaporítani is akarják 
az országgyűlési képviselettel biró szabad királyi városok 
számát, de ez a tervük a nemesség heves ellenállásával 
találkozik. 

Ha harczba keveredik a nemesség a királylyal, a vá- 
rosokat sok érdek és régi hagyomány a király táborába 
utalta. Ügyes király hasznot húzhat ebből a helyzetből. 

A jobbágyok elégedetlensége volt a középkori Magyar- 
ország másik Achilles-sarka. Ez is fenmaradt. 

A jobbágyságot semmi nem köti az ország szabadságai- 
hoz. Nem részesül bennük. A fennálló rend súlyos áldo- 
zatokat követel tőle, katonáskodik, a várak erődítése érde- 
kében közmunkát teljesít, az államot, a földes urat és az 
egyházat az ö adója és kényszermunkája tartja fenn. Joga 
ellenben elenyészően csekély. Földhöz van kötve. A leg- 
zsarnokabb urától sem szabadulhat. S e mellett az örökös 
háború életét és csekély vagyonát is veszélyezteti. Királyá- 
nak katonái és ellenségei, urának zsoldosai és verseny- 
társai mindenét folyton fenyegetik. Az ország háborúihoz 
és a vidék hatalmasainak szakadatlan harczaihoz a legtöbb 
vért és pénzt ö szolgáltatja. A győzelemből ellenben neki 
van a legkevesebb haszna. 

Az ilyen rendért kelletlenül küzd. Az alkotmányért, 
melyben része nincs és mely meg nem védi, a mely mások 
uralmát és saját szolgaságát tartja fönn, áldozatra nem kész. 

Néha odáig fajul el elkeseredése, hogy a töröknek 
segít azon társadalom ellen, mely kiszipolyozza. De ez ki- 
vétel. A szabály az, hogy a pogány pusztításaitól még 
inkább fél, mint keresztény uraitól, s ezért az ország terü- 
leti épségének megvédését nem akadályozza meg. 

A királynak és a magyar nemességnek a rendi kivált- 
ságokért vívandó küzdelmeit azonban előreláthatólag teljes 
közönynyel fogja nézni. A szabadságért a jogtalan nem lelke- 
sedhetik. Mások hatalmáért szabad akaratból vérét nem ontja. 

Szemében a földesúr képviseli az állam rendjét. Az ő 
hatóságának van alárendelve. Ö szedi az adóját. Ö bün- 
teti. A véradót is ő kéri számon. Az ő önzése fosztotta 
meg azoktól a jogoktól is, a melyekkel a Dózsa lázadása 
előtt birt. 

De másrészt a mi védelemben részesül, azt is a vár 

urától kapja. Az ö érdekével azonos a magáé is. Ha van, 
a ki munkaerejét épen tartani igyekszik, földesura az, mert 
ez az ö vagyona, az ö erőssége. Végső szükségében ő táp- 
lálja, mert első sorban neki van rá szüksége. Vele saját 
tökéjét menti meg az enyészettől. Egyes birtokosok el- 
hanyagolják jobbágyaikat és kegyetlenül bánnak velük, má- 
sok azonban emberségesek és gondoskodnak róluk. 

A király távolabb van a paraszttól. Nyomoráért a köz- 
vetlen felelősség nem őt terheli. Az összeütközés ritkább 
köztük, mert ritkábban érintkeznek egymással. 

A király enyhíleni is törekszik a földművelők sorsán. 
Kötelességét teljesíti, midőn a gyengét védi. Önmagának is 
használ vele, ha megnyeri a népet, s a nemességet alulról 
szoríthatja. De fáradozásának nagy eredményét nem látja. 

A rendek ellenállását nem birja legyőzni. A költözkö- 
dés szabadságát a gyakorlati életben nem képes megvaló- 
sítani. Főleg a köznemesség miatt, mely a legkevesebb véde- 
lemben részesítvén a parasztot, attól tart, hogy munkásai 
mind otthagyják és a királyi váraknak és a nagy urak 
erős kastélyainak környékére vándorolnának. A törvény 
végrehajtása pedig a megyére, azaz a köznemességre van 
bízva. A birtokost a birtokostárs ellenőrzi. 

A királynak kevés áldását érzi tehát meg a munkás. 

S ha a király gyarapítani is törekszik a paraszt jogát, 
nyomorát mégis ő fokozza leginkább. Az ő zsoldosai mé- 
rik reá a legkegyetlenebb csapásokat. Adóját a rendek 
ellenére ö kívánja emelni, ő szorítja katonai szolgálatra, 
ingyen-munkát a rendek ellenére ö követel tőle, s az örö- 
kös háborúkat, a szenvedések ezen valódi okait, a köz- 
vélemény a királyi kormányzat gyengeségének tudja be. 

Árny és fény tehát egyenletesen oszlik meg a kor- 
mány és a társadalom közt. Sem a király, sem a nemesség 
nem számíthat a jobbágyság belső ragaszkodására. 

Egyes urak megszerzik parasztjaik szeretetét és támo- 
gatásukra számíthatnak; mások gyíjlölet tárgyai s ezek 
jobbágyaikban ellenségre fognak találni. Rendesen azon- 
ban az engedelmességhez szokott jobbágyok, irtózva min- 
den áldozattól, meg fognak hajolni az erősebb előtt. Egy- 
kedvűen nézik a harczot; a rendi osztály, a rendi állam 
sorsa és alkotmánya alig érdekli őket, a mindennapi kínok- 
tól elcsigázott testük lelkesedni nem bír, de azért a harcz 
nyers anyagát egyik féltől sem fogják megtagadni. 

Szívesen egyik zászló alá sem állnak, kényszerrel 
azonban a király és a nemesség egyaránt rendelkezhetnek 
velük. 

Bizonyos, hogy a pórság nem fog döntő súlyt az ese- 
mények mérlegébe vetni. 

Ez az állapot nagyobb hátránya a nemzet ügyének, 
mint a királyénak. 

A király erőt a külföldtől is meríthet, sőt főleg arra 
kell támaszkodnia, ha a magyar társadalom ellen küzdene. 
A magyar jogát pedig csak a magyar védheti meg. Pótol- 
hatlan veszteség rá nézve, hogy ügyét egy nagy osztály nem 
teszi magáévá. A nemzet ellenállása gyengül meg, ha a 
tömegre nem számíthat, ha a szabadság nem az egész 
népnek a szabadsága. 

Bocskai támadásának idejében Rudolfnak tanácsolják, 
hogy szabadítsa föl a parasztokat és küldje őket harczba 
a nemesség ellen. Rudolf nem mer ezen radikális eszköz- 
höz nyúlni. De maga a gondolat bizonyítja, hogy a nem- 
zeti ügy nagy veszélye rejlett a parasztság helyzetében. 

Ez az állapot a vezető társadalom bűneinek az ered- 
ménye volt. Öt is éri káros következménye. 

Nem bizonyítja az uj dynastia kormányzati hibáit, 
hogy a parasztságot, a melynek ügyeibe alig folyt be, nem 
birta megnyerni. Az ellenben csak mulasztásnak tudható 

be, hogy erre a nemesség sem volt képes, a mely vele élt 
és vezette. 

A nemességet csak az menti, hogy az 6 hibája a kor 
hibája is volt, hogy a rendi társadalom a XVI. században 
sehol sem birt a legalsóbb osztálynak olyan életet terem- 
teni, mely öt kielégítette és az uralkodó rendhez kapcsolta 
volna. 

A magyar állam ellenállása tehát még mindig a ne- 
messég erejének az egységén alapult. A nemesség nehéz 
időket élt. De e súlyos idők megedzik. A megyét, az álla- 
mot óriási veszélyek közepett ö kormányozza, katonásko- 
dik, s ez időkben, mint Mátyás király alatt is, a nélkül, 
hogy kiváltságairól lemondana, adót is fizet, szóval köte- 
lességeit derekasan teljesíti, és mondhatni, hogy ö az állam. 
Szabadságszeretete töretlen, maga erélyes, bátor és ildo- 
mos; nem keresi a küzdelmet, mert érzi, hogy a nemzet- 
nek támaszra van szüksége, de ha a körülmények reá kény- 
szerítik a harczra, ha ki nem térhet előle, ha nyíltan tá- 
madnák meg szabadságát, a melyhez hagyományai, egyéni 
érdekei, önérzete és immár a nemzet létföltételei is fűzik, 
helyét meg fogja állni. Szívós küzdelem nélkül féltett kin- 
cseit senkinek sem fogja kiszolgáltatni. 

Azon körülmények ellenére, a melyek annyira kedvez- 
tek a királyságnak, politikája következtében úgy alakul a 
helyzete, hogy csak idegen erők segítségével alapíthatna 
meg absolutismust. De az erőszaknak nemcsak a kormány- 
zata alatt álló magyarság állana ellent, hanem az ellen- 
állás hátvédét Erdély alkothatná. 

Erőnket fokozhatja, hogy az ország keleti és nagyobb 
kiterjedésű része a XVI. században többnyire magyar kor- 
mány alatt áll s a Habsburgoktól független szervezettel bír. 

Az alkotmányos szabadság és a törvények tisztelete 
Erdélyben sem áll biztosabb alapon, mint Magyarországon. 

János király ritkán tart országgyűlést. Martinuzzi meg nem 
szavazott adót hajt be. Politikai erőszak és perek a jog- 
szabályok sérelmével sűrűbben fordulnak elő a Szapolyaiak 
és a Báthoryak országában, mint Ferdinánd és Miksa kor- 
mányzata alatt. 

ÁUamcsinyek, politikai kivégzések gyakoriabbak Iza- 
bella és Báthory Zsigmond idejében, mint a nyugati ré- 
szekben Básta koráig. 

De azért Erdély függetlensége mégis hatalmas védel- 
met nyújt a nyugati részek alkotmányának. Minden elé- 
gedetlen elem, a Habsburg-dynastia minden magyarországi 
ellensége védelemre s jutalomra talál a Szapolyaiaknál. 
Az országban van menedékhely, a hol az üldözött biztos- 
ságban élhet. A versenytárs óvatosságra kényszeríti a ki- 
rályt, mert mindig attól kell félnie, hogy alattvalói átpár- 
tolnak hozzá. 

S ha a törvény és a jog uralma nem is nagyobb a 
Keleten, mint a Nyugaton, a magyarságé és a nemzeti 
irányé bizonyosan az. Erdély államjogilag nem független, 
holott a Habsburgok magyar királysága az. Ez utóbbi a 
német császárságnak nincs alávetve. A Habsburgok örö- 
kös tartományaihoz csak az uralkodó személyének azonos- 
sága kapcsolja. A magyar királyság a török fennhatóságá- 
nak sincs alái-endelve. Sokáig fizet ugyan adót a töröknek 
(1547 — 1606). A békét pénzzel vásárolja meg, de a Habs- 
burgok nemzetközi függetlenségét a Porta sem vonja két- 
ségbe. Erdély ellenben a szultán birtoka, melynek autonó- 
miát enged. Megköveteli, hogy hadjárataiban részt vegyen. 
A fejedelmet ő erősíti meg. Le is teheti. Báthory Istvánt 
a szultán egyenesen kinevezi, s az erdélyi rendek csak 
úgy mentik meg a választási jog formáit, hogy előbb meg- 
választják Báthoryt és csak azután olvassák fel a fermant. 
Általában engedelmességet követel a török Erdélytől. János 

király Grittit a szultán parancsa következtében nevezi ki 
kormányzóvá. Martinuzzit a szultán teszi le s itéli halálra. 

A töröknek alárendelt Erdély azonban mégis önállóbb 
belső kormányzattal bir, mint a közjogilag független Ma- 
gyarország, mert itt az uralkodó a maga hatalmát idegenek 
tanácsa és összes birodalmának érdekei szerint gj-akorolja, 
míg Erdélyt nemzeli erők igazgatják. A török csak kivéte- 
lesen avatkozik be a keresztények belső ügyeibe. Méltósá- 
gán alól van a hitetlenekkel foglalkozni, velük érintkezni. 
Ha fizetnek neki és parancsaihoz alkalmazkodnak, szabadon 
engedi őket élni akaratuk s hitük szerint. Még közvetlen 
alattvalóinak is tág autonómiát ad őket lenéző türelme. 

Erdélynek így megóvott magyar jellege természetes 
védelmül szolgálhat azon irányzat ellenében, mely nyuga- 
ton a magyar befolyás megszorításával jár. 

A nemzet, melynek egyik része saját fiainak vezetése 
alatt áll, nehezen viseli el, hogy a másikban idegen intéz- 
kedjék. 

Szapolyai már Mohács előtt is a német szövetség ellen 
küzdő nemzeti pártban találta gyökerét. A némettől való 
félelem volt később is erejének forrása. Nagyrészt ez emelte 
a trónra. Ha a némettel való szövetség a közjogi kapcso- 
lat formájában a magyar nemzet önállóságát veszélyez- 
tetné, s újab küzdelmet idézne elő, a keleti Magyarorszá- 
got már eredete is arra utalja, hogy e harczban részt 
vegyen. 

A nemzet érzületének egysége épen maradt. Sok szá- 
zados hagyományok ellensúlyozzák a particularismust. 
Két testben bizonyos tekintetben egy lélek lakik. A nyu- 
goti részek fájdalmát a Kelet is érzi. A Dunán túh részek 
sérelmei visszhangra találnak a Tisza mellett és Erdély 
bérczei közt. A nagy nemzeti czélokért való együttes működés 
formáját még nem találták meg. A XVI. században Erdély 

még nem vesz közvetlen részt azon tusákban, melyeket az 
alkotmányért vívnak; de az érzelmek egységében megvan 
az együttes működés elöíöltétele. S ha lobbot vetne az elé- 
gedetlenség parazsa, tüzét meg nem állítaná az a határ, 
a melyet a politika vont a nyugat és kelet között. 

A XVI. század legvégén különben ez a határ is el- 
tűnik. Erdélyt Báthory Zsigmond újra a Habsburgok uralma 
alá juttatja. Erdély osztozik a nyugati részek sorsában. Kü- 
lön szervezete megszűnik, de könnyen és gyorsan állhat 
megint lábra az állam, mely már háromnegyed század óta 
engedelmességre szoktatta a népet, s a melyhez ez ragasz- 
kodik, mert léte megfelelt a helybeli érdekeknek. 

Ha a Habsburgok politikája ellenállásra szorítja a 
magyar nemzetet, ez az ellenállás az ország legpihentebb 
ós leggazdagabb részeiben, azon részeiben, a hol az ide- 
gen beavatkozás még szokatlan, önálló szei-vezetet és oly 
kormányzatot teremthet, melyet a nemzet és Európa ha- 
talmasságai is törvényesnek tekintenének. A magyar sza- 
badság a nemzetközi jog által elfogadott közhatalomban 
találhat támaszra. Erdélynek aránylag jól megóvott ereje 
a nemzeti ügynek olyan tartaléka, a mely döntő súlyt vet- 
het a mérlegbe. 

A magyarság kettészakadása, mint kiemeltem, sok kárt 
okozott. Most hasznos következményére is akadunk, mely 
a XVI. században ugyan még csak csekély mértékben je- 
lentkezik, de a XVII. században nagy fontosságúvá válik. 

Mi volt nagyobb, a kár-e vagy a haszon, melyet a 
kettéosztás a nemzetnek okozott? 

Azt hiszem, hogy, ha sikerült volna az együttes műkö- 
dés következtében a magyar nemzet nagyobb tevékenysége 
mellett a török uralom terjedését megakasztani, azt mind 
kisebb térre szorítani s végül megdönteni, jövőnk jobb és 
szebb lett volna. 

(rr. Andrássy (lyula ■ Fjnryaraddtunk ölni. II. H 

A király és a nemzet között támadt bizalmatlanság- 
nak és viszálynak nem egy magvától mentett volna meg 
az egységes fellépés. S a megszabadított terület ereje az 
idegen befolyás ellen fordítható súlyunkat fokozta volna. 

De mindez csak feltevés. A harczok eredményétől füg- 
gött volna a végső mérleg, azok valószínű lefolyását pedi^ 
ki képes ma megállapítani? 

Visszatérve a valósághoz, csak azt emelhetjük ki, hogy 
az ország megoszlása, mely a törökkel szemben hátrá- 
nyunkra vált, s a korona és nemzet közti bizalmatlanságot 
élesztette, a Nyugat beolvasztási kisérletei ellen való védel- 
met megkönnyítette. 

A XVI. században közszabadságainkat nagy veszélyek 
fenyegetik. De a nemzet nem mond le róluk. Tudja, hogy 
többet vesztene velük, mint valaha. Legyőzhetik, de gyáva 
megadás, dicstelen kimúlás és beolvadás más népek köré- 
ben nem lesz sorsa. A XVI. században a király megerő- 
södése még nem dönti meg az alkotmánynak ellentálló 
képességét. 

A nemzet szegényedik, gyengül, pusztul; de azért 
erejének túlnyomó része szabadságáért kész is, tud is bar- 
czolni. A vele született, vele megnőtt kiváltságokhoz szívó- 
san ragaszkodik és csak külső erőszak hajthatja rabigába. 
Sok százados alkotmányunk még egészséges, terebélyes 
fa. Vihar megtörheti, gyökereit kitépheti, belső rothadás 
azonban nem emészti. 

A REFORMATIO TERJEDÉSÉNEK OKAI ÉS HATÁSA. 



Eddig a mohácsi vészre következett politikai alakulá- 
sokkal foglalkoztam. Most áttérek a vallásbeli állapotoki-a. 
E korban a vallás első rangú politikai kérdéssé vált. 

A magyar nemzetnek és szabadságának fejlődését sem 
lehet nélküle megérteni. 

A XVI. század nagy ténye a reformatio gyors elterjedése. 

Mi volt sikerének oka? Mi rendíthette meg nálunk rö- 
vid idő alatt a hatalmas katholikus egyházat, melynek védő 
szárnya alatt nőtt meg a magyar állam és mely szellemi 
fejlődésünkre irányadó befolyással volt? 

Hatással volt erre, hogy azzal a nemzettel voltunk a 
legsűrűbb összeköttetésben, mely a reformatiót szülle. 

II. Lajos udvarának német tagjai hozták először hoz- 
zánk az új tant. Az unió, mely a király halála után az 
osztrák tartományokhoz és a német birodalomhoz fűzött 
bennünket, még inkább előmozdította a német vallás be- 
szivárgását. A hazánkban élő nagyszámú német katona 
is hozzájárult terjesztéséhez. Az ezen úton a lelkekben 
megfogamzott magvat a szomszéd országok német iskolái 
növelték nagygyá. Német polgárságunk különösen mohón 
fogadta a germán szellem termékét. 

De a német genius befolyása a magyarra egymaga nem 
magyarázza meg az új hit sikerét. 

11* 

A német talajon nőtt vallás kedvező körülményekre 
talált nálunk. Azt a nagy forradalmat, mely Németország- 
ban jutott kitörésre, olyan mozgató erők okozták, melyek 
nálunk is működtek. A kor általános körülményei szülték. 
Németország azért vette át a vezérszerepet, mert ott vol- 
tak a leghatalmasabbak azok az ösztönök, melyek a vallás- 
beli és egyházi életet mindenütt válság felé sodorták. 

Ezért vált első rangú világtörténelmi eseménynyé egy 
német barát belső lelki küzdelme. Ezért terjedtek ki ennek 
következményei reánk is. 

A XVI. század Európa történetének egyik legérdeke- 
sebb kora. 

A nagy átalakulások időszaka volt. Olyan forma, mint 
a mostani. Az örökölt állapotokkal ellentétbe került a je- 
len a maga új követeléseivel. A fejlődésnek új mederre 
volt szüksége. 

Sok századig aránylag kis földterületen élt az európai 
népcsalád. Idegen befolyás nem érte. 

A germán és a latin világ, a melyek körében mi el- 
helyezkedtünk, keveset tudva a múltról, semmit a termé- 
szet törvényeiről, más világrészekről, egészen idegen fajok- 
ról és körülményekről, az egyház legfelsőbb vezetése 
mellett a maga elzárkozottságában erősen szervezett rend- 
hez jutott. Érzései, szokásai, világnézetei, intézményei, 
társadalma, egyháza és állama kezdetleges és gyér ismere- 
teinek az alapján fejlődtek ki, s a befejezettségnek ritka 
tökélyét érlek el. E világnak eszményeit is azok szabták 
meg, a kik mindennapi életét irányították. Ezért is szi- 
lárdan állott. Kételyt nem ismert. A szűk látókör csalha- 
tatlanságának hite vezette. 

Az idők jártával azonban megváltoztak a fogalmak, a 
melyekre ez a rend épült. 

Semmi sem fejleszt, idomít annyira, mint idegen fel- 

fogásokkal és viszonyokkal való megismerkedés. Ezért ad- 
tak már a keresztes hadjáratok nagy lökést a szellemek- 
nek, midőn érintkezésbe hozták a muhamedán világgal. 

Még mélyebben ható következménynyel járt azonban, 
hogy a XV. és a XVI. században egyszerre két irányban 
tágult meg a népek látó köre s szellemi életük uj tarta- 
lommal gazdagodott. 

Az ó-kor gyönyörű emlékei bebizonyították a közép- 
kori embernek, hogy az övétől eltérő világ is nagyszerű 
lehet. Amerika felfedezése pedig felvilágosította őket arról, 
hogy világnézetük sok voilatkozásban téves alapokon nyug- 
szik, hogy más a föld is, a hol élnek, mint a minőnek ta- 
nítóik mondották. Kétely szállotta meg lelküket. Az ő rend- 
jük nem volt többé az egyedüli, a melyet ismertek. Össze- 
hasonlíthatták mással. Rájöttek hibáira. Tudásuk kibővült. 
Ugyanakkor a közgazdasági helyzet is átalakult. A vagyon 
megszaporodott és megoszlása megváltozott. S a nyomda 
a szellemi erők egyensúlyát úgy megváltoztatta, mint a 
puskapor a nyers hatalomét. A tudomány megszűnt egye- 
sek kiváltsága lenni. Tágabb körök művelődhettek. A kö- 
zépkor alapkövei meginogtak. Alkotója, a középkori ember, 
módosult. Más lett a látóköre és a felfogása. 

Első sorban az egyháznak kellett a változást megérez- 
nie. A középkorban az embernek minden nézete, ismerete, 
fogalma tőle eredt és hozzá vezetett. Ezek átalakultával 
tehát az egyházhoz való viszonynak is módosulnia kellett 
Az egyház volt sok nemzedéken át az ember nevelője. 
Az ő iskolájában szerezte meg Európa azt az erőt, mely 
az ó-világ megértésére és az új-világ meghódítására képe- 
sítette. De a mit most a multak homályában látott és a 
mit a természet titkaiból ellesett, az más volt, mint a mit 
tanítójától hallott. Beléje helyezett vak bizalma megren- 
dült. Nagyobb lett önérzete. Terhére vált pórázon vezet- 

tetnie. A megadás, az emberi alázatosság helyébe az em- 
beri méltóságnak, a gondolkozás szabadságának és fen- 
ségének tudata lépett. A túlvilág nem köti le annyira az 
emberek képzeletét és gondolatait; a földi élet titkai felé 
fordul a fürkésző elme. 

Az egyház ellensége lett az új iránynak, a mely más 
úton haladt, mint a melyet ö kijelölt. Az új felfogás össze- 
ütközött a régi felfogás őrével. Az egyház meghasonlott a 
társadalom javával, az előre törő elemekkel, a jövő elő- 
harczosaival, a gondolkozókkal. Előbb a szellem hősei az 
ő szolgálatába szegődtek, most ellene foglaltak állást. A szél^ 
a mely eddig az egyház hajójának kedvezett és előre haj- 
totta, szembe került vele. 

Az új irány a renaissance pompás alkotásaival írta 
be magát az örök dicsőség könyvébe. A felszabadult em- 
beri géniusz a formák kultuszát űzte. A pogány, a göröj^ 
szellem munkájának csodás szépségű eredményeiben föl- 
támadt sírjából és új győzelmet ült. A művelt világ nagy 
része befolyása alá került. 

Az egyház nimbusza csorbult, valahányszor az új fel- 
fogással összetűzött. Az ellene intézett éles polémia több 
sebet ütött rajta, mint az ő erőszaka és máglyája az ellen- 
félen. Tiszteletlen, gúnyos és ellenséges kritika tárgyává 
lett. E kritika rombolt, mert sok hibában leiedzett az egj^- 
ház belső szervezete. Fölsőbb rétegeinek nagy része a 
renaissance légkörében hitetlenné vált. A világ gyönyörei- 
nek rabja lett. Az alsó papságot a buta formalismus é& 
brutális kicsapongásai tették tönkre. 

A papság a maga egyeduralmának az érzetében el- 
hanyagolta önmagát. Versenytárs nélkül lévén, nem gon- 
doskodott a fegyelemről, s uralma élvezetében elvesztette 
az uralom első feltételét, az erkölcsi tartalmat. 

Mihelyt ez állapotok a közfigyelem tárgyaivá és a gúny 



Digitized by LjOOQ IC 



A HEFORMATIO TERJEDÉSÉNEK OKAI ÉS HATÁSA, 167 

czéltábláivá lettek, az egyház domináló állása veszélybe 
jutott. 

Az az intézmény vagy osztály, a mely hűtlenné lesz 
hivatásához, mindig elveszti az emberek rokonszenvét. 
A papság pedig, a mely hitetlen és mégis üldöz és uralomra 
vágyik, izzó gyűlöletet ébreszt maga ellen. És méltán. 
A hazugságon, a hypokrisisen alapult zsai'nokságnál semmi 
sem rútabb. A rajongó túlkapása és üldözése is imponál. 
A ki maga magával szemben szigorú, mással szemben 
is az lehet; de joggal lenézik a képmutatót és azt, a ki 
magának mindent megenged, s ugyanezért elitéli felebarát- 
ját. Az egyházzal szemben ritka a közöny. Hivatása olyan 
szent és magasztos, hogy ha azt betölti, lelkesedést éb- 
reszt maga iránt. Ha ellenben hűtlen hozzá, könnyű ellene 
az aggressio. 

Az egyház a középkor végén ebbe a helyzetbe jut. 

S nemcsak azok szemében sülyedt a papság tekintélye, 
kik az új szellem közvetlen hatása alatt magukat a vallás 
alól is emancipálták, hanem azon tömegek előtt is, me- 
lyeknél a hitet csak a legdurvább fegyelmetlenség s mate- 
rialismus válthatta fel. Nem csak azok fordulnak el tőle, 
a kik belátják hibáit, hanem azok is, a kik eddig minde- 
nek fölött tekintélye miatt tisztelték. 

Társadalmi és politikai szükség, hogy a tömegeknek 
vallásuk legyen. A rend megbomlik, ha a nép lelke el- 
veszti eszményi tartalmát. Felfogása a világról a régi 
alapokon nyugszik. Vallásossága ezentúl is természetes 
következménye lényének. Egyedül lehető idealismusa. Ezért 
az emberiségnek elsőrangú érdeke volt, hogy az egyház 
újra belső életre ébredjen, olyanra, mely megint értékes 
táplálékot ad a hívőknek. Ez a történelmi szükség szülte 
a reformatiót. 

Az elvont speculatióra hajló, alaposságra törekvő gor- 

mán lázadt fel először azon babonaság ellen, a melyet 
akkor katholicismusnak neveztek. 

A rationalismus és a renaissance mellett a vallásos 
érzés újra ébredezett és tért hódított. Föllázad az egyház 
visszaélései ellen és új formát keres hitének. 

A renaissance melegágya a nagyműveltségű Itália 
volt. A vallásújítás Németországból indult ki, a hol erö- 
sebb volt a hit és a gondolkozók sem szakadtak el a 
traditionális alaptól, Magyarországban a vallásbeli mozga- 
lom jutott uralomra. 

A magyar szellem kevesebbet foglalkozik elvont esz- 
mékkel, egyöntetű világnézetekkel vagy positiv vallással, s 
nem alkalmazkodik úgy transcendentális igazságokhoz, mint 
a német. Ezért a magyar későbben érzi meg, mint a német, 
hogy hazugsággá vált szellemi táplálékának egy része, s 
hogy a külsőségek elfojtották a vallás belső tartalmát. De 
megérzi ő is. Főleg a XVI. században. 

Ha Mátyás fénykora tovább tart, alighanem a renais- 
sance iránya erősödött volna meg nálunk. 

A sors kegyetlen csapásai azonban megakasztják a 
művelődést, elmetszik a renaissance gyökereit s a vallásos 
érzést istápolják. A megzavart lelki egyensúly helyreáUí- 
tását a megalázott, a búban és gondban élt nemzedékek 
a hittől várják. A földi nyomor, a halálnak örökösen fe- 
nyegető veszélye fogékonynyá teszi a lelket azon tan iránt, 
mely a földöntúli igazságszolgáltatást hirdeti. 

S ez a vallásos ösztön az új egyháznak kedvezett. 

A vigaszt kereső lelkek az őszinte és mély meggyőző- 
dés hódító hatalma alá kerülnek. Egyedül ettől remélhet- 
nek balzsamot sajgó sebükre. A régi egyház, mely a szü- 
letés és érdek kapcsainál fogva a kételkedők és hitetlenek 
ezreit számítja tagjai közé, mely egyeduralmára támasz- 
kodva, botrányos visszaélések áldozata lett, mely elszokott 

attól, hogy a lelkekért küzdjön és őket intensiv szellemi 
munkával áthassa, mert parancsolhat és kényszeríthet, mert 
világi büntetésekkel és inquisitióval biztosíthatja a hűsé- 
get, ez az egyház nem képes azokkal versenyre kelni, a kik- 
nek többségét egyéni meggyőződés gyűjtötte egybe, a kiket 
lánglelkű apostolok, nagy emberek vezetnek, olyan férfiak, 
kik annak élnek, hogy szent ihletüket másokban is fel- 
ébreszszék és másokban is a halál megvetéséig fokozzák. 

A tavaszi rügy színpompájával és friss erejével miként 
mérkőzzék a fonnyadni induló lombozat zöldje? 

Az új hittéritök minden fajt a maga anyanyelvén ok- 
tatnak és ezzel is közelebb férkőznek a nép szivéhez. Szent 
beszédekkel, Írással és az iskolák útján hatnak a lelkekre. 
Mivel kisebbségben vannak és üldözik őket, nagy tevé- 
kenységet fejtenek ki. Mivel küzdenek és veszélyben forog- 
nak, buzgók és igazak. 

A hit után áhítozó magyar szomját a friss forrásnál 
oltja, s nem a réginél, a melyet sok miasma ront. 

Már a mohácsi vész előtt is az egyházi méltóságokat 
a politika saját szükségei szerint tölti be és a maga czél- 
jaira használja. A nemesi családok osztozkodnak rajtuk. 
Az uralkodópárt prédái. Egy személy több eg>^házi méltósá- 
got tölt be. Jövedelmeiket elkölti, a velük járó kötelessége- 
ket azonban nem teljesíti. Gyermekek lesznek püspökökké. 
Perényi zsenge korában éri el e nagyfontosságú állást. 
A gyermek estei Hippolyt esztergomi érsekké neveztetik ki. 

A püspök a törvények szerint az ország védelmére 
is kötelezve van. Nem lehet csodálni, hogy midőn vég- 
veszélylyel áll szemben a nemzet, őseink az egyén meg- 
választásánál inkább ezen kötelességére tekintenek, mint 
egyházi feladataira. A harczosnak elsőbbséget adnak a pap 
fölött. Tomori, a vitéz katona, érsek lesz, nem azért, hogy 
a lelkeket ápolja, hanem azért, hogy hazáját megvédje. 

Szathmárí veszprémi püspök nem akarja magát pappá 
szenteltetni, mert ez akadályozná kanczellári kötelességei- 
nek teljesítésében. Politika és katonáskodás a jobbaknak, 
dőzsölés, erkölcsteten élet és az egyház fenyítő hatalmá- 
nak vagyon szerzésére való használása a rosszabbaknak a 
foglalkozása. A papság megfeledkezik hivatásáról. Sok egy- 
házi állást be sem töltenek. Sok ezer hivő pap nélkül van. 
Az egyház jövedelmeire ráteszi a kezét a király vagy vala- 
melyik nagy úr, hogy vele a hazát védhesse. Könnyen el- 
fogadott mentsége is a kapzsiságnak a nemzet életbe- 
vágó érdeke. 

Mohács után még inkább megbomlik a fegyelem és 
rend. Az egyházi vagyon elkallódik. A papok megszöknek. 
A templomok leromboltatnak. A hivők magukra maradnak. 
Az állam romlása az egyház -bomlását sietteti. 

Lehet-e csodálkozni, hogy nem e bomladozó szer- 
vezetnél keresi az új nemzedék lelki üdvét, hanem az új 
embereknél, a kiknél az igaz, mert egyéni küzdelmek árán 
szerzett hit pótolja a fegyelmet, s a kik a sok szerencsét- 
lenségre mutatnak rá, mint az Isten haragjának jeleire. 
Az egyház állapota nálunk is ellenségeinek malmára hajtja 
a vizet. 

A reformatio nemcsak a vallásosság újraébredése volt. 
Vele a germán szellem a latin világ uralmát rázza le ma- 
gáról. Ezért győzedelmeskedett könnyebben a germán fa- 
joknál, mint a latinoknál. Ezért született meg egy tősgyö- 
keres germán lelkében. 

S a fölszabadulás nem egyetemleges új egyház kelet- 
kezése útján történt, hanem az egyházi központosítás ro- 
vására. Az új hit az államok önállóságához alkalmazza 
szervezetét. Ezért válhatott bármely faj önállóságának a 
javára. 

A decentralisatiót juttatta győzelemhez a centrali- 

satio ellen. Nemcsak dogmatikus forradalom volt, hanem 
szervezeti is, A germán szellem nem saját egységes világ- 
rendét állította csatasorba a latin világrenddel szemben, 
de az önkormányzatot az idegen absolutismus ellen. 

Ezért talált visszhangra Németországon kívül is. Ezért 
vált népszerűvé nálunk is. 

Az önkormányzat volt fajunk éltető elve, az önállóság 
az eszménye. A katholicismus keretén belül is a nemzet félté- 
kenyen őrizte a magyar egyház jogait a római mindenhatóság 
ellen. A királyi apostoli jogokban látta önállósága sánczait. 

Nem természetes-e tehát, hogy örömmel üdvözli azon 
irányt, mely régi czélját szolgálja? 

A pápák többet tettek értünk a mohácsi vészt meg- 
előzött korban, mint bármely más fejedelem. Okos tanács- 
csal, sőt némi pénzzel és katonával is segítettek bennünket. 
Jóakaratot mutattak irántunk. 

De igényt is tarthattunk a kereszténységért folyta- 
tott küzdelmünkben a kereszténység fejének támogatására. 
Sőt a nemzet többet várt a pápától, mint a mennyi- 
ben tőle részesült. Nem volt azzal a segítséggel megelé- 
gedve, mely a bukást elhárítani nem volt képes. Elhagya- 
tottnak hitte magát és hála helyett a boszuság érzete vett 
rajta erőt. Első sorban az ellen, kinek legszentebb köte- 
lessége volt a kereszténységért áldozni. 

Fokozta ezt az érzést, hogy Mohács után a Szentszék 
magatartását velünk szemben a rideg politikai számítás 
irányította. Ferdinánd híveit sérthette a rosszakarat, melyet 
iránta kezdetben a pápa tanúsított, Szapolyaiét meg az, 
hogy nem tett érte semmit, s hogy egyházi átokkal fenye- 
gette, midőn meghajolt a török előtt. Távolból pusztulásba 
kergette volna a pápa a hívek ezreit, s Isten átkával súj- 
totta a szerencsétleneket, a kik kedvük ellenére, szégyen- 
kezve, létük megmentéséért, meghajoltak az erősebb előtt. 

Áldásával és imájával vett volna részt a harczban, mely 
nekünk utolsó garasunkba és életünkbe kerülhetett. 

A kereszténység védőbástyája a kereszténység fejének 
tulajdonítja, hogy komoly segítség nélkül maradt. Ezért is 
hajlandó tőle elfordulni. 

S e mellett Róma a Péter-fillérek, a búcsúk megvál- 
tásáért és bűnbocsánatokért tőlünk is szedett adót. A re- 
naissance pompájához az egész kereszténységnek hozzá 
kellett járulni. A visszaélésekkel, a vallásos érzés kiakná- 
zásával szerzett jövedelmet csodás fényűzésre fordították. 
A pápák családjai és kedvesei élik el a közadományokból 
összegyűlt pénzeket. Mindenütt rossz vért szült ez az álla- 
pot. Különösen azonban nálunk, a hol Mátyás palotája 
romladozott, mert nem volt miből karban tartani, a hol 
szegénység és nyomor uralkodott, a hol éppen a keresz- 
ténységért kellett vagyont és vért áldozni, a hol a pénz 
életet és szabadságot menthetett meg. 

Érdekes, hogy olyan tisztán erkölcsi tényezőre, mint 
a milyen a reformál io, a földi dolgoktól elvont olyan lé- 
lektani elméletre, a milyen a hitbeli meggyőződés, mekkora 
befolyásuk volt a pénzügyi vonatkozásoknak. Róma pénz- 
sovársága volt Luther actiójának közvetlen oka. Azok a 
visszaélések, a melyek a hívőknek pénzükbe is kerültek, 
szították leginkább az egyház elleni gyűlöletet világszerte. 

A reformatio terjedését továbbá mindenütt előmozdí- 
totta a kilátás az egyház vagyonára. Nálunk az ország és 
az egyesek szegénysége kettős nyomatékot adott e körül- 
ménynek. A gazdasági válság napjaiban a vagyonszerzés 
reménye hatalmas tényezővé vált. A protestantismus elter- 
jedésében az önzésnek is vnn része, úgy mint minden más 
nagy sikerben. 

Az új vallás mellett sok pap érdeke is síkra szállott. 
Tetszett nekik, hogy megnősülhettek. 

Különösen az ártott a katholicismusnak, hogy eleinte 
nem lépett föl teljes erővel a coelibatus mellett, s hogy 
midőn a nősülést megtiltotta, már nagy számmal voltak 
családos papok. A nők és gyermekekek leltek az íij hit 
apostolai. 

Az új vallás a szabad gondolkozás korában keletke- 
zett. A felvilágosodás bajnokaival közösen küzdött a régi 
egyház ellen. Az új hit tanításán meg is látszanak e körül- 
ménynek nyomai. 

A vallás terén emancipálni akarta az egyént a tekin- 
tély mindenhatósága alól. 

A keresztény tan egyetlen forrását a bibliában kereste 
és ennek magyarázatát az egyénre bizta. Ne a hatóság, 
hanem a hívő értelmezze a szentírás szavait. 

A szakadás a hitalapítók egyéni meggyőződésének a 
pápák és a zsinatok tekintélye ellen való lázadásából szár- 
mazott. A jogot, melyet a maguk számára vindikáltak, az 
elméletben legalább mástól sem tagadhatták meg. 

A dogma vitás kérdéseinek egyszerűbb és könnyebben 
felfogható értelmezést is ad az új hit. 

S szervezetében a szabadság rendszerét honosította 
meg. A hívők önkormányzatát léptette a papok hierarchikus 
és központosított vezetése helyébe. A laikus elem a római 
egyházban az engedelmes nyáj szerepét vitte, a protestan- 
tismus ellenben megnyitja előtte a felekezeti kormányzatot. 
A lelkészt is a laikus választja. 

Ezek a momentumok kedvessé tehették az új mozgal- 
mat a magyar szemében. Önkénytelen rokonszenv kap- 
csolhatta azon felfogáshoz, mely közelebb állott a maga 
józan és bírálgató hajlamaihoz és mely a vallás terén is 
érvényesítette azt az elvet, melyhez a polgári élet körében 
oly lelkesen ragaszkodott. Az egyén nagyobb szabadsága 
tetszett a szabadság légkörében nevelkedett magyarnak. 

Az Önkormányzathoz szokott nemzet az önkormányzat ter- 
jedését örömmel fogadta. Különösen a XVI. században, 
midőn a helyi kormányzat emelkedőben volt és becse meg- 
nőtt, mert a nemzeti lét védelmére is szolgált. 

A XVI. század politikai irányelvének vegyrokonsága 
a szabadságnak a protestantismusban meglevő csiráival 
kedvezett a protestantismusnnk, főleg Calvin tanainak. 

Először Luther oktatása terjedt el nálunk. De már a 
XVI. században fölébe kerekedik a svájczi felekezet, főleg 
a mag>'ar nemzetiségű elemek között. A német polgárság 
hitheránus maradt, a nemesség ellenben a némettel való 
sűrűbb érintkezése ellenére Calvin és ZAvingli tanaihoz 
csatlakozott. Nála az a hit talált a legtöbb követőre, a 
melyben a szabadság szeretete a legerősebben lüktet, mely 
a szabadság ügyének a legtöbb szolgálatot tette. A SA^ájczi 
közállapotok alapján nőtt szervezet magyar közállapotaink- 
ban kedvező talajra talált. 

Mindez okoknál fogva a reformatio a XVI. században 
nálunk is rohamosan elterjedt. A század végén az ország 
nagy többsége elhagyta a régi hitet. 

Most nézzük a reformatio következményeit. 

Első hatása mindenütt az volt, hogy a vallásbeli kér- 
déseket állította előtérbe. 

Az a kor, melynek hajnalán a laikus elem vette át a kul- 
túra vezetését, mely a pogány alkotásokban kereste eszmé- 
nyeit és a hitellenség útjára látszott térni, ez a kor világ- 
szerte a vallás befolyása alá jutott. A renaissance-ot hát- 
térbe szorítja a reformatio. A királyok hittani vitákat ren- 
deznek, a diplomaták a vallás érdekében szerződnek, a 
katonák a dogmák nevében ölik egymást, a művészet újra 
a vallásbeli rajongás kinyomata. A közérdeklődés a theolo- 
gia felé fordul. Hogyan történhetett ez? 

A protestantismus már újdonságánál fogva inkább 

Úrrá lesz a lelkek fölött és képesebb az emberek érzel- 
mein és tettein uralkodni, mint a katholicismus egyedural- 
mának utolsó korában. S a régi vallás is megifjodik. 
A 'verseny megedzi. Léiéért küzdve, visszaszerzi hódító 
erejét. Az ősi egyház megtisztul, ereje összpontosul, a 
lelkeket újra meleg hitre hevíti. Ellenfeleinek fegyvereit 
elsajátítja. A korhoz alkalmazkodik. A vallás bensöségében 
utoléri versenytársát és túltesz rajta a szervezet tökéletes- 
ségében, a munkamegosztás és az erők egyesítése művészeté- 
ben. Alkalmasabb nemzetközi actiót vezetni, mert a legellen- 
tétesebb elemeket is képes egy akaratnak alávetni. A csalha- 
tatlan, az egyedül üdvözítő, örök és absolut igazság, törhetet- 
len önbizalommal, biztos győzelme hitében, a világot átkaroló 
imperialistikus hagyománynyal, egységes vezetéssel, a vé- 
dekezés után a támadáshoz lát. Az idővel és térrel daczoló 
csodás erejű óriás, a lelkek zsarnoka, teljes fegyverzettel 
lép a sorompók közé. A szellemi és anyagi, a politikai és 
gazdasági eszközöknek, a rábeszélésnek és a kényszerítés- 
nek, a szónak és írásnak fegyvereivel folyik a viaskodás 
az egyeduralomért. 

Minden más érdeket és szenvedélyt háttérbe szorít, 
vagy felhasznál és magával ránt e titáni harcz. 

Az állami élet és a vallásbeli élet sok század óta 
egybefolyt. Az állam a középkorban egy vallásuaknak bizo- 
nyos világi czélok szempontjából megalakult szervezete 
volt. Az állam az egyháznak befolyása alatt keletkezett. Az 
egyház méltóságai is állami méltóságok voltak. A papság 
a polgári társadalomnak is külön jogokkal felruházott rend- 
jévé lett. 

Az állam, saját tulajdonképpeni czélja mellett, az egy- 
ház czéljait is szolgálta. A katholikus hit egyeduralmát 
föntartani, a hitetleneket és eretnekeket büntetni, volt leg- 
első kötelessége. Még azok a királyok sem vonták meg a 

világi kar támaszát a vallástól, a kik politikából a pápá- 
val harczra keltek. Az egyház világi hatalmával ujjat 
húztak, a dogmák egyeduralmát azonban föntartották. Csak 
egy vallásnak volt az állambím helye, az uralkodó katho- 
likus vallásnak. Mihelyt más kezdett fejlődni, az állam 
üldözte, mert a vallás rendje volt az ö életének is az 
alapja és az ö védelme alatt állott. Az egyház ellen 
szitott forradalom az állam ellen támasztott forradalom is 
volt. A hitújítás az egyház törvényeit csak úgy sértette, 
mint az államéit. 

Különböző felekezeteknek békés együttműködése és 
egyenlő joga ismeretlen dolog volt és ellenkezett a közép- 
kor felfogásával az állam kötelességeiről. 

A vallásszakadásnak tehát óriási zavarokat kellett okoz- 
nia. Az uralkodó fölfogásnak eddigi rendjével ellentétben 
álló tényekkel kellett leszámolnia. Ez pedig mindig nehe- 
zen megy és sohasem történik meg nagy küzdelmek nélkül. 

Egyes államok az egyházi forradalom pártjára állanak. 
A papi hierarchiai és a papi vagyonkérd éseket újra sza- 
bályozzák. A vallás és állam egymáshoz való viszonyáról 
táplált felfogásuk azonban a régi marad, csak új vallást 
tUlítanak az előbbeninek a helyébe. Az államnak náluk is 
főczélja az, hogy határai között egy hit uralmát biztosítsa. 

Más államok kitartanak a régi ogyház mellett. A tár- 
sadalom első rendjének megtámadását, nagy vagyonának 
jogilag biztosított régi czéljaitól való elidegenítését, a tör- 
vényben megszabott czeremóniáknak és a megkövetelt dog- 
máknak eltörlését olyan engedetlen.<égnek tekintik, melyet 
már politikából sem tűrnek el. A jogrend megváltoztatását 
nem bizzák az egyén szabad akaratára; azt erőszakkal is 
íöntartják. 

így minden eiu'ópal államban a vezérlő hatalom üldözi 
a más vallásúakat. Még a fölvilágosodott fejedelem is, meri 

nem bizhatik meg a más vallásúak hűségében, s tudja, 
hogy ha megerősödnének, ők támadnának ellene. A vallás 
egysége valódi politikai érdek. Az államférfiak számításból 
is üldöznek. 

A felekezetek ezen harczát szenvedélyessé, általánossá 
tette, a társadalom és a család minden kötelékének meg- 
bontásáig fokozta a szellemeknek mélyen gyökerező türel- 
metlensége. 

A katholikus egyház régtől fogva az eretnekségben és 
a hitetlenségben látta az elképzelhető legnagyobb bűnt. 
A keresztény phantasiát sok századon át a meggyőződé- 
seket örök kínokkal üldöző Isten alakja foglalkoztatta. 
A tökély eszményképének alkotó elemévé vált a kérlelhe- 
tetlen szigor a tévelygők ellen. Isten példája szentesítette 
az üldözést. A Mindenható ellenségével szemben a kegye- 
lem bűn-számba ment. S az uralkodó fölfogás szerint azok 
is lakollak érte, a kik e földön hasznát látták.' Lelkük el- 
kárhozott. A protestánsoknál is uralkodik ez a hagyomá- 
nyos fölfogás, annak daczára, hogy náluk nincs meg az, a 
mi a kathoUkus türelmetlenségét érthetőbbé teszi: a hit 
az egyház tanainak csalhatatlanságában. A szigort önző 
czélok is istápolták. A különböző egyházak az erőszak 
utján reméltek terjedni. 

A hit lelki állapot, mely független az illető akaratától, 
a haszonvágy és a félelem pedig csak az akaratra hathat. 
Igaz meggyőződést tehát külső eszközök nem teremthet- 
nek, meg nem dönthetnek. De ennek ellenéré a nyers 
hatalom, ha tönkre tesz és öl, s ha ezt következetesen és 
sokáig cselekszi, ha sem a lelkek megrontásától, a melye- 
ket színlelésre és hazudozásra kényszerít, sem a test el- 
pusztításától nem riad vissza, vallásokat is képes kiirtani. 
Megritkíthatja az igaz meggyőződésűek sorait. A gyen- 
gék, a gyávák, a számítók pedig tömegesen elhagyják azt 

Gr. Andrássy Gyula: Fönmaradásunk okai. II. 12 

a hitet, mely martyromsággal jár, mely disqualificál, mely 
páriává tesz, pénzbe és vérbe kerül. Nem marad, a ki hir- 
desse a veszedelmes tant. Elveszti befolyását az ifjúságra. 
Az új nemzedéket nem nevelik a tilos felfogás szellemé- 
ben. A védett álláspontot pedig mindenütt hangoztatják. 

A legkonokabb epidémia legyőzhető, ha kiirtják a bac- 
teriumok gyúlőhelyeit. A nézetek terjedésének pedig ilyen 
gyülőhelye minden egyes hívő lelke és minden intézmény, 
a mely fölött uralkodnak. 

A propaganda szemében még a lanyhán hívő lélek 
elnémítása is nagy értékű lehet, mert az ő apró mécse 
másban a fanatismusnak égbetörő lángját gyújthatja meg. 
Az az opportunista, a kit az üldözés elhallgattat, másokban 
erős meggyőződést ébreszthetett volna. 

Gyakran mondják, hogy a vértanúk fokozzák a ragasz- 
kodást ügyükhöz. Ez igaz, de csak akkor, ha a hatalom 
félmunkát végez. A vallásnak egyedül üdvözítő voltába 
vetett hit, a vallásos tévedés bűnösségének irtózatos fo- 
galma, az emberi élet csekély értéke oly elfogulttá, oly 
szenvedélyessé, oly kegyetlenné tette a középkori társadal- 
mat, hogy képessé lett egész munkát végezni. 

Ma, persze, másképpen áll a dolog. Ma felekezetek 
vagy nemzetiségek erőszakos kiirtásának kísérlete legtöbb- 
nyire politikai hiba is, mert a kor szelleme nem engedi 
meg azon fegyverek használatát, a melyek a siker fölté- 
telei. Jogtisztelettel, humanismussal, méltányossággal nem 
lehet eleven erőket megtörni. Ezekkel az erkölcsi hatal- 
makkal pedig nyíltan és teljesen meghasonlani modern 
állam sokáig nem bír. A középkoriaknál sokkal kevésbbé 
drastikus üldözés ellen is rendesen visszahatás támad, s 
a félúton megállani kénytelen elnyomás egyedüli következ- 
ménye az üldözöttek nagyobb elkeseredése és szívósabb 
összetartása szokott lenni. Az embereknek ritkán volt 

elég heroismusuk a középkori üldözést kiállani. A modern 
állam ritkán lehet annyira brutális, hogy erős meggyőző- 
dés ellenállását legyőzze. Korunk sokkal lágyabb szivü is, 
hypokritább is," hogysem eredményt igérő következetességgel 
üldözzön. 

Az erőszak akkor a legborzasztóbb, a mikor a jók is 
részesei. Míg csak megvetendő motívumok visznek végbe 
pusztítást, előbb-utóbb beáll a reactio, mert alig volt idő, 
melyben a jók teljesen elvesztették hatalmukat. A közép- 
korban a vallásbeli üldözést különösen az tette veszedel- 
messé, hogy kötelességérzet és idealismus is szította. Ezért 
érhetett el sikert, de ezért lehetett mérhetetlen sok igaz- 
ságtalanságnak és szerencsétlenségnek a forrása. Ezért írta 
be nevét tűzzel és vérrel az emberiség emlékezetébe. 

A vallásbeli egység megbomlása tehát az összes ke- 
reszténység traditionális szervezetét és az egyes államok 
belső rendjét érintő küzdelmet jelentett. Meglazultak 
vagy megbomlottak azok az összekapcsoló és azok a 
széjjelválasztó tényezők, melyeknek sok századon át egy- 
másra kifejtett hatása hozta létre Európa politikai egysé- 
geit. Háttérbe szorították olyanok, melyek az együttélőket 
széjjelválasztották, az idegeneket, vagy ellenségeket össze- 
kapcsolták. Az együttérzés és a szövetkezés új rugók ha- 
tása alá került. Új érdekbeli és érzelembeli egységek tá- 
madtak. A földrajzi fekvés, a közös anyagi érdekek, a 
hagyomány, a hazafiság, valamint a különböző hűségi köte- 
lék és a faji érzelmek alapján létrejött szervezetek köréből 
eltűnik az összekapcsoló közérzület. Ellenben egyetértenek 
és egyet akarnak az eddig különvált társadalmak tagjai. 

Európa nemzetközi és az államoknak belső élete egy 
vallás uralma mellett alakult meg. Mielőtt az ezzel ellen- 
kező új tény nyel végleg megbarátkozhattak volna, meg 
kellett a kísérletnek történnie, hogy az erőszaknak sike- 

12* 



Digitized by LjOOQ IC 



180 



IX. FEJEZET. 



rül-e az eddigi rendszer első föltételét, a vallás egységét 
helyreállítani. 

A XVI. században már a legtöbb állam megérte a 
vallásháborúig kiélesedett üldözéseket. Spanyol- és Olasz- 
országban az új vallást kiirtotta a régi, melyet ott poli- 
tikai érdekek is támogattak. 

Angliában több válság után, melyeket vérpad és az 
eltérő hit üldözése jellemez, Svédországban kevesebb küz- 
delemmel a reformatio győzedelmeskedett. Németalföldet az 
új hit összeférhetetlensége a régivel és a spanyol kormány- 
zattal végleg két részre szakítja. A keleti tartományok 
emberfölötti kitartás utján önálló államot alapítanak és az 
új hit egyeduralmát biztosítják. 

A vallási küzdelem nemzetközi jelleget is ölt. 

A spanyol Habsburgok, a latin világ segélyforrásaira 
támaszkodva és a pápáktól buzdítva, megtették a kísérletet 
az egész európai társadalom visszahódítására. A katho- 
Hkus actio érdekében szórták a pénzt és ontották alatt- 
valóik vérét. Francziaországban, Németországban, Német- 
alföldön, Ausztriában, Angliában a világot átkaroló tevékeny- 
séget fejtettek ki. Spanyolország kimerült a belső erőszak és 
a külső áldozatok következtében. A hatalmas és nemes nem- 
zetet tönkretette fejedelmének és önmagának a fanatismusa. 

A germán északi hatalmak lettek e nemzetközi küzde- 
lemben a déli és latin világnak főellenlábasai, az új hit 
bajnokai. 

Francziaország és Németország, Európa közepe ma- 
radt legtovább a két ellentétes mozgalom harcztere. A XVL 
században főleg franczia talajon folyt a két világ küzdelme. 
Francziaország állami egysége a hugenották és a katho- 
hkusok viaskodása közepett csaknem veszendőbe ment. 
Kilencz polgárháború marczangolta a nemzetet. A huge- 
nották tömeges meggyilkolásával Paris népe elérte a ke- 

gyetlen őrjöngés tetőpontját. A vallásbeli kötelék erősebb 
lett az állampolgárinál. A nemzet felekezetek szerint oszlik 
meg és honfitársai ellen idegenekkel szövetkezik. A törvény 
és a király kevesebb engedelmességre talál még a politikai 
élet terén is, mint az egyház és a pap. A vallás különféle- 
sége lehetetlenné teszi az állam életét. Az együttérzést, a 
valódi összetartást megakadályozó ellentét támad az állam 
polgárai között. A kik holttestüket sem akarják egy föld- 
ben nyugodni hagyni a más vallásfelekezetbeliekével, ho- 
gyan szolgáljanak egy ügyet, hogyan engedelmeskedjenek 
ugyanazon törvénynek, ugyanannak a hatóságnak? 

Németországban a XVI. században a valláskérdés még 
nem támaszt végleges válságot. A német birodalom állami 
élete olyan laza, hogy benne egy ideig a legmérgesebb 
ellentétek is megférhetnek egymással. A részeknek egy- 
mástól való függetlensége olyan nagy, a birodalom tény- 
leges hatalma és szerepe olyan csekély, hogy egy ideig még 
halálos ellenségek is alávethetik magukat az együttélés meg- 
kivánt mértékének. A német Habsburgok magatartása is 
hozzájárul, hogy nagy vallásharcz, egyelőre legalább, elke- 
rültessék. Compromissumot keresnek a két világnézet között. 
V. Károly politikai nagy becsvágyánál fogva, utódjai arány- 
lagos gyöngeségük miatt is óvakodnak tőle, hogy a katho- 
likus reactiót a német birodalomban erőszakkal érvényesítsék. 
V. Károlynak az uralkodása vége felé a vallási uniformitás 
érdekében tett lépései két háborút idéznek ugyan elő, de még 
sikerül elnapolni a végleges leszámolást. A vallás ügyének 
rendezése az egyes területek joga lett, s egyelőre határaik 
között folyik le a küzdelem egy vallás uralmának biztosí- 
tásáért. Mivel a német fejedelmek különböző módon tiszte- 
lik Isteni, a birodalom ellenséges részekre oszlik. Az egyes 
részeknek egymástól már régtől fogva eltérő politikai és 
dynastikus érdekeihez járul a vallások szétbontó ereje. 

A birodalmat óriási veszélyek fenyegetik. A császári kor- 
mány, mely a legvitálisabb kérdést nem birja befolyásolni, 
elveszti tekintélyét és megerősödik a birodalmi rendek ön- 
állósága. 

Németországnak szétmállását a reformatio és a katho- 
likus restauratio közötti küzdelem véglegessé teszi. Vallási 
alapon álló szövetségek keletkeznek, melyek erösebbek a 
birodalmi kötelékeknél, s melyek a külföldön keresnek egy- 
más ellen támaszt. Csak egy szikra kell még hozzá és 
lángba borul Németország. 

A XVII. században majd meglesz ez a szikra is, s a 
két világ tusája német talajra megy át. 

Milyen hatása volt Magyarországra ezen válságnak, 
melynél komolyabbat, általánosabbat az államok és nem- 
zetek a népvándorlástól a mai napig nem értek meg, mely 
a történelmileg kifejlődött egységeket megbontással fenye- 
gette és a létrejött kereteket szétrepesztő szenvedélyeknek 
tört utat? 

Magyarország sem maradt ment a vallási gyűlölet 
harczától. Európa sorsában osztozkodik. De büszke ön- 
tudattal emelem ki, hogy rajtunk nem bir annyira erőt 
venni, mint másokon, hogy az üldözés nem volt oly kérlel- 
hetetlen, mint egyebütt, igazi vallásháborúig egyáltalában 
nem fokozódott, s a türelem politikájához aránylag a leg- 
kevesebb vérontás útján jutottunk el. Vallásáért az egész 
korban sokkal kevesebb embert öltek meg nálunk, mint 
Francziaországban, Németországban vagy Angliában. 

A régi vallás hívei a mohácsi vész előtt az állam tel- 
jes hatalmát mozgósítják az eretnekség ellen. Halált mon- 
danak ki a tévelygőkre. De a kor szellemének megfelelő 
kegj'etlen törvényt nem hajtják szigorral végre. Talán elő- 
fordult egy pár kivégzés, de nem annyi, mint másutt 
Rendszeres üldözés nincs és a törvény következetes végre- 

hajtásának kísérlete sem történik meg. Mohács után meg 
sem újítják az üldözésnek ezt a legkegyetlenebb szabályát. 
1548-ban a katholikus egyház mellett nyilatkoznak a ren- 
dek, de sokkal szelídebb eszközökhöz nyúlnak, mint azelőtt, 
s mint a minőkkel a külföldön éltek. Kimondják, hogy az 
eretnekséget meg kell szüntetni, de e végből főleg a papság 
reformálását sürgetik. V. Károly politikáját követik: egyete- 
mes zsinatot kérnek, hogy a véleménykülönbségek ott meg- 
szüntettessenek. A lutheránusok ellen büntetést nem mon- 
danak ki, csak hitszónokaikat érinti szigoruk. A kálvinis- 
táknak és anabaptistáknak sokkal gyengébb felekezeteivel 
szemben erélyesebben szól a törvény; megrendeli, hogy 
őket minden birtokos jószágaiból kikergesse. 

Később (1550., 53., 54., 56., 57., 59., 63.) ez a szigor 
is enyhül. A kálvinisták nem kerülnek többé a számüzen- 
dők közé. Csak az anabaptistákkal szemben, kik a köz- 
nyugalmat és a biztosságot veszélyeztető túlzásokba estek, 
újítják meg a kiutasító rendszabályokat. 1559-ben pedig 
már őket is csak külön adóval sújtják. 

A törvényes állapotnál még kedvezőbb a valóságos. 
A büntetőtörvények nem igen hajtatnak végre. A lutheránu- 
sok és a kálvinisták tényleg türelemben részesülnek. Tem- 
plomaik vannak. Istentiszteletet szabadon végeznek. Szer- 
vezkednek. S nem szenvednek mártyrságot. A század végé- 
vel az ország határozott többsége már az új hithez tartozik. 

Nevezetes jelenség, hogy a valláskérdés tisztábahoza- 
talát senki sem erőszakolja. A katholikusok, mikor még 
többségben vannak, nem követelik a hozott törvények szi- 
gorú végrehajtását, mint a hogyan másutt tették; a pro- 
testánsok, mikor felülkerekednek, nem siettetik a törvények 
megváltoztatását és nem törnek egyeduralomra. Beérik az 
életben meghonosult türelemmel. 

A közéleten nem uralkodik a vallásbeli villongás. 

A magyart nemzeti szempontok irányítják. Az ország ketté- 
oszlása nem történik felekezeti alapon, hanem politikáin- 
A nyugati és keleti Magyarország egyformán vegyes val- 
lású. Vallás tekintetében sokáig párhuzamos irányban ha- 
ladnak. A XVI. században a különböző hitűek politikai 
szövetségén és együttes működésén alapul mindakét állam- 
résznek actióképessége. A tulajdonképpeni magyar király- 
ságban sincsenek még egymással állandó ellentétben a kü- 
lönböző felekezetek. A pártok ott sem felekezetiek, hanem 
politikaiak. Az országgyűlések tárgyalásaiban még csekély 
szerep jut a vallásbeli sérelmeknek. A nagy összeütközé- 
sek és harczok a nemzeti és katonai érdekek talaján foly- 
nak le. 

Az 1554-diki országgyűlés, melynek többsége még 
katholikus lehetett, mert a katholikus vallás érdekében hoz 
törvényeket, a protestáns Nádasdyt választja meg nádorrá. 
A politikai tekintetek szerint szavaznak a rendek és nem 
a vallásiak szerint. A király tanácsában nagy számmal 
ülnek protestáns urak és a püspöki állások betöltése kér- 
désében véleményt nyilvánítanak. Egy protestáns főúr, 
lUésházy, ajánlja a legbuzgóbb főpapnak, Szuhaynak ki- 
nevezését. A teljesen protestáns városok ellenállás nélkül 
megfizetik a papi tizedet. 

Türelmetlen országban türelmi politikát alig lehet kö- 
vetni. Két szék között földre rogy az a kormány, mely nem 
áll az ellenséges táborok vagy egyike vagy másika mellé. 
Vezetni nem képes, a ki korának előítéleteiben és szenve- 
délyeiben nem osztozik, a ki mérsékelt, a mikor mindenki 
túloz. Szeretetet, ragaszkodást nem bír ébreszteni, a ki nem 
jár elől a koron uralkodó küzdelemben. 

Magasan a nemzet fölfogása fölé emelkedő politikai 
rendszer ritkán bírja magát föntartani. Koruknak elébe 
vágó államférfiak csak akkor tesznek jó szolgálatot, ha 

nem feszítik túl a húrt és csak mérséklik a hibákat, a me- 
lyekben a társadalom érdemet lát. Meg nem értett elvek 
eröszakolása visszahatást szokott támasztani és rendesen 
compromittálja czélját. 

Miksának türelem felé hajló rendszere ezért próba- 
kövévé vált Magyarország és a szomszédos országok sza- 
badelvűségének. Ausztriában és Csehországban nem vált 
be és nem volt hasznos. Egyik felekezet sincs az uralkodó- 
val megelégedve. A protestánsok azt várják tőle, a ki némi 
rokonszenvet tanúsított irántuk, hogy az ő uralmukat ala- 
pítsa meg. Egy ízben a katholikusok istentisztelete eltiltását 
is kérik tőle. A katholikusok pedig a gyakorolt türelmet 
sem hajlandók elviselni. 

Miksát mérséklete népszerűtlenné teszi, s mivel a pro- 
testantismust megerősíti és a katholicismust nem semmi- 
síti meg, hanem csak elkeseríti, a későbbi küzdelmet csak 
elmérgesíti. 

Nálunk más a helyzet. A nemzet józanságának a jele, 
hogy Miksa itt, reactio támasztása nélkül, türelmes lehet. 

Valláspolitikáját elfogadjuk, ámbár egyénisége iránt 
kevés a rokonérzés. A nemzet nem szorítja arra, hogy 
döntsön a felekezetek között. Pontosabbnak tartja a katonai 
és a politikai kérdést. Inkább eltűri a felekezeti conlusiót, 
mint hogy, megszüntetése árán, földúlja pohtikai életét. 

Nálunk a vallás-politikai kérdésben a közvélemény ala- 
kulására még nagy befolyással lehet a kormány. A nemzet 
nem oly fanatikus, hogy ügyes magatartással ne lehelne a 
felekezetek békéjét állandóan föntartani; de nem is olyan 
fölvilágosodott, hogy ne lehetne azt megzavarni. Még nin- 
csenek olyan hatalmas áramlatok, a melyeket egyesek többé 
nem képesek irányítani, a melyek elsöprik azokat, a kik 
önálló utat keresnek. Keresztúton áll a nemzet, s a veze- 
tők döntő hatással lehetnek jövőjének alakulására. 

Erdélyben a XVI. században még határozottabb diadalt 
ül a nemzeti eszme a felekezeti ellentétek fölött. Ott a 
magyar nemzet ösztönét nem zavarja meg a külpolitikai 
világhelyzet, s ezért törvénybe iktatja a türelmet, melyet a 
nyugati királyságban gyakorolni lehetett, de nyíltan elis- 
merni nem. 

A Habsburgok, ámbár még nem szolgálták vakon a 
katholikus reactio érdekeit, mégis annyira azonosították 
magukat a katholikus erőkkel, hogy világosan kifejezett 
vallásszabadságot nem engedélyezhetnek. Hajlamai ellenére 
még Miksa sem meri, a spanyol szövetség, valamint a pápa 
és a német birodalomnak katholikus választó-fejedelmei 
miatt, a protestánsok állását törvényes biztosítékkal körül- 
sánczolni. Attól tart, hogy elvesztené természetes támaszait 
és meghasonolnék háza múltjával és a német császárság 
jellemével. 

Erdély kormánya ment az ilyen tekintetektől. A ma- 
gyar ösztöne zavartalanul érvényesülhet benne. Természetes 
impulsusát követheti. Míg Martin azzi él, Erdély azon a 
nyomon jár, melyen a magyar kormány. Pap lévén mele- 
gen védi a katholikus vallást, a többi felekezet szenvedélyes 
üldözéséig azonban ö sem ragadtatja el magát. Halála 
után fordulat áll be. Az új felekezetek egymásután törvé- 
nyes elismerésüket érik el. 

1552-ben és 1557-ben a lutheránusok, 1564-ben a kál- 
vinisták szabadulnak föl. A katholikus vallás hátrányba 
kerül; a papi vagyon secularizáltatik (1558.), az egyházi 
rendek kitiltatnak, de a katholikus istentisztelet szabad ma- 
rad. Ezzel a vallásszabadság ebben a korszakban párját 
nem találó módon érvényesül. 

Három felekezet közül szabadon választhat minden 
teljes jogú polgára Erdélynek. Háromféle módon zavarta- 
lanul tisztelhetik ott Istent. S komoly kisórletet sem tesz- 

nek arra, hogy az egyik hit uralmát a többi fölött erőszakkal 
biztosítsák. 

A többségükben protestáns rendek Báthoryban katho- 
likus fejedelemre szavaznak. A nemzet érdekét a felekezet 
érdeke fölé helyezik. 

A türelmet mindenütt másutt csak a türelmetlenség 
irtóztató következményei fogadtatták el. Meddő küzdelmek, 
vérontás, a nemzeti és állami lét katastrophái után látta 
csak be a közvélemény, hogy meg kell békülnie azon fele- 
kezetekkel, a melyeket kiirtani nem bir. A vallásháborúk 
egyengették útját a vallásszabadságnak. A vallási örjöngést 
a pusztítás rémei szüntették meg. Mi kivétel vagyunk. 
Aránylag csekély leckepénzért tanultunk meg türelmet gya- 
korolni. Megelőzzük a bajokat, a melyeket mások végig 
szenvednek. Belátásunknak köszönjük, a mit mások véres 
tapasztalatok árán szereznek meg. 

A valódi, a megingathatatlan türelem még ma is rit- 
kaság az erősen hívő lelkekben, a szilárd meggyőződések 
embereiben. A türelem olyan ügyben, mely közömbös az 
illetőre nézve, olyan véleményekkel szemben, melyek nincse- 
nek belső ellentétben saját igaz eszméivel, vallásbeli* türe- 
lem a hitetlennél gyakori. A türelem valódi ellentétek irányá- 
ban azonban ritka tulajdonság. Csak az képes reá, a ki min- 
den meggyőződésben a lelki életnek önkénytelen gyümölcsét 
látja, melyért senkit sem lehet felelősségre vonni, s a ki 
bűnnek tartja más lelkiismeretének az erőszakolását és 
elnéző a tévedés iránt is, mert magát sem hiszi csalha- 
tatlannak. Széles és biztos alapon a türelem csak ott nyug- 
szik, a hol érzik, hogy büntetni a tévedést annyit tesz, mint 
útját állani az igazságnak, melyet csak a szabad keresés, 
csak a csalódástól meg nem óvható szabad gondolkozás 
utján közelíthetni meg. 

Ez a fölfogás csak lassankint szoríthatta háttérbe a 

középkor azon meggyőződését, hogy Istennek kedves cse- 
lekedet a más vallásuakat üldözni. A tudományos gondol- 
kozáshoz idomuló köröknek sok nemzedéken át kellett 
vezérszerepet vinniök, befolyásuk alatt a közélet egész 
légkörének módosulnia kellett, a közvéleménynek át kel- 
lett alakulnia, a közérzületnek, a jóról való felfogásnak 
meg kellett változnia, új kornak kellett megvirradnia, míg 
közkincscsé válhatott a tudat, hogy hitért, meggyőződésért, 
föltéve, hogy nem ütközik az erkölcsökbe és nem nyilvánul 
közveszélyes tettekben, valakit hátrányokkal sújtani, üldözni, 
jogtalan cselekedet és vétek az emberi méltóság ellen. 

A XVI. században ilyen közmeggyőződés még nem 
keletkezhetett. 

A türelmetlenség irtóztató kárt tett volna az emberi- 
ségben, ha nem ütközik korlátokba, mielőtt elfogyott az 
ereje. Még ma is csak nagynehezen birnánk vele megküz- 
deni, ha nem állana az útjába azoknak is sok érdeke, 
érzelme és szenvedélye, a kik fogékonyak izgató szavai 
iránt. 

A türelem gyakran csak a gyakorlati élet követelmé- 
nyeinek tett engedményekből származik, a lelkiismeret 
megalkuvásából az opportunismus tekinteteivel. 

A XVI. században a türelem még csak ilyen compro- 
missumokból eredt. Csak egyes kivételes szellemű embe- 
reknél volt elvi alapja. Egész nemzeteknél sehol. Nálunk 
sem. Mi talán még nem voltunk olyan felvilágosodott ak, 
olyan müveitek, mint több olyan nép, mely türelmetlenebb 
politikát vitt őseinknél ; a rationalismus már előbbre jutott 
olyan nemzeteknél, melyek szabadelvüség dolgában mögöt- 
tünk maradtak. Midőn a fejlettebb Olaszországban, Fran- 
cziaországban, Németországban vallási tusa folyt és az 
eltérő hitben élők egymással meg nem fértek, nálunk tűr- 
hető modus vivendit találtak a felekezetek. 



Digitized by LjOOQ IC 



A REFORM ATIO TERJEDÉSÉNEK OKAI ÉS HATÁSA. 1^^ 

A magyar nemzeti érzés ereje és a nemzet veszélyez- 
tetett helyzetének a tudata mérsékelték a vallásbeli türel- 
metlenséget; az az érzés, a melyre mindenütt rátalálunk, a 
hol nemzetünknek egy-egy fényes történelmi alkotásáról 
van szó. Politikai ösztönünk többet ért el nálunk, mint 
másutt a műveltség, mert vezető embereink nagyobb körét 
irányította, mint ezen korban másutt az értelmi fejlettség. 

A mi a királyságnak erőt adott, midőn az másutt az 
oligarchia rabja volt, a mi a kormányzat egységét biztosította, 
midőn ez másutt darabokra tört, a mi a XIX. század osz- 
tályharczát is képes volt korlátozni és e század uralkodó 
politikai elveit a különleges magyar nemzeti érdekekhez 
alkalmazta, fajunknak ez a hatalmas ösztöne mérsékelte 
türelmetlenségét is. 

Különböző felekezetű őseink bűnöst látnak egymásban, 
érzik a kötelességet, hogy az istenteleneket megtérítsék, 
hogy az igaz hitet terjeszszék, jogosnak tartják a lelkiisme- 
retek erőszakolását is, a humanismus sem tartóztatja őket 
kegyetlen teltektől^ szóval, a kor fiai ők is, de, legalább 
a XVI. században, még sem üldöznek azzal a szevedély- 
lyel és könyöiületlenséggel, mint körülöttük tették. Hazá- 
juk tönkremenne, ha a felekezetek egymással élet-halál- 
harczra kelnének. Hazájuk iránt tartozó kötelességüket 
fontosabbnak látják a vallás érdekeinek szolgálatánál. Nagy 
rcszök előbb magyar és csak azután katholikus vagy protes- 
táns. Közös politikai meggyőződésük és érdekük olyan erős, 
hogy a különböző felekezetüeket is összekapcsolja, s szö- 
vetkezesre birja azokat, a kik egymásban eltévelyedett, 
vétkes lelkeket látnak. 

Az ilyen türelem abban a korban nagyértékű volt és 
megmenthette a nemzetet a megsemmisüléstől. De nem 
volt képes a vallásos viszálynak teljes megszüntetésére. 
Csak az erősnek szolgált a javára, annak a ki védeke- 

zése közben az ország közbékéjét megbonthatta. A gyön- 
gébb felekezetekre nem terjedt ki áldása. Csak fokon- 
kint vonta körébe a hitvallásokat, abban a mértékben, a 
melyben megizmosodtak. Először a lutheránust, azután a 
kálvinistát. A zsidók, a görög-keletiek, az unitáriusok, az 
anabaptisták még Erdélyben is időnkint erős támadásoknak 
voltak kitéve és elismertetésüket nem birták kivívni. 

S a vallás szabad gyakorlatából ki voltak zárva a pa- 
rasztok ezrei. Földesuraiknak voltak kiszolgáltatva. Lelki 
táplálékuk minősége, mint testük sorsa, uraik akaratától 
függött. Bajt nem okozott elégedetlenségük, nem kellett 
tehát velők számolni. 

S ez a korlátolt türelem sem volt biztos ; gyengébb fele- 
kezeteknek gonddal teljes volt a jövőjük. Az üldözés Damok- 
les-kardját csak az opportunitás szála tartotta fejők fölött. 
S ha nem is tört ki a harcz a maga egész szenvedélyessé- 
gével, a vallás miatti viszályok és összeütközések napiren- 
den voltak. A magánéletben, a vidéken folyt a verseny 
a lelkekért. Erőszak is beleszólt a vitába. Az anarchia ko- 
rában ez elmaradhatatlan volt. A hatalmas birtokos zsol- 
dosaival terjesztette saját hitét. A város a maga falai kö- 
zött erőszakos propagandát csinált vallásának. Napirenden 
volt a templomok elfoglalása, a lelkészek elűzése. A papok 
gyűlöletre és harczra izgattak, s a kor szelleme nekik 
adott igazat. A közfelfogás azt tartotta, hogy az eretnekség 
elnézése veszélyezteti a lelki üdvöt, melynek érdekét pedig 
minden világi érdek fölé kell helyezni. Nem a türelmet- 
lenség járt álarczczal, mint ma teszi, a türelem kereste a 
titok homályát. Egy protestáns deák nyiltan mondta, hogy 
ne a török ellen vezessék, de a katholikusok ellen, mert 
ők veszélyesebbek. 

Európa szellemi élete egységes. Nagy mozgalmai min- 
denhová elhatnak. Mi sem zárkózhatunk el előlük. Saját- 

ságos körülményeink mérséklik a vallásbeli szenvedély ki- 
törését, de magát e szenvedélyt nem szüntetik meg. A tü- 
relem a józanság diadalát jelenti a szenvedélyek fölött. De 
lehet-e a józanság állandó felsöbbségére számítani? 

A két magyar államrész mindegyikének békéjét meg- 
zavarhatja a vallás kérdése. A nyugati Magyarország kor- 
mánya katholikus dynastia kezében van. A törvényes 
állapot a katholicismus egyeduralma. A tényleges állapot 
pedig a protestantismus túlsúlya. A katholikus aggressiót 
már ez is minden pillanatban megindíthatta. 

A Habsburgokat minden oldalról cselekvésre sarkalják. 
A türelem, mely nálunk lehető, más országaikban alig 
tarthatja magát. A katholikus reactio a XVI. század végén 
mindenfelöl visszaszorítja a protestantismust. Meddig fog 
e hatalmas impulsusnak, mely a király rokonszenvét birja, 
a politikai belátás ellenállhatni? Már a magyar főpapok 
között is terjedőben van az intransigens szellem. Egy-egy 
fanatikus már az országban is az erőszakos katholizálás 
mellett szólal föl. 

Ilyen körülmények között nem lesz-e a többségben 
levő protestantismus kénytelen önvédelemből is a törvé- 
nyek módosítását követelni? Még meddig tűrheti meg az 
ellene irányzott jogrendből származó állandó veszélyt? 

A XVII. század elején, midőn az egész országban 
csak háromszáz katholikus pap van és a népesség túl- 
nyomó része protestáns, a királyi tanács többsége püspö- 
kökből áll. 

Tartható állapot volt-e ez? 

A dynastia és a nemzet egymással küzdő két ellentétes 
világnézet varázskörébe jut. Az a választó fal, mely e kor- 
ban egységes nemzeteket ellenséges táborokká volt képes 
alakítani, mely a legközelebbi rokonoknak egymás ellen gyil- 
kot tudott a kezébe adni, a melynek semmi szent kötelék 

nem birt ellentállani, ez a szétbontó befolyás tolakodott az 
egymástól már úgyis idegenkedő király és nemzet közé. 

Erdélynek a század végén megint katholikus fejedelme 
van. A rendek túlnyomó többsége ellenben protestáns, 
minélfogva ott is kitörhet a harcz. 

Erdély törvényhozása a vallásszabadság felé halad, de 
minden hitnek ki kell küzdenie egyenjogusítását, s a pro- 
testantismus sokféle mellékhajtása még ott is elismertetésre 
tör. Nemcsak a régi és az új hit között, hanem az új hit 
különböző árnyéklatai között is nagyra nőhet a vissza- 
vonás. 

S mivel az egyik államrész jogi szervezete még tel- 
jesen katholikus alapon nyugszik, a másik ellenben pro- 
testáns szellemben módosult, az egymással küzdő két világ- 
hatalom vitája a két testvérállamot egymásnak ellenségévé 
teheti. 

A koronáért folytatolt küzdelem az embereknek még 
friss emlékezetükben van. A keleti és a nyugati részek 
poHtikai érdeke és felfogása ellentétes, a nemzeti érzés 
alig képes közöttük a békés megélést lehetővé tenni, egy- 
mással harczoló két világhatalommal vannak szövetségben, 
az egyik a némettel, a másik a törökkel. 

Mi lesz, ha belső fejlődésük is az Európát ízekre tépett 
ellenséges táborokba állítja őket? Ha az egyikben meg- 
alakul a katholikus reactiónak vérengző uralma, a másik 
ellenben a protestantismusnak hasonlóan zsarnoki kaijai 
közé veti magát? 

A XVI. század végén úgy is nagy mennyiségben össze- 
gyülemlett gyújtó anyagot tehát még tetemesen szaporí- 
totta a vallási bonyodalom. Fokozta a belső harcz kitöré- 
sének valószínűségét. 

A belső békét már csak a nemzet és a király gyen- 
geségének és veszélyes helyzetének érzete biztosítja. Az 



Digitized by LjOOQ IC 



A REFORM ATIO TERJEDÉSÉNEK OKAI ÉS HATÁSA. 193 

állami élet mind a politika, mind a vallás terén ellentétes 
erőknek aggodalomból származó compromissumából áll, 
nem pedig harmonikus együttmüködésökböl. 

Most még csak az a kérdés, hogy a vallás állapota 
miképpen hatott a hatalmi egyensúlyra, s a királyságnak 
vagy a rendeknek erejét fokozta-e? 

A katholicismus kisebbségben volt, a protestantismus 
meg nem egységes. Ha a katholikus reactio vállvetett küz- 
delemre birja rá az új hitüeket, a magyar erők túlnyomó 
része ezek mellé áll. De a protestáns tábor összetartását 
gyengíti az, hogy a század végén a német polgári elemek, 
a városok, a lutheránus vallás hívei, a magyar nemesség 
pedig kálvinista, minélfogva vallásbeli, nemzetiségi és ér- 
dekbeli ellentétek egy irányban hatnak. 

Ügyes politika e körülményt kiaknázhatja. 

A protestantismus a szabadság szellemét erősíti. Az 
egyén önállósága a tekintélylyel szemben, az egyéni meg- 
győződés nagyobb szerepe, fokozódó joga és a válasz- 
tásra és a tömegek részvételére alapított kormányzat szilár- 
dabbakká teszi a politikai szabadság alapjait. Főleg a 
calvinismus folytat harczot a hatóságok ellen. Többnyire 
üldözik a törvényes hatalmak. Soraiban ezért elterjed a föl- 
fogás, hogy a zsarnok parancsainak erőszakkal is szabad 
ellenállani. Az arany bulla szelleme új szentesítést nyert. 
Új tekintélyek, új példák buzdítják azt, a ki a szabadságért 
harczolni kész. 

S ha az államhatalom a katholikus iránynyal azono- 
sítja magát, ha a királyi jog terjesztése a lelkiismereteket 
is veszélyezteti, az ellenállásnak új motívuma is lesz, egy 
óriási érdekkel több fog védelemre szorulni. A nemzeti 
lét, az örökölt rendi szabadság és a többség vallásbeli 
élete egyaránt fenyegetve érezné magát. 

A katholikus és absolutistikus irány zászlóbontása a 

Gr. Andrássy Gyula: Fönmarcuiásunk okai, TI. 13 

nemzet minden elemét harczra szólíthatta. Egy táborba 
gyűjthette össze a nemzetet. Oly helyzetbe juttathatta, 
hogy vagy ellent kellett állnia, vagj' elveszett volna. 

Nemzeti önállóságunknak még egy gyökerét erősítette 
meg a reformatio. A nemzeti nyelv fejlődésének erős lökést 
adott. A hitszónoklatok és a vallási viták közben fejlődött 
irodalmi nyelvvé a magyar. 

A különleges nemzeti nyelv a nemzet egyéniségének, 
a többi nemzetéitől eltérő egyéni tulajdonainak következ- 
ménye. Azért beszélünk másképpen, mint mások, mert 
mások vagyunk, más a multunk, más a testünk, más a 
lelkünk, mint a többi népeké. Ezt a különlegességünket, 
nemzeti egyéni öntudatunkat viszont fokozza gyümölcse, 
a különleges nyelv használata és kifejlődése. 

Mennél kizárólagosabban uralkodik egy nyelv egy tár- 
sadalom körében, ez annál elszigeteltebb lesz a többitől, 
más lesz a lelki tápláléka, hazai lesz a maga egészében. 
Fölfogására, ismeretei körére gyengébb lesz a külföld 
hatása. 

A középkorban a műveltség latin volt. A nemzeti 
nyelveket háttérbe szorította ez a nemzetközi nyelv. A re- 
formatio lázadás volt a latin szellemű unificálás ellen. 
A dolgok belső logikájának is megfelelt, hogy a mozgalom, 
mely a szellemeket a római befolyás alól föl akarta szabadí- 
tani és az egyházak függetlenségét állította szembe az 
egyetemleges egyházzal, a nemzeti nyelv kultuszát is a 
latin nyelv fölé helyezte. S az anyanyelvek művelését azért 
is fölkarolták az új hit buzgó apostolai, hogy velők a töme- 
gek szívéhez férkőzzenek. 

De ettől a katholikus egyház sem maradhatott el. 
Csak úgy mérkőzhetett meg versenytársaival, ha ő is ké- 
pes a műveletlenebbekhez, a laikusokhoz szólani. így 
Európa-szerte fejlődésnek indultak a különféle nyelvek. Ná- 

lunk is. S a magyar nyelv tökéletesedésével megerősödött 
az az érzés, hogy magában álló faj vagyunk, mely roko- 
nok nélkül izoláltan áll. s csak függetlenül élve lehet 
boldog. 

Látjuk tehát, hogy a vallásszakadás két irányban hat 
a magyar állam sorsára. A belső összhangot megzavarja, a 
király és a nemzet közti összeütközés okait szaporítja, 
másrészt pedig az összeütközésben a nemzet oldalán küzdő 
erőket fokozza. Segít előidézni a válságot, választófalat 
emel a király és a nemzet közé, újabb indokot szolgáltat az 
absolutismusnak a támadásra, ugyanakkor azonban a nem- 
zetnek is új okot ad e veszély ellen való erélyes védeke- 
zésre. Az absolutismus kártékonyabb lenne s ezért gyűlö- 
letesebb is, mint bármikor. 

BOCSKAI FÖLKELESE. 



A XVI. század töméntelen gyújtó anyagot halmoz 
össze. 

A király és a nemzet ellentétes irányok szolgálatában 
állanak. 

A király katholikus, a nemzet többsége protestáns. 
A király nyomasztóan érezvén a rendi kiváltságoknak bé- 
nító hatását, nagy nemzetközi harczai közepette fokozni 
törekszik jogait és nincs tekintettel országainak közjogi 
önállóságára. Föczélja valamennyi külön álló erőt saját 
háza érdekében egyesíteni. A magyar ellenben hazája 
önállóságáért lelkesedik. Önmagáért akar élni. S a király 
benne, mint a ki kétlaki életet folytat és a szultánt is szol- 
gálja, talán a legkevésbbé bízik összes népei között, s ezért 
nem adja meg neki az együttélés terén öt megillető szere- 
pet. Idegen erőkkel úgy működteti össze a magyart, hogy 
alájuk rendeli. 

A magyar nemzet hosszú ideig erőteljes oíTensivát ki- 
van folytatni a török ellen, a király meg a defensivára 
szorítkozik. S mikor e korszak legvégén a hosszú háború 
pusztításai és eredménytelensége a nemzetet kifárasztják 
és békére hangolják, Rudolf makacsul és szenvedélyesen 
a harcz folytatásához ragaszkodik. Nincs pénze nagysza- 
bású háborúra, de békét még sem akar kötni. 

A nyomor és a pusztulás még elégedetlenebbé teszik 
a nemzetet, a hűtlenség esetei és a magyar szellem for- 
rongása még fokozzák iránta a király bizalmatlanságát. 

Valóságos érdekei és elkövetett hibái ellentétbe hoz- 
zák a dynastiát a nemzet vágyaival. Igaz sérelmek és 
egyesek önzése pedig a nemzetben keltenek oly hangulatot, 
mely a királyt sérti. Az egész világot alapjaiban megrendítő 
ellentétek, mint a milyenek voltak a katholicismusé a pro- 
testantismussal, a királyi hatalomé a rendiséggel, nálunk 
különleges viszonyaink között fejlődött ellentétekkel keve- 
redtek össze. Az alkotmány és a vallási élet válságai ná- 
lunk az önálló nemzeti lét válságaivá is váltak. 

Csak a politikai belátás és érzés birta a nagy össze- 
ütközést elkerülni. Csak a küzdelemmel járó nagy veszélyek 
ismerete mérsékelte annyira az ellentétes ösztönöket, érzé- 
seket és érdekeket, hogy egymással megférjenek. 

Ily körülmények között végzetessé kellett annak vál- 
nia, hogy olyan fejedelem jutott a magyar trónra, a ki az 
önuralomnak, a mérsékletnek és a politikai tehetségnek tel- 
jes hijával volt, s a ki éppen azoknak az ösztönöknek 
lesz rabjává, a melyek királyainkat eddig is ellentétbe hoz- 
ták velünk. 

Rudolf érdekes tanulmány lehet a psychiaterre nézve. 
Nem üres fejű ember. Érzéke van a szép iránt. Fogékony 
kora ismeretei iránt. Műértő, csillagász. Nem rossz szívű, 
de nincs meg a lelki egyensúlya. Ideges. Nem bir hatá- 
rozni. Változékony; ma szenvedélyes, holnap apathikus. 
Ma elrendel valamit, holnap hallani sem akar róla. Ma 
mindent maga intéz el, holnap elzárkózik mindenki elöl 
és semmivel sem foglalkozik. Parancsolni akar minden- 
kinek s önmagán még annyira sem tud uralkodni, hogy 
minisztereivel szemben a tettlegességtől tartózkodjék. Fél- 
tékenyen őrzi hatalmát, ö maga azonban nem tud vele 

élni. Másnak a kezét megköti, maga azonban nem képes 
cselekedni. Harczias hajlamú, de félénk. Hadjáratot akar, 
kényelmét azonban nem áldozza fel. Sereget szeretne tar- 
tani, és pénzét fényűzésre pazarolja. Egyenes ellentéte 
kortársának, a Habsburg-hatalom nagy riválisának, IV. 
Henriknek, a franczia királynak, a ki kopott ruhában jár, 
hogy garasaival katonákat toborozzon és fizessen. A köz- 
hatalomra gyakorolt jogos befolyásokat ki akarja rekeszteni, 
a rendek kivánságaira ügyet nem vet, az állam föméltóságai, 
söt legközelebbi rokonai iránt is féltékeny, de a gyóntató 
atyának titkos besugásaira, söt inasainak tanácsaira is hallgat. 

A legfontosabb kérdésekben dönteni akar, s annyit 
sem bír dolgozni, hogy saját legegyénibb ügyeit végezze, 
hogy a legegyszerűbb folyó ügyeket elintézze, s annyi 
ügyessége, annyi tettre való képessége sincsen, hogy a 
legegyszerűbb körülmények között élő apának hivatását 
betölthesse. A mi tehetség van benne, az az elmélkedés 
felé tereli ; a gyakorlati élet iránt semmi fogékonysága sincs. 

Otthonában sem tud igazán úr lenni, mert szélhámosok 
kijátsszák parancsait és saját intentiójukat suggerálják neki, 
de azért nagy birodalmak sorsát akarja eldönteni. Rende- 
zett viszonyokat is összezavarhatna avatatlan keze, s oly 
időben uralkodik, a mikor a legügyesebb vezetés mellett 
is csak nagy nehezen kerülhető el az általános fölfordulás. 
Könnyű föladattal sem birna megbirkózni, s olyan irányt 
követ, a melyet a legnagyobb erő is nehezen juttathatna 
diadalhoz. 

Politikája minden körülmények között csak koczkáza- 
tos küzdelmek utján érvényesülhetne. 

A fagyasztó hidegnek és az égető melegnek sok tekin- 
tetben egyenlő a hatásuk. A rendkívüli erő és a rendkívüli 
tehetetlenség gyakran hasonló eredményt szülnek. Egyaránt 
vakmerő mind a kettő. Az egyik kicsinyli a veszélyt, mert 

szeret és tud vele daczolni; a másik meg sem ismeri. 
Rudolf is olyan caesari lelkiállapotba jut, mint Napóleon. 
Főleg a kilenczvenes évek óta, a mikor erőt vesz rajta ideg- 
baja. A mit a nagy franczia császárnál a siker mámora 
idéz elő, nála betegsége által fokozott eredendő hibája, 
a vakság, az itélet hiánya okozza. Arra való, hogy az 
absolutismust nevetségessé tegye és ad absurdum vigye. 
Mintegy hivatva látszik lenni arra, hogy a régóta lappangó 
bajokat fölfakaszsza. 

A szokástól szentesített absolutismus összetörnék 
kezei között s arra vállalkozik, hogy az absolutismust ott 
is elfogadtassa, a hol az nincs divatban. Úttörő akar lenni, 
a ki a járt úton sem bir haladni. 

Midőn minden országában hatalma megoszlik a ren- 
dekével, ő mindenütt mellőzésükkel akar uralkodni. A mit 
elődeinek egyike sem mert megtenni, azt ő megkísérli. 

Spanyol kormányzati elvek hatják át. A királyi méltó- 
ság túlhajtott tudata él benne. Különféle népei ügyeit a 
távolból, a magányból, szorgalom és munkabírás, az embe- 
rek és körülmények ismerete nélkül egymaga akarja intézni. 

S ugyanakkor a katholikus reactio karjai közé veti 
magát. Egy oly hatalomnak eszközévé szegődik, a melynek 
czéljaí nem azonosak az ő czéljaíval; a mely önmagának 
dolgozik, a világuralomért küzd és sohasem szokta nézni, 
hogy eszközeivel mi történik. 

A Habsburgok német ága eddig megóvta magát ettől. 
A XVI. század végén azonban a kor iránya győzedelmes- 
kedik a dynastia opportunismusa felett. 

Ferdinánd főherczeg Tirolban a katholikus offensiva 
élére áll és sikerei Rudolfot, a család fejét is magukkal 
ragadják. A ki szeszélyének rabja és e mellett magát min- 
denki fölött álló kiváltságos lénynek hiszi, éppen hiúságá- 
nál és képzelt teljhatalmánál fogva könnyen lesz mások 



Digitized by LjOOQ IC 



200 X. FEJEZET. 

játékszerévé. Alázatos magaviselettel és ügyességgel az ilyerx 
zsarnokot engedelmes szolgává lehet átformálni. 

Természetes tehát, hogy Rudolfnál a jezsuita befolyás 
győzedelmeskedett. 

Akik a hatalmasak körül állandóan lesben állottak, 
hogyan mulasztottak volna el olyan alkalmat, a minőt a 
fejedelem lelki betegsége nyújtott? 

Ök a Rudolféhoz hasonló ember kezeléséhez mesterileg 
értettek. Az emberismeret nagy művészeinek könnyű volt 
vele elbánni. Czéljuk magasztosnak képzelt volta és köte- 
lességtudásuk lelkiismeretük minden furdalását elnémította, 
férfiúi önérzetük minden megnyilatkozását elfojtotta. Ha 
kellett, hízelegtek és a lenéző bánásmódot, a szeszély 
sértő kifakadásait is eltűrték. 

El is érik, hogy a szerencsétlen császár a katholicis- 
mus egyeduralmának helyreállítására vállalkozik. 

Midőn alattvalóinak politikai szenvedélyeit már fellází- 
totta, többségüknek lelkiismeretével is ellentétbe helyezkedik. 

S ezt mindenütt egyszerre teszi. Minden országának 
többsége egyszerre ellenségévé lesz. Magyarországban köve- 
tett politikája csak része általános magatartásának. Vállalko- 
zása nem a magyarok, hanem a protestantismus és a rendi 
szabadságok ellen irányul. Nincs is rendszeres terve, hanem 
hízelgés és ügyes fondorlatok utján még fölcsigázott ösz- 
tönei önkéntelenül indítják tetteire. Fanatismusa és zsarnoki 
hajlamai nem engedik érvényesülni az itélötehetség mér- 
séklő hatását. Hibáit kiaknázzák kalandorok és a katho- 
Ukus propaganda. 

A király beteges lelki állapotát elsőbben Erdély érzi 
meg. Mivel 1600-ban fegyverrel helyezkedik birtokába, 
fölmentettnek érzi magát a jogok tiszteletétől. Egyszerűen 
eltörli ezen tartomány alkotmányát, a rendek törvényhozói 
iogát, a kik ezentúl csak kérelemmel fordulhatnak urukhoz. 

Erdélyt németekből alakuló kormánytanácsra bízza, 
mely az udvari hatóságok parancsai szerint intézkedik. 
A nemesség önkormányzatát bureaukratikus és katonai 
császári hatalom váltaná föl. Erdély a magyar államtól 
külön válva közvetlenül az uralkodónak volna alárendelve. 
Kiinduló pontja lenne az anyaországban is megalapítandó 
absolutismusnak. 

De ennek a rendszernek a logikája még többet is 
követelt. Az alkotmány sánczaiból kiszorított nemességet 
meg is kellett törni, hogy az új kormányzat biztosságra 
számíthasson. E végből nagymérvű német telepítéseket ter- 
veznek. A rendiség csak a magyarsággal együtt irtható ki 
s ezért nemzetellenes szint is ölt a rémuralom. 

A jogaiban és nemzeti érzületében vérig sértett tár- 
sadalmat vagyonában is meg kell támadni, hogy végleg 
le lehessen gyűrni. Básta, Rudolfnak zord helytartója, ki- 
mondja, hogy a hódítás joga az egyesek birtokjogát is 
megszünteti. Díj fejében, kegyelemből hagyja csak meg a 
neki kedves tulajdonosnak vagyonát. A császártól függjön 
az ország és az egyesek minden joga. 

Városokra és egyesekre a sereg fentartása czímén sar- 
<izot vet ki. 

S a mit meghagy a hivatalos zsarolás, azt a katonaság 
rakonczátlansága és kapzsisága veszélyezteti. A zsold nél- 
küli sereg orgiákat ül a szerencsétlen országban. A vagyo- 
nosokat a kormány, a szegényeket a katonaság szipolyozza. 
A mi kárt a kormány nem szándékosan okoz, azt nem 
Icépes megakadályozni. 

A test c nyomorához járul a lelkiismeret kínszenve- 
dése. A katholikus hitet kényszerítő eszközökkel terjesztik. 
A protestáns vallást eltiltják ott, a hol az már a többség 
hite és a hol eddig szabadon gyakorolhatták. A kik türelmet 
tanúsítottak mások vallása iránt, most üldözést szenvednek. 



Digitized by LjOOQ IC 



202 X. FEJEZET. 

S Erdély után következett Magyarország. Itt nem volt 
ürügy a rendszer megváltoztatására, s az nem is indult 
meg oly brutális őszinteséggel, mint Erdélyben. 

De az irányzat ugyanaz volt a nyugaton, mint a keleten. 

Elöször igazságtalan perekkel rendszeres hajszát indí- 
tanak a gazdagok vagyona ellen. Ezzel a nemzet erejét 
egyik gyökerében támadják meg és ugyanakkor pénzt sze- 
reznek az elszegényedett kincstár számára. Egyenkint dön- 
tik meg a magyarság vezéreit. Az idegen zsoldosok hajtják 
végre az igazságtalan Ítéleteket. 

S miként Erdélyben, Magyarországban is oly elvet 
állítanak fel, mely egy csapásra nagy vagyonhoz juttatja 
a kamarát. A töröktől visszahódított birtokokat nem adják 
vissza tulajdonosaiknak, hanem a korona számára követelik. 

Ügy tetszik, német nemesség tömeges megtelepítésé- 
nek gondolatával is foglalkoztak Rudolf tanácsosai. Magyar- 
ország és Erdély uralkodó faját tönkre szeretnék tenni, 
mert nem katholikus és nem elegendően engedelmes. 

Minden erejével neki fekszik a kormány az ország 
katholizálásának. Legelőször a városokban, a melyek felett 
külön jogot követel magának a király. 

Azt tartja, hogy a városok az ő birtokai és vallásu- 
kat ő állapítja meg, miként a földbirtokos a jobbágyaiét. 

Kassával kezdi. Protestáns templomát Belgiojoso tábor- 
nok lefoglalja és a katholikus híveknek adja oda. A hit- 
tanítókat elhajtatja, a protestáns istentiszteletet betiltja és 
a város javait lefoglalja. (1604.) 

És midőn a rendek ez ellen panaszt emelnek, Rudolf 
kormánya büntetés terhe alatt megtiltja, hogy ezt a jövő- 
ben ismét tegyék, s ugyanakkor megújítja az eretnekek 
ellen hozott összes régi törvényeket. Az országgyűlés szét- 
osztása után önhatalmúlag a rendek végzései közé iktatja 
ezen parancsát. 

Láttuk, hogy a királyok a rendek végzéseit már előbb 
is nem egyszer egyoldalulag módosították. Ezt a gyakor- 
latot Rudolf már az előző években is folytonosan terjesz- 
tette. Eltérve elődei példájától, gyakran használta ezen 
visszaélésben gyökerező hatalmát nagyfontosságú kérdések 
eldöntésére is. 

El is érte vele, hogy a rendek tiltakoztak e gyakorlat 
ellen, a mely ez ideig észrevétlenül terjedt, mint a rozsda. 

A mit Rudolfig a gyönge nemzedék panasz nélkül túrt 
el, és a mit óvatos és tapintatos kezelés mellett meg is 
szokott volna, azt Rudolf akként tálalta fel, hogy észre 
kellett venni a benne rejlő veszedelmet. 

A sérelmek állandó tárgyává lett, hogy a király a helyet- 
tesétől is elfogadott végzéseket, a melyek hosszas tárgya- 
lások után kétoldalú megállapodásokként jöttek létre, az 
utolsó pillanatban önhatalmúlag megváltoztatta. E tény- 
ben nemcsak a formáknak, hanem a jóhiszeműségnek és 
a becsületességnek sérelmét látták. 

S most Rudolf ehhez az eszközhöz azzal, a szándék- 
kal nyúl, hogy vele a törvényhozást magát amputálja. 
Lépésről-lépésre haladt a törvénytelenség útján. 

Törvénytelen volt már az is, hogy a király azt a legfelsőbb 
joghatályt, a mely csak a törvényhozás összes tényezőinek 
közös akaratát illette meg, saját akaratának szerezte meg. 

De míg eddig csak olyan ügyekben öntötte saját szán- 
dékát a törvény formájába, a melyekről az országgyűlés vég- 
zést hozott, most ezt a korlátot is átlépi és olyan ügyről 
intézkedik, a melyről az országgyűlés nem is határozott. 
A vallás ügyét szabályozza, saját egyoldalú parancsát a tör- 
vények közé iktatja, mindamellett, hogy az országgyűlés 
ezen tárgyban meg nem állapodott. Ezzel oly pra?cedenst 
teremt, mely a törvényhozást teljesen a király kezébe juttatja. 
A mint az országgyűlést összehívta, a fejedelem bármely 

Ügyben és bármilyen tartalmú törvényt hozhat. A rendek 
tárgyalhatnak, de a király dönt. 

S eddig azzal lehetett az ilyen természetű határoza- 
tokat mentegetni, hogy a királynak hatáskörébe tartozó 
ügyeket szabályozták. 

Most ezt a határt is átlépi a nekibátorodott önkény. 

Törvény formájába burkolja azon határozatot, a mely- 
hez joga sincsen. Kettős bűnt követ el: intézkedik olyan- 
ban, a mi jogkörén kívül van, és rendeletének a törvény 
érvényességét tulajdonítja. S ezen törvénytelenséget rend- 
kívül fontos tárgyban követi el. A vallásbeli állapotot a 
nemzet többségének mérhetetlen károsításával szabályozza. 
Az országgyűlés szabadságát és privilégiumát megdönti 
a király, mikor megtiltja, hogy a vallás ügyéről tárgyaljon. 
E testületet olyan kérdésekben, a melyekben nélküle hatá- 
rozni sem volna szabad és a melyek az egész nemzetet 
érdeklik, még a kérés és panasz jogától is megfosztja. 

Jogbitorlás útján olyan szabályt állít föl a király, a 
mely tartalmánál fogva is a többségnél elkeseredett ellen- 
állásra találna. 

A történelem hemzseg ballépésektől ; dynastiák és nem- 
zetek sokszor lakoltak hibáikért; de annyi ügyetlenséget, 
mint Rudolf és tanácsosai, ritkán követtek el állam- 
férfiak. 

Mint ha czéljuk lett volna a birodalomnak összes 
hatalmi tényezőit egyszerre harczra ingerelni. 

Láttuk, hogy a városok közelebb állanak a királyhoz, 
mint a nemesség, s a legerősebb csapásokat mégis rájuk 
méri. Ezzel a kormány őket ellenfeleiknek, a nemességnek 
karjai közé hajtja. 

A vallásfelekezetek versengését sem birja kiaknázni. 

A német lutheránus elem, mely a legrégebben élvezte a 
vallási türelmet, talán kész lett volna a magyar calvinismust 

kiszolgáltatni a katholicismusnak. Rudolf azonban náluk 
kezdi meg a térítést. Ugyanakkor, a mikor a németség 
uralmát készíti elő Magyarországon, vallásuk üldözésével 
a német polgárokat is maga ellen ingerli. A király poli- 
tikájának sikeral a nemest és a polgárt, a kálvinistát és a 
lutheránust a németet és a magyart, maga ellen egyesíteni. 
A helyett, hogy külön és egymásután végezzen a társadalom 
csoportjaival, valamennyiöket egyszerre támadja meg. S te- 
szi ezt magára nézve a legrosszabb perczben. 

A törökkel már 13 év óta van harczban, a nélkül, 
hogy döntő eredményt birna elérni. S most oly új ellen- 
séget szerez, mely a harcztér fölött uralkodik, a királyi 
hadsereget minden mozgásában zavarhatja és a sereg ma- 
gyar részét megbontja. 

Ha a kormány előrelátó, békét kötött volna a török- 
kel, mielőtt a magyar nemzet ellen fordul. 

S e nehéz vállalkozásba teljesen desorganizált kor- 
mányzattal fog bele a császár. 

Felülről terjedt a tehetetlenség. Cselszövények, kép- 
telen és folyton változó parancsok, corruptio emésztették 
a kormány erejét. 

A pénz szűke ijesztő. A török hadjárat folytatását már 
előbb is minden okos államférfiú ellenezte, mert üres volt 
a kincstár. A néptől zsarolt összegek nagyrészt a hivatal- 
nokok és a katonák zsebébe kerültek. 

S Rudolí többi tartományait is felzavarta annak a 
rendszernek a párja, a melylyel Magyarországot akarta bol- 
dogítani. Ott is uralkodik a katholikus reactio. Ott is indí- 
tottak igazságtalan pöröket. Ott is sértik a rendi jogokat. 
A közigazgatás ott is bomladozik, az elégületlenség ott is 
terjed s ott sincs pénz. 

A magyar nemzetet súlyos válságba sodorja uralko- 
dójának ezen végzetes politikája. 

Nehéz elhatározás elé állítja a nyugattal való szövet- 
ség híveit. 

Politikájukhoz immár csak szabadságuk, nemzetiségük 
és vallásbeli meggyőződésük árán maradhatnak hűek. 

Már eddig is a dynastia magatartása gyengítette a 
hozzá szító párt tekintélyét. Már eddig is a kormány hibái- 
ból éltek ellenfelei. Most azonban e hibák olyan mértéket 
öltöttek, hogy ideig-óráig teljesen lehetetlenné tették e párt 
politikájának folytatását. 

A ki gyűlöli a törököt, a ki tőle félti a magyar faj 
és kultúra jövőjét, a ki belátja, hogy csak a szomszéd ke- 
resztény nagyhatalom szövetségében állhatunk meg, a ki, 
tekintettel a nemzet gyöngeségére, az ország ügyeinek rossz 
kormányzatába is belenyugszik, még az sem bírja az őrü- 
letes törvényszegéseket eltűrni. 

Az ember a legnagyobb veszélynek is nekimegy, hogy 
egy másik elől meneküljön. Ha testén érzi az égés kín- 
jait, nem keresne-e mindenki enyhülést a mélységes ten- 
ger habjai között, annak ellenére, hogy ott is a halál tor- 
kába kerül? 

A magyarról azt írta egy régi krónikás, hogy gyű- 
lölte a törököt, míg a német meg nem haragította. Ez az 
állítás közeljár az igazsághoz. A magyar mindig gyűlölte 
pogány zsarnokát. De mikor testét és lelkét egyszerre 
fenyegette a német, gyűlölete ellenére a török védelme alá 
helyezkedett. 

Rudolf kettémetszi a türelem fonalát és kétségbeejti a 
nemzetet. Ennek már nincs többé mit veszítenie és ehhez 
képest cselekszik. Az óvatosság, a megfontolás ideje elmúlt. 
Mindent koczkára vet, mert a létező állapotot nem birja 
elviselni. 

A XVI. században nagyra növelt elégedetlenség végre 
arra a fokra hág, hogy tettre serkenti a nemzetet. Sokáig 

sokat túrt el, mert szükségét érezte a Habsburgok védelmé- 
nek. A mentőnek karja erősen fojtogatta. De elviselte e nyo- 
mást, mert érezte, hogy, ha ellöki magától, elsodorja a gyil- 
kos áradat. De most már nem birja tétlenül nézni a köz- 
vetlen veszedelmet, s fegyverhez nyúl. További megalázása 
biztos vesztét jelentené. A küzdelem irtóztató koczkázat- 
tal jár, de a menekülés reményét ébreszti. 

A drámák rendesen egy jó és egy rossz jellem mérkő- 
zésén épülnek föl. A mit a költő és a nép képzelete hinni 
szokott, azt ebben az esetben az élet is megvalósította. 

A rontó elem Rudolf volt. Ö okozza a bonyodalmat, 
a mely vért követelt. 

Bocskai volt a hős, a ki megmenti a helyzetet. Ö öli 
meg a jogtipró hydrát. 

Rudolf és Bocskai egymást kiegészítik. Rudolf előkészíti 
és megkönnyíti Bocskai szerepét s Bocskai jóra fordítja, a 
mit Rudolf elrontott. Az egyik az árnyék, a másik a fény. 

Bocskait valóságos nagy embernek tartom. Erő és 
önmérséklet, a képesség sikereket kivívni és azokat ügye- 
sen kiaknázni, tiszta szándék és nagy elme, nyugodt meg- 
fontolás és gyors cselekvés párosultak benne. 

Szigorú tud lenni, sőt kegyetlen is, ha szükségét látja. 
Lehet-e nehéz időkben tömegeket másként vezetni ? A nyers 
és vérengző korban, a melyben ő élt, semmiesetre sem. 
Határozott akarata van, nem szorul másnak a tanácsára; 
de annyira érti a szabadság előnyeit és annyira érzi saját 
szerepének követelményeit, hogy mint fejedelem valóban 
alkotmányos. Minden kérdést megbeszél az országgyűlés- 
sel, sok ügyben még nézetet sem nyilvánít, hogy így föl- 
ébreszsze a rendekben is a felelősség érzetét. Ö történel- 
münknek egyik legkitűnőbb alakja. Nagy eredményeit mind 
érdemeinek köszöni. Sikerei a nemzet sikerei voltak. Igaz 
és szent ügyért elszántan, hatalmasan és szerencsésen küz- 

dött. Válságos időkben súlyos veszedelmek között meg- 
állotta helyét és megmentette hazáját. 

Életkörülményei előmozdították államférfiúi tehetsé- 
gének kifejlődését. Nagy fekvősógei voltak, a melyeknek 
igazgatása ezen mozgalmas időkben a kormányzás leg- 
jobb iskolája volt. Közigazgatási, igazságszolgáltatási, dip- 
lomatiai és katonai teendőket végzett akkor a nagybirto- 
kos. Megtanult akarni, határozni és parancsolni. Emberek 
vezetése volt mindennapi foglalkozása. 

S e mellett Bocskai már fiatal korában betekinthetett 
a nagypolitika műhelyébe. Az állam különféle ügyeinek 
belső összefüggését, az állami nagy kérdések szövevényeit 
már korán emelkedett szempontból szemlélhette. 

Mint Báthory fejedelem nagybátyja és tanácsosa az 
ország keleti részével és ennek hagyományaival ismerkedik 
meg; Rudolf udvarában is járatos és tanulmányozhatja a 
bécsi és a prágai kormányok viszonyait, az odavaló ügye- 
ket és embereket. 

Erdélyben is, a magyar részekben is birtokos. Érdeke, 
összeköttetése és befolyása van a keleten és a nyugaton. 
Nem particularista, a vidék szemhatárán felülemelkedik, 
európai színvonalra helyezkedik. Az egész magyar nem- 
zetnek él. 

Fogékony elméje közvetlen személyes megfigyelés útján 
képes a nemzeti politika alaptételeit megállapítani. 

Szapolyairól szólva kiemeltem az aristokratikus szer- 
vezetnek azon egyik hátrányát, hogy érdemetlennek is nagy 
hatalmat adhat. De jó is származhatik ebből a kiváltsá- 
gosságból. Ha rátermett egyénnek jut részéül, szebb és 
nagyobb eredményt érhet el, mint a milyenre különben 
képes volna. Tehetségét sokkal könnyebben kifejlesztheti, 
többoldalúvá válhatik, a vezetés művészetét jobban elsajá- 
títhatja, mint más helyzetben tehetné, s így munkássága 

több kamatot hozhat az egésznek. Hogy Bocskai bíborban 
született, az mindenesetre hasznára volt nemzetének. 

Bocskai úgy cselekszik, mint a nemzet: ö is sokáig 
sokat eltúr. 

A fegyverhez csak akkor nyúl, mikor egyéni érdekeit 
is veszélyezteti a zsarnok (1604). 

Nem vall-e ez önzésre? Nem törpül-e önvédelemmé, 
a mi a közszabadságok dicső köpönyegébe takaródzik? 
Önmagát veszélyeztette-e a hazáért, vagy a hazát ön- 
magáért ? 

Sajnos, gyakran találkozunk olyanokkal, a kik min- 
dent eltűrnek, míg maguk kárt nem szenvednek. Mihelyt 
azonban őket bántják, végighordják az országban a véres 
kardot és a puskaporos toronyba vetik a tüzes üszköt. 

Ilyen volt-e Bocskai? 

Még mielőtt az osztrák császári seregek megtámadták, 
már összeköttetésben volt a bujdosó magyarokkal és a tö- 
rökkel. Érezte az állapotok tarthatlanságát és ellenállásra 
gondolt. 

De nem barátja a koczkázatnak, a nyugati szövetség 
híve, a töröknek ellensége, a bujdosók segítségében nem 
bízik, sok a veszteni valója és valószínűleg úgy vélekedett, 
hogy mindaddig, míg váraitól és nagy birtokaitól meg nem 
fosztják, bevárhatja az eseményeket, a nélkül, hogy ezzel 
az ügynek ártana. Nem ösztönből forradalmár; a helyzet 
kényszerűsége teszi azzá. 

Türelme hasznára is vált. A sok sérelemhez ujabb 
járul. Puszta gyanú alapján, birói vizsgálat mellőzésével, 
megrohanja a császári had, mint a hogyan a rablók teszik. 
Most már joggal mondhatja Bocskai, hogy a császár iránti 
hűségtől a császár katonái és ágyúi hajtották el. 

Bocskai zászlóbontásának időpontja nem bizonyítéka 
önzésének. Mint a nemzetnek, neki is ezer oka volt a 

Gr. Andrásstj Gyula: Fönmaradásunk okai. //. 14 

küzdelemtől óvakodni és csak mikor a további várakozás 
már lehetetlenné lett, mert az ellenállásnak egyik legfőbb 
eszközét, személyes hatalmát is megsemmisítette volna, lép 
a tettek mezejére. Megérett az ügy, általánossá lett az el- 
keseredés. Bocskai a végső veszélyt is fölidézheti, mert 
nyilvánvaló, hogy különben minden veszve van. 

A Rudolf és Bocskai közötti küzdelemben még egyé- 
nileg is Rudolf a békebontó és támadó. Bocskai politikailag 
is, egyénileg is az önvédelem alapján áll. Az ontandó 
vérért nem ő felelős, hanem az uralkodó, a polgárháború 
ódiuma a kormányt terheli. 

Ha van jogosult forradalom, a Bocskaié az. Erköl- 
csileg igazolt volt, mert egy nemzet megmentéséért és ezrek 
hitbeli szabadságáért folyt. Politikailag is az volt, mert 
égető szükség követelte, mert elérhetőt kivánt, mert sikert 
érhetett és mérsékelni birta magát. Alakilag is jogosult volt, 
mert érvényben volt az arany-bulla és Bocskai az alkot- 
mányon és az egyéni jogokon ejtett sérelmek ellen véde- 
kezett. 

Martinuzzi jellemzésekor mondottam, hogy korszakot 
alkotó, valódi nagy államférfiaknak csak azok nevezhetők, 
a kik megtalálják az uralkodó nagy kérdések helyes meg- 
oldását. 

Bocskaira ez ráillik. Úttörő volt. Rámutatott a leg- 
helyesebb nemzeti politika ösvényére, arra tényleg rá is 
lépett és megmentette a nemzetet az enyészettől. 

Hatalmas conceptiót hatalmas kézzel hajtott végre. 
A pillanatnyi veszélyt legyőzte és hosszú időre megjelölte 
a nemzettől követendő irányt. 

Mi volt ez? Mi volt Bocskai politikája? 

Mint már mondottam, Bocskai azon nagy igazságból 
indult ki, hogy szükségünk van a nyugattal való szövet- 
ségre. Ebben az irányban működött, mielőtt Rudolf láza- 

dásra kényszerítette. Báthory Zsigmondnak mindig a török 
ellen vállvetetten kifejtendő erőfeszítést tanácsolta. 

E politikáért fosztották meg erdélyi birtokaitól. E po- 
litika érdekében dicsőséggel hadakozott Oláhországban. 
A török ellen szerezte első babérjait. 

Mint a lázadás vezére sem tért el régi meggyőződé- 
sétől. Csak az új körülményekhez alkalmazta azt. 

Nagy sikereket arat. Csaknem az egész nemzet vele 
tart. A török megkinálja a magyar koronával. Hiveinek 
legharczosabb elemei is a trónra szeretnék emelni. A köz- 
hangulatot is könnyű lett volna a nemzeti királyság esz- 
méjének megnyerni, mert a nemesség tömegében az a meg- 
győződés kezd gyökeret verni, hogy a Habsburgok alatt 
nincs boldogulás számunkra. Rudolfot saját családja sem 
tartja az uralkodásra alkalmatosnak. Saját testvére nyúl a 
korona után. Miért volna a magyar nemzet hűbb hozzá? 

Egy akkori röpirat mondája: «Míg a király törvényesen 
uralkodik, engedelmeskedünk neki ; ellenkező esetben nem 
vetjük magunkat neki alá. Ez a törvényes viszony közte 
és közöttünk.* Könnyű lett volna ezt a felfogást az elsza- 
kadásra felhasználni. 

De Bocskai ezt nem teszi. A töröktől felajánlott királyi 
méltóságot nem fogadja el. Világos politikai czélért küzd, 
nem pedig rangért és fényért. Ö is nagyravágyó, mint 
Martinuzzi, de az ő nagyravágyása üdvös és jogos. Soha- 
sem tör át azokon a korlátokon, a melyeket a közérdek 
emel. Nem a harcz esélyeihez alkalmazza kitűzendő fölté- 
teleit, nem engedi magát az emberek és az események 
által tolatni, szerencséjével nem fokozódik becsvágya és 
követelése, hanem minden egyes lépését következetesen 
végső czéljaihoz alkalmazza. Nem a sors kinálta véletlent 
próbálja kihasználni, hanem a sorsot akarja öntudatos, 
jól megválasztott és elérhető czéljaihoz irányítani. 

li* 

A koronának messze ragyogó fénye sem téríti el ki- 
tűzött útjától. Ha utána nyúlna, állandóan a törökhöz kellene 
csatlakoznia. Ezt pedig károsnak tartja. A nemzet jövőjét 
a Nyugattal való szövetségben keresi, a melyet az adott 
körülmények között csak a Habsburg-dynastia biztosíthat. 

De másrészt törhetetlenül ragaszkodik a magyar állam 
önállóságához és a közjoghoz, a mely azt biztosította. 
Nemcsak Rudolf túlkapásai ellen irányul támadása, hanem 
azon egész rendszer ellen, mely Magyarország különállását 
a mohácsi vész óta fenyegette. Rudolf hibái idézték elö 
Rocskai ellenszegülését, de czélja nemcsak a túlzások 
visszaszorítása, hanem azon egész kormányzat megbukta- 
tása volt, a mely a Habsburgok uralkodása óta divatozott. 
Magáévá teszi az elmúlt háromnegyed század ellenzéki ha- 
gyományait. Szét akarja tépni a szálakat, a melyek orszá- 
gát a császári birodalomhoz kezdik fűzni. 

Nem akarja a Habsburgokat a tróntól megfosztani. 
Olyan új politikára akarja őket kényszeríteni, a melylyel a 
magyar megbékülhet. A Habsburgok országainak segítsé- 
gében részesülő, de különben tőlük minden szervében füg- 
getlen magyar állam létrehozásán fáradozik. 

Nincs önálló új közjogi terve abból a czélból, hogy 
a közös érdekeket, a melyek Magyarország és a Habsbur- 
goknak nem magyar birodalma között keletkeztek, mind- 
egyik fél megelégedésére megoldja. Teljesen a hagyományos 
magyar álláspontot foglalja el, mely a közös erőfeszítést 
magyar vezérlet alá akarja helyezni. 

Másik nagy czélja a vallásszabadság kivívása. 

Míg conservativ alapgondolat vezérelte politikáját és 
a régi magyar közjogért küzd, a vallás ügyében merész 
lépést tesz előre a jövő kor eszméi felé és eltér törvény- 
könyveink azon hagyományától, mely egy vallás uralmát 
követelte. 



Digitized by LjOOQ IC 



BOCSKAI FÖLKELÉSE. 213 

Örök érdeme, hogy nem a protestaiitismus suprema- 
tiáját kívánja megalapítani, hanem a türelem zászlaját lo- 
bogtatja. Ö maga buzgó kálvinista, a nemzet többsége pro- 
testáns, de azért győzelmei közepette sem üldözi a katho- 
likusokat. A türelem nem üres jelszó nála, hanem valóság. 
Lehet, hogy azon kevesek közé tartozott, a kik már ebben 
a korszakban is belátták, hogy a lelkiismeret tévedései is 
tiszteletet érdemelnek, s hogy büntetésük kegyetlen jogta- 
lanság. Éreznie kellett azt is, hogy a nemzet csak úgy áll- 
hat fönn, ha a különféle felekezetek egymással meg tudnak 
férni. Mint politikus látta, hogy a nemzeti szabadság min- 
den polgár odaadó védelmére szorul. 

A királypárti rendek azon panaszkodnak, hogy a láza- 
dók katholikust és nem katholikust egyaránt magukhoz 
igyekeznek vonzani, senki vallása felöl nem kérdezősköd- 
nek, senki ellen vallása miatt rendszabályokat nem állapí- 
tanak meg, sőt Bocskai még a katholikus papoknak is hit- 
levélbeli biztosítékot ad. Kivánhatni-e fényesebb bizonyít- 
ványt Bocskai mellett és a nemzet mellett, a mely zász- 
laját követte, mint e panaszt? 

Mennyire más volt a pro testanti smus másik világ- 
hírű elöharczosának, Orániai Vilmosnak a magatartása. 
Ö azért vesztette el a nyugati tartományok katholikus 
részeit és ezek azért fogadták vissza a spanyol uralmat, 
mert a hollandiak kizárólag protestáns államot akartak 
alapítani. 

Mi nagyobb türelmességet tanúsítottunk, mint a hol- 
landiak, a kik pedig híresek voltak fölvilágosodottságukról, 
s a kiknél eleinte szintén együtt küzdöttek a katholikusok 
és a protestánsok az idegen zsarnokság ellen. 

Bocskai a nagy érdekeket, a melyekért kardot rántott, 
a törvény védelme alá akarta helyezni. Törvény tiltsa meg 
az elharapódzott idegen befolyást, törvény biztosítsa a val- 

lás szabad gyakorlását, nem pedig csak igérelek. Békét 
csak ezen föltételek mellett volt hajlandó kötni. De a tör- 
vény egymaga nem óvhatta meg a nemzet nagy érdekeit. 

A jog maga hatalom. Hatványozza annak az erő- 
feszítését, a ki mellett erkölcsi súlya szól. De azért a jog, 
magára hagyatva, anyagi eszközök nélkül, ritkán állhat 
ellent az anyagi hatalom támadásának. 

Bocskainak is gondoskodnia kellett arról, hogy a tör- 
vény bástyáinak védelmére élő erőt állítson. 

Ezt az erőt Bocskai a keleti Magyarország függet- 
lenségében, Martinuzzi és Báthory István alkotásában 
kereste. 

Bocskainak e tekintetben nem is volt szabad válasz- 
tása. Mihelyt a forradalom zászlaját kitűzte, programmja 
csak Erdély különállása lehetett. A történeti fejlődés meg- 
szabta az utat, a melyről senki sem térhetett el. Erdély 
különállását a Báthory Zsigmondtól megindított válságok 
egy időre megszüntették; de annak újra föl kellett támad- 
nia. Az egyesülésre következett sok kínszenvedés, mint 
Martinuzzi meggyilkolása után is történt, a keleti rész 
lakóiban Básta rémuralma alatt ismét megnövelte az el- 
szakadás vágyát. A török keze ügyében fekvő keleti Ma- 
gyarország a török szövetségnél fogva megszerezhető nyu- 
godtabb és biztosabb életet nem akarta azzal fölcserélni, 
a melyet Rudolftól várt. Csak ha a török legyőzetnék és 
Buda visszavétetnék, volna ismét természetes az állami 
egység helyreállítása. De a hosszú háború végével már re- 
ményleni sem merik a keresztények győzelmét. 

S a török támogatásának első föltétele is a Habs- 
burgoktól különváló Erdély megalakulása volt. A magyar 
alkotmány a törökökre nézve közömbös volt; ők Magyar- 
országnak lehetőleg nagy részét a Habsburgok iránti hű- 

ségtöl kívánták elvonni. Csak a reájuk támaszkodó sou- 
verain Erdély föntartásáért voltak hajlandók harczolni. Söt 
meg sem engedték volna az ország egyesülését. 

Bocskai a történeti fejlődés természetes következmé- 
nyét, Erdély önállóságát, a nemzeti politika nagy érdekei- 
hez alkalmazta. 

Básta koráig, úgy tetszik, Erdély különállásának nem 
volt barátja. Ö közvetítette a szerződést, a melyben Báthory 
Zsigmond Rudolf javára lemondott fejedelemségéről. A még 
szabad magyar nemzetet egy czél szolgálatában akarta egye- 
síteni. 

S a nemzet együttes működését akkor is biztosítani 
akarta, a mikor a kényszerűség a kettéválás hivévé teszi. 

Az együttes működésnek új czélt tűz ki. A török 
elleni küzdelem helyett első sorban az alkotmány védel- 
mére akaqa az összes magyar erőket fordítani. S ezen czél- 
nak megfelelően az együttes működést nem a két országrész 
egyesülése utján, hanem a különvált és Felső-Magyar- 
ország által megerősített Erdély nemzeti pohtikája utján 
akarja elérni. 

A török harczot sikeresebben lehetett volna folytatni, 
ha Erdély ugyanazon intentióknak engedelmeskedik, mint 
Magyarország többi része. A magyar alkotmányt azonban 
a külön élő és az egész magyar fajért munkálkodó Erdély 
íönmaradása mellett lehetett a leghatásosabban megvédeni. 
A legszabadabb és a legtöbb magyar erő úgy állhatott az 
önállóság rendelkezésére, ha a Kelet, magyar kormányzat 
mellett', az egész nemzet érdekei szerint jár el. 

Ezt akarta Bocskai állandóan biztosítani. Ügy akarta 
Erdélyt lábra állítani, hogy egységes magyar nemzet érde- 
keihez képest rendezze be politikáját. 

Ezt a gondolatot világosan kifejezi végrendelete. Azt 
mondja benne: «Míg hatalmas és idegen fejedelem ül a 

magyar trónon, Erdélynek nemzeti fejedelem alatt kell álla- 
nia, hogy Magyarországot és a vallásszabadságot megvédje. 
Maradjon az az állam kapcsolatban Szent István koroná- 
jának birodalmával, legyen ennek kiegészítő része, de bir- 
jon külön katonai és politikai hatalommal, hogy a magyar- 
ság érdekében latba vethesse kardját. » 

Egy nagyúri család önzéséből, egy vidék particularis- 
tikas érdekéből megfogamzott államéletnek Bocskai nagy 
nemzeti hivatást juttat. Erdély új és dicső kor elé néz. 
Öntudatosan nemzeti nagy missío számára alakítja azt Bocs- 
kai újra meg. Azt kívánja, hogy Erdély ne önmagáért, 
hanem a nemzet többi részéért is éljen. A kerékkötőnek, 
az ellenőrzőnek szerepét vigye. Azért óvja meg az ország 
egy részének magyar kormányzatát, hogy segítségével fen- 
tartsa a másiknak is magyarságát. A bécsi befolyások ellen- 
súlyának szánja Bocskai a keleti fejedelemséget. 

Azt írja nagy bölcsességű végrendeletében, hogy 
« egymás nyavalyájában és minden alkalommal segítség- 
gel legyenek egymáshoz (Erdély és Magyarország), mert 
tudott dolog az, hogy a visszavonással nagy birodal- 
mak is elromlanak, viszont az egyességgel kicsinyek nagy 
növekednek ». 

Ezért ragaszkodik kezdettől fogva annyira Erdély fe- 
jedelmi székéhez és tekinti ezt a béke sine qua nonjának. 
A magyar fejedelemséget is elfogadja (1605.), de csak ideig- 
lenesen, mint az új harcz eszközét. Kisérletet sem tesz arra, 
hogy megtartását a békébe belefoglalja. 

Utódul az erdélyi fejedelemségre Homonnayt ajánlja, 
mert bizik benne, hogy magyarországi lévén Erdély és 
Magyarország együttes működését fönn fogja tartani. Ezen 
együttes működés biztosításáért akarja azt is, hogj^ Erdély 
Felső-Magyarország útján részt vegyen az anyaország éle- 
tében. 

A keleti részeknek így megerősített és szentesített 
különállása és Bocskainak egész politikája a magyar alkot- 
mány fejlődésére elhatározó befolyással volt. 

Munkám első kötetében kiemeltem, hogy a középkor 
végén fönnállott magyar alkotmány alkalmatos volt arra, 
hogy belőle Anglia annyira bámult kormányzati rendsze- 
rének a párja alakuljon. Közjogunk fejlődése már nem 
egyszer oly irányt vett, hogy kedvező körülmények között 
a felelős kormányzati rendszert szülhette volna meg. 

Mohács után azonban, mint láttuk, a rendek elgyen- 
gülnek. Nem birják alkotmányos befolyásukat a kormány- 
zat vitelére is kiterjeszteni. Elalszik az a törekvés is, moly 
az alkotmánynak további fejlődésére irányulhat. Most 
Bocskai újra harczba viszi a magj^ar társadalmat a király- 
ság ellen. De a küzdelem módja olyan, hogy nem termé- 
kenyíti meg az alkotmányos életet. Eredménye nem a ma- 
gyar alkotmány szerves továbbfejlődése. Czélja a nemzeti 
állam önállóságának megmentése, nem pedig új kormány- 
zati rendszer megalapítása. Nem törekszik új alkotmány 
után; a régi közjog érvényesülését követeli. Ha a súlyos 
körülmények között az állam önállóságát biztosítania sike- 
rül, többet ért el, mint reményleni mert. Élni akar a nemzet, 
nem pedig az állam tényezőinek egymáshoz való viszonyán 
változtatni. S Bocskai politikája óta a czél biztosítása sem 
követeli a parlament térhódítását. Erdélynek diplomatiai és 
katonai akti ója védi meg a hazát, nem pedig a tulajdon- 
képpeni Magyarország rendéinek befolyása a kormányzatra. 
A parlament háttérbe szorul. A nagy küzdelem nem benne 
folyik le. A nemzeti ügy győzelme sem az ö befolyását 
növeli. Egészen másképpen alakult volna a helyzet, ha fön- 
marad a régi egységes állam. Ha Bocskai nem erdélyi feje- 
delem, hanem magyar főúr, és ha Erdély része a magyai- 
államnak, harcza a parlamentet a királyság fölé emelte 

volna. Győzelme gyümölcsét csak a parlament befolyásá- 
nak fokozása útján biztosíthatta volna. Ha nem Erdély 
ereje védi meg a magyar jogot, a végrehajtó hatalmat 
kellett volna az országgyűlés ellenőrzése alá helyezni. 

Alkotmányunk fejlődését a középkorban a központo- 
sítás biztosította, mely a túlsúlyban levő rendeket arra 
ösztönözte, hogy az országos alkotmánynak kiépítése útján 
érvényesüljenek. A régi királyságnak Mohácsra következett 
széthullása, Erdély különválása és a szabadság védelmének 
nemzetközi jelleme ellenben alábbszállítja az alkotmányos 
élet intensivitását és meggyengíti a központi gépezetre ható 
hajtóerőt. Az alkotmányos élet stagnálása áll be. A végre- 
hajtó hatalomnak és a törv^ényhozásnak egymáshoz való 
viszonya a régi marad. A magyar politika közjogi tekin- 
tetben már nem éh azt az eleven, gazdag, érdekes életet, 
a mely előbb kitüntette. Az alkotást az önvédelem váltja 
föl. A reformoknak előbb pazarul bugyogó forrása bedugul, 
s a conserválásban merül ki a magyar nemzet erőfeszítése. 

Bocskainak a törökkel szemben is föl kellett hagynia régi 
politikájával. Mihelyt Rudolf ellen kardot rántott, ugyan- 
abba a kényszerhelyzetbe jutott, a melybe Szapolyai került, 
mikor Ferdinánd megtámadta. Ámbár a töröknek ellensége 
volt, hozzá kellett csatlakoznia. Bocskait azonban ezért nem 
érheti szemrehányás, mert az országnak félre nem ért- 
hető és valóban sürgető érdeke hajtotta a szultán védő- 
szárnyai alá. S míg Szapolyai az országba hívja Szulej- 
mant, hogy az ő előnyére indítsa meg Mohács után az első 
hadjáratot, s olyan czélokat tűz ki, a melyek őt állandóan 
a Kelet rendszeréhez kapcsolták, Bocskai múló episodnak 
tekinti a török szövetséget és úgy rendezi be politikáját, 
hogy mennél hamarább szabadulhasson tőle. Állásfoglalása 
nem is növeli a török veszélyt, mint Szapolyai tette, hanem 
ellenkezőleg apasztja azt. 

A török ügyekben sem téveszti szem elöl régi nagy 
czélját, az egész magyar faj érdekét. Változtat magatartásán, 
de nem czéljain. Erdélyi politikát követ a Portánál, de ezt 
az erdélyi politikát ott is egész faja szolgálatába állítja. 

Mindenekelőtt azon van, hogy e szövetség kárát a nem- 
zettől eltávolítsa. Kiköti, hogy a török csak a Habsburgok- 
nak nem magyar tartományai ellen forduljon és magyar 
területet ne hódítson meg. így békére szoríthatná Rudol- 
fot a nélkül, hogy magyar területet és magyar vért veszé- 
lyeztessen. 

De a török nem váltja be igéretét. A szultán folytatja 
a hadjáratot és hódításait Magyarországon. Bocskai kény- 
telen jó eredménynek tekinteni azon nyilatkozatát, hogy 
csak az osztrák tartományok mellett levő várakat és azo- 
kat a helyeket fogja birodalmához csatolni, a melyek már 
egyszer az övéi voltak. S ezeken kívül Bocskai kénytelen 
Jenőt és Lippát is a töröknek odaígérni. 

A ki rászorult a török segítségére, annak a haza föld- 
jéből kellett érte fizetni. Ez volt eredendő hibája a török 
szövetség eszméjének. Bocskai sem kerülheti ki, hogy a 
pogánytól nyújtott védelemért a nemzet területéből áldozzon. 

Már ezért is siet kiegyezni a királylyal és ez is egyik 
oka annak, hogy visszautasítja a koronát, a mely állan- 
dóan a török támaszára utalta volna. 

Bocskai mindig a török ellensége volt. A míg lehe- 
tett, harczolt ellene. A mint ezt nem tehette, a béke híve 
lett, mert csak ez akadályozhatta meg, hogy belső válsá- 
gunkat a török kiaknázza. Ha fegyverek segítségével nem 
sikerült az országot a török pusztításaitól állandóan meg- 
szabadítani, arra kellett törekedni, hogy ideiglenesen biz- 
tosíttassák a nyugalom. Bocskai kezében Erdély közvetít a 
szultán és a király között. 

A szabadság biztosítása mellett az ország pacificálá- 

sát is igyekszik elérni. Bizalmas viszonyát a törökkel jó- 
hiszemüleg a béke érdekében aknázza ki. 

Csupán arra ügyel, hogy e béke ne nélküle jöjjön 
létre. Rudolffal szemben első követelése, hogy csak az ö 
közbenjárásával alkudozzék a Portával. A töröknél meg 
kiviszi, hogy nélküle szóba se álljon a császár megbizott- 
jaival. A török szablya engedékenységre szorítsa a prágai 
udvart, de helyeztessék vissza hüvelyébe, mihelyt e czél- 
ját elérte. Bocskai Bécsben kettős súlylyal méregethet: az 
ő kielégítése nélkül a törökkel sem lehet békét kötni, 
ö ellenben a török beleavatkozása nélkül végezhet a 
királylyal. 

Bocskai a törökön kívül nyugaton is keres szövetsé- 
get. Az alkotmányt nemzetközi biztosíték védelme alá is 
akarja helyezni. 

Az önkény s főleg a katholikus reactio, mely Magyar- 
országra sulyosodik, Rudolf többi országában is ellen- 
szenvre talál. A magyar rendi érdek és a magyar protes- 
tantismus iránt a német birodalomnak és a Habsburgház 
örökös tartományainak vezető elemei rokonszenvet éreznek. 
Bocskai ennélfogva a kötendő békeszerződést az ő jót- 
állásukkal kívánja megszilárdítani. Azt akarja, hogy a sza- 
badságot a benne érdekelt erők szövetsége, a Habsburg- 
ház jogara alatt élő összes rendek közreműködése védje meg. 

Nagy vonásokban ezek azon czélok, a melyeket Bocskai 
kezdettől fogva maga elé tűzött. 

Csodálkozhatni-e rajta, hogy ezen politika Bocskai 
táborába gyűjtötte a nemzetet ? Egyesek kivételével mindenki 
vele tart. A nagy urak, a köznemesek, a városok hozzája 
csatlakoznak. A protestantismus az ö híve. A katholiku- 
sok egy része is vele érez, mert magyarsága erősebb val- 
lási fanatismusánál, a melyet különben az is megnyugta- 
tott, hogy Bocskai tiszteletben tartotta a lelkiismeret sza- 

badságát. Az a pár föúr, a ki hű marad a királyhoz, any- 
nyira tudja, hogy a nemzet közhangulatával áll szemben, 
hogy védelmül idegen katonát kér. 

Rudolf az osztrák és a cseh rendekre sem számíthat. 
Ök is szi vesén látták a tőlük is gyűlölt rendszer bukását. 

A spanyol erőt Németalföld és a francziák kötötték 
le. A német birodalomban a protestáns hatalmak ellen- 
súlyozták a katholikusokat, úgy hogy tőlük Rudolf kiadó 
segítséget nem várhatott. 

A török és Bocskai ellen így sikert nem lehetett 
aratnia. 

S míg Rudolf tehetetlensége a rendelkezésére állott 
erőket is megbénította, Bocskai kitűnően értett a szerve- 
zéshez. Elsőrangú államférfiúi belátással új hatalmi forrást 
nyitott magának és ugyanakkor a belső zavaroknak egyik 
nagy okát szüntette meg. 

A töröktől elűzött lakosokat, a kik rablásból éltek és a 
kiket eddig csak szigorral akartak megfékezni, tömegesen 
zászlaja alá fogadta, fegyelemhez szoktatta, s birtokot 
adományozván nekik, őket új és igaz érdekkel kapcsolta a 
hazához, a melytől már csaknem elszakadtak. Nemesíté- 
sükkel jogot adott nekik és az alkotmány bástyáinak őreivé 
avatta őket. Lakatlan vidéknek urat, bujdosó haramiának 
otthont szerzett, s a fennálló rend ellenségét e rend védőjévé 
változtatta át. Forradalom és harcz közben a kultúrának 
új tanyákat volt képes alapítani. 

Elméje felsőbbsége és a körülmények így könnyen 
győzelemhez segítették Bocskait. 

Már első sikerei után megjelöli a béke alapjait. 

A középúton haladt, azon az úton, a melyen forra- 
dalmak idejében sikert aratni mindig a legnehezebb. Neki 
sem volt könnyű rajta megmaradni. Két oldalról támadják 
meg érte saját hívei. Halállal kellett megbüntetnie vitéz 

katonáinak egynéhányát, hogy megvédje a békét azok ellen, 
a kik a harczból élnek. Illésházyt, kit a túlzók « német 
kutyának* neveznek, kit Kassa népe « árulása* miatt agyon 
akart verni, kit nyilvánosan megrágalmaznak, ki elveszti 
népszerűségét, mert nem hajol meg azok előtt, kik egyedül 
magukat tartják igaz magyaroknak és a megfontolást, a 
békeszeretetet hazafiatlanságnak minősítik, Bocskai bizalmá- 
val tünteti ki s az alkudozások megindításával bizza meg. 

Akkor sem ejti el, midőn túlságosan engedékeny volt 
és el nem fogadható föltételek mellett foglalt állást, mert 
tudja, hogy derék munkát végzett, midőn Bécsben őszinte 
szókimondással és ügyességgel elérte az első engedmé- 
nyeket. A továbbiak kivívása végett megint az ő tapasz- 
talataihoz, az ő összeköttetéseihez és az ő hazafiságához 
folyamodik. 

De ezen hatalmas és bölcs párthivétől sem engedi 
magát vezettetni. A békekötésre vonatkozó első megálla- 
podásait nyilvánosan elfogadhatatlanoknak mondja s a 
rendek által módosíttatja is. 

Bocskai annyira szívén hordja a békét, hogy keve- 
sebbel is megelégedett volna, mint a mennyit végül elért. 

Ö is érzi azt a nagy igazságot, a melyet egyesek a kor- 
ponai gyűlés idejében úgy fejeztek ki, hogy ha annyit küz- 
dünk a szabadságért, «nem leszen ország hozzá ». A hosszú 
harcz már egymaga is enyészettel fenyegette a nemzetet. 
S a török mennyit nyelhetne el abból a területből, a melyre 
az országnak szüksége van, hogy szabad legyen. 

A nagy fejedelem ezért pártja többségénél is békü- 
lékenyebb, « németebbe. A ki a siker kíméletlen kiaknázá- 
sától a legtöbbet nyerhetné, a győzelmek közepett a leg- 
mérsékeltebbek egyike. Csak azt köveleli, a mit elkerülhe- 
tetlenül szükségesnek tart a nemzeti nagy érdekek meg- 
védésére. S azért el is éri czélját. 



Digitized by LjOOQ IC 



BOCSKAI FÖLKELÉSE. 223 

A Habsburgok maguk belátják, hogy a tőle kikötött 
föltételek, hatalmuk nagy korlátozása daczára, rájuk nézve 
kevésbbé veszélyesek, mint a harcz folytatása. A család 
maga ösztönzi a fejedelmet az egyezkedésre. A bécsi és a 
zsitvatoroki béke (1606.) megszerzi a nemzetnek és Bocs- 
kainak, a miért küzdöttek. 

Magyarország kormányzatának önállóságát, a vallás- 
szabadságot, Bocskainak Erdélyre és Felső-Magyarországra 
kiterjedő uralmát e szerződés ünnepélyesen biztosítja. Végre- 
hajtásáért az osztrák rendek kezeskednek. A törökkel létre- 
jött béke a legkedvezőbb, a melyet királyaink Mohács után 
kötöttek. Megszűnik az évi adó, a melyet fizettek; a szul- 
tán és a császár mint teljesen egyenrangú felek szerepelnek. 
Bocskai békéje is benne foglaltatik a törökkel kötött szer- 
ződésben, úgy hogy a szultán is biztosítja azt. 

Bocskai nem élvezhette munkássága gyümölcseit. Alig 
hogy betetőzte a tőle emelt dicső épületet, meghalt. 

S halála komoly próbára tette alkotását. A kiket ő 
legyőzött vagy féken tartott, föltámadtak az új rend ellen, 
a melynek legerősebb oszlopa megdőlt. Rudolfnak az 
a sors jutott, hogy megerősítse mindazt, a mit ki akart 
irtani. Hibái egyengették Bocskai útját, s most újabb hibái 
újabb sikerekhez segítették a rendeket. A magyar szabad- 
ságnak alig voltak nagyobb ellenségei, mint Rudolf és 
udvara, de alig tett valaha valaki nagyobb szolgálatot 
ügyünknek, mint ők. 

Rudolf nem akarja végrehajtani a megkötött szerző- 
dést. A hajdúk, Bocskai katonái, egyrészt a nemzeti nagy 
engedményeket féltik Rudolf rosszakaratától, másrészt 
saját állásukat a nemesi társadalom önzésétől, s vissza- 
térnek a túlzó, az elszakadásra törekvő politikájukhoz, a 
melyet eddig is csak az elhunyt fejedelem vaskeze birt 
elfojtani. A török is fegyverkezik. 

Rudolf Őrülete újra lángba boríthatja az országot. 
Túlkapásai a magyar túlzók malmára hajthatják a vizet. 
Darabokra törhetik a Habsburgok birodalma. Ha a nemzet- 
nek megint fegyverhez kell nyúlnia, kétséges, nem vesz-e 
rajta végleg erőt az elszakadás vágya. 

A forradalmi hangulatot legtöbbnyire a kormányok 
hibái okozzák. Most baklövéseik a bontás és rontás szel- 
lemét fejlesztik ki. 

Rudolf ellentétbe jutott a Habsburg-dynastia létérde- 
keivel. Az ö rendszerének folytatása annak teljes letörése 
után, az erőviszonyok tekintetbevétele nélkül való dacz a 
dynastia bukását idézhették volna elő. A lélföntarlás ha- 
talmas ösztöne, a melynek e dynastia csodálni való szí- 
vósságát köszöni, föllázadt ez ellen a lehetőség ellen, s 
lerontotta a subordinatiónak és a vér szavának gátjait. 
Már Bocskai idejében főherczegek közvetítésével jött létre 
a béke. Most védelmökre kelnek művüknek és a király 
testvére, Mátyás vezetése mellett szövetkeznek a magyar 
rendekkel. Az osztrák rendek már a múltban is rokonérzést 
tanúsítottak a magyar ügy iránt. Ugyanazok ellen a bajok 
ellen küzdött Bocskai, a melyek őket is bántották. Rudolf 
új aggressiója ezt az érdekközösséget még inkább kifejtette. 
Az annyira kívánatos béke megbomlik, ha Rudolf bosszú- 
poHtikája érvényesül. A török had újra megindulna és 
halált mérne. 

S a szövetség Mátyással és a magyar rendekkel csá- 
bító sikerek reményét is ébreszti szomszédainkban. Az osz- 
trákok könnyen megszerezhetik maguknak, a mit ezelőtt a 
magyarok kivívtak. 

így létrejön Mátyás föheiczegnek vezetése mellett az 
osztrák, morva és a magyar rendeknek szövetsége a bécsi 
és a zsitvatoroki béke védelmére. A szövetség Rudolf ellen 
irányul s könnyen győzedelmeskedik. Következménye, hogy 

Rudolf lemond az ellenségeivé vált népek uralmáról, s 
hogy azok Mátyást választják meg. 

Először a magyarok teszik ezt (1608). S ugyanakkor a 
bécsi béke vívmányait kibővítik. A mi engedményt Bocskai 
óvatossága tett, most azt is törlik. Mátyás nem bír ellent- 
állani az áramlatnak, mely a trónra emelte. Kénytelen le- 
vonni helyzete következményeit. Az események a rendek 
és a protestáns érdekek előharczosává tették. Hite, szíve, 
kívánsága ellen cselekedett, de a dynastiát csak ezen 
az áron menthette meg. Személyes becsvágyát is csak 
ezen az úton elégíthette ki. Csak így foglalhatta el bátyja 
életében a trónt. Most fizetnie kellett az élvezett előnyökért. 
Olyan engedményekre kellett magát elszánnia, a melyek 
nemcsak Rudolf túlkapásait szüntették meg, hanem annak 
az egész politikának az eredményeit is, a melyet elődei 
követtek. Ha Rudolf őszintén megbékül azzal, a mi elke- 
rülhetetlen volt, nem lett volna szükség még több enged- 
ményre. Ha idejében tudnak a körülményekkel megal- 
kudni, kevesebb áldozattal állíthatták volna meg a moz- 
galmat, mint így. 

Ekként a rendiség és a protestantismus teljesen győ- 
zedelmeskedtek a királyi absolutismuson és a katholicis- 
muson. 

S a mit a király megadott a magyaroknak, azt, ellen- 
állása daczára, még pedig részben a magyarok közben- 
járására, többi országának is meg kellett adnia. 

Csupán Csehország maradt hü Rudolfhoz, de szintén 
csak nagy engedmények árán. 

Rudolfnak rosszkor megindított, ügyetlenül vezetett, 
mértéket tartani nem tudó actiója az egész vonalon kudar- 
czot vallott. Az ellenkezőjét érte el czéljának. A katholikus 
absolutismus helyett mindenütt a rendi érdek és a vallás- 
szabadság diadalmaskodott. 

Gr, Andrássy Gyula: Fünmaradáaunk okai. //. 15 

A magyarok fölkelése az egész Habsburg-birodalom 
belső rendjének átalakulását vonta maga után. Mindenütt 
azok az erők kerekedtek fölül, a melyek a dynastia önálló 
politikai hatalmát korlátolták. Ha ez az állapot állandósul, 
a dynastia elveszti actio-képességét a nemzetközi politika 
terén. 

Magyarországon a küzdelem eredményét előbb a bécsi 
béke, majd Mátyás első országgyűlései szabják meg. 

Nézzük a létrejött megállapodásokat. Háromnegyed 
század történetének zárókövét és az új korszak alapját 
alkották. 

A pillanatnyi helyzetre nézve a legjelentősebb ered- 
mény az, hogy Rudolf helyett Mátyás foglalja el a trónt, az 
ellenség helyett az, a ki előbb közvetítő, majd szövetséges 
volt. De közjogilag is nagyjelentőségű a választás ténye. 
A dynastia törekvésének és a lábra kapott szokásoknak 
ellenére föléled benne a rendi hatalom egyik fő biztosítéka, 
még pedig nemcsak Magyarországban, hanem Csehország- 
ban is. A dynastiától elért egyik eredmény romba dől. 
Szent István koronáját, a hatalom jelképét visszahozzák 
az országba. 

A vallásszabadságot megszerzik az összes rendek 
részére. Kikötik, hogy a hivatalok vallásra való tekintet 
nélkül töltessenek be. A mi kétértelműség e részben a 
bécsi békébe becsúszott, azt is kiküszöbölik 1608-ban. 
Minden vallásfelekezet a maga elöljárója alatt álljon. 
A jobbágyoknak is megadják vallásuk gyakorlásának a 
jogát. 

Az országos kormányzatot a katholikus főpapság túl- 
ságos befolyásától is meg akarják menteni. A nemzeti 
érdeknek megfelelt ez a kívánság is. A kisebbségben lévő 
felekezet túlnyomó befolyása a kormányzatra káros ab- 
normitás volt. A közel múltban a rendi szabadság ügyé- 

ben sem igen lehetett bízni a főpapokban. Ezért zárják ki a 
királyi tanácsból azokat a püspököket, a kiknek székhelye 
nincs kerületükben, vagy a kiknek nincsenek püspöki bir- 
tokaik. 

Ugyanezért mondják ki azt is, hogy a kincstartó min- 
dig világi legyen. 

A protestánsok túlzó elemei többet szerettek volna 
elérni. Apasztani kívánták a püspökök számát és őket 
minden hivatalból ki akarták zárni. De végül mindezen 
tervektől elállottak. 

A jezsuitákkal szemben nagyobb sikert arat a rideg 
protestantismus. A rend elveszti azon jogot, hogy Magyar- 
országban fekvöséggel birjon. A türelmetlenség érvényesül, 
de meg kell vallani, hogy czélszerűségi szempontok iga- 
zolták győzelmét. Szabad verseny mellett nehezen birtak 
a protestánsok a jezsuiták erejével mérkőzni. És a mi 
nemzeti szempontból is fontos, nem lehetett megakadá- 
lyozni, hogy ezen nagy képzettségű, fáradhatatlan tevé- 
kenységű és eszközeikben nem válogatós harczosok a katho- 
likus hívekben föl ne ébreszszék azt az aggressiv szelle- 
met, a mely önmagukat hevítette, s a mely Magyarország 
lelki életének nyugalmát és magának az országnak egysé- 
gét 4s veszélylyel fenyegette. 

Nemcsak a protestantismusnak, hanem a vallásbéké- 
nek is az érdeke igazolta tehát a türelem korlátozását. Hiá- 
ban, a politikában a formai logika követelményeinek nem 
lehet mindig megfelelni. A türelem és a szabadság sokszor 
csak olyan eszközökkel védhető meg, a melyek a türelem és 
a szabadság szellemével ellenkeznek. 

A mozgalom politikai főczéljának, a magyar állam 
függetlenségének biztosítására szolgált első sorban a régi 
magyar kormányzat teljes helyreállítása. Negyvenöt év óta 
nem volt az országnak nádora. A Habsburgok idejében csak 

15* 

egyszer töltötték be ezt az állást. Ezért most nádort válasz- 
tanak. S magát a nádori választást is szabályozzák, még 
pedig a két vallás egyenjogúságának kidomborításával. 
A király jelöljön két-két urat a katholikusok és az új 
hitűek közül, s a rendek válaszszanak közülök nádort. 
A királynak így módjában van megakadályozni, hogy vala- 
mely nyilvánvaló ellensége a kormány élére kerüljön. A nádor 
azonban mégis a rendektől kapja hivatalát. S az állás 
állandó betöltéséről is rendelkeznek. Ha a megüresedés- 
töl fogva egy év alatt a király nem gondoskodik a válasz- 
tásról, az országbirónak vagy a tárnokmesternek köteles- 
ségévé teszik e végből az országgyűlést egybehívni. Köte- 
lességük ez hivataluk és becsületük elvesztésének terhe 
mellett még a király akarata ellen is. 

A nádor legyen, a mi volt: álljon az összes magyar 
kormányzat élén. Mellette a királyi tanács is éljen minden 
régi jogával. 

A bánnak is meglegyen régi hatalma. 

A pénzügyek élére a bureaukratikus kamara helyett 
kincstartó neveztessék ki. 

Az állam függetlenségét továbbá biztosította, hogy az 
összes hivatalokat csak magyar honosoknak volt szabad 
adományozni. 

Végül azt is kimondja a törvény, hogy az összes ma- 
gyar ügyeket a magyar kormány útján kell elintézni, hogy 
bennök a király csak magyarok tanácsával éljen, s hogy 
magyar ügyekbe idegen soha be ne avatkozzék. Ezt az 
elvet részletesen is alkalmazzák az egyes ügyekre. 

Csak a magyar kanczellária útján kiadott parancsok 
és adományok érvényesek. 

A kincstartó teljesen független legyen az udvari és 
az osztrák kamarától. Az országnak semmiféle jövedel- 
meibe idegenek bele ne szóljanak. 

Azt is elrendelik, hogy magyar tanácsából nevezze ki 
a király a kanczellárt és a kincstartót, a kormány vezető 
tagjait. 

A magyar tanácsnak ezen hatásköre positiv módon 
biztosítja a magyar rendek befolyását, melyet az idegen 
tanács kizárása csak negativ módon védhetett meg. A tanács- 
csal együtt eljáró király nagyobb biztosíték arra nézve, hogy 
magyar szellemű lesz a kormányzás, mint ha a király a 
tanács nélkül intézkedhetnék. 

A nemzet alkotmányos önállóságán, mióta állandóan 
idegen fejedelem ült a trónon, sok csorba esett. Most eze- 
ket egyenkint kiköszörülik és betömik a lyukakat, a me- 
lyeken át az idegen hatalom betolakodott. Sok baj szár- 
mazott abból, hogy a magyar közjogban gyökerezett kor- 
mányzó állásokat üresen hagyták. Most ezt megtiltja a 
törvény. Idegenekre is ruháztatott az állam hatalmának 
egy-egy része, s idegenek tanácsa szerint intézkedett a ki- 
rály magyar ügyekben. Most ennek mind elejét veszik. 
Kizárólag csak a teljesen kiépített és valóban magyar kor- 
mányzat vezesse a magyar ügyeket. 

Ezen törvények minden egyes tétele sok keserű em- 
lék és tapasztalás szüleménye. A múlt fájdalmai érlelték 
meg őket. Föladatuk: a jövőt a múlt keserveitői megóvni. 

Láttuk, hogy önállóságunk legnehezebb problémája 
a hadügygyei kapcsolatos kérdések rendezése volt. E rész- 
ben megkönnyíti a rendek munkáját, hogy komoly béke 
jött létre a portával. 

Az idegen mezei hadak, a melyekre a háború közben 
a nemzet rászorult, most fölöslegesek és kiparancsoltatnak, 
úgy hogy nem kell helyzetüket a magyar közjoggal és a 
magyar érdekekkel összeegyeztetni. Az a probléma, a melyet 
eddig megoldani nem tudtak, nem követel rögtöni megfej- 
tést. Azt az ellentétet sem kell elenyésztetni, a mely a magyar 

állam önállósága és az idegen seregekkel együtt viselt 
háború egyöntetű vezetésének szüksége között fönnállott. 
A gyakorlati politika egyelőre kitérhet ezen nehézség elöl. 

A törvény különben is kimondja, hogy háborút az 
országban a rendek megegyezése nélkül a király ne kezd- 
hessen és idegen katonákat ne hozhasson be, úgy hogy 
befolyást biztosít magának a nemzet a külügyekre, s lehe- 
tővé válik, hogy az idegen katonák közjogi helyzetét majd 
akkor tisztázza, a mikor újra behozzák őket. A jövő gondja 
legyen azon föltételek megállapítása, a melyek mellett az 
idegenek a harczban részt vesznek. Egyelőre elégséges volt, 
hogy a nemzet módot biztosított magának a föltételeknek 
idejekorán való megállapítására. 

Nehezebb volt a végvárak kérdésével boldogulni. 

A pénzbeli segítségre rászorultak a rendek, az idegen 
őrségektől azonban féltek, mert ezek a külső ellenséggel 
szemben nem voltak olyan megbízhatók, mint a magyarok, 
a kiket a vidék sorsa jobban érdekelt, az esetleges belső 
ellenségnek pedig éppen az idegen katona volt a legerősebb 
támasza. 

A rendek ezért a külföldi pénzt magyar haderő tar- 
tására szerették volna fordítani. A pillanatnyi helyzetnek 
tulajdonítandó nagy hatalmuk bizonysága, hogy ezt, a papí- 
ron legalább, el is érték. Kimondják, hogy a várak kapi- 
tányai magyarok legyenek, a győrinek a kivételével, a ki 
mellett azonban magyar alkapitány legyen. Az őrség is 
magyar legj^en. E mellett azonban a rendek a várak kar- 
ban tartására és a zsold fizetésére továbbra is kérik a 
pénzbeli segítséget. S hogy a magyar befolyás kizárólagos- 
ságát a katonai hivatalok betöltésénél is biztosítsák, tör- 
vénybe iktatják azt is, hogy a kapitányok kinevezését a 
király a magyar tanácsban foganatosítsa. A győri idegen 
parancsnokot pedig külön a nádor fennhatósága alá állítják. 

A kapcsolt részekre nézve, a hol eddig a grazi fö- 
herczeg és tartományai tartották megszállva a véghelye- 
ket, törvényben mondják ki a rendek, hogy onnan men- 
jenek ki a föherczeg katonái, s a föherczeg a bán ajánla- 
tára magyar kapitányokat tartozik kinevezni, de másrészt 
azt is, hogy a király hasson a föherczegre, hogy ezen- 
túl is az ö költségén tartassanak fönn a várak és fizet- 
tessék a zsold. 

A nádornak és a magyar tanácsnak régi teljes hatás- 
köre a katonai és a polgári kormányzat önállóságának a 
végső záróköve. 

Ez kidomborodik a törvény azon intézkedésében is, 
hogy a király az országban tartózkodjék, ha pedig el kel- 
lene távoznia, helyette a nádor és a tanács teljes hata- 
lommal kormányozzanak. Rudolf évek hosszú során át nem 
volt Magyarországon, Ferdinánd és Miksa több időt töltöttek 
az ország határain kívül, mint azokon belül, úgy hogy a 
törvény ezen intézkedése Magyarországnak teljesen elkűlön- 
zött kormányzatát vonhatta volna maga után, és magának a 
királynak befolyását is csaknem egészen kiküszöbölte volna. 

A tanács szervezete a régi marad és semmiféle kísér- 
letet sem tesznek arra, hogy a végrehajtó hatalom mikénti 
gyakorlását a rendek gyűlésétől tegyék függővé. E részben 
nincs új gondolata a kornak. 

Inkább csak az az intentio jut kifejezésre, hogy a 
rendi szervezeteket a királytól önállóvá tegyék. Ezt láttuk 
a nádor választásának módjánál. S ezt bizonyítja a ka- 
rokról és rendekről szóló czikk is. Miként láttuk, eddig 
törvény nem szabályozta, hogy kiknek van oguk részt- 
venni a rendek gyűlésében. Most ezt a hiányt pótolják és 
ezzel erösebben megkötik a király kezét, mint a hogyan a 
szokásjog tehette. Xem alkotnak újat, de a történeti fejlődést 
szentesítik és megszilárdítják. Megmondják, hogy az ország- 

nak négy rendje van: a főpapoké, a báróké, a nemeseké 
és a szabad városoké. Ezeket tartozik a király meghívni. 
Másokat nem szabad meghívnia. Megszabják, hogy kik ér- 
tendők főpapok alatt. A szabad városok számának szaporí- 
tását a törvényben későbbre tartják fönn maguknak. És 
addig csak azoknak jogát ismerik el, kiket már 11. Ulászló 
idejében meghívtak. A Rudolftól önkényüleg meghívott 
Modor, Bazin és Szent György ügyének meghatározását 
későbbre halasztják. Ezzel világosan kifejezésre jut, hogy 
a törvényhozás összealkotása nem a király privilégiuma, 
hanem csak törvény útján szabályozható. A kéttábla rend- 
szert elfogadják. 

Az egyéni szabadság védelméről sem feledkeznek meg 
a rendek. Újra kimondják, hogy rendes birói eljárás nélkül 
elitélni senkit sem szabad, s hogy a törvényellenes paran- 
csoknak engedelmeskedni nem kell. A régi magyar közjog- 
nak érvényben levő, de legutóbb gyakran megsértett téte- 
leit elevenítik fel. 

Az új törvényeknek még csak egy határozatát kell 
kiemelnem, a mely hivatva volt az eddigi állapotok egyik 
igen nagy fogyatkozását a magyar faj és a magyar nem- 
zeti ügy érdekében megszüntetni. Értem azt a megállapo- 
dást, a mely a szab. kir. városokat megnyitja a magya- 
roknak és megengedi, hogy ott házzal bírjanak s az elöl- 
járóság tagjai legyenek. Az uralkodó nemzet saját hazájá- 
ban az egyenlőséget az idegen ajkú polgárokkal szemben 
csak most éri el. 

A Habsburgok uralma óta támadt valamennyi vitás 
kérdést így a nemzet felfogásának megfelelőleg döntötték el. 
A háromnegyed század kínos vajúdásai után kitört nagy 
válság a nemzet diadalával végződik. 

Azt a szomorú hanyatlást, a mely a nagy Mátyás ha- 
lálával indult meg, területi épségével és egységével fizette 

meg a nemzet. Három részre szakadt a hajdan egységes 
erős királyság. Rabul esett az ország szíve. Alkotmányos 
szabadságunkon, régi rendi önkormányzatunkon is sok 
csorba esett. A nemzet azonban szívósan ragaszkodik e 
kincséhez és nem adja föl hozzá való jogát. Az a vékony 
földterület, mely a Habsburgokat uralja, a törvény szerint 
souverain állam maradt. Belső életének szabadságát tény- 
leg megóvta. Vallási tekintetben is független életet él. 
A kor végén pedig fegyverrel a kezében újra helyreállítja 
önállóságának minden régi bástyáját. A törvény szerint 
megint olyan önálló állam, mely minden vonatkozásában, 
füjígetlenül idegen befolyástól, önmagát kormányozza. 

Mielőtt tovább mennék, hadd foglaljam össze a sze- 
rencsés eredmény főbb okait. Munkám czélja úgyis sza- 
badságunk okainak kutatása. 

Az országok sorsára döntő .befolyással szokott lenni 
a környezetükben, a szomszédságukban létező hatalmi 
helyzet. A belső és külső politika szálainak kölcsönös egy- 
másra hatása határozza meg a fejlődés útját. Néha a külső 
események tódulnak az előtérbe és szabnak irányt a belső 
eseményeknek. 

így volt a XVI. században nálunk. Uralkodóink nem- 
zetközi hatalmat képviselnek, létük gyökerei szétágazódnak 
a világ legkülönbözőbb vidékeire. Európának legkülönbözőbb 
politikai válságai érintik őket és általuk minket. Belpoliti- 
kájukban visszatükröződik sorsuk változása. 

Döntő hatással volt minden eljárásukra a nemzetközi 
politikának az a nevezetes ténye, hogy a Habsburg- 
dynastia a XVI. század folyamán fokozatosan növekedő 
nehézségekkel kénytelen megküzdeni. 

Hatalma, mely V. Karoly idejében óriási méreteket 
látszott ölteni, már az ö életében megapad s azóta nincs 
többé arányban világraszóló becsvágyával és súlyos felada- 

taival. A század elején európai hegemóniájáért küzd ; a szá^ 
zad végén végső megsemmisülését reménylik ellenségei el- 
érni. V. Károly Párizs falai alatt törvényt szab Ferencz 
királynak, s ennek utódja, IV. Henrik már a Habsbui^ok 
birodalmának megosztását veheti tervbe. A Habsburgoktól 
féltették Európa hatalmi egyensúlyát, s ezért a dynastiának 
mindenfelöl ellenségei támadnak, a kik visszaszorítják. 

A világhelyzet ezen átalakulása volt szabadságunk 
f ön maradásának legíöbb oka. A dynastia szorult helyzeté- 
ben sok sérelmet eltűrni, sok tervéről lemondani kénytelen. 

A hatalmi viszonyok megkövetelik, hogy csak annak 
a védelmére szorítkozzék, a mi jövendő boldogulásának 
nélkülözhetetlen feltétele. 

S legkönnyebben Magyarországon mérsékelheti magát, 
mint a mely új birodalmának aránylag csekély részét kép- 
viseh. Európai állását alig érinti, hogy nálunk mi történik. 
Létérdeke csak azt követeli, hogy Szent István koronája, 
az övé maradjon és vele annyi terület, mely a török ro- 
hamot felfogja. Magyarországra egyelőre csak azért van 
szüksége a királyi háznak, mert Németországot és a Nyu- 
gatot benne védheti meg. 

Magyarországgal szemben követendő politikájának 
ehhez a főczélhoz kell alkalmazkodnia. Ezért a czélért haj- 
landó minden áldozatra. De csupán ezért. 

Királyaink más vágyaik és eszméik miatt komoly ve- 
szélylyel járható actióra nem szánják el magukat. 

Érdekük és kötelességük is azt kívánja, hogy a törököt 
kiverjék az országból. De nem mernek e vállalatba azzal 
az erélylyel belefogni, mely sikert Ígérhetne. 

A protcstantismus legyőzése is szivükön fekszik, sőt 
nagy politikai érdekükben is van, mert a protestánsok 
állandó ellenségeik. De velők szemben sem nyúlhatnak 
azon eszközökhöz, melyektől eredményt remélhetnének. 

Jól felfogott érdekük azt is megtiltja a királyoknak, 
hogy az alkotmány megbuktatására feszítsék meg erejüket. 

Szálka a szemökben az a sok rendi jog, a mely őket 
szabad mozgásukban akadályozza. Nagy érdekük Magyar- 
országnak, úgy mint többi országaiknak pénzét és katonáit 
eredetükre való tekintet nélkül ott és úgy használni, a hol 
és a hogyan saját czéljaik megkívánják. De nagy politikai 
hibát követnének el, ha ezen czél elérése végett nyilt küz- 
delmet koczkáztatnának meg. 

A magyar nemzet meggyöngült. De azért régi szabad- 
ságszeretetét megőrizte, sőt azt a körülmények még fokoz- 
ták. Belső életét a király nem birja érinteni és átidomí- 
tani. A közállapotok még inkább kifejlesztették az úgy is 
nagy decentralisatiót. Mivel a rendi jogok a nemzet létét 
és a többség vallását biztosítják, nyilt aggressio elszánt 
ellenállást idézne elő. 

Mivel a királyság nem bírja a nemzet szívét megnyerni, 
hatalmának bizonyos határon túl való kifejlesztése nem 
természetes gyümölcse a belső fejlődésnek és nem történ- 
hetnék meg a nemzet akaratával és támogatásával. Azt a 
nemzet ellen kellene kivívni. Az idegen erők felsőbbsége a 
magyar erők fölött, az idegen győzelme a magyar fölött volna 
elöföltétele a királyi absolutismusnak. De komoly küzdelem 
nélkül ilyen eredményt nem lehetett elérni. Olyan küzdelmet 
követel ez meg, a mely jóval többet koczkáztat, mint a meny- 
nyit vele nyerni lehetne. Ha a nemzet egész erejével a dy- 
nastia ellen fordulna, könnyen ennek hátrányára zavarhatná 
meg a labilis hatalmi egyensúlyt. A szultánnak és a védelme 
alatt álló Erdélynek malmára hajtaná ez a harcz a vizet. 

A szultán, a világ legnagyobb zsarnoka, így akarat- 
lanul Magyarország alkotmányának őre. A Habsburgokat 
az az aggodalom mérsékli, hogy erőszakos kormányzatuk 
Magyarország urává tenné a félholdat. Ha a Habsburgok 

meg akarnák semmisíteni a magyar alkotmányt, másod- 
rangú fontosságú érdekért egész Magyarországot veszít- 
hetnék el és erejük olyan megfeszítésére szoríttatnának, 
melyet nyugati politikájuk sínylene meg. 

A török ellen, a protestánsok ellen számíthatnak ide- 
gen segítségre is. De a rendi jogok ellen folytatott küzde- 
lemben ki támogatná őket? Belső erejük fokozásáért külső 
szövetségeseiknek sincsen kedvük áldozatot hozni. Az osz- 
trák rendek a magyarok álláspontján vannak. A század 
vége felé a protestantismus még erősebben fűzi hozzánk 
az osztrákokat. Rendi és vallási érdekek könnyen rábír- 
hatják a szomszédos országokat a közös fejedelem ellen 
irányuló szövetségre. 

Ilyen körülmények között a Habsburgok érdeke tiltja, 
hogy a magyar alkotmánynak reájuk nézve hátrányos kor- 
látait erőszakkal próbálják széttörni. A királyok ezt meg- 
értik és Rudolfig nem feszítik túl a húrt. 

A szabadság fenmaradása e korban annak köszön- 
hető, hogy mivel megvédése nagyobb értékű a nemzet sze- 
méj3en, mint megdöntése a dynastiáéban, az utóbbi nem 
mer ellene nyilt támadást intézni. A nemzet nagyobb el- 
szántsággal küzdene érte, mint ellene a király. 

Nagy ereje az alkotmányosságnak, hogy okos fejede- 
lem nyiltan és erőszakkal nem támadja meg. Csak a gyönge- 
elméjű lesz eüsmerten ellenségévé. Az ilyen pedig kevésbbé 
veszedelmes. Rudolf az egyetlen, a ki teljesen meg akarja 
törni a régi magyar alkotmányt, mert vak saját érdeke 
iránt. De ez a vaksága lesz a leghatalmasabb szövetségese 
a magyar ügynek. 

S a legerősebb fegyvert Bocskaiéknak az adta a ke- 
zükbe, végleges győzelmüket bizonyossá az tette, hogy a 
harcz perczeiben is igaznak bizonyult a mi a támadás 
bekövetkezését elnapolta. 

A magyar nemzet érzi, hogy mindenét elveszti, ha 
tágít. A dynastia pedig belátja, hogy sokkal többet ve- 
szélyeztet, ha nem enged, mint a mennyit a legjobb eset- 
ben is nyerhet. Ezért vált aránylag könnyűvé a magyar 
ögy győzelme. Ezért sikerülhetett a dynastiát megosztani 
s a pyöngeelméjú Rudolfot izolálni. Főleg annál fogva, 
mert a nemzet nem akar elszakadni és győzelmei köze- 
pette is mérsékelt. A magyar nemzet józansága érvénye- 
sülni segíti a dynastia józanságát, s a magyar alkotmányt 
meg lehet védeni a nélkül, hogy a Habsburg-ház erejét 
meg kellene törni. Czélt lehet érni a nélkül, hogy a dynas- 
tia végső ellenállását provocálnák. Nem kell a nemzetnek 
olyan kétségbeejtő küzdelembe kezdenie, mint kellene ak- 
kor, ha a dynastia létét fenyegetné. 

A Rudolf-féle nyilt erőszaknál veszélyesebb volt az 
első Habsburgok politikája. Törvényeinknek sok lényeges 
határozmányait mellőzték. A hadügy, a külügy és a pénz- 
ügy intézését nagyrészt idegenekre bizták. De egyébként 
jóakaratot tanúsítottak a nemzet iránt, erőszakos tettektől 
visszariadtak, a közjog formáihoz igyekeztek ragaszkodni 
és azon voltak, hogy rendszerüket törvénynyel szentesít- 
tessék. Ha valamivel ügyesebbek a magyarok kezelésében, 
ha több időt töltenek az országban, ha a magyar elemet 
jobban tudják felhasználni és európai szintéren alkalmazni, 
s ha az egységes vezetés előnyeit a magyar közjoggal össze 
tudják egyeztetni, talán fokról-fokra átalakíthatták volna az 
ország szellemét, s új rendszerüket talán el is fogadtathat- 
ták volna a rendekkel. 

S minden mulasztásuk és fogyatkozásuk mellett is 
kétséges volt, hogy idők jártával nem sikerül-e a nemze- 
tet az új rendszerhez hozzászoktatniok. 

A török rém uralkodott az emberek képzeletén. 
A míg az állapotok csak valamennyire is elviselhetök vol- 

tak, ki mert volna fegyveres ellenálláshoz fogni és a régi 
törvények végrehajtásáért azt a keveset is földúlni, a mit 
még megkimélt a pogánynyal vívott harcznak öldöklő tüze ? 
S ha hosszú időn át a török elleni küzdelem maradt 
volna az egyetlen nemzeti nagy vállalkozás, a mely hősö- 
ket termel és a hazafiságot és az idealismust megmoz- 
gatja; ha az ország kikezdett alkotmánynyal, aláásott és 
régtül fogva nem alkalmazott törvényekkel éri meg felsza- 
badulását, az emberek talán bele is törődtek volna az új 
állapotba. Ettől a veszélytől mentett meg bennünket Rudolf. 
Az absolutismust a lehető legrosszabb formájában léptette 
a nemzet szeme elé. 

A tehetetlenség és a fanatismus az absolutismusnak 
elijesztő példáját teremtette. Világot vetettek a lejtőre, a 
melyre az engedmények vezetnének. A nemzetet fölrázzák 
apathiájából. Akarata ellenére kardot nyomnak a kezébe. 
Harczra kényszerítik, a mikor ezt megállani nincs erejük. 
A kormányzati legteljesebb desorganisatio perczében a leg- 
képtelenebb emberek teszik a kést a nemzet torkára. Ne- 
künk pedig kitűnő államférfiaink vannak. Helyesebb poli- 
tika, ügyesebb vezetés a mérleget a mi javunkra befolyá- 
solják. 

A XVI. században a nemzet élete nem forog végső 
közvetlen veszélyben, mert nincs ellenséges szándékú nyilt 
támadásnak kitéve. Ellentálló ereje azonban egyre fogy. Be- 
olvasztása nem történik meg, de előkészül. A mostoha idők 
hatása alatt eltűrjük védő bástyáink meggyengítését. Az ide- 
gentől való függés egy-egy következménye már törvény- 
könyvünkben is kifejezésre jut. A XVII. század első év- 
tizedében az menti meg hanyatló szabadságunkat, hogy 
avatatlan kézzel nyíltan megtámadják. Okos védekezési 
•módunkkal mindenütt segítségre találunk. A jogos vé- 
delem határait nem lépjük át. A dynastia érdeke is mel- 

lettük szólal meg. Győztünk, mert nem akartuk megtörni 
azt az erőt. a melyre szükségünk van, s a melynek élet- 
halál tusája minket is veszélj^be sodorhatna. 

S a beállott nagy válság a jövőre is kihat. Újra vilá- 
gos kifejezésre talál jogunk. Újra meggátoljuk az idegen 
befolyást. S a visszavert támadás a lelkeken mély nyomo- 
kat hagy. 

Básta neve a gyűlölet örök forrása maradt. A népnek 
legalsóbb rétegéig és még a gyermekeknek is szívükig jutott 
el rémes híre, s állandóan megnehezítette azoknak a hely- 
zetét, a kik később, más meggyőződésük és más intentio- 
iuknál fogva ugyan, de ugyanazt az ügyet szolgálták, a 
melyet a zord katona annyira népszerűtlenné tett. 

S hogy a hatás még erösebb leg>'en, a sors Básta 
mellé odaállította Bocskai fényes alakját, a nemzeti hős 
új typusát. A törökverő Zrínyiek és Dobók mellé, sőt 
helyükbe a szabadságért küzdő harczosok lépnek. A nem- 
zet képzeletét ők kezdik lefoglalni, hogy az majdan egye- 
dül az övék legyen a maga nagy hatalmával és pohti- 
kai befolyásával. A nemzeti idealismus a török elleni 
küzdelem helyett a szabadságért vívott harczban talál 
táplálékot, a hazafiság és az ellenzékiség a nemzet sze- 
mében mindinkább egy fogalommá kezd válni. A dynas- 
tiának minden nem tetsző cselekedetében, minden ballépé- 
sében 11. Rudolf és Básta rendszerére vélnek az emberek 
ráismerni. A bizalom a korona viselője iránt megfog>\ Ne- 
héz lesz a király és a nemzet között a harmóniát föntar- 
tani, könnyű azt megbontani. Ha a kuruczoknak nincs is 
igazuk, s még akkor is, a mikor cselekedeteiknek önzés 
a rugója, érettük dobog a nemzet szíve. 

A dynastiának idegen volta és magatartása, s más- 
részt a nemzetnek változékony politikája kezdettől fogva 
nehézzé tették azon együttes működésnek, azon valódi 

belső egységnek létrejöttét, melyre mind a két tényezőnek 
annyira szüksége volt és mely ezen akadályok nélkül létre 
is jött volna. Rudolf katholikus és absolutistikus merény- 
letei pedig ezen erők között végzetes összeütközést idéztek 
elő, a melynek pusztító hatását alig lehet jóvá tenni, mert 
megmérgezte a lelkeket. Olyan bűn követtetett el, a mely 
századokra megnehezítette a királynak és a nemzetnek úgyis 
annyi bajjal járó együttes életét. A dynastiának Básta és 
később KaraíTa. Haynau többet ártottak, mint Bocskai, 
Rákóczi, vagy Kossuth. 

A XVII. század elején tehát a nemzet súlyos jövő elé 
néz. A haladás útja csak akkor nyílnék meg előtte, ha 
^SYSyé bírna lenni királyával, ha vállvetett munkával az 
elvesztett terület visszahódításához foghatna s utána újra 
belső életét gondozhatná. 

De van-e remény ilyen fejlődéshez? A Bocskai korá- 
ban létrejött béke valódi belső béke-e, olyan, a mely közös 
politikai alapot szerzett a nemzetnek és a királynak s új 
irányt szabhat sorsunknak? Ennek a kérdésnek a megfej- 
tésétől függött jövendőnk. 

A bécsi béke és a törvények, a melyek sarkalatos té- 
leleit részletezték, az 1867-diki kiegyezésre emlékeztetnek. 

Ugyanannak a hivatásnak kellett megfelelniök, a mely- 
nek korunk ezen alkotása szolgált. 

Mind a két esetben a nemzetet királyával ki kellett 
békíteni. Véget kellett vetni azon állapotnak, a mely a 
nemzet és fejedelme csontvelejét már sorvasztotta. lUésházy 
<''S Thurzó ugyanarra a szerepre vállalkoztak, a melyet 
Deák és Andrássy betöltöttek. Az új rendet, a béke jelé- 
ben, a két félnek egyenlően javára, valódi tartalommal 
kellett megtölteniök. 

Az eredmény azonban kedvezőtlenebb volt a XVII. 
században, mint a mi időnkben. 

Mi egy nemzedék óta békében élünk. A történelmi 
küzdelem király és nemzet között, s ezt a pesszimisták 
sem tagadhatják, nyugvó ponthoz jutott. Az optimisták 
teljes megszűnését reménylik. Kinek lesz igaza ? Ez a kér- 
dés egész valónkat érdekli; de feszegetése nem történeti 
mű keretébe való. A nemzettől és uralkodóitól tügg, hogy 
állandó lesz-e az 1867-diki kiegyezés nyomán fakadó áldás, 
vagy nem. Kétségbevonhatatlan tény azonban, hogy a há- 
romszáz éves küzdelem egy emberöltőn át megszűnt figyel- 
münket lekötni és erőnket fogyasztani. 

Gr, Andrásny Gyula: FJnma radarunk okai. ÍI, I" 

Bocskai kora nem ér el ennyit. Nincs béke, nincs 
fegyverszünet sem. A küzdelem tovább folyik. Csak az esz- 
közökben van különbség. Azok enyhébbek, mint voltak a 
közvetlenül megelőzött korban. Az ellentétek kisebbek, 
mint a milyenek Rudolf idejében voltak; de nem kisebbek, 
mint Ferdinánd vagy Miksa alatt. Fordulat állott be a 
közelmúlthoz, de nem a hagyományossá vált irányzathoz 
képest. 

Mátyás kora ugyanazon csillagzat alatt áll, mint a 
Mohácsra következett háromnegyed századé. Nem forduló 
pont történetünkben, hanem a régi állapot folytatása. Pedig 
egy nyomatékos oknál fogva úgy tetszik, hogy könnyebben 
lehetett volna ama viharok után, a melyek Rudolfot meg- 
törték, újat építeni, mint lehetett napjainkban. Az új rend- 
szer elöharczosa lett ugyanis királylyá. 

Nemcsak a tanácsadók újak, hanem a parancsoló, a 
döntő tényező, a király is az. 

Az új rendszer emberei foglalják el az egész kor- 
mányt ennek legfelsőbb csúcsáig. És még sem érnek el 
állandó hóikért. 

A mi napjainkban az uralkodónak ellentétbe kellett 
jutnia múltjával, hogy megtartsa esküjét. Mátyásnak ellen- 
tétbe kellett jutnia önmagával és múltjával, hogy meg ne 
tartsa fogadalmát. Ferencz Józsefnek ahhoz kellett biza- 
lommal fordulnia, a ki ellene harczolt és kit halálra itélt ; 
cl kellett válnia azoktól, a kik őt, kevés belátással és sze- 
rencsével, de híven szolgálták. Mátyást előbbeni szövetsé- 
K'esei környezik, azok, a kik trónra emelték. 

Az egyiknek teljesen meg kell változnia; politikailag 
új életet kell kezdenie; a másiknak csak folytatni kell, amit 
megkezdett és a mi hatalomhoz és dicsőséghez juttatta. 

S az egyik megteszi, a mire kevés ember képes, sza- 
kít önmagával, s példaszerű lelkiismeretességgel ragaszkodik 

Új irányelveihez. A másik hátat mutat azoknak, a kiktől 
a koronát kapta. 

Mi lehet ezen különbség oka? 

A nemzet vezérei Bocskai elhunyta után, lUésházy és 
Thurzó, a két egymásra következett nádor, okos, körül- 
tekintő, méltányos férfiak voltak. Nem az ő hibájuk, ha 
kudarczot vallanak. 

Mátyásnak mindjárt uralkodása kezdetén meggyülik a 
baja az osztrák protestáns rendekkel, kik hozzánk folya- 
modnak segítségért. Szerződéses jogra hivatkoznak. Érde- 
kük közös a mienkkel. De a magyar államférfiak csak köz- 
vetítenek érettük, csak szólanak mellettük, de nem tesznek 
semmit. Pedig tettet várnak tőlük és nem szép szót. Sem 
Illésházy, sem Thurzó nem akar idegen kedvéért királya 
ellen fordulni. Egyébként is a középút emberei, mértéket 
tartók. Mind a kettő igaz államférfiú. Mind a kettő, hogy 
úgy fejezzem ki magamat, a labanczok javából való. A ki- 
rálylyal való egyetértésben látja mind a kettő a nemzet 
nagy érdekét. Ezért népszerűségüket készek koczkára tenni. 
Láttuk, hogy lUésházyt Bocskai hívei engedékenysége 
miatt meggyűlölték. Élete is veszélyben forgott. Később is 
helyt áll Mátyásért, midőn a közhangulattal szembeszállva, 
gyors megkoronázását sürgeti. De nem szolga. Labancz, de 
fegyvert fog királya ellen is, a mikor ez törvényes kötele- 
zettségei alól föloldottnak hiszi magát. Mint a király taná- 
csosa a fejedelem érdekét szolgálja és nem annak egyéni 
nézeteit. A kinek bátorsága van lefelé megmondani az igazat, 
gyakran fölfelé is őszinte mer lenni. lUésházy minden eset- 
ben ilyen volt. Mátyásnak szemébe mondja : ügyeljen népei 
ragaszkodására, mert ők, ha elszakadnak tőle, más királyt 
kapnak, ő ellenben nem szerezhet magának más országot, 
ha koronáját elveszti. Keményen fölszólal Mátyás törvény- 
telen tettei ellen. A királyt megvédi a nemzet előtt, de a 

10* 

nemzetet is megvédi a király elölt. Thurzó is ilyen. Ö is^ 
becsülettel végigjárja a közvetítés rögös útját. Kiinduló 
pontja más, mint lUésházyé. Nem tart Bocskaival. Birtokai 
az osztrák határon vannak, s ő, hasonlóan lUésházyhoz. 
a maga érdekével is gondol. De azért a császár táborában 
is csak az egyesség politikáját szolgálja. Ott is csak azt a 
czélt követi, a melyet lUésházy az ellenfélnél mozdít elö. 
Mátyás idejében már külsőleg is egy párton van e két 
kiváló ember. Mint lUésházy utódja Thurzó mindenben 
az ő nyomdokain halad. Mint elődje, ö is őrt áll fölfelé 
és lefelé. Ezért néha mindenünnen ellene fordulnak. Khlesl 
írja róla, hogy « inkább lesz katholikus, mint a mi igaz 
hivünk». A rendek pedig szidják és « kemény és fogas 
igékkeli írnak neki, miként maga panaszolja, mert gátolja 
fegyverkezésüket és türelemre inti őket. De azért fönt is^ 
lent is reá szorulnak, s hasznát látják, ha hallgatnak reá. 
Illésházy és Thurzó példaképei a magyar kormányférfiak- 
nak azokban a szomorú időkben, midőn a nemzet és a 
király nem voltak egyek, holott érdekük azt követelte^ 
hogy egygyé legyenek. 

De még sem érhetnek czélt. Föladatuk megoldatlan. 
Az idegen befolyás kizárásával a királylyal együtt nekik 
kellene Magyarországot kormányozni. Törvényes köteles- 
ségük, szívük vágya, politikai életük legfőbb czélja: a füg- 
getlen magyar kormányzat helyreállítása. 

Ez a törekvésük azonban beleütközik a királynak in- 
tentióiba. Melletlük, azaz tényleg fölöttük állanak azok az 
intézmények, melyek a császári ház összes hatalmának 
letéteményesei és a vezetést már régóta Magyarországon 
is magukhoz ragadták. 

Illésházy volt az első, a ki Mátyás trónra emelésére 
gondolt. Legtöbbet neki köszönhetett Mátyás. De azért 
iránta sem érez igaz bizodalmat. A vallás is választó vonal 

a király és nádorai között. Khlesl a király igazi minisz- 
tere, gondolatai ismerője, cselekedetei tanácsadója. Khlesl 
véleménye szerint jár el magyar ügyekben is, noha e fő- 
papot hozzánk sem hivatalának közjogi jellege, sem vére, 
sem érzelmei nem fűzik. A királyi hatalmat nem a nádor 
képviseli, a ki csak saját hatalmát gyakorolja, hanem az 
idegen bécsi miniszter. Az idegen udvari hatóságot tekinti 
Mátyás is, úgy mint elődje, tulajdonképpeni kormányának. 

így érthető, hogy politikája sem áll nemzeti alapon. 
A forrás vizén meglátszik a talaj, a melyből fakadt. 

Nem a magyarok kielégítésében, hanem a magyar föl- 
dön élő idegenek szaporításában keresi háza biztositékát. 
A magyarok szerezték meg neki hatalmát, de nem általuk 
akarja azt megörökíttetni. Nem bizik bennök. 

Alapgondolata kifejezésre jut cselekedeteiben is, levelei- 
ben is. Mikor 1614-ben a török ellen háborút akarna indítani, 
maga írja Albrecht főherczegnek, hogy a török háború csak 
ürügy, ellenben « istentisztelet és házunk föntartása az első 
és főok». A háború alkalmat adna neki idegen sereget az 
országba vinni és általa háza uralmát megerősíteni. 

Ezért szeretne háborút kezdeni. 

Midőn e terve meghiúsul és alkuba lép a törökkel, 
új formát ölt előbbeni eszméje. Ha nem lehet a török 
ellen indítandó harcz ürügye alatt német katonákat az or- 
szágba vinni, a török segítségével reményű ezt a gondo- 
latát végrehajtani. 

A török veti föl ezt az eszmét. Ravaszul azt taná- 
csolja a királynak, hogy a magyarok helyett idegen kato- 
nákat helyezzen a végvárakba. 

E tárgyban ír Mátyás Ferdinánd főhercegnek. Szavai 
lelkébe engednek tekinteni és köteteknél jobban magyaráz- 
zák meg a traga^diát, a melyet Magyarország történetének 
neveznek. 

Annak az elismerésével kezdi Mátyás nagyérdekü le- 
velét, hogy a török ajánlata sérelmes az egész magyar nem- 
zetre nézve. Ámbár tudja, hogy arczul üti vele a nemze- 
tet, mégis hajlandó reá állani. Azt mondja, hogy szemé- 
ben ((isteni végzet színében » tűnik föl, hogy «a török 
maga eltörölni kívánja a Bocskai idejében hozott törvé- 
nyeket*. «Ez által a német nemzet, melyet a magyar oly 
annyira lenéz, hogy Magyarországban saját védelme végett 
sem tűri meg, az öt megillető elöbbeni méltóságába emel- 
tetnék. » Szerinte már ezért sem kellene ezt a «szép alkal- 
mat » elmulasztani. Olyan « általános fondorlatokat szőnek 
a magyarok, hogy a szabad választást mindenütt, bent és 
kunt, megállapítsák*, hogy — így folytatja okoskodását — 
«nem nyúlhatunk jobb eszközökhöz, mint ha németekkel 
helyettesítjük a magyarokat.* «A magyarok most szegények 
és gyengék*, «a többi tartománytól nem várhatnak segít- 
séget*, s ezért kénytelenek lesznek engedelmeskedni. 

Mátyás továbbá azt írja, hogy Erdély ura sem lehet, 
ha határai közelében nincs német katonája. 

Elszorul a szívem, midőn e sorokat olvasom. Minden 
szavuk megmagyarázza a nemzet ezer kínját és könnyei- 
nek csorgását. Minden betűjük egy végzetes rendszer in- 
dító okát tárja föl. Minden szándékuk tettekben nyilvánult 
több századon át. 

Cuvier egy talált csontból képes volt annak az állat- 
nak egész testét megalkotni, a melynek e csont részét 
tette. Mátyás ezen leveléből kormányzata egész rendszerét 
ki lehet olvasni. Századok uralkodói szelleme szól belőle 
hozzánk. 

A ki a magyarokról azt írja, hogy « ártalmas fondor- 
latokat szőnek*, az nem akarhatta azokat a törvényeket 
végrehajtani, a melyek a hatalmat az ö kezökbe tették le. 
Az csak idegenekben kereshette támasztékát. Annak a kor- 

mányzata nem jelenthetett békés korszakot; annak az ural- 
kodása idejében az egykori viszálynak, a régi visszavonás- 
nak folytatódnia kellett. 

Mátyást politikai meggyőződése ellentétbe helyezte a 
nemzettel és ennek jogaival. 

Mátyás olyanokat igérl, a miknek helyes voltában 
nem hitt. 

Nem bírt megbarátkozni az engedményekkel, a me- 
lyeket tett. Nem azért van a rendek pártján testvére ellen, 
mert azt gondolja, hogy házára szebb és jobb jövő vár, 
ha kielégíti a nemzetet és megnyugtatja a protestantis- 
must, hanem egyes egyedül azért, mert tanácsosnak tar- 
totta a helyzet kényszerűsége előtt meghajolni. 

Mostani uralkodónk nem így tett. 

Nehezebben igért és ezért könnyebben tarthatta meg 
szavát. Csak olyant fogadott el, a miről ő is tudta, hogy 
nincs ellentétben a védelem érdekeivel, s a mihez benső- 
leg hozzájárulhatott. 

Esküje így nem jött ellentétbe lelkiismeretével és meg- 
győződésével. Mátyás ellenben ártalmasnak itélte azt, a mit 
megtartani és másokkal megtartatni megfogadott. 

Az 1867-diki kiegyezés valódi compromissum, a meny- 
nyiben a nemzet, jogai föladása nélkül, olyan alapra 
helyezkedett, a mely a király aggodalmait is megnyug- 
tatta. 

Az !()()(). és 1608-diki évek alkotásai nem ilyenek. 
A király a maga egészében elfogadta a magyar álláspontot. 
Nem egyeztek meg új politikában. 

Az ő koruknak nem is volt közvetítő gondolata. 

Sem az udvar, sem a nemzet nem kereste annak a» 
módját, hogy az állam önállóságát a védelmi érdekekkel 
akként egyeztessék össze, hogy mindegyik fél megnyugvást 
találjon benne. 

A létrehozott compromissumok ezen egész idő alatt 
egyszer sem állítanak fel közös alapot, közös politikát, ha- 
nem a momentán gyengébb fél áldozataiból erednek, s 
ezért ez szabadulni igyekszik tőlük, mihelyt gj^engeségo 
szünöben van. A nemzet sérelmesnek tartja, a mit a ki- 
rcálynak követelései közül elfogadott; a király meg el van 
tökélve, hogy, ha teheti, nem hajtja végre az engedménye- 
ket, a melyekre reáállott. Ha csak lehetséges, olyan két- 
értelmű szövegben állapodnak meg, a melyet, mihelyt el- 
múlik a kényszerítő helyzet, a mely az egyezményt létre- 
hozta, mindegyik fél másképpen értelmez. Az így létrejött 
törvények magyarázatai annyi viszályt okoznak, mint a 
mennyit megszüntettek. 

A bécsi békén alapuló jogrendben a dynastia a ma- 
gyar álláspontot fogadta el. A látszat az volt, hogy vele az 
eddiginél szilárdabb egyesség jött létre, mert Mátyás az új 
rendért küzdött a császár ellen, s az új rendnek köszön- 
hette magát a trónt is. 

A valóságban azonban az új béke olyan volt, mint 
az eddigiek. 

A nemzet győzelmével elért eredmények olyan súlyos 
helyzetet teremtettek a dynastiára nézve nálunk is, többi 
országában is, s oly nehézzé vált a sok külön ország ere- 
jét egy czélra irányítani, hogy Mátyás törekvósét meg lehel 
érteni. 

Természetes politikai ösztön és valódi érdek helyezte 
ellentétbe azon jogrenddel, a melynek őre ő volt, éppen 
úgy, mint őseit. 

A Habsburgok nem maradhatnak Európa egyik ve- 
zotö hatalma és nem tarthaiják fönn a császári korona 
világraszóló hírní^vét, ha országaikat nem ők kormányoz- 
zák, hanem a sok tekintetben velők ellenséges irányú ren- 
dek. Ilyen állajiotban hogyan mérkőzzenek meg a franczia 

királylyal? Hogyan tartsák fönn az egyenlőséget házuk 
spanyol ágával? Az egyházi javakkal meggazdagodott né- 
met fejedelmek is veszélyessé válhatnak a rendektől függő 
Habsburgokra nézve. 

S azt sem lehet tagadni, hogy a magyarok magatar- 
tása is megmagyarázza Mátyás bizalmatlanságát. 

Többségük a protestantismusért hevült, míg az ural- 
kodó a katholikus vallás híve volt. A nemzet egy része 
török pártfogás alatt élt és élénk összeköttetésben volt a 
nemzet másik részével, a melyhez a solidaritás érzése 
csatolta. 

Mindez érthetővé teszi Mátyás politikáját, de nem 
igazolja. 

Mátyás az idegenekben keresi támaszát. Fő czélja: 
idegen katonák segítségével trónját megszilárdítani. 

Ezen czéljához idomítja politikáját a törökkel szem- 
ben. Említettem, hogy háborút azért akart kezdeni, hogy 
ürügye legyen idegen katonát az országba vinni. S a mikor 
ez nem sikerül neki, mint leveléből láttuk, a török barát- 
sága útján akarja elérni azt, a mi miatt vele harczba is 
szállott volna. 

Erdélylyel szemben hasonló alapeszméből indul ki. 
Nem akarja e tartományt meghódítani, mert belátja, hogy 
azt a török legyőzése előtt meg nem tarthatja, hanem 
olyan fejedelem alá szeretné állítani, a ki az ő politikáját 
magáévá teszi. 

Báthory Gábor ellen ármányt sző. Meg is támadja 
egyszer, de megverik hadait. S midőn végül, részben a 
bécsi udvar rosszakarata, de főleg saját hibái miatt, Bá- 
thory megbukik, a bécsi udvar utódja ellen folytatja akna- 
munkáját. 

Bethlen Gábor ellen Homonnayt, a katholikus nagy- 
urat akarja trónra emelni ; de előre megigérteti vele, hogy 

a király kívánságára német katonákat is befogad orszá- 
gába. Bethlentől azt kívánja, hogy Nagy- Váradba német 
katonákat bocsásson. Ezen föltétel mellett őt is hajlandó 
elismerni. 

A hatalmi viszonyok módosításának ezen kísérletein 
kívül Mátyás azon is törekedett, hogy a jogállapotot meg- 
változtassa. 

Minden országgyűlésen, a melyet tart, megkísérli, 
nem kaphat-e fölhatalmazást, hogy idegen katonákat hív- 
hasson az országba. Azzal érvel, hogy a külföldiek a vé- 
delem czéljaira nem adnak pénzt, ha fön tartják az őket 
sértő tilalmat. 

A királynak ezen állandó törekvése mellett föltűnik az 
a vágya is, hogy a nádortól szabaduljon. Mikor lUésházy 
meghal, fölszólítja a rendeket, hogy mellőzzék a nagy fize- 
tésű, nyomasztóan drága nádori állás betöltését. S midőn a 
rendek erre nem hajlandók, a betöltés módját kívánja meg- 
változtatni. Ne a király, hanem a rendek jelöljenek négy 
személyt és közűlök a király nevezze ki a neki kedves 
egyént. De ezt sem birja elfogadtatni. Thurzó halála után 
ismét megpróbálja, nem volna-e lehetséges a nádori teen- 
dőket kormányzó tanácsra bizni, a melynek tagjait ő ne- 
vezné ki ; de hamar belátja, hogy ezt sem éri el és lemond 
tervéről. 

1() 18-ban a spanyol királytól pénzt és katonát kér, 
hogy a királyválasztást eltörölhesse. Csehországban már 
sikerült neki a dynastia örökjogát elismertetni. Tőlünk 
azt kéri, hogy fogadjuk el királyul Ferdinánd főherczeget. 
A mit a dynastia az ő emelkedésével vesztett, azt mind 
vissza szeretné szerezni. Házát azon hatalmi állásba kí- 
vánná helyezni, a melyet a Rudolf-féle válság előtt el- 
foglalt. 

Mindezek a kísérletek meddők maradtak. Mátyásnak 

nem sikerült sem a hatalmi viszonyokat, sem a jogálla- 
potot módosítani. E czélra irányult minden próbával hamar 
fölhagyott. 

A török ellen nem bírt háborút indítani. A magyar 
rendek hátráltatják szándékát és Linzben, a hová összes 
országai rendéit a háború előkészítése végett összehívta, 
a béke mellett nyilatkoznak. Az osztrákok sem hajlandók 
segítséget adni oly háborúra, a melyet a legközelebbről 
érdekelt fél sem kíván. 

Kegyetlen gondolat volt egy nemzetet akarata ellenére 
biztos eredménytelenségű viaskodásba taszítani és vérét és 
pénzét kérni azért, hogy megteremtsék az alkalmatossá- 
got legbecsebb kincsének, szabadságának megnyirbálá- 
sára. Ez a pokoli gondolat megérdemelte sorsát, a gyors 
kimúlást. 

S a török béke kapcsán kieszelt merénylet is elmarad. 
Mihelyt a rendek neszét veszik annak, hogy a hajdúk le- 
fegyverzését tervezik, ez ellen erélyesen fölszólalnak, s a 
király elhalasztja az egyesség végrehajtását. 

1618-ban Mátyás a magyar tanács véleménye alapján 
eláll azon szándékától, hogy spanyol katonaságot vigyen 
az országba. 

Erdélylyel szemben sem ér sikert a bécsi politika. Bá- 
thory Gábor állását aláássa, de helyébe a királyra nézve 
veszedelmesebb, mert eszesebb Bethlen Gábor lép. S Beth- 
lent az ellene folytatott üzelmek nem törik meg, csak el- 
keserítik és a törökhöz csatolják. A Bocskai halálával a 
koronára szállott felsömagyarországi részek rendéiben pedig 
az udvar küzdelme az erdélyi fejedelmekkel nyugtalanságot 
kelt és ébren tartja bennök az Erdélylyel való solidaritás 
érzését. Erdély önállóságának értékét a magyar szabadság 
szempontjából mindinkább megvilágítják az ellene irány- 
zott törekvések. 

S a mint láttuk, a törvény módosításának kísérlete 
sem járt különb eredménynyel. 

A nádort a régi módon választják meg. Idegen kato- 
nák behozatalára a király nem kap engedelmet. S az örök- 
jog biztosításának próbája is hátrafelé sül el. 

A király nagy küzdelemre készül, s végül korszerű 
compromissumba kell belenyugodnia, mely az ügyet csak 
elhomályosítja. 

A király azt akarta elérni, hogy ö adjon önmagának 
utódot, s a nemzet egyszerűen « elfogadja » az új királyt. 
A rendek többsége ellenben csak «teljesen szabad* választás 
utján hajlandó Ferdinánd főherczeget a trónra emelni, a 
teljes szabadság alatt azt értvén, hogy más dynastiát is 
választhatnának. Végűi megegyeznek az eddigi jog szerint 
történő «választásban», azaz olyasvalamiben, a mit mindenki 
másképpen értelmez. A király legfölebb a dynastia köré- 
ből történő választást, a rendek az ezen körön is túl- 
menő szabadságot tartják az eddigi jogos gyakorlatnak. 
A király azonban mindenesetre föladott valamit követelé- 
seiből, mert az utód « elfogadása » helyett a tőle kiküszöbölni 
kívánt « választás* lett az egyességnek egyetlen kétségtelen 
értelmű része. 

Mátyás óvatossága a hatalmi viszonyoknak volt a 
következménye. Mátyás gyengébb, mint voltak elődei. Az 
a nagy vihar, a melyet Rudolf megindított, nem múlt el 
nyomok nélkül. A fejedelmi jogokat mindenütt korlátozta. 
A rendiséget és a decentraüsatiót mindenütt győzelemhez 
segítette. Ha Mátyás Magyarországgal szemben poUtikáját 
fegyverrel akarta volna képviselni, sehonnan sem számít- 
hatott volna segítségre. 

Mindegyik tartománya önálló életet akart folytatni. 
Még egymásra is íéltékenyek voltak. Morvaország, Szilézia, 
Lausitz Csehországgal szemben is meg akarják erősíteni 

függetlenségüket. Csak abban egyek, hogy mindnyájan retteg- 
nek a császári kormány túlkapásaitól. 

Csehország 1615-ben kimondja, hogy cseh ügyekben 
az uralkodó kizárólag bennszülöttek tanácsával éljen. Ugyan- 
azt a czélt követik, mint mi. Sőt messzebb mennek az ide- 
genek üldözésében, mert kimondják, hogy a ki nem tudja 
a hivatalos nemzeti nyelvet, az polgári jogait elveszti. 

A felső-ausztriai rendekkel Mátyás örökösen viszályban 
él a vallás miatt. A morva rendek megigértetik vele, hogy 
nélkülök sem békét nem köt, sem háborút nem kezd. 1617-ben 
Dohna, a pfalzi választó-fejedelem követe, azt jelenti, hogy a 
Habsburgok minden egyes országa más királyt akar, s hogy 
a monarchia szétesik. Mátyás maga 1613-ban azt írja, 
hogy összes tartományai kifelé gravitálnak és halála után 
széthullik a monarchia. 

Csak egy közös érzés képes egyesíteni szomszédainkat. 
Csak uralkodójuk ellen, csak a rendi és a vallásbeli érde- 
kek védelmére bírnak egymással szövetkezni. 

Ha Mátyás megtámadná önállóságukat, újra ténynyé 
válhatnék a szövetség, a mely Rudolfot megtörte és még 
érvényben is van. 

E korszaknak legkitűnőbb osztrák államférfia, Zierotin, 
ezen szövetségnek állandó szervezetet szeretne adni. A külön- 
féle rendek küldötteiből oly hatóságot akar alakítani, mely 
a központban gyakorolná ellenőrző hatalmát és ott ellen- 
súlyozná az imperialistikus politikát. Mátyás annyira fél 
különféle országainak egymással való érintkezésétől, hogy 
midőn a török ellen megindítandó háború előkészítése 
végett 1614-ben Linzbe hívja küldötteiket, nem tart közös 
gyűlést, hanem fölszólítja őket, hogy írásban adják elő 
nézeteiket. A magyar küldöttek duzzognak miatta, de az 
uralkodó nem engedi meg, hogy együtt tanácskozzanak 
különféle országai alattvalói. 

A magyarok győzelmeinek és a magyar államférfiak 
közvetítő befolyásának köszönhető, hogy a rendek szövet- 
ségén épült és közös garantiájuk alatt álló új rend meg- 
döntésében a király egy országának számbavehető segítsé- 
gére sem számíthat. Az mindnyájuk közös kincse. 

S Mátyást a belső béke föntartására kényszeríti álta- 
lános európai helyzete is. 

A császári czim üres fényesség. A német birodalom 
lélek nélkül való test és elveszíti minden befolyását tagjaira. 
Vallásuk szerint csoportosulnak a rendek. A protestánsok 
szövetsége, az Unió, a Habsburgoknak halálos ellenségévé 
válik. S a katholikus liga sem helyezkedik a császár vezetése 
alá, hanem a bajor fejedelem mellé áll. A császár csak a 
spanyol ág beavatkozására éri el, hogy a liga körébe fogad 
egy főherczeget. 

Mátyás személyes helyzetét súlyossá teszi az is, hogy 
még jó ideig eltart viszálya Rudolffal, a ki semmi eszköztől 
sem retten vissza, hogy boszut álljon rajta, s a rendeket 
is izgatja uruk ellen. 

Nyugaton egy darab ideig IV. Henrik franczia király 
hatalmas egyénisége is veszélyezteti a Habsburg-házat 
A franczia nemzet elborzad a vallásháború iszonyatosságai- 
tól. Az élni akaró nemzetet a kripták jéghideg szele csapja 
meg és a haláltusa verejtékét érzi homlokán. Az össze- 
roskadás tüneteinek szaporodásával újra föllobban a fran- 
cziákban a nemzeti érzés és IV. Henrik mentő karjai közé 
vetik magukat. 

Ez a nagyszabásii férfiú így kedvező helyzetbe jut. 
A reíormatio után ő az első uralkodó, a ki egy nagy 
nemzetet megint politikai czéljai szerint irányíthat, a ki 
megint egységes erők élén áll. S ezt az erőt a Habsburgok 
ellen akarja harczba vinni. 

A világ azon nagy tusa második fölvonása előtt látszik 



Digitized by LjOOQ IC 



POLITIKAI ÉS VALLÁSHELI ELLENTÉTEK II. MÁTYÁS IDEJÉBEN. ^^^5 

állani, a melyet I. Ferencz és V. Károly indítottak meg. 
De a szerepek kicserélődtek. Henrik a támadó, a félel- 
metesebb fél. Már szervezi seregeit és útra akar kelni, 
hogy a Habsburgokat megtörje és újjáalakítsa Európa tér- 
képét, a midőn egy fanatikus meggyilkolja. (1610.) 

A Habsburg-ház elkerüli a vészt. De azért erőhöz 
nem jut. Ha nyugatról közvetlenül nem is fenyegeti vihar, 
belső gyengesége nem múlik el, s keleten, Magyarország 
szívében, még mindig ott tanyázik az idegen és ellenséges 
világhatalom, a török. 

A szultán véres bárdja óvatosságra int. Minden magyar 
viszály neki hajtana hasznot, s a pogányt tehetné az ország 
urává. 

Magyarországban magában sem javult a király hatalmi 
helyzete. A törökkel kötött béke következtében kevesebb 
idegen katona van az országban, mint elődei idejében. 
Bocskai óta a magyar állam felsőbb kormányzata teljesen 
kiépült. Az udvar tervei a magyar kormány körében is 
rossz hatást keltenek. A rendek vezérei mindjárt kelet- 
kezésekor megismerhetik és meghiúsíthatják az udvarnak 
tekervényes politikáját. A királynak már környezetébon is 
nehézségekbe ütköznek a magyarok ellen irányuló szán- 
dékok. 

S fönmaradt a vidék önkormányzata, a decentrahsatio, 
mindaz, a mi előbb a magyar szabadság védelméül szolgált, 
a mi a nemzeti élet legbelsőbb rugóit az idegen befolyás 
alól elvonta. S különös jelentőségre tett szert a fölvidéknek a 
központi hatalomtól független kerületi közgyűlése. A megyék, 
a melyek Bocskai halála után visszaszálltak a koronára, 
önálló élénk politikai életet élnek, s a protestantismus és 
az alkotmány éber őrei. Majd az ország vezérférfiainak 
befolyása következtében, a magyar rendi kormány intentió- 
jának megfelelőleg, majd az erdélyi fejedelemmel egyetértve. 

gáncsot vetnek a bécsi udvarnak. Ok akadályozzák meg az 
Erdély önállósága ellen intézett támadásokat. Homonnay 
ellen, a ki az udvar politikáját szolgálja, táborba is szálla- 
nak. A hajdúk lefegyverzésének tervét erélyes fölszólalásuk 
gátolja meg. Ez időben ok födik Erdélyt, a mely azután 
busásan visszafizeti, a mit érte tettek. Erdély ereje Báthory 
Gábor alatt személyes politika érdekében használódik ugyan 
el és hűtlen Bocskai irányához, de azért ennek a vitéz és 
kiszámíthatatlan fejedelemnek hatalma mégis tilalomfa az 
absolutismus utján. Erdély oly hatalmi tényező, hogy enge- 
dékenységre hangolja a bécsi kormányt. Kő az útjában, a 
melyet el szeretne onnan hengeríteni, de nem bir vele. 

S Magyarország hangulata kevésbbé engedékeny Mátyás 
idejében, mint volt azelőtt. Rudolf magatartása fokozta 
bizalmatlanságát, Bocskai sikerei pedig növelték önérzetét. 
Nem hajlandó jogaiból bármit is föladni. A királynak 
minden efféle kísérletét határozottan visszautasítja. Az 
országgyűlések mindig újra megerősítik, a mit a király meg 
akart szüntetni. Sőt néha még szabatosabban fejezik ki 
jogainkat. 1618-ban a törvény kimondja, hogy a nádor 
utasításainak legyenek az összes várparancsnokok alá- 
rendelve, a mi a hadi tanács befolyását lett volna hivatva 
kizárni. Ugyanakkor az új király hitlevele isméth az összes 
alkotmányos biztosítékokat. 

Bocskai kora után csak erőszakkal lehetne a magyar 
alkotmányt megcsonkítani. Erőszakhoz azonban a király 
nem mer nyúlni, s nem is nyúlhatna. Ezért volt Mátyás 
törekvése meddő, s ezért maradt épségben a Bocskai korában 
újra fölállított alkotmányos bástya. 

De ha Mátyás nem is bírta a hatalmi állapotot a 
maga javára megváltoztatni, s a törvényekből azt kiküszö- 
bölni, a mi helyzetét elődjéénél is nehezebbé tette, az 
alkotott törvények végrehajtása terén már nagyobb ered- 

ményt ér el. Nem bírja a maga részére visszaszerezni, a 
mi jogot a rendek újra megállapítottak, de megakadályozza, 
hogy valódi hasznukat lássák. 

A magyar ügyeket egyes-egyedül magyar tanácsosokkal 
kellene intézni. De, miként korábban, most is az udvari 
hatóságok a legfelsőbb kormány. A török béke megújítása 
érdekében is Khlesl tárgyal. 

S Mátyás álláspontjára helyezkedve érthetővé válik az 
ö kormányzati rendszere. 

Azt a politikát, a melyet követni akart, magyar állam- 
férfiak nem mozdították volna elő. lUésházy vagy Thurzó 
a határok kitűzésénél minden bizonynyal jobban meg- 
védték volna a király érdekét, mint tette Khlesl, mert 
magyar földet szívükből lehetett volna csak kihasítani; de 
nem szerezték volna meg uruknak az alkalmat, hogy a 
németeket visszahelyezze Magyarországban elfoglalt «régi 
méltóságukba », a min Khlesl iparkodott. Mivel a király 
nagyobb jelentőségűnek itélte ezt az utóbbi kívánságot, 
mint akár az ország határainak az érdekét, a magyarok 
fölött álló idegen kormányt tartott. 

A hadi ügyekben az udvari tanács döntött. Ez ellen 
már 1609-ben panaszkodik a magyar tanács. Azt írja, hogy 
a magyar alattvalók e miatt nagy bajba jutnak, mert a 
törvény tiltja, hogy sérelmeik orvoslásáért Bécsbe fordul- 
janak, itthon meg ezt el nem érik. 

Az udvari tanács pedig erre azt válaszolja, hogy 
lehetetlen a hadi ügyekbe be nem avatkoznia, mert az 
osztrák rendek fizetik a végvárakat. S a magyarok megnyug- 
tatása végett azt a tanácsot adja a királynak, hogy nevezzen 
ki magyarokat udvari hatóságaihoz. 

De még ez sem történik meg és Bécsből csupa idegen 
vezeti hadügyeinket, mint ezelőtt tették. 

A fontosabb katonai állásokat a király nem a magyar 

Gr. AndrásHM Giju'a ■ Fnmnradásunk vhai U. 17 

tanácsnak, hanem az udvari hatóságnak véleménye alapján 
tölti be, ámbár a törvény világosan ennek ellenkezőjét 
kívánja. 

A magyar tanács ellenére 1610-ben Dóczyt Szatmár 
kapitányává nevezi ki, Draskovichot meg a bányavidékek 
élére állítja. 

Thurzó fölszólal ez ellen, sőt Érsekújvár parancsnokát 
megdorgálja, hogy az ő utasítása nélkül átadta a kulcsokai 
Draskovichnak. Molart, a hadi tanács tagja, a nádornak 
szemére veti, hogy a fegyelmet meglazítja, midőn egy 
kapitányt engedetlenségre bíztat, s a király elé azzal az 
indítványnyal járul, adjon kegydíjat a megdorgált Thurynak. 
Tagadhatatlan, hogy a fegyelemnek nem vált hasznára a 
nádor eljárása; de tehetett-e másképpen, midőn a király 
szegi meg a törvényt, a melyet megőrizni a nádornak volt 
kötelessége? A helytelen politika oda juttatta a dolgokat, 
hogy a császári és a királyi, tehát az illetéktelen, de telj: 
hatalmú hatóságok és a törvényes hatóság között a viszály 
már nem játszódik le az uralkodó szine előtt, hanem kikél 
az akták homályából, belép az életbe és az intézményeket 
alapjukban rendíti meg. 

Tételes törvényeinknél fogva a pénzügyeket is önállókká 
kellett volna tenni. De ez sem történik meg. A kincstartói 
állást, a törvény parancsa ellenére, nem töltik be. A har- 
minczadosok nagyrészt idegenek ; a bányavárosokat Becsből 
kormányozzák. 

Mindez jogtalan, mindez ellen panaszkodik a nádor; 
de hiába teszi, mert nem ér el semmit. 

A törvények szerint az idegen katonáknak a' vég- 
várakból ki kellett volna vonulniok. 

De hogyan rendelte volna ezt el Mátyás, a kinek 
fötörekvése volt, minél több idegent az országba szállítani. 

A rendek egy országgyűlésen sem (1608. 1609. 1613.) 

mulasztják el e sérelmet elpanaszolni. De kielégítő ered- 
ményt nem érnek el. 

Győrt kivéve, minden végvárba magyar kapitányt 
kellett volna kinevezni. De nem így történt. Mátyás utolsó 
országgyűlésén, 1618-ban, a rendek fölsorolják, hogy a ko- 
máromi parancsnok idegen, s hogy Tatára és Érsekújvárra 
újra németeket küldött a király. 

A bán, a törvény ellenére, nem nyeri vissza teljes 
hatáskörét. 

A horvát-szlavón végvárak közvetlenül Ferdinánd fő- 
herczeg alatt állanak és őrségük német. 

A királynak erős érve volt a rendek ellen. Mivel 
folyton pénzt kérnek a szomszédoktól, katonáikat is el 
kell fogadniok. Azt mondja, hogy ők tízszer annyit köl- 
töltek a várakra, mint a magyai'ok, méltányos tehát, hogy 
kívánságaik teljesüljenek. Maguk a horvát várakban tanyázó 
német katonák azt hangoztatják, hogy onnan nem mennek 
el, mert azok éppen annyira Ferdinándéi, mint Győr a 
német birodalomé. 

A pénzbeli segítség mindig és mindenütt függő viszonyt 
teremt. Önállóságunk Achillessarka kezdettől fogva az volt, 
hogy nem birtuk önmagunk szükségeinket fedezni. A felső- 
magyarországi kamara 1610ben 65,000 forint hiányt mutat 
ki, a pozsonyinak a jövedelmét 4?0,000 forintra becsülik, 
holott ennek egyedül a bányavárosok védelmére havonkint 
15,000 forintot kellett volna adnia. 

Ezek a tények a király álláspontjának váltak a javára. 
A jogi függetlenség nem lesz valódivá, mert a pénzügyi 
függés még béke idején sem szűnik meg. 

Mátyás uralmának végső eredménye tehát az állam 
megbénulása. 

A király nem bírja a rendeket elnémítani és arra 
szorítani, hogy alkotmányukat megcsorbítsák. De másfelöl 

ök sem érhetik el, hogy a király saját hatáskörében a 
törvényeket tiszteletben tartsa. Az alkotmány megmarad, 
de vésprehajtása csonka. Mind a két fél eléggé erős a 
defensivára, de egyik sem eléggé erős arra, hogy a maga 
akaratának a másikat alája vesse. 

Ez az állapot éppen annyit árt a királynak, mint a 
nemzetnek. A király nem nyeri meg, a mit a nemzet veszít. 
A király magatartása föltétlenül hibás. Nem szólva a kérdés 
erkölcsi oldaláról, a czélszerüség szempontjából is elité- 
lendö az a politika, a mely ily visszás helyzetet teremt. 

A király elveszti a nemzetnek iránta érzett ragasz- 
kodását, s cserében érte kevés reális hatalmat nyer. Mivel 
halalma megtartja idegen jellegét, nem bírja a rendiség 
korlátait visszaszorítani és nem képes magának annyi 
jogot szerezni, hogy valóban ura lehessen országának. 
A törvényes magyar kormányzatot Mátyás az udvari ható- 
ságok alá rendeli, de az azért mégis létezik, az országban 
nagyobb a tekintélye, mint a bécsi kormányé, s önálló 
politikát folytat. Ellene dolgozik az udvar intentióinak és 
meghiusítja terveit. A királyi hatalom, kedvező kiinduló 
pontja ellenére, olyan idegen, tehát olyan népszerűtlen, 
mint a milyen volt Ferdinánd vagy Miksa idejében; ellen- 
ben korlátoltabb, mint volt amazoké, mert maga Mátyás 
segítette kiépíteni azokat az alkotmányos bástyákat, a me- 
lyeken elődei már rést ütöttek. 

Olyan hatalmi viszonyok közt, a melyek az erélyes 
íöllépést lehetetlenné tették, Mátyás rosszakaratot tanúsít, 
félúton megáll, s a helyett hogy eredményt érne el, bizal- 
matlanságot támaszt maga ellen. Idegen katonái sértik és 
izgatják a nemzetet, de nem eléggé számosak, hogy velők 
elnyomja a zavarokat, a melyeket jelenlétök előidézhet. 

Annál hibásabb Mátyásnak ez a politikája, mert ha 
tiszteletben tartja Magyarország önállóságát, minden való- 

szinűség szerint magyar királyi hatalmát nagy mértékben 
fokozhatta volna. A vallás ügyének alakulása neki erre 
módot szolgáltathatott volna. 

Mátyás idejében a nemzet vallásbeli élete még vál- 
ságosabb fordulatot vett, mint a politikai. Mátyás épp oly 
kevéssé híve a tőle szentesített vallásszabadságnak, mint 
a politikainak. Lelke föllázadt mindegyik ellen. Midőn az 
osztrák rendek vallásbeli engedményeket kérnek tőle, pana- 
szosan kifakad, hogy mindenképpen szerencsétlenül jár, 
mert vagy koronáját veszti el, vagy üdvösségét. 

De azért a vallásos békét még sem ő zavarja meg, 
hanem az egyház. 

A protestantismus kunt és bent nagy erőre tett szert. 
Mátyás nem fanatikus, a ki ne mérlegelné a nehézségeket, 
a veszélyt; inkább a félrendszabályok embere. Üdvösségét 
is, trónját is meg szeretné tartani, s ezért sikert igérő 
erélyes üldözésektől tartózkodik; a mikor azonban teheti, 
ellentétben a törvényekkel, árt az új felekezeteknek. A har- 
czoló katholicismus támadásait sem akadályozza meg. 

A protestantismust ellenségévé teszi, a katholikusokat 
ki nem elégíti. 

S a mit ő nem mer megindítani, azt megteszi az 
idők szelleme. 

A katholicismust e korban mindenütt fiatalos hév 
tüzeli. A bajok, a megpróbáltatások közben megizmosodott 
és hódítani vágyik. 

Mátyás idejében Magyarországban is nagy arányokat 
öltött a világ uralmáért küzdő katholikus reactio. Ural- 
kodásának legfontosabb eseménye a katholicismus táma- 
dása a protestantismus ellen. Az apályra a dagály követ- 
kezik. A jezsuiták mind nagyobb tevékenységet fejtenek ki. 
A főpapság körében is terjed az intransigens szellem. 
A papság minden erejét megfeszíti, hogy a laikus elemet 

közöDyéböl és türelméből fölrázza. Fegyelmezett vakbuzgó 
tábor élén rohamot akar intézni a más vallásúak ellen, s 
helyre akarja állítani a régi idők állapotát, a katholicismus 
egyeduralmát. 

Pázmány Péter a legkiválóbb és leghatalmasabb kép- 
viselője az új iránynak. Nálunk ő személyesíti meg a ka- 
tholikus reactiót. 

Rendkívüli tehetségű férfiú. Nagy szónok, logikus és 
világos fej, a kinek érvelése éles, mint a borotva, a magyar 
nyelv mestere, a magyar próza egyik legjelesebb művésze. 
Egy eszményt szolgál, megfeszített munkássággal, kitartás- 
sal, ügyességgel, nyíltsággal és bátorsággal. Imponáló 
egyéniség. 

Nem a szeretet, a könyörület apostola, nem első sor- 
ban emberbarát, nem abból a legjobb typusból való, a me- 
lyet a keresztény vallás formálni tud, nem olyan fajtájú,, 
a kit más hiten levők és hitetlenek egyaránt megbámul- 
hatnak és megszerethetnek, ha helyén van a szívük. De 
mindezek mellett tiszteletet keltő. Nem ámít. Nem mellék- 
czélok eléréséért, nem hatalom szerzéséért, hanem vallásos 
buzgóságból üldöz. S ámbár harczias jellemű és hatalmas- 
kodó, azt hiszem, még sem olyan könyörtelenül vérengző,, 
mint annyi más korabeli térítő. 

Bízik önmagában és ügyének meggyözhetetlen igazá- 
ban ; az egyenlő és szabad mérkőzés útján aratott diadalait 
becsüli a legtöbbre és leginkább ezen a módon hódít. 
A lelkekre hatva, éri el nagy sikereit. Igaz hívőket akar 
az egyháznak szerezni, ezt pedig kényszerrel nem teheti. 
Ezért vet fősúlyt az érvekre, a papság példás magaviseletére,, 
az iskolára, a meggyőződés keltésére. 

Midőn a király 1608-ban azt a kérdést intézi hozzá, 
megegyeztethetö-e a keresztény kötelességeivel a vallás sza- 
bad gyakorlásának megerősítése, azt feleli, hogy nem csak 



Digitized by LjOOQ IC 



POLITIKAI ES VALLÁSBELI ELLENTÉTEK II. MÁTYÁS IDEJÉBEN. 263 

nzt kell tekintetbe venni, hogy mit kellene tenni, hanem 
cizt is, hogy mit lehet elérni, a protestantismus elnyomása 
pedig a magyarokat a török védelme alá hajtaná. Érseki 
székében elődje, Forgách és utódjai közül is többen, mint 
Szelepcsényi, Kolonics, keményebbek és hajlíthatatlanabbak 
voltak. Pázmány meg sem kísérli, hogy a törvényeket a 
katholikusok javára módosíttassa. De azért a társadalom 
körében az erőszaknak is pártolója. Örömmel nézi, ha a 
földbirtokos jobbágyait a katholikus vallás elfogadására 
kényszeríti, vagy ha a templomokat fegyverrel hódítják el 
a máshitűektöl. 

Pázmány egyáltalán harczias természetű. Jogát még a 
római kúriával szemben is megóvja. Nem csak politikai 
ellenfeleivel, de még azokkal is kész összetűzni, kik nagy 
vonásokban vele közös politikát követnek. 

Gzélja nem szorítkozik a hitbeli életre. 

A vallás és a politika ez időkben mindegyiknek a 
kárára túlságosan egymásba olvad. S mint esztergomi ér- 
sek Pázmány oly közjogi hatalommal bírt, hogy más kö- 
rülmények között sem zárkózhatott volna el a politika szol- 
gálatától. 

Milyen volt Pázmány mint politikus? 

Sok ellenséget szerzett magának. Mint meggyőződé- 
séért és pártjáért szenvedélyesen küzdő ember gyűlöl és 
gyűlöletet von magára. Életében kétségbe hozták magyar- 
ságát és halála után is föltámadt a kétely hazafiságának 
bensősége iránt. 

Nem hiszek e vádban. Hazafiság talán nem volt el- 
határozásainak legfőbb indító rugója. Azt hiszem, hogy 
mindenekelőtt katholikus volt és csak azután magyar. De 
a mennyire világi tekintetek reá hatottak és Istenén és 
vallásán kívül más czélok is hevítették, nemzetéért élt, 

Ö maga írja, hogy « olyan magyarnak tartom maga- 



Digitized by LjOOQ IC 



264 XI. FEJEZET. 

mat, mint akárki», s hogy « hazám, nemzetem » «becsiiletél 
cs csendességét » szeretem és « Istentől óha^jtva kérem*. 
Általában leveleiben mindig a szeretet meleg hangján szól 
«szegény» «maradék» hazájáról. Én hiszek őszinteségében. 
A magyar faj sajátossága, hogy tagjai buzgó hazafiak. 
A ki nemzete nyelvét annyi szeretettel gondozta, a kinek 
olyan magyar műveltsége volt, mint Pázmánynak, a ki 
büszke volt magyar nemesi származására és olyan kiváló 
lélek volt, mint ő, az hazájának vajúdásai, kínlódásai, 
szenvedései iránt közömbös nem lehetett. Nem lehetett 
rosszabb másoknál, a ki egyébként annyival különb volt. 
mint ők. 

Ha egyháza iránt vélt kötelessége ellentélbe juttatta 
volna nemzete iránt érzett szeretetével, meglehet, hogy az 
elöbbeninek marad híve. De nem került ebbe a helyzetbe. 
Fölfogása nemzete érdekeiről és politikája ugyanabba az 
irányba terelték, mint hite. 

Éppen azért, mert szerette faját, azt akarta, hogy az 
igaz, az egyedül üdvözítő hitben éljen. Hazafisága is a 
katholikus propagandára serkentette. 

A dynastiától várta a katholicismus megerősítését is. 
az ország védelmét is. A nemzet lelki üdvét és politikai 
boldogulását ugyanannál a szövetségesnél kereste. Ezért 
ragaszkodik hozzá bensőbben, mint a magyarok zöme eddig 
tette. 

1616-ban azt írja, hogy Magyarország « egyfelől német 
provincziákkal, má'^^elől a törökkel határos; lehetetlen, 
liogy Magyarország erejével az két hatalmas fejedelemség 
között megmaradhasson ; avagy a pogány torkába kell esni. 
iivagy az szomszéd keresztény fejedelem szárnyai alatt kell 
megnyugodni*. 

Ügy vagyunk, mondja találó hasonlatai egyikével Beth- 
lennek. «mint ^ küszöbön az ajtó között levő újj». 

Ezért helyesel sok olyant, a mit a nemzet többsége 
kifogásol, ezért részeltetné a királyt sok olyan hatalomban, 
a mitől a nemzet többsége alkotmányát félti. 

Midőn a nemzet többsége a teljesen szabad király- 
választást akarná biztosítani, ö a Habsburg-dynastia kö- 
vetelését a magyar korona iránt jogosnak és üdvösnek 
is tartja, s érette nyiltan síkra száll. 

Midőn az országgyűlésnek protestáns hitű többsége 
a nádor megválasztását sürgeti, Pázmány a közjog ellenére 
hajlandó a választást mellőzni, s örömmel látná, ha a 
nádor helyett, a ki okvetetlenül a protestánsok közül való 
volna, a nemzet öigyeii katholikusok intéznék, a kik szerinte 
hasznosabb, a nemzetre nézve üdvösebb politikát követ- 
nének. 

Általában nem barátja a nádori állás nagy hatalmá- 
nak. Jobban szereti azt az állapotot, a mely mellett az 
egyháznak magyarországi feje, az esztergomi érsek, azaz 
ő maga, viszi a polgári kormányzatban is a vezető sze- 
repet. 

Midőn a nemzet hangulata a dynastia ellen fordul, 
Pázmány a hazafiak természetes aggodalma ellenére német 
katonáknak az országba való bevitelét is helyesli, mert a 
fönforgó körülmények között csak bennök látja az igaz 
vallás és a jó politika védelmét. 

A király és a nemzet közötti egyetértésben keresi 
mind a két fél üdvét, s ezért azon buzgólkodik, hogy a 
nemzet magatartása a király bizalmát fölébreszsze. De a 
király politikájának is olyan irányt kíván szabni, a mely 
szerinte megfelel a nemzet érdekeinek. 

• 1616-ban Pázmány tiltakozik az ellen, hogy a magyar 
kamara az osztrák kamarának engedelmeskedett. 1618-ban 
a királyt lebeszéli azon szándékáról, hogy az országgyűlésre 
eröszakot gyakoroljon, s az országgyűlés alatt a királylyal 

szemben megvédi a nemzetnek azt a jogát, hogy a dy- 
nastia tagjai közül választhasson királyt. 

Többször ellenzi az Erdély önállósága ellen irányuló 
támadást, s ennek okát Keménynyel szemben Bocskai po- 
litikájára emlékeztető érvvel magyarázza meg. Azt mondja, 
hogy a német • gallérunk alá pök» és szemében minden 
tekintélyünk szétfoszHk, ha Erdély nem magyar fejedelem 
alatt áll. «A törököt töltsétek adománytokkal » s ne sza- 
kadjanak tőlük eU — ezeket tanácsolja az erdélyieknek. 

E nyilatkozat őszinteségéhez kétség fér. 

A törökre támaszkodó protestáns Erdély önállósága 
annyira ellenkezett a katholicismus érdekével, s annyira 
ellenkezett Pázmánynak a nyugati szövetséget követelő 
meggyőződésével, hogy alig hihető, hogy Bethlen és Rá- 
kóczi trónjának föntartása mellett szót emelt volna, ha 
őket könnyen meg lehetett volna buktatni. Hisz' Bethlen 
ellen maga is szőtte a támadás szálait. Valószínű, hogy 
midőn a Rákóczival kötendő béke hívének mutatkozott, a 
kire személyes befolyást is remélt gyakorolhatni, főleg a 
hatalmi viszonyok birták erre az elhatározásra. Minthogy 
nem volt reménye reá, hogy őt le lehessen győzni, a békét 
tartotta az okosabb politikának. Bécsben a német har- 
czokra hivatkozva, nyilatkozott a béke mellett. Alig ha ez 
volt igazi motívuma. 

A bécsi udvar is a béke felé hajlott, ámbár bizonyos, 
hogy Erdély magyarságának az érdeke reá hatással nem volt. 

Megértem azt a politikát, a mely, ámbár ragaszkodik 
a dynastiához, mégis küzd kormányzati rendszere ellen 
és örömmel látja, ha a keleti részek iránya megkönnyíti 
az ország önállóságának föntartására törekvő működését. 
De azt már meg nem foghatom, hogy olyan aulikus állam- 
férfiú, minő Pázmány volt, a ki a dynastia jogait szapo- 
rítani és hatalmát fokozni akarta, mert ennek gyöngesé- 

gében látta a haza veszélyét, hasznosnak tartsa a dynas- 
tiáéval homlokegyenest ellentétben levő erö kifejlődését. 
Ha olyan veszélyt lát a király hatalmában, hogy ellen- 
súlyozása végeit olyan alakulást is örömmel üdvözöl, ;i 
mely a vallás érdekét és az ország békéjét fenyegeti, miért 
nem törekszik arra, hogy e veszélyt maga is korlátozza? 
Miért fokozza azt egész életén át? 

A kor taktikájának megfelelő fogás lehetett talán az, 
hogy Pázmány az erdélyiekkel szemben a maga érdemének 
tulajdonította, a mibe csak kénytelenségből nyugodott bele. 

De még ha helyes is föltevésem, mindent egybevetve 
akkor sem látok Pázmány magaviseletében olyant, a mi 
hazafisága ellen bizonyítana. 

Minden cselekedetét az az erős hite okolja meg, hogy 
a török és a protestantismus részéről fenyegető veszély, e 
földön való boldogulásunk és égbeh üdvösségünk egyaránt 
a Habsburg-dynastia megerősödését követeli. Royalismusa 
bensőbb volt, mint kortársainak nagy többségéé. 

A dynastia rossz politikája okozta, hogy a ki vele 
tartott, az a hazafiatlanság vádját vonta magára. 

A ki királyainknak velünk szemben követett maguk- 
tartását igazán helyeselte, a kinek a dynastia kormányzati 
rendszere kedve szerint való volt: az magyar érzésű em- 
ber bajosan is lehetett. 

De a ki ezt a rendszert azért támogatta, mert ve- 
szélyei mellett is üdvösnek, sőt szükségesnek Ítélte a dy- 
nastia hatalmát, annak a hazafisaga éppen oly igaz, éppen 
olyan intransigens lehetett, mint bárki másé. 

Pázmány működése korszakot alkotó volt. Előretörő 
világtörténeti nagy erőket, idejének leghatalmasabb szel- 
lemi mozgalmát elsőrangú egyéni tulajdonságokkal kép- 
viselte. A siker nem is maradt el. A katholicismus az ő 
életében ismét terjed, s az egész vonalon visszaszorítja az 

Új hitet. Már Mátyásnak utolsó országgyűlésén a főrendek 
között a katholikusok vannak többségben. 

A nemzet politikai élete új tényezővel szaporodik. Ha- 
talmas politikai és vallásbeli párt keletkezik. A nemzet sor- 
sának új kovácsa támad. 

Milyen hatása volt nemzetünk fönmaradására a ka- 
tholicismus megerősödésének, a mely többé meg nem 
szűnt és idők multával megint a régi vallás felsöbbségét 
alapította meg? 

A katholicismus kapocs lett a király és a nemzet kö- 
zött. Közös vallás, ha igaz és benső, a fölfogásoknak, a 
nézeteknek közös vonást nd. A vallásbeli küzdelmek korá- 
ban pedig a közös vallás közQS politikai érdekeket esz- 
ményeket, rokonérzést és ellenszenvet teremtett. 

A katholikus dynastia és a katholikus magyarság, leg- 
alább bizonyos kérdésekben, együtt érez, eg>^ütt örvend és 
együtt búsul. Ugyanabból a szempontból Ítélik meg a világ- 
eseményeket. A valódi bizalom, az összhangzatos együttes 
működés lehetővé válik. 

A katholikus magyar politikusok nagy része valóban 
hű és minden ösztönével erősen és őszintén ragaszkodik 
a Habsburgok uralmához. 

A nemzet érdekében levő politikai combinatio meg- 
erősödik. 

De nem veszélyezteti-e a katholicismus terjedése a 
szabadságot í 

Ha a királyt a magyarság megbízhatósága arra birná, 
hogy hazánkat magyarokkal kormányoztassa és az idegen 
uralomnak végét szakaszsza, új és boldogabb korszak nyíl- 
nék a nemzet előtt. 

A katholikus párt hivatása volt, hogy a dynastia 
magatartását javunkra befolyásolja. Sikere ki sem számit- 
haló haszonnal járna a magyar ügyre nézve. De ha sikert 

nem ér, fönfoi^ott a veszély, hogy az idegen szellemű udvar 
a vele tartó magyar pártot varázskörébe vonja. S ha a korona 
politikája megint olyan útvesztőbe tévedne, mint Rudolf ide- 
jében, a felekezetek ellentéte, a katholikusok hűsége, a nem- 
zet megoszlása nem gyengítené-e meg a nemzeti ellenállást ? 
Jó és rossz lehetőségek, örvendetes és komor kilátások nyíl- 
nak meg a nemzet előtt. Melyik fog megvalósulni? 

Mátyás idejében a katholikus reactio több kárt okozott, 
mint hasznot. Pázmány és társai Mátyás terveinek egyes 
fattyuhajtásait lenyirbálják és a rendeknél is a kellő határo- 
kon túl nem menő engedékeny szellemet keltenek. Ennyiben 
használnak a királynak is, a nemzetnek is. De nem képesek 
az udvart vezetni. Nem bírják Mátyást útjáról eltéríteni. 
Mátyás segítségükkel a királyságnak új jogot is szerezhetne, 
csak magyarosabb lélek lakoznék benne. De mivel politikája 
idegenszerű, a katholikusoknak setn sikerült a nemzetet 
megnyugtatni és a bizalmatlanság ellenük is fordul. 

Midőn a protestantismus a XVI. században rohamo- 
san terjedt, részben a katholicismus gyengeségénél, rész- 
ben a protestáns vezérek mérsékleténél fogva lehetséges 
volt a politikai tekinteteknek uralma és a nemzeti létfön- 
tartás ösztönének érvényesülése. A józanság és a hazafiság 
még visszaszoríthatta a felekezeti szenvedelmeket. De most 
a katholikus támadás szervezett és győzelmes protestan- 
tismust talál magával szemben. Aczél aczélra csap, nem 
mint ezelőtt puha agyagra, s szikrát hány. A felekezeti 
szellem erősebb, mint azelőtt volt, s olyan összeütközése- 
ket idéz elő, melyek a nemzeti szempontok érvényesülését 
korlátozzák. Ellenfelekből ellenségek lesznek. 

A türelmetlenség szelleme nőttön nő. Pázmány pana- 
szosan fakad ki, hogy még mindig vannak olyanok, a kik 
azt találják, hogy a jó protestáns is üdvözölhet. Az ilyen 
emberek azonban, sajnos, mind ritkábbak lesznek. Páz- 

mány gondoskodik az efféle nézetek kiirtásáról. Az intran- 
sigens főpap megbotránkozással említi azt is, hogy több 
helyen ugyanazt a templomot különféle felekezetek hasz- 
nálják. Pázmány elpusztítja azt a szellemet is, a mely ezt az 
állapotot elnézi. A katholikusok körében, sajnos, nagyra nö- 
veli a harczoló és hódító hitet, azt, a mely nem fér meg más 
felekezetekkel. Nem csak a templomok közösségét nem 
akarják eltűrni, hanem a hazában sem birnak a protes- 
tánsokkal együtt meglenni. A protestánsok sem engednek. 
Eddig óriási többségben voltak és nem éltek vissza hatal- 
mukkal. Most, mikor új életerőre bukkannak a már csak- 
nem végleg legyőzött ellenfélnél, veszélyeztetve érzik ma- 
gukat és felsöbbségük föntartásáért a végsőre is készek. 

A vita fő tárgya a templomok kérdése. Az új törvé- 
nyek a jobbágy számára is biztosították vallása szabad 
gyakorlását, de a templom a földesúré, a kegyúré volt, 
minél fogva katholikus földbirtokosok protestáns községei 
templom nélkül maradtak. 

Igaz, hogy a protestáns földbirtokosoknak is megvolt 
ez a fegyverük; de mivel ez időben éppen a nagyurak kö- 
rében terjedt el a katholicismus, a két félre nézve egyenlő 
állapotból több hasznot húztak a katholikusok. A pro- 
testánsok ezért a templomok használatát a jobbágyok szá- 
mára is biztosítani akarták. 

Érvekkel és erőszakkal, országgyűlésen és azon kívül 
folyt a küzdelem. 

A politikai ellentétekhez ismét a felekezetiek járultak. 
Mátyás uralma a pártoskodás, az elégedetlenség, a viszály 
jelében végződik. A megnyugvás és a béke, mely koroná- 
zásakor a lelkeken uralkodott, innen már eltűnt. Kis ok 
is elégséges arra, hogy kigyuladjon a polgárháború tüze. 
Kevés kell hozzá, hogy annyit szenvedett hazánk újra a 
pusztító harczok martalékává váljék. 

